
VL LLLTTVTVTVTETIII 


kk; POGLAVLJE 


Ulazu neugledne, pomalo zapuštene, studentske 
blagovaonice iz suprotnih pravaca približavala su se dva 
mlada čovjeka. | 

Ibrahim, mladić srednjeg rasta, snažno građen, po- 
put boksera, širokih ramena, širokog a kratkog vrata, za 
koji je prosto srasla jedra glava, ukrašena plavom kudra- 
vom kosom, čiji su neposlušni pramičci vihorili poput 
kakvih malih zastava, što su se njima kitile ulice Sara- 
jeva u vrijeme državnih praznika. Na širokom, još uvi- 
jek ćosavom, licu isticale su se debele, nasmijane usne, 
krupni, rijetki zubi, nisko a široko čelo i malčice prćast 
nos. Ukućani i prijatelji najčešće su ga odmila zvali — Ibro; 
bio je solidan student, pri kraju treće godine građevine. 
Ugledavši najboljeg prijatelja, usto još bliskog rođaka i pr- 
vog komšiju, razvuče debele usne u dobrodušan osmijeh 
pa zastade na širokom podestu kako bi ga sačekao. 

Ibrahimu ususret žurio je Hamid, povisok, mršav 
momak, okruglog, gotovo dječijeg lica, poprskanog žutim 
pjegama i ukrašenog afro-frizurom riđe boje. Dva ispita i 
diplomski dijelili su ovog uzornog studenta arhitekture, i 
nadasve smirenog i skromnog mladića, od najveće želje i 
davnašnjeg sna — da se uposli te tako pomogne ocu, pen- 
zioneru, jedinom hraniocu mnogočlane porodice. 

-Gdje si, labude, šta ima?! — uskliknu, mladićki 
razdragano, ne mogavši sačekati da se sasvim približi pri- 
jatelju. 


Snovi šehida Ibrahima 


- Zdravo, labude moj! - uzvrati momak bokserske 
građe jednom od najomiljenijih i najčešćih metafora, ko- 
jom su se međusobno oslovljavali, pružajući istovremeno 
desnu ruku za pozdrav, dok je lijevom blago tapšao pri- 
jatelja po ramenu. 

Prepričavajući dogodovštine s prijepodnevnih pre- 
davanja, propraćane kadikad sočnim mladalačkim smije- 
hom, prijatelji postajaše još koji časak, a zatim odlučiše da 
uđu, nehotično se sudariše na vratima, pogledaše jedan 
u drugog i prasnuše u grohotan smijeh, čiji se eho tupo 
odbijao od zidova dupke pune studentske blagovaonice. 
Nesporazum bi riješen tako što se Hamid povuče unazad, 
propuštajući rođaka, naprosto ga uguravajući ispred sebe, 
kako bi učas obojica, kao ribe u mutnu vodu, uronili u 
zasjenjenu, polutamnu prostoriju. 

Primajući poslužavnik s hranom, Ibrahim je briž- 
ljivo razmišljao da li će imati dovoljno sitniša za dvije 
koka-kole, kojima bi počastio sebe i rođaka. Sreća te je za 
kole bilo sasvim dovoljno, ali tek pošto je propisno pretre- 
sao sve džepiće i gotovo u svakom pronašao poneki zabo- 
ravljeni dinar, zaostao od skromnog mjesečnog džeparca. 

Napolju su oblaci premrežili sunce i još jedan od 
onih pomalo dosadnih a neizbježnih proljetnih pljuskova 
u nizu sasvim je izvjestan. Ispod stropa naprosto visi čini ti 
se gotovo opipljiva omora i težak vonj isparenja različitog 
porijekla. Mladićka čela ukrašavale su sitne kapljice bi- 
sernog znoja dok su prilazili netom ispražnjenom stolu 
u ćošetu prostorije. Onda su šutećke marljivo i temeljno 
praznili, činilo im se, plitke tanjire tanke a posne borani- 
je, jer predavanja se otegla kao gladna godina, a njima se 
nerijetko dogodi da i ne doručkuju, što zbog nemara što iz 
želje da uštede koji dinar za sasvim obične prohtjeve kao 
što su cigare, izlazak s društvom u koji ugostiteljski objekt, 
odlazak u kino, pozorište i slično, a što su oni, šaleći se, 

nazivali luksuzom. I dok je oko njih sve naprosto ključalo 
od mnoštva glasova i smijeha neobuzdane, divlje mlados- 
ti, preko jednog zalogaja kratkotrajnu šutnju naruši Ibra- 
himov malo promukli tenor: 

- Čuj ba, jarane, kako sam ti danas nagrabusio na 
faksu. Sa mnom studiraju dva brata blizanca, Suljo i Meho. 
Suljo lijen i tup ko sjekira, a Meho znatno inteligentniji 
jabuke, toliko slični da ih nijedan profesor ne razlikuje. 
Profesor Simikić je jako rasijan i senilan te često zaboravlja 
donijeti ispitna pitanja. Tada po njih šalje u kabinet, 
obično, jednog od dvojice braće. Sulji ne bilo dovoljno 
što na većinu ispita, pogotovo onih koje je smatrao težim, 
umjesto njega izlazi Meho pa odlučio da napravi mućku s 
pitanjima. Da bi se napravio važan pred svojim društvom, 
samo dan ranije pohvalio se Snježani, Murisu, Marici i 
Zejni kako će im sigurno pribaviti ispitna pitanja. Čim 
ga profesor prozva: "Suljo, o Suljo!", a on će brže-bolje: 
"Nisam ja Suljo, ja sam Meho!" "Utoliko bolje. Htio sam 
samo da provjerim. Nego idi mi donesi ispitna pitanja iz 
kabineta? Suljo jedva dočeka ukazanu priliku te ti donese 
pitanja, ali i ukrade veću količinu cedulja s pitanjima pa ih 
teatralno razdijeli svome društvu. A profesoru bude nešto 
sumnjivo te stane zbrajati papiriće s pitanjima i zaključi 
kako mu nedostaje veći broj tih ispitnih cedulja. Tad digne 
strašnu hampu na Sulju, a ovaj se plaho uplaši i sve svali 
na me: kao ja neposredno prije ispita ušao u Simikićev 
otključan kabinet, pokrao ispitna pitanja i razdijelio ih 
dotičnim osobama. Onda me Simikić pozove u kabinet, 
iskali na meni sav svoj bijes i priprijeti kako će istog 
časa sve poduzeti da odmah budem zauvijek izbačen s 
Fakulteta. On bi to svakako i učinio, ali ja odlučim potražiti 
profesora Resulovića i sve mu objasniti. Na holu sretnem 





Snovi šehida Ibrahima 


Sulju (razlikovao sam ga od brata po teško primijetnoj 
rupici na čelu i po isto tako jedva primijetnoj nijansi boje 
glasa), ranije sam mislio da ću ga zgromiti, ali smirim se 
i samo ga pitam zašto mi to učini. On se uplaši, počne da 
vrda i da svaljuje krivicu na druge, ali ga dohvatim za prsa 
i propisno protresem, i tek tad priznade. "Zašto baš na 
mene?!" pitam ga. "Zato što si popularan kod gotovo svih 
profesora, kod većine vodiš vježbe i svi te cijene pa sam 
mislio da će prije tebi oprostiti nego nekome drugom. 
Naglo ga odgurnem i pođem kod profesora Resulovića. 
Bio sam uvjeren da će mi povjerovati i da će mi pomoći. 
"Ne brini, Bošnjiću, znam te kao finog momka, a ja ću to 
riješiti s profesorom Simikićem. Nema ni govora o tvom 
izbacivanju s Fakulteta, u to možeš biti siguran." Nakon tih 
riječi zahvalim se tom divnom čovjeku na razumijevanju i 
tek tad osjetim kako mi je pao težak teret sa srca. 

— Eto, nije li to najbolji dokaz, prijatelju, da je na svi- 
jetu uvijek bilo, ima i bit će kako loših tako i dobrih ljudi? 
Samo, mene nešto drugo zanima, zanima me kako to: ti 
praviš ražanj, a zec u šumi? 

— Stvarno, labude, ja ti ne razumijem aluziju? Budi 
jasniji i ne izražavaj se u zagonetkama... — začuđeno će 
Ibrahim, zatečen u mislima što su, nakratko, odlutale do 
rodnog Kaloševića. 

— Pa, eto, koliko mi je poznato, ispit polažeš sutra, 
a čašćavaš me kolom danas, dakle unaprijed ... Nisi li po- 
brkao lonce ili ćeš da prsneš od naduhanog optimizmaf... 
Ha, ha, ha... 

— E, sad me, beli, zezaš. Ma, ne, ne čašćavam te uop- 
će. Dobro znaš da sve dijelimo napola...po onoj: "Što je 
tvoje, to je i moje, a što je moje, to je samo moje: ha, ha, 
ha... Šalim se, šalim, jaro. - Momak se malo zamisli, kao da 
nešto prebire po mislima, pa dodade:— A i mogao bih, vala. 

Znaš, sinoć sam sanjao kako sam položio taj ispit i kako 
mi je sam Serpa (tako su studenti u međusobnim razgo- 
vorima nazivali profesora Halkića) čestitao, izgovarajući 
ono njemu uobičajeno: "Aferim, aferim, kolega!..?' 

-— He, he...— spontano, smijeh ponovo pokulja na 
Hamidova usta, zbog čega se zagrenu, šakama obrisa 
netom navrle suze na oči pa nastavi jednako da začikava 
prijatelja: — A otkad ti to vjeruješ u snove i slične kučine, 
da nisi, možda, postao sujevjeran, a? 

- Da nisam praznovjeran, ti dobro znaš, zato što 
imamo slične poglede na svijet. Ali da vjerujem da se 
ponekad u snovima može predskazati ono što će se desiti 
na javi, e u to vjerujem, jer takav zaključak sam izveo na 
osnovu osobnog životnog iskustva. 

— Hajde, bolan — podrugljivo će slušalac, usredsre- 
đujući svu pažnju na prijatelja, kao da ga prvi put vidi, 
ili kao doktor što pažljivo sluša bolesnika koji počinje da 
halucinira — bezbeli ćeš mi svoju tvrdnju ilustrirati nekim 
primjerom iz vlastitih snoviđenja? 

— E, pa da vidiš, baš i hoću. 

Ibrahim odloži kašiku u prazan tanjir, tanjir gurnu 
ukraj stola, podnimi rukama bradu i nastavi kazivanje: 

- O ovome, labude moj, rijetko kome da sam se 
povjeravao, te tako nisam ni tebi, jer nisam imao namjeru 
da ubjeđujem u nešto nevjerne Tome. I ma koliko ti to 
primao sa skepsom i.. i podrugljivo, tebi ću baš ispričati, 
jer si ti najveći nevjerni Toma, kojeg sam ikad upoznao. 

Zanimljivo debatisanje nakratko prekide Hamid, 
izvadivši iz džepa košulje paklicu cigareta, opatije. U njoj 
su se nalazile svega dvije cigarete, kojima ponudi rođaka: 

- Uzmi, labude. 

— Neka, nemaš ni ti dovoljno. 

- Dok ima za mene, bit će i za tebe ... dim, dim. 

- A šta ćemo pušiti poslije podneva? 

- Išetat ćemo na Baščaršiju. Naići će, valjda, neka 
dobra dušica. Žicarit ćemo. 

- Predvečer bismo mogli skoknuti kod mog tetka 
Derve. Dat će, siguran sam, koju paru, barem toliko da 
nam se nađe za cigarete i turu pića. 

=?) 

- Ma znaš ga, to je onaj zidar iz Piljužića. Radi u "Ni- 
skogradnji", a stanuje tu blizu, poviše Koševa. Navraćao je 
ovdje dva-triput, vidio si ga i ti. Dobričina. 

- Si, šefe! A sad ne zagovaraj nego mi pričaj o svojim 
vizionarskim snovima. Baš me zanima. 

- Ne zafrkavaj. Nisu to nikakvi vizionarski snovi. 
Možda puka slučajnost, ali su kod mene izazvali crv sum- 
nje i potakli me na razmišljanja na način na koji nikada 
ranije nisam razmišljao. Dakle, slušaj, i ne prekidaj me 
posprdnim upadicama, jer ću u tom slučaju prekinuti ka- 
zivanje. Dakako da znaš našeg komšiju Vahidina, onog 
ba što je prije četiri godine nastradao u saobraćajki kod 
Bosanskog Broda? 

— Jah, pa?... 

— Eh, eto, tu nesreću sam sanjao. I njegovu smrt. 
Ujutro sam san ispričao majci, a predvečer stigao tužni 
haber. Sve se zbilo slično kao u mom snu. Više se majka 
začudila nego ja zato što sam Ja pomislio kako je riječ o 
slučajnoj koincidenciji. 

Riđokosi momak sluša bez riječi, smijuljeći se bez- 
glasno, kao da kaže: "Baš su zanimljive te tvoje izmišljotine. 
Samo nastavi? 

Plavokosi se pretvara da ne opaža prijateljevo pro- 
vokativno kreveljenje pa produži pripovij edanje: 

Nu Svakako dobro poznaješ i našeg zajedničkog, sad 
već rahmetli, rođaka Faika, što je preklanjske godine tako 

naprasno umro nasred njive. Od infarkta. Možeš pomisliti 
da lažem ili šta god hoćeš, ali i njegovu smrt sam sanjao, 
neposredno prije nego što će se i stvarno desiti. Uz jutar- 
nju kahvu, i taj sam san ispričao majci. Ona me pogleda 
koliko s nevjericom toliko i sa zebnjom i reče: "Jami ba, 
sine, kakvi umro, kakvo li ti šta! Eno Faik maločas prođe 
pored naših vrata. Zdrav, čitav. Pronese na sebi sijačicu od 
Halila. Jamda će u Prisojama kukuruz zasijavati. Jučer je 
vazdan zubio s konjima i s malim Ekremom. Pripremao, 
belćim, teg za sjetvu"" Od tih riječi oborim pogled i mal- 
ko se zastidim. Pokajah se što joj ispričah san. Osjećao 
sam neku neodređenu krivnju i nisam više progovorio 
ni riječ. Ali i pored toga nisam imao mira. Nagrizao me 
neumorni crv sumnje pa sam želio, žarko sam želio, da se 
moj san ne obistini, dok sam se podsvjesno trzao na svaki 
glas, pa i zvuk, koji bi mi doprli do ušiju, očekujući tužnu 
vijest. I, zbilja , ne prođoše ni koliko dva sata, a preko av- 
lije pretrča Halilov sinčić, musavi Mujica, vičući iz svega 
glasa: "Umro Faik! Umro Faik!" Ne mogu da povjeru- 
jem vlastitim ušima. Kao bez duše otrčim u Prisoje da se 
uvjerim na licu mjesta. Kad tamo, a ono se iskupilo dosta 
znatiželjnog svijeta, komentarišu, neki bi da čuju kako se 
sve zbilo. Faika su već prenijeli u kuću, a mali Ekrem veli: 
eZaustavio babo konje, sjeo uz banderu, triput uzdahnuo 
i - umro!" Trkom se vratim kući, kad ono: mati u me iz- 
bekerila oči kao da sam priviđenje. Kaže: "Ti si, sine, asli, 
evlija. Samo se dobrim isanima tako što u snu predska- 
zuje?' Ja pokunjeno šutim. 1 pored sve tuge i neodređenog 
osjećanja nekakve krivnje zbog komšijine smrti, dođe mi 
da se nasmijem. Zar ja — pa dobri? E, moja majko, kakav 
ja, kakvi dobri. Prije će biti da sam kakav đavo, glasnik 


crnih vijesti ili takvo što. 
U daljini se čula potmula grmljavina, malo bliže 

snažan tresak groma od čega zadrndaše na kipu otvoreni 
prozori blagovaonice. Napolju je pljuštalo kao ispod vodo- 
pada. Kroz vrata i prozore nadirali su vjetrom nošeni tala- 
si svježeg zraka od čega neprijatna sparina naglo umanji, a 
atmosfera postade znatno ugodnija, podnošljivija. Velika 
studentska blagovaonoca neprimijetno se praznila. Zagor 
Zamirao. 

Hamid ugasi opušak dogorjele cigarete u prljavoj 
staklenoj pepeljari, protegnu se, prekriži ruke na grudima 
te se dublje zavali u neudobnu plastičnu stolicu, koja se 
pod njim uvijala i prijetila da će se razletjeti na sve četiri 
strane svijeta, što momak nije primjećivao zadubljen u 
Ibrino pričanje. Pa makar mu je jaran nakratko prestao s 
pripovijedanjem, on se sve vrijeme zajedljivo cerekao, ne 
znajući šta da misli o svemu tome. Očito, kada je u pitanju 
sujevjerje, prvi put u životu doveden je u stanje potpune 
zabune pa i pokolebanosti. S jedne strane, znao je da Ibro 
nije lažljivac, naprotiv, tako iskrene osobe danas su upravo 
dragocjena rijetkost, a s druge strane, kako povjerovati u 
te bapske gatke i priče, u te bajke za malu djecu"?! 

Ibrahimu nije mogla promaći ta prijateljeva zbu- 
njenost i nevjerica, ali se pretvarao da ih ne primjećuje. 
Ipak je rekao: 

— Krevelji se ti koliko ti drago, ali poslušaj i ovo. Već 
pretpostavljam kakav bi mogao biti tvoj komentar. No, 
ne marim. Jer Sejdo Kapić je naš jaran, a Fatmira nam je 
rodica. Poznato ti je, kao i meni, da su ašikovali barem tri 
godine i da su se ludo voljeli, neću pretjerati ako kažem 
: Romeo i Julija naših dana. Znaš i to da su je roditelji 
htjeli silom dati onom Zudi iz Mrkaljevine... Kako kojem? 
Onom ba bogatunu, malo postarijem momku, što godi- 
nama već radi u Njemačkoj. Sjećaš se kako je dolazio kući 
mercedesom najnovijeg tipa pa se šepurio po igrankama i 

teferičima ko horoz đuđan, dok je po kafićima i kafanama 
čašćavao i koga je znao i koga nije, rasipajući marke ko 
pas buhe, e da bi se pravio važan. Uprkos svemu, djevojka 
je voljela Sejdu. Ama, džaba! Njeni roditelji bili lakomi na 
marke i bogatstvo pa pokušali, izgleda i uspjeli, i njoj mo- 
zak zavrtjeti i smutiti, uspjeli i nju obrlatiti. Helem, Zudini 
roditelji zaprosili djevojku, a njeni jedva dočekali. Odmah 
utanače dolazak svatova u petak predvečer. A ja se sjećam, 
kao da je sad bilo, noć uoči četvrtka sanjam: Sejdo ukrao 
Fatmiru, i to Zudinim svatovima ispred nosa. Pa ko u kući 
Sejdinih roditelja veliko veselje, mnogo svijeta se okupilo 
i igra se kolo, a u kući Zudinih i Fatmirinih roditelja ve- 
lika žalost. Također sam sanjao da su roditelji Fatmiri sve 
oprostili te da su pozvali kćerku i zeta na pomirenje. Eto, 
baš ko u nekim lošim fimovima, sve se završilo sretno. 

Hamid prestao s cerekanjem, posve se uozbiljio i 
sav se pretvorio u uho, prateći tok Ibrinog pripovijedanja. 
Čim jaran zastade da se malo odmori i da dođe do daha, 
riđokosi ga stade požurivati: 

-Išta bi dalje? Šta bi dalje? 

-Eh, šta bi. Sad imaju zlatnu djevojčicu, pravog 
malog anđela. Ali, da kazujem redom. Ovako, baš je 
četvrtak bio, ja ti uđem u kafić kod Memse, kad tamo, 
imam šta vidjeti: sjedi Sejdo za stolom i plače; pred njim 
pun sto praznih čaša, a On - nakresan ko majka. Priđem 
mu i pitam šta mu je, šta je uzrok pa se tako napio. "Kako 
ne bih pio? ... Moju Fatmiru udaju ...prodaju, jarane, dru- 
gom momku, a sve zbog prokletih para ... Otrova, otrova 
bih se, bolan, napio, moj jarane, denali ne bih rakije ..., 
projeca i zagrenu se od plača, dok su mu se suze ko kiša 
slivale u čaše netom napunjene alkoholom. Sažalim se na 
dobrog jarana te sjednem kod njega, naručim nam novu 
turu pića pa ga stanem nagovarati i savjetovati: "Slušaj 

me, Sejdo, dobro. Svatovi bi po Fatmiru trebali doći sutra 
predvečer. A ti sad hodi kući, dobro se naspavaj i istrijezni. 
Sutra, pošto ustaneš, lijepo se obrij, dotjeraj i namiriši pa 
sidđi do mene. Ja ću prošetati do rodice Fatmire i kazat ću 
joj da je nekim poslom zove moja majka. Kada dođe, a ti 
je onda obrlati, onako, mangupski fino, slatkorječivo; reci 
joj ba da nije sve u bogatstvu, i tako te fore...Razumiješ?!" 
Ma, nema od toga hak! ništa, neće ona više mene hak!... Ja 
sam ti ubogi sirom... hak!... siromašak prema tom Zudi...$ 
proštuca Sejdo, a ja se iznenadih kako ga je razgovor o 
voljenoj djevojci tako brzo napola otrijeznio. "Hoće, hoće", 
kažem i ispričam mu svoj san, ama detaljno. Saslušavši me 
pažljivo, Sejdo eksira piće, skoči ko oparen, potapša me po 
ramenu i na polasku obeća: "Bude li tako, dovijeka ćeš os- 
tati moj najveći dost, a slijedi ti i nagrada hak!; jasno, sve u 
granicama mojih mogućnosti hak!..? "To prvo se podra- 
zumijeva, a to drugo odmah zaboravi. Sad je najvažnije 
da sve dobro zapamtiš što sam ti rekao. I sretno!" "Hoću, 
jarane, i hvala ti hak! koliko je Lijepo brdo!" Nakon tih 
riječi čvrsto me zagrli, bazdeći pritom ko bure rakije, i 
izađe iz kafića, teturajući nesigurna koraka, naličeći bebi 
što tek prohođava. 

Momak plave kose nali punu čašu vode, ispi na- 
dušak, kako bi nakvasio suho grlo, pa nastavi kazivati: 

- Sutradan se sve odvijalo po mom planu, a već 
predvečer čekao sam s ostalim svatovima ispod one stare 
kruške zrnike, što se nalazi u bašči Fatmirinog oca. Za to 
vrijeme Sejdo se šuljao kroz bašču, između gustih krošanja 
voćki, prema prozoru Fatmirine sobe. Čuše se dva kratka 
zvižduka i... jadnica je iskočila kroz prozor, bosa. Tako je 
Sejdo ukrao Fatmiru Zudi ispred nosa. U kući Sejdinih 
roditelja veselilo se do zore, čak sam i ja igrao u kolu, baš 
ko i u snu. Ujutro, kad sam polazio kući, Sejdo otkopča s 

ruke pozlaćen sat i tutnu mi ga u šake govoreći: "Poklonila 
mi ga tetka iz Zenice. Ovo ti je, moj dobri ahbabe, skro- 
man dar u znak vječite zahvalnosti"? Tu nikakvo opiranje 
nije pomoglo. No, taj sat ne nosim već mi se nalazi kod 
kuće u vitrini, s ostalim poklonima. 

Cim Ibrahim završi, Hamid odahnu s olakšanjem. 
Na njegovim usnama pojavi se zagonetan smiješak, što 
plavokosi pogrešno razumje te će reći: 

— Sta, ne vjeruješ?! Eno ti moja mati, živa je. A i Sej- 
do je živ, pa ih pitaj. 

-Mnijem da je bolje vjerovati, nego ići i pitati — 
nastavi s peckanjem momak s afro-frizurom. — Nego... šta 
ono reče: sanjao si kako si položio ispit ?... 

- Da, sanjao sam. Zato sam sasvim ubijeđen da ću 
ga položiti. 

- Slušaj, prijatelju, vjerujem kako je između sna i 
jave moguća slučajna podudarnost. Ali da je to zakonitost, 
ili natprirodna moć kojom su obdareni pojedinci, e, u to 
baš nikako ne vjerujem. Zato ne vjerujem ni da ćeš taj ispit 
uspješno pregrmjeti, i to najteži ispit tokom cijele školske 
godine, i još kod najzeznutijeg profe ... kod Šerpe, ej! 

- Hoću, hoću, zapamti šta sam ti rekao. Stisnut će 
mi ruku i kazati ono njegovo, poznato: "Aferim, aferim, 
kolega!..{ Pa ćemo taj događaj fino proslaviti na Vrelu 
Bosne, uz poznato društvo i gitaru, razumije se. 

- Ćuj, na Vrelu Bosne! A zbog ćega ba ta promjena, 
kad smo dosad sve uspješno otkaćene ispite proslavljali u 
Studentskom domu? — pita riđokosi šaljivo oponašajući 
mnoge Sarajlije, koji ne razlikuju u izgovoru glasove ć, č te 
d.d, 

— Zato što sam tako sanjao. 

— Ali ti ne moraš raditi kao što sanjaš. 

— E, pa da vidiš, kad su neki snovi u pitanju, bogami, 

moram. Jer su ti snovi sudbinski vezani za moj život. 

- Dobro, Ibro, reci mi vjeruješ li u moć hodžinih 
zapisa? 

- Zavisi kakva im je svrha. Ako su takve hodže 
smišljeni šarlatani, onda je, logično, njihovo djelovanje 
šarlatanstvo, i tad im ne vjerujem-jer su najobičniji pre- 
varanti. 

— Izvini, ali poznate su mi osobe koje tvrde da su 
im upravo hodžini zapisi i slične vradžbine pomogle u 
prevazilaženju raznih problema. 

- Zapisi i vradžbine, kao takvi, nisu pomogli niko- 
me. Za takvu tvrdnju objašnjenje je u autosugestiji. Jer 
ako neko želi u nešto vjerovati, pa iu to da je, naprim- 
jer, mlijeko crno, ili da je krava božanstvo, niko ga u tome 
ne može. spriječiti. Tako ti je i s raznim šarlatanima: nad- 
riljekarima, iscjeliteljima, vračarama i slično. Pravi vjer- 
nici znaju da Bog svoje Božanske moći ne ustupa običnim 
smrtnicima, ponajmanje kojekakvim šarlatanima. Sve što 
islam dopušta, jeste mogućnost da ljudi upute dovu Al- 
lahu, a dali će je On uslišiti ili ne, to je opet Njegova volja. 
Dova može biti uslišena, ili neuslišena, od bilo kog čovjeka 
isto kao i od hodže. Mislim da je to cijela istina. Sve drugo 
jest šarlatanstvo, opsjena, sihiri, prevara i grijeh. Težak 
grijeh kod Allaha. Oni koji se time bave, bit će na onom 
svijetu najstrožije kažnjeni. Ja o tome znam toliko, i vjeru- 
jem u to što znam. 

- Nisi praznovjeran, je li?... A iz priče ti se da zak- 
ljučiti kako vjeruješ u sudbinu! — povišenim tonom otkre- 
sa Hamid, pomalo iznerviran Ibrinom diskusijom. 

— Da, samo što vjerovanje u sudbinu i praznovjerje 
nemaju kod mene znak jednakosti. 

— To znači da si fatalist... 

- Ako je vjerovanje u sudbinu fatalizam, tad jesam. 

- Uredu, pametnjakoviću, kad sve tako znaš, baš me 
zanima kako definišeš sudbinu? 

- Kad te iznimno zanima moje mišljenje, e, onda ću 
ti reći: za mene je sudbina sve ono što se čovjeku dešava u 
životu. 

- Po tvom mišljenju čovjek, dakle, ne može uticati 
na svoju sudbinu? 

- Ne može na onakvu, kakvom sam je maločas 
odredio. 

- Ali, filozofe, uumimo za primjer da čovjek sebi 
može oduzeti život, recimo, skočivši s višespratnice, a i ne 
mora. Šta mu je onda suđeno? 

- Ako oduzme, suđeno mu je, a ako ne, također mu 
je suđeno. Oboje mu, svakako, ne može biti suđeno. 

- E, tu sam te čekao. Ako ne skoči, znači, uticao Je 
na svoju sudbinu. 

- Po toj logici, i ako skoči, uticao je na svoju sud- 
binu. Sve mi se čini, labude moj, da ti smatraš kako čovjek 
može pobjeći od vlastite sudbine, pod pretpostavkom da 
mu se ne sviđa? 

_ Ako može na nju uticati, zbog čega ne bi mogao 
od nje i pobjeći? 

—TIzvini, labude, ali moram ti ovo reći: ne poznajem 
pametnijeg čovjeka od tebe, a koji je izrekao veću glupost. 

_ E, kad tako misliš — uzjoguni se riđokosi — iz inata 
ti bacam rukavicu i kladim se s tobom da ćeš sutra ljosnuti 
na ispitu, i to koliki si dug. 

_ Kad ti tako želiš, važi. A u šta se to kladimo? 

_U sto maraka — nepromišljeno brzo stiže odgovor 
i ruka ispružena za okladu. uabej 

— Da je neko drugi u pitanju, možda bih i prihvatio; 
a s tobom se ne kladim iz najmanje dva razloga. Prvi, jer 
ne želim izlagati nepotrebnom trošku najboljeg prijatelja; 

drugi, zato što nemaš u džepu ni prebijenog feninga, baš 
ko nija — reče Ibrahim podsmješljivo, odbijajući ponuđenu 
ruku. 

Na Ibrahimovu dosjetku oba prijatelja se nas- 
mijaše; smijeh je iz njih izbio kao erupcija vulkana, da bi 
isto tako naglo i prestao, ali je njegov eho još neko vrijeme 
odzvanjao praznom prostorijom. 

- Gle, nismo ni primijetili kako smo ostali gotovo 
posljednji! — iznenadi se plavokosi. — Eno, Hatidža već po- 
sprema stolove. 

- Ih, kako bi sad pasala cigara — dodade momak s 
afro-frizurom. — Bi I i tebi? 

- Šuti. Bolje ne pitaj. Miris duhana osjećam u nosu. 

- Šta onda čekamo? Idemo odmah u žicarenje ! - 
uskliknu Hamid pa đipi sa stolice tako nespretno da se 
preturi zajedno s njom. | 

Ibro mahinalno ispruži ruku da zadrži jarana kako 
ne bi zbog inercije izletio iz ravnoteže, ali ne uspje, što je 
bilo dovoljno da kod njega izazove glasan smijeh. Još kad se 
na izlazu ponovo sudariše, momci prasnuše u neobuzdan 
hihot, nalikujući neozbiljnoj djeci, ali se plavokosi povuče, 
vraćajući dug jaranu za njegov sličan gest prilikom ulaska. 

Napolju ih zapljusnu svježina zraka, pomiješana 
s mirisima isparenja poslije kiše. Pamučnobijeli oblaci 
odlepršali su daleko prema liniji horizonta. Sve je bliještalo 
u zlatu sunčevog sjaja. Ulice Sarajeva bile su umivene, ci- 
jelo Sarajevo bilo je okupano kao kakvo novorođenče. 
Dah proljeća svuda je porađao nove klice života. Ibrahim 
je pomislio kako je lijepo biti u šeher Sarajevu, u proljeće; 
Jer Sarajevo je u proljeće prekrasan grad. 

Drugari su se na Baščaršiju uputili pješice, šetajući 
polagahno, usput razgledajući izloge i lijepe prolaznice i, 
uglavnom, šuteći, svaki zaokupljen svojim problemima 

i brigama, kojih je u ova teška i neizvjesna vremena bilo 
i preko glave. Hamidu se ta šutnja učini nelagodnom te 
odluči da je prekine; kako nije smislio ništa pametnije niti 
značajnije, reći će, tek toliko da bi nešto rekao: 

— Je li, labude, sjetiš li se kadgod crnih očiju? 

-I crnih kosa.. Kako da ne, pogotovo nakon 
položenih ispita. Znaš šta, jarane? Kod cura slabo zapažam, 
a brzo zaboravljam upravo boju očiju. Kakve su boje oči 
tvoje cure? — zadirkuje prijatelja momak kudrave kose. 

- Stani malo, dok se sjetim. Hmmm, šućmuraste... 
he, he, he. 

— Ha, haaa... A što baš šućmuraste? 

- Ma, hajde... Što se praviš Toša? Znaš da nemam 
curu: ha, ha... 

— Ha, ha, ha... Stvarno, jaro, biti u Sarajevu, a nemati 
curu, to ti je isto kao raditi o medu, a ne olizati prste. Kod 
tebe sve neke kao prijateljice. Mani se, bolan, prijateljica; 
kad ćeš već jednom naći sebi neku ... kako bih rekao... 
neku trebu"! 

- Neka, neka, labude, sve u svoje vrijeme — reče 
riđokosi koji se slabo snalazio u ženskom društvu, 
ponašajući se vrlo stidljivo, čak neobjašnjivo rezervisano. 

Nakon ovog razgovora mladići ponovo zašutješe i 
do Baščaršije ne izustiše niti jednu jedinu riječ. 

2. POGLAVLJE 


Sljedećeg dana na Vrelu Bosne okupilo se fino, in- 
timno društvance, sve kolege i kolegice s Fakulteta, kako 
bi u bašči malog restorana, tik iznad vode, proslavili Ibra- 
himov uspjeh na ispitu. A kako tetak Dervo nije škrtario, 
Ibrahim se za izvjeso vrijeme snabdio cigaretama, a nešto 
je i preteklo za skromnu mezu, sokiće i kahve; Brčak Suljo 
donio je litru konjaka, dok je crvenokosa Ajša, ljepotica iz 
Doboja, pripremila takve kolače, kako to Ibro fino reče, 
prste da oližeš. I, da bi atmosfera bila ležerna i ugodna, 
pobrinuli su se i drugi, naravno, u granicama svojih sk- 
romnih studentskih mogućnosti. 

Svi su nastojali da ne zaborave nazdraviti Ibri i 
čestitati mu položen ispit; neki su bili toliko revnosni u 
tim nastojanjima da su to činili dva ili tri puta, jedni da 
budu primijećeni od kolega, a drugi zbog bojazni da tu 
formalnost ne zaborave, što su smatrali nepristojnošću i 
nekolegijalnošću. Neki su pritom parafrazirali profesora 
Šerpu, koji je zbog savjesnosti, strogosti i principijelnosti 
važio kao najveći autoritet na Fakultetu, a koji je imao pra- 
vi repertoar fraza, što bi ih upotrebljavao na ispitima. To 
je studentima bilo simpatično, smiješno, ali i upečatljivo, 
zbog čega su ih dugo pamtili i ponavljali u međusobnim 
razgovorima i šalama, Svakako je studentima bila najdraža, 
gotovo okamenjena, ona što ju je upućivao kandidatu koji 
bi uspješno položio ispit. A ona je počinjala s: "Aferim, 
aferim, kolega!..?, što su prijatelji danas ponovili više puta 
čestitajući svom kolegi. No, tu bi, obično, zastali jer se 

fraza na tom mjestu račvala, zapravo cijepala kao ameba 
u više omiljenih profesorovih fraza i potfraza, te ih je bilo 
teže zapamtiti oko čega se studenti i nisu naročito trudili. 
Primajući čestitke, Ibrahim se osjećao malo nelagodno i 
da bi koliko-toliko prikrio tu nelagodu, pa čak moglo bi se 
reći i stid, makar što nije važio za stidljivu osobu, on uze 
gitaru, što se nalazila na stolici pored njega, nataknu na 
glavu slamnati sombrero, koji je toliko volio, a koji je do- 
nio od kuće samo za ovakve, izuzetne prilike, i zvonkim, 
pomalo melanholičnim tenorom zapjeva jednu od naj- 
omiljenijih šansona iz repertoara omiljenog mu pjevača 
Ibrice Jusića. Uslijedile su druga pa treća... Uz pjesmu, 
piće i skromnu mezu društvo se stalo kraviti poput snijega 
na proljetnom suncu. Veselo društvo, pjesma i sjetni zvuci 
gitare privlačili su sve više pozornost gostiju i mnogob- 
rojnih šetača. Većina je svila krug oko njih i oduševljeno 
posmatrala; ali neki nisu mogli odoljeti, pridruživši im se 
pa i zapjevavši s njima. Izletištem Vrelo Bosne širio se ne- 
odoljivi miris nadaleko poznatih sarajevskih ćevapa, ali i 
pjesma veselog društva kao i zvuci neumorne Ibrine gi- 
tare. 

Zlata Okulić, djevojka s treće godine studija gra- 
đevine, sjedila je do Ibre te iskoristi pauzu između dvije 
pjesme kako bi ga upitala: 

- Kojom ocjenom si položio, Ibro? 

—- A, šesticom, ta kojom bih drugom... 

- Što ga džaba pitaš kad znaš da je kod druga Šerpe 
najveća ocjena šestica, uvijek s nekakvim primjedbama ili 
s plusevima, minusima i tome slično ? — kori je na duhovit 
način Huso, krupan brkajlija, ganjajući po tanjiru vrhom 
čačkalice tanak kolut pileće salame, toliko tanak da bi se 
kroz njega, skoro, nebo moglo vidjeti. 

Njegov komentar izazva kod prisutnih pravu buru 

smijeha. Odmah su na Husin komentar i ostali željeli do- 
dati koju šaljivu primjedbu pa je sve proključalo od vese- 
log žamora i gromoglasnog smijeha. Pošto se buka malo 
stišala, a okupljena gomila znatiželjnika dobrano osula, 
riđokosi se obrati slavljeniku aludirajući na jučerašnji 
razgovor u studentskoj blagovaonici: 

—Itako, jarane... Tvoj san se zbilja ostvari ... 

- Nego šta si ti mislio? — ravnodušno odgovori 
momak sa sombrerom. 

- Mislio sam kako ću snovima ubuduće pridavati 
veći značaj -— reče Hamid, sasvim se uozbiljivši pa sago- 
vornik ne proniknu, mada je nastojao, da li je to još jed- 
na mala provokacija ili je prijatelj stvarno promijenio ju- 
čerašnje mišljenje. 

— Čuj, jaro, to je ipak samo tvoj problem — odluči da 
kratkim odgovorom skine s dnevnog reda, kako je mislio, 
ovo beznačajno pitanje. 

Ali tako nije mislio i Hamid, koji reče: 

- E, da znaš i nije samo moj, zato što sam odlučio 
da pred sljedeći ispit naručim kod tebe tako jedan sančić, 
obavezno s pozitivnim ishodom. Je ! može? 

-Jok, ne može!... A i kad bi moglo, iz inata bih sa- 
njao kako si ljosnuo koliki si dug. 

- Ma nemoj... Ti to tako svom labudu! Dobro, bar 
mi u džepu ostade sto maraka, he, he... 

— E, što se ne okladih; u mom bi sada bilo sto i deset; 
tvojih sto i mojih deset, ha, ha... 

Njihovo ćaskanje i smijeh u opuštenoj atmosferi na- 
rušiše umilni zvuci poznate sevdalinke: "Vino piju, nane, 
age Sarajlije... To je Aida, jedina Sarajka u društvu, dogra- 
bila Ibrinu gitaru i povela pjesmu koju cijelo društvo prih- 
vati s oduševljenjem: "Služila ih, nane, Sarajka djevojka..." 
Tako je gitara prelazila iz ruke u ruku. Jedna za drugom 

smjenjivale su se pjesme: "Bosno moja", "Ko se jednom 
napije vode s Baščaršije", "Kad ja pođoh na Bembašu", Sa- 
rajevo ljubavi moja" i, na kraju, obavezno, ŠU ranu Zoru, 
kad sviće dan". 

Pjesma, smijeh i veselje neobuzdane mladosti razli- 
jegali su se duboko u noć — kao da su ovi mladi ljudi slu- 
tili strašne mračne oblake, što su se prijeteći nadvijali nad 


njih, bosanski narod i cijelu Bosnu i Hercegovinu. 

3, POGEAVLJE 


A da će radost mladalačkog življenja i studentske 
snove prekinuti crno klupko nemilih događaja, što se 
neumitnom brzinom stalo otklupčavati nad lijepom i dra- 
gom, a tako nesretnom zemljom, Bosnom i Hercegovinom 
— slutio je i Ibrahim sa strepnjom u srcu, zbunjenošću, 
neizvjesnošću i totalnom sluđenošću sve strašnijim, sve 
crnjim, sve bezumnijim događajima od kojih čovjeku 
zastaje dah i normalan mozak, jednostavno, prestaje da 
funkcioniše na uobičajen način. Gledao je na televiziji 
kako srpske vođe fašizoiranog SDS-a u Skupštini BiH ot- 
voreno prijete agresijom i mogućnošću nestanka jednog 
naroda, koji se neće moći odbraniti, aluzija je, naravno, 
bila upućena bošnjačkom narodu i njegovim vođama. Iza 
sumahnutih vođa bosanskih Srba stajala je, sada već bivša, 
JNA (neki kažu četvrta oružana sila u Evropi) i mala mi- 
tomanizirana Srbija, koja je sanjala viševjekovni san da 
postane velika, a sve na račun susjednih naroda i zemalja. 
Da zlo bude veće, na njenom čelu stajao je raspomam- 
ljeni vožd staljinističkog ili hitlerovskog tipa, s razlogom 
nazvan "balkanskim kasapinom', i okružen mnoštvom 
samozvanih četničkih, krvoločnih vojvoda, poput Šešelja, 
Arkana, Bokana, Jovića i mnogih drugih, s njihovim para- 
vojnim formacijama dobrovoljaca, a ustvari, najgorih na- 
cinalista i šovinista i okorjelih kriminalaca i bjelosvjetskih 
pustolova, najgore sorte. Oni su bili spremni da za račun 
ostvarenja monstruoznog plana svojih gazda počine takve 
zločine — kakve čovječanstvo u svojoj historiji gotovo da i 

nije zapamtilo; da izvrše genocid i u korijenu zatru jedan 
miroljubiv, nenaoružan i zatečen narod, Bošnjake, koje su 
srpske vođe, svodeći ih na etničku grupu, smišljeno na- 
zivali Bosanskim Muslimanima. 

Nakon što je u Sarajevu, najvjerovatnije, insceniran 
incident sa srpskim svatovima kojom prilikom je jedno lice 
poginulo (a koji nikad nije do kraja rasvijetljen), počinje 
strahovit pogrom nad muslimanskim stanovništvom u Bi- 
jeljini i cijeloj Istočnoj Bosni od strane srpskih paravojnih, 
fašističkih formacija: arkanovaca, šešeljevaca, bokanovaca 
i drugih zločinaca. Prateći zbivanja, Ibrahim je došao do 
zaključka da strašna i neumitna neman rata širi svoja smr- 
tonosna krila od Drine na istoku do Une na zapadu, i da 
nastupaju najcrnji dani u njegovom životu. Osobno mu 
je to postalo nedvojbeno jasno pošto je otpočeo brutalan, 
dugo pripreman, napad na Sarajevo od strane bosanskih 
Srba, pomognutih srbijanskim vojnim i paravojnim for- 
macijama. 

Neopisivo haotičnim, šokantnim događajima is- 
pred bosanskohercegovačke Skupštine, kada je zapravo 
i otpočeo napad na Sarajevo, prisustvovala su i dva go- 
tovo nerazdvojna prijatelja. Demonstrirali su protiv 
krvoprolića i protiv ubijanja, protiv besmislenog rata, 
kada su po njima počeli djelovati srpski snajperisti. Pale 
su i prve žrtve, što je kod hiljade demonstranata izazvalo 
strah i paniku, shvatili su da sa srpskim fašistima nema 
šale. Dotad je sve izgledalo nekako bezazleno, kao dječija 
igra. A onda je neko iz mase povikao: "Čovječe, pa oni 
ubijaju, mater im fašističku !... Oni pucaju po narodu !..." 
Svijet je počeo da trči, da bježi, tražeći glavi selameta. 
Nastao je ljudski stampedo da su ljudi bježeći, gazili jedni 
preko drugih. Svima se u glavi pojavila samo jedna misao: 
O, moj Bože, pa ovo je rat! Pravi pravcati rat!..? "Do- 

sad smo samo slušali o ratu od starijih i gledali ga u parti- 
zanskim filmovima, a sad je evo došlo to strašno vrijeme 
da ga i lično iskusimo na vlastitim kožama!... , mislio je 
Ibrahim, ali ga presječe u mislima rođak Hamid dok su 
stajali u haustoru jedne višespratnice, zaklanjajući se tako 
od snajpera što je pokrivao čitavu ulicu, u kojoj se nala- 
zio i ulaz u zgradu. Govorio je zabrinuto i vrlo uplašeno, 
pobijeljevši od straha kao kreč: a 

— Da nam je nekako, rođo, izvući odavde samo živu 
glavu, a poslije bismo vidjeli šta nam je činiti! : 

-Kad bismo mogli nekako stići makar do moje 
rezidencije — našali se plavokosi, iako posve ublijedio i 
preneražen onim što se napolju dešava. 

Kao da su upali u kakvu klopku, zatečeni i preplašeni, 
momci su se unezvijereno okretali ne bi li otkrili kakav 
spasonosni izlaz iz neugodne, skoro pa smrtonosne situa- 
cije. Onda momak bokserskog izgleda u očajanju načini 
nekoliko koračaja, kao zatočena zvijer u kafezu, odškrinu 
prva vrata pa povika, glasom punim nade u spasenje: 

— Hej, evo nekog hodnika ... a eno i izlaza na drugu 
ulicu!... Za mnom! 

U tom času znali su da moraju rizikovati jer ne 
mogu tu čekati noć niti vječno ostati u tom prokletom 
haustoru. Zato oprezno virnuše na vrata pa, našavši se 
na ulici, pogureni potrčaše duž zgrada, ispod kiše ljutitih 
kuršuma, dok se oko njih sve prolamalo od pucnjave, daje 
treštalo kao u šišu; eksplozije i zvižduk metaka nadjačavali 
su jedino jauci, krici i galama izbezumljene svjetine, što 
se nerijetko sudarala, padala, gazila i bila pregažena od 
drugih, bježeći neznano kud, samo što dalje od mjesta 
eksplozija prvih granata i od mjesta gdje su padale prve 
ljudske žrtve, bježeći od lokvi krvi i od smrti. 

Momci naprosto uletješe u Ibrahimovu studentsku 

sobicu iodmah se strovališe na krevet kao kosom pokošeni, 
pa naslonjeni leđima na zid, omamljeni svim onim gotovo 
nestvarnim, što su toga dana vidjeli i doživjeli, dugo su bez 
riječi zurili u pod, kao hipnotisani, osluškujući eksplozije 
koje su postajale sve rjeđe kako je vrijeme više odmicalo. 
Tim prije su kao prasak groma odjeknule riječi riđokosog 
u grobnoj tišini studentske sobe, kada je rezigniranom 
psovkom prekinuo dugotrajnu šutnju: 

-..bem ti ja i socijalizam i komunizam, i Marksa 
i Engelsa, i internacionalizam i samoupravljanje!... Hm, 
bratstvo i jedinstvo!... Vidi, šta nam čine braća Srbi! 

- Dugo sam i ja vjerovao u tu demagogiju, u te 
laži. Tek sad mi je jasno da je sve to bila samo dobro 
smišljena fatamorgana za naivne — dok su se oni sve vri- 
jeme pripremali da nam čine ovo što nam upravo čine, ove 
krvave zločine. Čovječe, pa oni ubijaju, masakriraju naš 
narod, ruše, pale, pljačkaju, siluju... Oni su fašisti — koji 
žele da istrijebe naš narod! O, Bože, kako sam mogao biti 
tako slijep?! Zar je trebalo da nam se dogodi ovo što nam 
se dogodilo, da bismo progledali? Pa oni ovim počinju 
ostvarivati vijekovni san o velikoj Srbiji — izbifla Ibrahim 
kao na ispitu, zagnjuri lice među dlanove, kratko zašutje, 
nečemu se naglo dosjeti pa bubnu kao iza sna: 

— Čuj, labude, ja iz ovih stopa idem kući... I ti ćeš sa 
mnom. Idemo u naš Tešanj, među našu raju... da se bo- 
rimo protiv srpskog agresora, protiv fašista! 

Hamid ga pogleda dugim, ispitivačkim pogledom, 
punim iznenađenja i čuđenja, što je kao sonda prodirao 
duboko do dna duše, a potom upita: 

- A s kime, a čime, a kako?!... A šta ako nas negdje 
zaustave Srbi?! Isuviše je opasno! Mislim, jaro, da ti je ide- 
ja posve sumahnuta ... dakle i ništavna! 

— Nema, jaro, ništa da brineš — othuknu Ibro i sta- 

de da objašnjava. — Ovo ti nisam stigao ispričati, a evo o 
čemu se radi. Jutros sam se sreo s Đorđem Stanivukom. 
Kako, kojim? Onim ba crnim iz Doboja, s moje grupe. Jest 
Srbenda, jebat' ga, al" bio je dobar jaran, što jest, jest. Ima 
tu brata, radi u nekoj firmi kao trgovački putnik. Danas u 
četiri sata poslije podne idu kući bratovim autom. Zove 
1 mene. Ima mjesta za nas obojicu. Dogovor je ovakav: 
zaustave 1 nas negdje Srbi, oni će pokazati dokumente i 
reći da smo i mi Srbi, a da su nam u onoj žurbi dokumenti 
ostali u stanu. Zaustave I! nas Hrvati, il! muslimani, desit 
će se obrnuto. Kužiš li?!... 

_?! 

- Rekao sam da ću razmisliti. Pa sad, eto... budemo 
li išli, dogovoreno je da budemo kod njega u pola četiri; 
ne budemo li, oni će ići i bez nas. Poslije ovih stravičnih 
dešavanja danas, moje mišljenje je da nemamo više šta 
čekati. Slažeš li se sa mnom, labude? 

- Dok si pričao, grozničavo sam razmišljao. Da 
je skopčano s velikim rizikom — skopčano je; ali sam 
zaključio kako je to ipak najpametnije što u ovoj situaciji 
možemo učiniti. 

- Onda nemamo šta čekati, haj'mo se pakovati, pa 
šta nam dragi Bog da... 

Do Zenice su ih zaustavljali triput na takozvanim 
kontrolnim punktovima, i to dvaput Srbi i jedanput mus- 
limani. Najgušće je bilo na prvoj srpskoj barikadi, na 
samom izlasku iz Sarajeva. Jedan bradati maskirani četnik 
nije nikako htio povjerovati da su Ibrahim i Hamid Srbi. 
Uperio je u njih PAP-ovku i povikao: 

- Svetog mi Jovana Krstitelja, oni su balije! Ja bih 
njih pokoko, a i ovu našu dvojicu izdajnika, nesrba, a, šta 
veliš, Vasilije?!... 

- Svetog mi Đorđija, mog mi kućnog svetitelja, 

nisu balije neg čistokrvni Srbi, ko i mi što smo! - klete se 
Đorđe, shvativši ozbiljnost situacije. 

- A kad tvrdite da nisu balije, de da vidimo jesu 
im čune odflekarene; samo tako ćemo povjerovati. 'Ajmo, 
skidajte gaće ili ću vas, kunem se, istog časa povaljati u taj 
kanal. Ajmo, riđane — reče, krenu korak-dva ka Hamidu i 
zavuče mu pod rebra vrh puščane cijevi. 

Ali u taj čas priskoči Đorđe, postavi se između voj- 
nika i Hamida, dograbi pušku, izdiže joj cijev u zrak i sta- 
de se gombati oko nje s bradonjom. 

Njemu pripomože i Vasilije, prišavši s leđa i sta- 
vivši bradonji podlakticu na vrat te stežući sve jače, oštro 
progovori: 

- Smiri se, Radojice, zar ćemo se poubijati između 
se, na radost balija i ustaša, a rat nije čestito ni počeo?!... 

Iskoristivši povoljnu situaciju, Đorđe istrže pušku iz 
Radojicinih ruku, zavitla njome u prašinu pored puta pa 
pljunuvši pred četnikove noge, ošinu ga mrkim pogledom 
i otvori vrata da uđe u auto. Ali, Radojica, izvitoperenih 
usta od bijesa, ponovo dograbi pušku i nanova je uperi u 
Đorđa. Istog trena Vasilije otkoči automatsku pušku, pris- 
loni je uz bradonjinu glavu i dreknu: 

_ Povučeš li obarač, kunem ti se, ubit ću te! Baci 
pušku kad ti kažem i pusti ljude neka idu s mirom!... 

Tek potom četnik svlada srdžbu u sebi, prisloni 
pušku uz nogu, pljunu prema Đorđu i priprijeti: 

-Sretnemo li se ponovo, kunem se mrtvom maj- 
kom Milevom, neće te spasiti ni tvoj svetitelj Đordđdije!... 

- Prijatelju Vasilije, tebi hvala, ali pripazi na ovog 
bijesnog psa... Mnogo je bijesan... — reče Đorđe i dade 
znak bratu da pokrene auto. 

Na ove riječi bradati četnik se ponovo pokrenu, ali 
ga brzo ohladi cijev automata njegovog druga, kojom ga je 

muhnuo u rebra. 

Na sljedećoj srpskoj barikadi nisu imali toliko prob- 
lema, ali ih na samom ulazu u Zenicu zaustaviše musli- 
mani. Scenario se gotovo preslikao sa srpske barikade. I 
tu se nalazila barem jedna zaguljena budala koja naredi uz 
posprdan smijeh: 

- Hajmo, momci, skidajte pantole, da vidimo je 
| vas berbo ođerašio... Brže!... Nemoj da dvaput ponav- 
ljam! 

Sad su ulogu spasilaca preuzeli Ibrahim i Hamid, 
koji se oštro suprotstaviše ovom nadobudnom neotesan- 
cu. No, imali su sreću da je nadređeni policajac, Zvao se 
Smajo, bio pristojan čovjek , koji bespogovornim glasom 
naredi: 

— De, Suljo, ne gnjavi tu ljude! Vidiš da su prekinuli 
studij da bi se pridružili Teritorijalnoj odbrani u otporu 
agresoru. | 

Suljo zaklima glavom i zaškrguta zubima, ali ne 
progovori više niti jednu riječ. 

Nakon toliko maltretiranja i neizvjesnosti prijatelji 
konačno stigoše u Zenicu. U Zenici se oprostiše od saput- 
nika, Đorđa i njegovog brata. Opraštajući se Ibrahimu su 
nezadrživo navirale neke sluteće, čudne misli: "Možda smo 
odsad mi i oni dva različita svijeta! Sad, dok se opraštamo 
- kolege i prijatelji, a pošto se rastanemo — možda, zakrv- 
ljeni neprijatelji. Možda će oni koliko sutra pucati na me, 
na djecu, žene, stare i bolesne... Na sve što je muslimansko. 
Nikako neću i ne mogu da vjerujem da su oni potenci- 
jalni zločinci. Pa zar nikada nisu čitali antiratne romane 
Eriha Marije Remaraka? Zar nikada nisu čitali "Na zapadu 
ništa novo"? Da li je moguće da ne shvataju sav besmisao 
rata, svu bezumnost ubijanja? Ko zna, možda se već koliko 
sutra sretnemo u nekoj borbi, i to licem u lice, dok budem 

branio SVOJ narod, i svoju jedinu domovinu — Bosnu i Her- 
cegovinu. Ali, ja u to neću da vjerujem. Neću, neću!..? 

Iz razmišljanja ga trže i dozva k sebi Đorđetov topao 
i neposredan glas, glas muževan i domaćinski, glas za koji 
bi volio da zna: pripada li čovjeku ili nečovjeku: 

- Sretno, prijatelji! 

Ali, tu zagonetku može razriješiti jedino vrijeme, 
vrijeme buduće, vrijeme koje će nedvosmisleno pokazati 
— ko je čovjek, a ko hrđa" zaključi Ibrahim razmišljanje i 
prihvati desnicu što mu je za pozdrav pruži stasit momak, 
crne puti, naočit, baš kakvog priželjkuje svaka djevojka. 
Odmah je uslijedio zagrljaj pa čaki poljupci, više mahinalni 
1 1z učtivosti nego iz neke stvarne emocionalne potrebe, a 
pogotovo ne iz iskrenog osjećaja prijateljske ljubavi. Zaista 
su ljudi najgora stvorenja kad mogu ovako biti dvolični, 
hujalo je Ibrahimovom glavom za tog vremenski krat- 
kog praštanja, koje mu se učini gotovo nestvarno, kao u 
kakvom snu. Nanova ga prenu lupanje vratima i zvuk mo- 
tora, a zatim je pratio kako se stari "jugo" udaljava skoro 
praznom ulicom, sve dok ne skrenu udesno na prvom 
semaforu i sakri se za višespratnicu, izazivajući u njemu 
pomiješana, riječima neobjašnjiva osjećanja. I dok je Ibra- 
him pogledom ispraćao auto što je odvozio braću Stani- 
vuk, Hamid mu predloži da odu nešto prezalogajiti jer od 
jutra nisu ništa ni prokrušili. Svratili su na ćevape u prvu 
ćevabdžinicu na koju su naišli. Dok su jeli, zalijevajući 
zalogaje vodom iz bokala na stolu, Ibrahim je mislio 
kako Zenica izgleda sablasno, prekrivena oblacima stra- 
ha, tuge i neizvjesnosti, neizvjesnosti iščekivanja nečega 
strašnog, nečega nepojmljivog a kataklizmičnog, nečega 
od čega se mozak jedostavno zamrzava 1 nije u stanju 
zdravo rasuđivati. Zapazio je kako ljudi tumaraju ulica- 
ma zamišljeno, kao izgubljeni, smrknuta lica, namrštena 

čela i oborena pogleda. Ljudi su mu naličili na protjerane 
gubavce, a Zenica na grad protjeranih gubavaca. Čak su 
mu i ulični psi izgledali gladniji i zabrinutiji nego obično, 
sklanjajući se ispred ljudi u zabite gradske kutke i parkove. 
Od takvih sumornih slika grada Zenice skoro mu je pozli- 
lo; mislio je kako ni ostali gradovi i sela širom domovine 
ne izgledaju ništa bolje, mnoga mjesta još su u gorem, jad- 
nijem stanju. "A kako li je u našem zavičaju, kako sve ovo 
proživljavaju rodbina, komšije i prijatelji, naša tešanjska 
rajaf" — stalno mu je brujalo kroz glavu, dok su prolazili 
pored puste Autobuske stanice na čijim peronima se ga- 
njala samo nekolicina musavih Cigančića. Prešli su most 
preko Bosne pa izbili na magistralni put Sarajevo - Doboj. 
Odlučili su stopirati i pritom su imali i malo sreće. Stajali 
su oko desetak minuta kad se pored njih zaustavi ford es- 
kort, dok njegov vozač otvori prozor i veselo podviknu: 

— Upadajte, dječki, šta čekate?! Zamantat će vam se 
stojeći, he, he... 

Bio je to Hamidov drug iz gimnazije Drago Marvić, 
sada nastavnik tehničke kulture, koji se poznavao i s Ibra- 
himom. Bio, kaže, u Kreševu i Kiseljaku na nekakvim kon- 
stitutivnim sastancima HDZ-a. Od njega su dosta saznali 
o zbivanjima u BiH ali i o događanjima u Tešnju i njegovoj 
okolini. Bio je dobro raspoložen i veoma pričljiv: 

— Nema nam, dječki, druge nego pušku u ruke i tuć 
se s četnicima, pa kom; opanci, kom! obojci. Mi 'Rvati smo 
u poodmakloj fazi formiranja jedne brigade 'AVO-a na 
području Usore. Već su me predložili za njenog zapovjed- 
nika. Nije mi po volji, velika je to odgovornost, al! nema 
mi druge, morat ću. I vas će vaši pokupiti u TO, odma 
pošto dođete kućama! Ne brinite, dječki, mi 'Rvati i vi 
muslimani ratovat ćemo zajedno protiv srbo-armade i 
četnika. Jedini problem je spor dotok naoružanja, osobito 

za vas muslimane. Morat ćete, komšije, otimat' od četnika 
ili prodati kravicu pa kupiti puškicu, to vam Je. 

Od njega su saznali da put preko Karuša, pored 
Doboja, nije siguran i gotovo je zatvoren za promet, jer 
su se na tom području počele dešavati veće srpske pro- 
vokacije i ispadi pa čak i ubistva muslimana i Hrvata. Zato 
su putovali makadamskim zapuštenim putem preko No- 
vog Šehera, ali i oštećenim šumskim putem preko Crnog 
vrha i, najzad, preko Tešnja do Jelaha. U Jelahu su popili 
kahvu s Dragom, u Kafe-slastičarnici "Maroko", a potom 
se i oprostili s budućim zapovjednikom usorske brigate 
HVO-a. On je otišao prema Tešanjci, a oni do Kaloševića 
radničkim autobusom, što je saobraćao iz Tešnja, dobro 
obaviješteni o situaciji u rodnom kraju, ali i vidno zabri- 
nuti zbog neizbježnosti rata i svega onog zla koje sa sobom 
donosi kao neminovne pojavnosti. 

4. POGLAVLJE 


U Kalošević i Tešanj još nije bio stigao rat, ali je 
Ibrahim mučnu predratnu atmosferu osjećao na svakom 
koraku; kod ljudi je itekako primjećivao pojaćanu nervo- 
zu, neizvjesnost, iščekivanje, strah, potistenost.,, Gotovo 
svi su na vijestima pratili događanja u Bijeljini, Istoćnoj 
osni, Brčkom, Sarajevu... i pitali se: "Bože, sta nam do- 
nosi noć, a šta dan?!,., Sta li će s nama biti?!!!" T sam je 
osjećao isto, Ali je, možda, malo više vjerovao u sudbinu 
nego većina ostalih, i znao je: šta je, tu je! Iznad glava vi- 
soko, ispod nogu tvrdo, Ziv insan ne može u zemlju! Migs- 
lio je kako je život nezaustavljiv i teće dalje, s nama ili bez 
nas. Takvim poimanjem života i svijeta lakse je podnosio 
ovu do kidanja živaca napetu situaciju, A u omladinskim 
domovima i dalje su se održavale popularne igranke, 
Omladina se morala negdje okupljati, družiti, razonoditi. 
Najomiljenija mjesta za sastajanje bila su svakako kafići 
i igranke, 12 toga je Ibrahim zaključio da život polahko 
zamire, ali da nije posve zamro niti stao već da kao bujica 
juri nezadrživo, svojim koritom, a gdje će svi ti napomilani 
naboji provaliti, koga zanavijek odnijeti, a ko će se spasiti, 
ne možemo unaprijed Znati niti predvidjeti, Možda je lako 
i bolje. Jer, na 6ta bi svijet lićio ako bi ljudi unaprijed znali 
svoju sudbinu, znali kakvo ih zlo ili dobro očekuje, kakve 
li bi ludosti pojedinci u tom slučaju bili spremni poćinitit! 
Prije studija, a i sad kad pod bi se našao kod kuće, 
rijetko bi propuftao Igranke, One su mu znaćile MNOgO, U 
prvom redu druženje, zabavu | opustanje, prije svega od 

napornog učenja a zatim i od drugih, uobičajenih životnih 
aktivnosti. Na igranku je pošao pješke, jer ne samo da nije 
imao auto već nije imao ni položen vozački ispit, ali ri- 
jetko ko od njegovih drugara da je imao. Otišao je pravo u 
kafić "Kod Memse", gdje je zatekao mnogo svojih drugo- 
va, među njima je bio i Hamid. Kafić se nalazio nedaleko 
od Omladinskog doma i bio je uobičajeno svratište dijela 
mladih prije odlaska na igranku. Bio je kao poručen za 
druženje i razgovor, ali i za stidljive mladiće da popiju 
koju čašicu alkohola i tako budu hrabriji u druženju i 
ophođenju s djevojkama na samoj igranci, jer mnogima 
pred lijepim djevojkama klecaju koljena, a jezik se bukval- 
no zaveže u čvor i može ga driješiti samo par čašica ko- 
njaka, vinjaka ili votke. Iz kafića jarani su pošli zajedno 
na igranku, poslije će se ispostaviti kako je to bila zadnja 
predratna igranka. Na igranci bi se obično razišli, svako bi 
pošao na svoju stranu, tražeći za sebe društvo i zabavu koji 
mu u datom trenutku najviše odgovaraju. 

Hamid se, po običaju, najčešće nalazio u muškom 
društvu; s jaranima bi pričao, pušio i posmatrao. Uživao 
je slušati muziku, a nije volio plesati, ni uz zabavnu ni uz 
narodnu muziku. Zacrtao je sebi jasne ciljeve po prioriteti- 
ma: prvo završiti fakultet, zaposliti se, a ljubav s voljenom 
osobom i brak doći će sami po sebi. To je svakako glavni 
razlog što ga žensko društvo i nije odveć privlačilo. 

Ibrahim se volio družiti i s momcima i s djevojka- 
ma. Već je zagledao mnoge lijepe djevojke, neke su mu se 
i sviđale pa se šalio, plesao i koketirao s njima, ali djevojku 
za ozbiljnu vezu, djevojku svog života još nije bio našao. 
No, večeras, dok se nalazio s Hamidom u društvu, osjećao 
se neuobičajeno i neobjašnjivo čudno, sav ustreptao, pun 
čudnih nemira, kao da lebdi negdje u oblacima; i dok je u 
stomaku osjećao leptiriće nepoznatog porijekla, pitao se 

u nevjerici da li je to i njega pogodila Amorova strelica, 
zar je moguće da je obolio od najzaraznije i najraspros- 
tranjenije, a najbezopasnije bolesti, što ljubav se Zove. 
Pokušao je poći od početka, povezati uzrok s posljedi- 
com, sjetiti se kako je sve počelo, kako je upao u opaku, 
ljubavnu, paukovu mrežu. A da bi to ipak bilo moguće, 
morao se u mislima vratiti u vrijeme kada je prošli put 
boravio kod kuće. Sjećanja su bila tako upečatljiva da mu 
se čini kako slijed događanja neće zaboraviti nikada, pa 
da živi i deset ljudskih života. Sjedio je s društvom kod 
Memse malo duže i popio malo više. A kad popije malo 
više, raspoloženje ga obuzme svega, a hrabrost se poveća 
sve do neba i ne postoji ono šta on tada ne bi smio ura- 
diti i ne postoji onaj koga bi se on tada bojao. Tako je bilo 
i na toj igranci dok se nalazio blizu bine u mješovitom 
društvu, zabavljajući ga raznim gegovima i uveseljavajući 
smiješnim vicevima. Tako je bilo za vrijeme muzičke 
pauze, koja je potrajala malo duže, a kad je ponovo zas- 
virala muzika, neka lagahna balada, kao poručena za ples, 
parovi su se odabrali, uglavnom, spontano. Pored njega se 
nalazila samo jedna djevojka, njemu se činila najljepšom 
curom te noći na igranci, crnokosa i crnooka. Poznavao ju 
je iz viđenja, također je znao da se zove Zaima. Bila je bez 
partnera kao i on. Toliko je bila lijepa da ga ni veća doza 
alkohola nije mogla posve okuražiti da je upita za ples. 
Osjećao je kako su mu noge zadrhtale a jezik se zavezao 
u čvor pa ni riječ da prozbori. Još kad bi mogao vidjeti 
svoje lice kako je pocrvenjelo što od alkohola i još više od 
srama pred nadstvarnom ljepotom. Sreća te je dvorana za 
igranke bila upola zasjenjena pa ga njegovo lice-semafor 
nije moglo izdati. Unatoč svim njegovim mukama bilo je 
kasno za uzmicanje, Na kušnju je bio stavljen sav njegov 
muški ponos, jer bili su u centru pažnje, osjećao je kako ga 

probadaju pogledi i, možda, podsmijeh, te će ga smatrati 
muškom kukavicom. Stid pred društvom i pravila lijepog 
ponašanja natjerali su ga da pokrene zanemoćale noge, 
učini dva koraka ka njoj i zamoli je za ples, tako smiješno 
mucajući da se i djevojka tome stala smijati. Rado je prista- 
la pa je u svom tom košmaru nekako zaključio kako je sve 
vrijeme takvu njegovu molbu i priželjkivala. Njihov odnos 
te noći bio je sasma prijateljski, i ništa više. Ali u njenom 
zagrljaju sav se topio poput bombona u djetetovim usti- 
ma, osjećajući se kao da nije od ovog svijeta već anđeo koji 
lebdi negdje iznad rajskih vrtova. S velikim uzbuđenjem 
je proživljavao svaki dodir njenog tijela: čvrste okrugle 
grudi, topla zatalasana a podatna bedra, vrcave kukove, 
duge igrive noge, koje kao da su na koturaljkama, pa dugu 
crnu kosu, što bi je s vremena na vrijeme zabacivala s čela 
unatrag kako bi je maknula s užagrenih očiju, s ta dva 
vlažna crna dijamanta. Sve vrijeme osjećao je njen vreli, 
mirisavi dah na vratu, ušima i licu, kao da iz najmirisnije 
bašče pirka vjetrić izazivajući u njemu neopisiv ugođaj i 
milinu. Te noći rastali su se formalno drugarski, a iz očiju, 
tih svojevrsnih prozora srca i duše, jasno kao dan vid- 
jela se obostrana zaljubljenost, prije bi se to moglo nazvati 
ljubavnim šokom. 

Vraćajući se u Sarajevo, nije mogao ni o čemu dru- 
gom da razmišlja, doli o njoj; svega ga zaokupila njena 
tjelesna izvanrednost i vatreni temperament da su se sve 
misli, ma kako se rojile, uvijek svodile na samo jednu 
želju: da ponovo bude s njom, ili ako drugačije ne može 
biti, da se nalazi barem u njenoj blizini. 

I evo, dok stoji s Hamidom i još par prijatelja, koji 
razglabaju o dramatičnoj situaciji u zemlji, on jedva da i 
shvaća o čemu pričaju, njemu je u glavi samo jedna misao 
i jedna želja: Zaima. Ima li je, Bože, na igranci? Sjeća li ga 

se, ili je s drugim momkom? Ne bi li je negdje ugledao 
među tim mladim svijetom, propinjao se na nožne prste i 
čini mu se da je sve vrijeme na njima i stajao, ne osjećajući 
to kao poteškoću. Osjećao je kako mu se i vrat izdužio 
pa je sad sigurno kao u rode, o očima da i ne pričamo; 
ta dva čula vida od silnog naprezanja postala velika kao 
findžani, pa samo što ne iskoče iz svojih duplji, od silnog 
nastojanja ne bi li je negdje ugledala. A kad ju je najzad 
opazio, bio je to najradosniji praznik za njegove oči, srce 
i dušu. Bila je u drušvu nekolicine najboljih prijateljica. 
Odmah mu je postalo jasno da ga je prva ugledala i neko 
određeno vrijeme krišom posmatrala; ali čim je shvatila 
da je i on nju opazio, zastidjela se i nakratko oborila glavu 
pa pošto je prikupila dovoljnu dozu hrabrosti, odlučno ga 
pogledala, uputivši mu najtopliji i najljupkiji osmijeh, koji 
je ikada nekome uputila. Tanka ljetna haljina roze boje, s 
dubokim dekolteom, ukrašena vezenim čipkama, tijesno 
se pripila uz njen raspupali stas, jasno naslućujući skrive- 
ne čari prekrasnog djevojačkog tijela. Jedan joj se dio buj- 
ne crne kose slobodno prosuo niz bijeli vrat i obnažena 
ramena, do pola leđa. Povrh nesputane kose, vještom 
rukom ispletena, spuštala se neobično debela pletenica, 
ukrašena roze mašnicom. Usto, crne vitice kovrdžale su 
se po ušima, uokvirujući lijepo okruglo lice, dok su crne 
šiškice prekrivale čelo do tankih poput pijavica izvijenih 
obrva, čineći izvanredan sklad s crnim dijamantima, nje- 
nim vatrenim očima. Istog časa uzvratio Joj je radosnim 
smiješkom pomislivši pritom kako ljepše cure nema ne 
samo na igranci već i nadaleko. Stajao je tako koji trenutak 
kao na iglama, opčinjen njenom ljepotom i priželjkujući 
kakvu lagahnu muziku za ples što se upravo i dogodilo, 
kao da je orkestar muzičara na podijumu naslućivao nje- 
gove tajne želje. Osjećao se kao u delirijumu, no i pored 

toga nije požurio da joj priđe, barem ne odmah, smatrao je 
da to ne bi bilo pristojno — jer mu ipak nije djevojka, ali je 
htio i da provjeri njena osjećanja prema njemu, pružajući 
priliku i drugim mladićima da joj se udvaraju ili zatraže 
pristanak za ples. Možda se ipak prevario glede njenih 
osjećanja. Odluka je, dakle, u njenim rukama i neka sama 
bira između njih i njega. Jedan, drugi, treći, prilazili su joj 
momci, a on je krajičkom oka pratio njene reakcije; odbi- 
jala ih je redom, uporno niječući glavom; i budali bi bilo 
jasno: ćekala je njega, upućujući upitne poglede, gledajući 
ga pritom ravno u lice. Tad je odlučio — dalje oklijevanje 
gubi svaki smisao i ako bi otišla s drugim momkom, sma- 
trao bi se isključivim krivcem; nikad to sebi ne bi oprostio. 
Nikada u životu nije bio sretniji, kao tad dok joj je prilazio, 
cao da lebdi među oblacima, a tih desetak koračaja što su 
ih dijelili činili mu se kao prava vječnost. 

Nije joj sasvim ni bio prišao, a već je raširila ruke i 
bez riječi mu ih savila oko vrata. Tako je najiskrenije iz- 
razila svoja skrivena ljubavna osjećanja prema njemu, a 
on je bio siguran da taj gest znači mnogo više nego nekad 
hiljadu varljivih riječi. I dugo tako nisu progovorili ni riječ; 
samo su se željno gledali, plešući u ritmu muzike, čvrsto 
pripijeni jedno uz drugo, nalik pijavicama, Umjesto njih 
mnogo više su govorila njihova ustreptala srca. A za to vri- 
jeme ona je osjećala snagu njegovog muškog tijela, svaki 
njegov zatepnuti mišić, a on njene čvrste | jedre djevojačke 
grudi, U pauzama između dva plesa ona bi se pridruživala 
svojim drugaricama, a on muškom društvu, ali su, ustvari, 
samo mislili jedno na drugo i krišom se gledali, Tokom 
večeri prilazili su joj mladići, udvarajući joj se, pitajući je 
da li je slobodna ili je moleći za ples. Zaima bi ih jedva i 
pogledala, zanijekala bi glavom i okretala se od njih, jasno 
stavljajući do znanja šta o njima misli, Neki su bili toliko 

pametni pa su shvatili ko je uzrok tome, a onda bi mo- 
lili njega da je pusti barem za jedan ples. Za to vrijeme 
u njemu je sve ključalo, zbog nje bi bio spreman i da se 
pobije. Zbog nje je bez valjanog razloga mrzio te mladiće, 
a iz pristojnosti se pretvarao ravnodušnim. Namjestio bi 
smiješak pa bi odgovarao kako on nema ništa protiv, ali 
neka pitaju nju. Ona, pak, nije htjela ni da čuje. 

Ie večeri plesala je samo s njim, a kada je unutar 
postalo gotovo nepodnošljivo toplo i zagušljivo, od čega 
Joj je skoro pozlilo, zamolila je da izađu vani kako bi udah- 
nula čistog zraka. Napolju je noć bila topla i ugodna; na 
nebu punom blistavotreperavih zvjezdica, a kao kakav 
kralj iz bajki, zasjeo pun mjesec pa odozgo neštedimice 
rasipa svoje srebro, razgoneći mrak i vještice. 

Dok su stajali ispred ulaza, a ona željno udisala svjež 
zrak punim grudima, njemu odnekud iz podsvijesti, iz 
sjećanja zapretanog brdom pepela, izroni pjesma, ženski 
bećarac, koji je slušao u ranom djetinjstvu na seoskim 
prelima, mobama i perušanjima kukuruza, što su je pje- 
vale djevojke, i to tako što bi jedna pjesmu vodila dok bi 
je druge pratile. Evo te pjesme: Mjesečina uprla u granje, 
lijepe noći za ašikovanje" Kako je samo s malo riječi mno- 
go kazano i još više, neuporedivo više, naslućeno. Koliko 
samo idilične ljepote i djevojačke čežnje u tim, naizgled, 
priprostim stihovima. I otkud da izroni baš sad, zašto 
ne ranijef Je li trebalo da se, na neki način, nađe u ulozi 
glavnog aktera te jednostavne pjesme pa da dokuči svu lje- 
potu i liričnost njenog značenja. Zadubljen u sjećanja nije 
ni primijetio da su se lagahnom šetnjom udaljili od sale za 
igranke. Iz razmišljanja ga trže i prenu djevojčin glas: 

— Evo, stigosmo na most. Lijepo je ovdje, pa da malo 
sjednemo na njegovu ogradu? 


- Da sjednemo?! — ponovi momak mehanički, jer 


a IGNIA 

uopće nije mislio na ono što je djevojka rekla. 

No, kako da ne razmišlja o ljepoti kad je ona svud 
oko njega, u svoj svojoj raskoši pa očarava | opija kao staro 
vino. Eto tu je most, divna građevina, sa svrhom da spa- 
ja obale i ljude, sela } gradove, narode i države, vijekove 
i civilizacije... Na koncu, da spaja i njegov Kalošević sa 
svijetom. A ispod mosta spokojno pjevuši Usora, noseći 
svoje srebro i cureći vrijeme, kao pješćani sahat. Eh, kad 
bismo razumjeli jezik žubora, jezik rijeke, šta bi sve mogla 
da nam isprića Usora, ta starica ljepotica, putujući vije- 
kovima svojim koritom, ukrivena u isprepletene krošnje 
raskošnih vrba i joha, dok u zelene obale, nalik putopiscu, 
upisuje ljude i događaje minulih vremena. Momak uzdah- 
nu i sjeti se kako još nikad nije naišao noću preko mo- 
sta, a da nije zastao, barem koji trenutak, diveći se ljepoti 
rijeke, njenoj žuborljivoj pjesmi i njenom okruženju, što 
je ćesto izmamljivalo uzdahe njegove romantične duše, 
zamisljajući upravo ovako Amazon ili Nijagaru, s njho- 
vom bujnom vegetacijom. 

-Većeras si zamišljen. Zbog čega mi nešto ne pričaš, 
nesto lijepo, što bih željela da čujem od tebe ove noći? 

- skoro nestvarno, anđeoski zazvoni djevojački glas. 

On tad pomisli kako tu, pored njega, i ne sjedi dje- 
vojka već sami anđeo, crnooka i crnokosa ljepotica, a on je 
našao da baš sad bulazni o tolikim prirodnim ljepotama. 

Pa očaran ljepotama oko sebe, u uzvišenom na- 
dahnuću, sjetio se Šekspirovog Romea i Julije te je svoja 
ljubavna osjećanja pretočio u polušaljivu tiradu ljubavnih 
riječi: 

-— Da ćuješ... od mene... nešto lijepo? He, he... Znaš 
šta, Zaima, tvoja ljepota je savršena, očaravajuća, a ja joj 
se divim i klanjam...Ja... ja pokorni sluga i rob sam tvoj, 
jer ti i nisi obično ljudsko stvorenje — ti si anđeo sišao s 

neba! Ako bi trebalo i umrijeti za te, nijednog časa se ne 
bih dvoumio. I sto života da imam, sve bih ih poklonio 
tebi. Volim te više od svega na svijetu; volim te više nego 
samoga sebe!... 

- Ha, ha, ha... Ma, stani, stani već jednom, lažove 
i pretvorniče.. Nikad me ne možeš voljeti koliko ja 
tebe. I šta si tu zabrzao ko đačić prvačić pjesmicu pred 
učiteljicom? Sad ne znam ni šta si rekao; a rekao si toliko 
toga lijepog, što nikad ni od koga nisam čula. Dođe mi da 
zbog toga zaplačem... 

- Ne, crnooka ljepotice, ne žalosti se zbog toga... 
Ako treba, ponovit ću ti to i sto puta i... 

- Ma, ne, nema potrebe, šalila sam se samo. Željela 
bih da mi pričaš polahko, razgovijetno, da mi šapćeš na 
uho...Da osjetim boju i toplinu tvoga glasa... Da, da se os- 
jetim zaštićenom... 

- Zaštićenom?!... Od koga? 

- Od svijeta, od rata, od ljudske gluposti, od svega. 

— Od svijeta, od ljudske gluposti?!... 

- Da. Nisam glupa, niti narcisoidna, a ni sujetna, 
makar sam svjesna svoje vanjštine i privlačnosti. Mno- 
gi mi laskaju, a ja ne volim laskavce ni laskanja, jer su 
prijetvorna, a često i podla, uglavnom iz koristoljublja. 
Naravno, to se ne odnosi na tebe, zbog toga što ti govoriš 
iskreno, iz srca. Ja to osjećam i zato samo tebi dozvoljavam 
te umilne riječi — jer mi one priliježu na uho, baš kao meh- 
lem na ranu. 

— Hvala ti, lijepa djevojko, jer strašno bih patio ako 
bi mi zabranila da izrazim svoja duboka osjećanja prema 
tebi. 

Poslije ovih riječi nastupi duži tajac. Jedino se još 
čulo mrmorenje rijeke i pljuskanje riba na njenoj površini. 
I dok su se ribe igrale u mirnoj rijeci, Ibrahimu se pričini 

Ponovo je uslijedilo njeno pitanje, sad već trepe- 


— užasava ratnih strahota. 

-Znaš, Ibro, mnogo se plašim rata... zbog tebe... 
zbog nas — drhtavim glasom reče djevojka i uhvati ga za 
ruku, zadržavši je tako u svojoj. 

Kolebajući se na tren, mladić prebaci slobodnu ruku 
preko njenog toplog ramena i zaključi: 

_Kako bude suđeno, onako će biti. Mi tu možemo 
učiniti malo ili ništa. 

Zaima se mazno privi uz njega, osjećajući se tako 
sigurnijom i zaštićenijom od svih nadolazećih zala, ali nije 
prestajala s pitanjima, poput kakvog znatiželjnog djeteta: 

_ A ti, Ibro... vjeruješ u sudbinu? 

— Da, na određen način. 

-1Tja, svakako. A sada... Mogu li te, dragi, nešto upi- 


tati? Nadam se da mi se nećeš smijati!! 
-To nipošto. Dakle, jedva čekam da saznam O čemu 


se radi. 
-Ma, eto... kako da kažem... Ako pregrmimo ova 


idiotska, možda i ratna, vremena — da li ćeš me uzeti za 
ženu?!... 
_ Hoću! Tad ću biti najsretniji i najponosniji čovjek 
morat ćemo pričekati da prije privedem 


na svijetu. Ali, 
ij učini mu se kako od uzbuđenja 


kraju studij — reče Ibro, 

i silne radosti srce u grudima raste, raste, nadima se tako 
silno: pa ili će da pukne ili da iskoći. 

Zaima brzo podiže glavu s njegovog ramena, po- 
gleda ga tako kao da bi htjela vidjeti boju njegovih oćiju, i 
zajedničku im sudbinu gledati u njima, kao što gatara gle- 
da u kahveni talog u findžanu, da bi se istog časa propela 
na prste i brzo mu zalijepila takav poljubac, od koga mu se 
sasvim zamanta u glavi i od koga bi se svakako strovalio u 
rijeku, samo da ga ne pridrža djevojka i da ne bi ograde iza 
leđa na koju je bio oslonjen. 

-A sad bih morala kući, kako se ne bi brinuli 
roditelji — reče sjetno djevojka, i pritom joj se iz grudi ote 
dubok uzdah. 

- Da te otpratim? — ljubazno će momak. 

— Jako lijep gest od tebe. 

Oboje se nasmijaše, grohotom. 

Lagahno, šetajući zagrljeni stigoše u njenu av- 
liju. Nedaleko od njih, iz Omladinskog doma dopirala je 
muzika i žamor jer igranka je na vrhuncu i trajat će do 
kasnih sati. A oni, oni su još neko vrijeme stajali, držeći 
se za ruke. Šuteći. Kao da više nisu imali šta jedno dru- 
gom reći — iako je pred njima neispričana priča, životna 
priča, priča njihovog budućeg zajedničkog života. No, ono 
najvažnije već su rekli na mostu, zavjetujući se jedno dru- 
gom do kraja života. 

- Koliko je sati? — upita djevojka. 

Momak u džepu napipa upaljač, izvadi ga, upali i 
reće: 

- Minut do pola noći. 

- Eh, dragi, žao mi je što ti to moram reći, ali mo- 
ramo se rastati. Od roditelja imam odobrenje da ostanem 
najdalje do dvadeset četiri sata. 

Roditelji mi bezgranično vjeruju, a ja još nikad ni- 

sam, niti ću, izigrati njihovo povjerenje. 

— Da, uredu je to, Zaima. Tako mi se sviđa. 

Iznenadivši ga, noćas po drugi put, ona se prope 
na prste, prisloni usne na njegove usne i, tačno u ponoć, 
koju sekundu prije ili poslije, uslijedi dug, opojan polju- 
bac. Potom naglo istrže ruku iz njegove i pođe prema vra- 
tima. Otvorivši ih, još jednom se okrenu i sjetnim, gotovo 
plačnim glasom prošapta: 

- Lahku noć, dragi! 

- Lahku noć, draga! — poželje Ibrahim i ču kako 
škljocnu brava, a potom vidje kako u njenoj sobi planu 
svjetlo. Stajao je tako još neko vrijeme čeznutljivo gledajući 
u zavjese na prozoru njene sobe pa se okrenu i omamljen 
svim onim što je te noći doživio, teturavim hodom pođe 
kući. Ni na kraj pameti mu nije bilo da svrati ponovo na 
igranku gdje je bio Hamid i još nekolicina dobrih jarana, 
ali i buljuk lijepih i, kao rosne ruže, mladih i svježih djevo- 
jaka. Nije, jer mu takvo što nije bilo ni nakraj pameti, jer je 
u njegovim mislima bila samo jedna, crnooka i crnokosa, 
ljepotica Zaima. 


Snovi šehida Ibrahima 


5. POGLAVLJE 


Tih dana Ibrahim je saznao strašnu vijest: u Teslić 
i Doboj stigli su zloglasni Beli orlovi, Crvene beretke i 
druge ozloglašene grupe i pojedinci, sve sama fašistička 
ološ. Također je svakodnevno slušao priče o strahovitom 
teroru koji su ovi zlikovci vršili nad bošnjačkim i hrvat- 
skim narodom. Iz okupiranih Teslića i Doboja od izbjeglih 
ili protjeranih Bošnjaka i Hrvata Ibrahim je slušao jezive 
priče o sadističkom ubijanju, pljački, paljevinama, si- 
lovanjima, progonima, hapšenjima, koncentracionim lo- 
gorima... I to je samo dio raznovrsnog repertoara zločina 
što ih je činila satanska bratija, koja kao da je stigla ravno 
iz Pakla. Također je dobijao mnogobrojne informacije, a 
i sam se mogao uvjeriti vlastitim očima, kako su se ove 
divlje horde, tragajući za svojim krvavim plijenom, kao 
bijesni psi zakrvavljenih očiju, natuštile oko slobodne 
tešanjske teritorije — da su i šume oko Kaloševića vrvjele 
od njih. Vršili su ukopavanja, izviđanja i česte provokacije 
civilnog stanovništva. Njihov krvavi, kataklizmički pohod 
na Kalošević i druga sela očekivao se svakog dana. Tim 
prije što je za njih putna komunikacija Doboj — Teslić bila, 
strateški gledano, od prvorazrednog značaja. Prva i glavna 
prepreka na ostvarenju tog zacrtanog, hitnog cilja — bio je 
Kalošević. 

Ibrahim je dijelio s narodom tu teško podnošljivu 
i, gotovo neopisivu, psihozu svakodnevnog iščekivanja i 
straha od nepoznatog zla. Stanovništvo je hvatala pani- 
ka te je bio pripremljen plan za evakuaciju djece, žena, 

ijalnotehnićčkih sreds tava. Cjelokupno stanovništvo 
stalno se nalazilo na nogama, u išćekivanju, LDGE zo je 
tih dana mogao utvrditi san. Iz pravca Dervente i Doboja 
danonoćno su gruhale snažne eksplozije i iz opkoljene 
Komušine kod Teslića, također. To je bio samo eho borbi 
što su se vodile između odbrambenih snaga i agresora. 
Narod je i umom i srcem osluškivao taj eho jer je znao da 
i od ishoda tih borbi ovisi kad će se neprijatelj okrenuti 
prema tešanjskoj teritoriji. A saznanja o dešavanjima na 
bojištima bila su oprećna, od toga da probosanske snage 
samo što nisu oslobodile Doboj do onih kako su te snage 
potisnute prema Derventi i dalje prema Bosanskom 
Brodu, što se, nažalost, uskoro ispostavilo taćnim. U 
poćetku su se građani samoorganizovali, tako što su oko 
rubnih podrućja općine isturili straže od po pet-šest 
ljudi, najćešće s jednom lovačkom puškom, s jednim 
pištoljem ili jednom bomboin, a neke grupe nisu imale 
ni to, U tim najtežim danima beznađa građani tešanjske 
općine ispoljili su epsku hrabrost i junaštvo, osobito mladi 
ljudi, pokazujući da su dostojni junaćke tradicije slavnih 
predaka, starih dobrih Bošnjana. Reorganizovana je i 
Civilna zastita, koja je formirala nenaoružane patrole što 
su danonoćno krstarile po unutrašnjosti sela, s najvažnijim 
ciljem da, ako ustreba, uzbune narod i pomognu pri 
njegovoj blagovremenoj evakuaciji. 

Onda je agresor stao ispipavati puls branitelja, 
ali nedovoljno brzo, nedovoljno odlučno i nedovoljno 
snažno. Tako je propustio onaj najpovoljniji, presudni 
trenutak za napad i ispustio inicijativu, kakvu više neće 
imati do kraja rata. Istina, neprijatelj je iz dana u dan 
pojačavao intenzitet napada, prvo pješadijom a onda 
i artiljerijom pa čak i avijacijom, ali i narod se ubrzano 
naoružavao; i pored embarga na naoružavanje, oružje je 
raznim kanalima i na najrazličitije načine stizalo do bra- 
nilaca. Veliki je broj građana koji su sami kupovali oružje 
i municiju, a posebno treba istaknuti one koji su "prodali 
jedinu kravicu pa kupili puškicu", a takvih nije bilo malo. 
Narodu je naročito poraslo samopouzdanje pošto je u selo 
stigao prvi minobacač, kalibra 82 mm, koji je odigrao 
neprocjenljivu ulogu u odbrani ovog dijela tešanjske teri- 
torije, osobito na početku rata, kada su branioci bili jako 
slabo naoružani drugim vrstama naoružanja i municije 1 
kada je taj minobacač zaustavio i obeshrabrio brojne ne- 
prijateljske napade, u prvom redu pješadijske. 

Ibrahim i Hamid su hodali selom kao duhovi, nas- 
tojeći pomoći u raznim poslovima vezanim za organi- 
zaciju odbrane, nastojeći ne klonuti duhom, dajući tako 
primjer i moralnu podršku svima, a u prvom redu de- 
fetistima, ljudima koji su bili veliki skeptici, demorališući 
narod, glasno i otvoreno ispoljavajući sumnju u moguć- 
nost odbrane od agresora. Moralna podrška bila je sada 
najvažnija, pored oružja, municije i hrane, kako bi se 
narod zadržao na rodnim ognjištima, i kako bi nadvladao 
strah, paniku i klonuće. Tog jutra vraćali su se iz noćne 
smjene. Dežurali su sa još šest drugova u Melničkom po- 
toku, prema najjačem neprijateljskom uporištu Bugrićima 
i brdu Visu. Imali su samo jednu pušku M-48, jedan 
pištolj i jednu bombu kašikaru, Bili su nenaspavani, glad- 

ni, umorni i mokri od jutarnje rose. Kad su već minuli 
mimo jednog od omladinskih domova kulture, sustiže ih 
nedavno naimenovani kurir i pritom reče: 

- Hamide, i ti, Ibro, zove vas komandant. Ostali, 
možete ići kućama. 

Ponudio ih je da sjednu na klupu, dok je on sjedio 
na stolici, s druge strane stola i pušio cigaretu. Poslao ga 
Ratni štab Teritorijalne odbrane Tešnja da formacijski us- 
troji branioce i da im pomogne oko dalje organizacije ot- 
pora. Pored njega je stajao predsjednik Mjesnog odbora 
SDA i još dva člana tog istog odbora. Dok su ga posma- 
trali, Ibro i Hamid nisu znali šta da o njemu misle. Ono što 
su o njemu čuli bilo je da je perspektivni kadrovčik SDA, 
stranke na vlasti, da je veoma beskrupulozan, dvoličan, 
bezosjećajan i da ima debelu zaleđinu u vidu bližih rođaka 
na visokim pozicijama u Stranci i u vlasti. Ono što su mogli 
lično da vide i da sami prosude jeste da je imao besprije- 
korno skrojenu, novu vojnu uniformu, uglancane čizme i 
kožnu vojničku tašnu, u kojoj je držao blok, olovku i slične 
potrepštine. Također se nikada nije odvajao od vojničkog 
dogleda. Dok je okupljenom narodu držao vatrene pat- 
riotske govore o potrebi pružanja otpora agresoru, onako, 
besprijekorno utegnut i naglancan, jarane je neodoljivo 
podsjećao na njemačke oficire iz partizanskih filmova. I 
tako je bilo u početku da su ljudi u njemu vidjeli nekog 
narodnog heroja, poput legendarnog Šave Kovačevića. Ili 
u najmanju ruku epske junake kao što su Mujo Hrnjica, 
Gojeni Halil ili Đerzelez Alija. Mnogi su tada pomislili, 
a neki i glasno izgovorili: "Pored takvih junaka i oficira 
nema da se bojimo ni čitave JNA!" Ali čim su počele prve 
oružane čarke s neprijateljem, naš ti junačina nađe pod- 
rum pod zemljom, daleko od linije dodira s neprijateljem 
i tu bi se krio kao krtica. Ljudi kažu da je neprestano nosio 

dvije pancir košulje, a ako bi na vrijeme saznao da nepri- 
jatelj sprema napad, sjeo bi u svoj opel kadet i zapalio rav- 
no u Tešanj, da se za njim samo prašina vila, ostavljajući 
narod i borce da se sami snalaze kako znaju i umiju. Ako 
bi se pak komandant Edhem Ljevak zatekao u Kaloševiću 
u vrijeme iznenadnog i nepredviđenog agresorskog na- 
pada, pobjegao bi u najzatureniji kut podruma, pokrio se 
dekom po glavi i sav uplašen pitao šta se napolju zbiva, ne 
izlazeći iz podruma sve dok mu ne bi javili da je opasnost 
prošla. Ljudi koji bi se zatekli u njegovoj blizini tvrdili bi 
da je bio blijed kao kreč i da je vidno drhturio od straha. 
Ljudi su ga izrugivali i bilo je samo pitanje dana kada će 
biti zamijenjen. Međutim, mnogi sposobni ljudi iz raznih 
razloga nisu pristajali na tu funkciju. A neki sposobni, 
koji bi pristali, nisu bili politički podobni novim vlastima, 
tačnije: nisu bili njihovi bespogovorni poslušnici. Tako je, 
igrom slučaja, upravo on bio to nužno zlo, koje, glumeći 
autoritet, nabusito progovori: 

— Rekli su mi, Hamide, da si prije studija odslužio 
vojni rok, kao rezervni vodnik stažo? 

— Tačno. 

- Odlučio sam da ti i ovdje povjerim sličnu duž- 
nost, da sutra okupite borce i formirate vodove i čete. Ti bi 
bio komandir Prvog voda Prve čete. 

- Razumio sam — reče kratko Hamid i klimnu gla- 
vom u znak odobravanja. 

- O ostalom ćemo se dogovarati u hodu — zaključi 
Edhem razgovor s Hamidom pa se okrenu |bri. 

- A ti si, kako čujem, dugo bio član izviđača i Mla- 
dih gorana i sigurno dobro poznaješ teren u široj okolini? 

— Da, tako je. 

- Eto, vidiš, upravo su nam izviđačke aktivnosti 
sada najpotrebnije. Sutra, također, okupi ostale izviđače, 

a ukoliko nema dovoljan broj izviđača, okupi dobrovoljce 
pa ih obuči izviđačkim aktivnostima, i formiraj grupu od 
desetak momaka. Njome ćeš rukovoditi ti, a zadatke ćeš, 
redovno, dobivati od mene lično. Danas se naspavajte, a 
sutra ujutro u 7 sati da ste ovdje kako biste otpočeli s do- 
govorenim aktivnostima. Ako nemate pitanja, možete ići. 

Prijatelji, ionako neraspoloženi za razgovor, samo 
klimnuše glavama, okrenuše se i pođoše kućama. Dok su 
se rastajali, Hamid tiho progovori s primijetnom sjetom 
u glasu: 

— Znači, labude, od sutra smo na različitim zadaci- 
ma? Rastaviše nas!... 

-— Ah, šta možemo. Družit ćemo se u slobodnom 
vremenu... ako ga budemo imali. 

Narednih dana Ibro i Hamid su obavljali različite za- 
datke; nakon smjena i obavljenih zadataka svaki slobodan 
trenutak koristili su za druženje, razgovor pa i zabavu, 
mada fiksnog slobodnog vremena nije ni bilo. Uvijek su 
obaveze na prvom mjestu, nikad nema pravog opuštanja, 
jer uvijek je jedno uho naćuljeno, iščekujući kurirov do- 
lazak i nove ratne zadatke. U tim rijetkim slobodnim tre- 
nucima uglavnom su razgovarali o ratnoj situaciji u Bosni 
i Hercegovini, i šire, probali na gitari koju rodoljubivu 
pjesmu, što bi je sami ili s prijateljima smislili, igrali šah, 
karte i čitali koju knjigu. I to bi bilo, uglavnom, sve. Ibro 
je ponekad razmišljao o tome kako su mogućnosti za neki 
drugi vid zabave nikakve. Električne energije nema zbog 
pokidanih vodova, trgovine i kafići pozatvarani su još 
pred rat, neki već i porušeni granatama, dok o igrankama 
ne može biti ni riječi. Zatim je razmišljao kako je kupanje 
na rijeci Usori i izlet pored nje također skopčan s velikom 
opasnošću, zato što su agresorski vojnici sa svojih položaja 
usorsku kotlinu imali kao na dlanu. Samo kretanje po selu 

bilo je vrlo rizično zbog nepredvidivih metaka i granata. 
Svakog dana neprijatelj bi na Kalošević ispalio na desetine 
granata, a s okolnih, šumom obraslih brda, vrebali su ne- 
milosrdni mitraljezi i snajperi. Ljudi i životinje služili su 
im kao glineni golubovi, ili preciznije, kao žive mete na 
strelištu. Čim bi ugledali da se živ stvor kreće, odmah bi 
pucali: na krave, konje, pse, mačke, kokoši; djecu, žene, 
ljude...; pucali bi i kad ništa ne vide, i danju, i noću, kad 
je lijepo vrijeme, i kad je nevrijeme, i kako jedan borac 
reče Ibri: "Oni toliko uživaju dok pucaju da vjerovatno 
doživljavaju orgazam!" 

6; POGLAVLJE 


Za komandira izviđaća ipak nije izabran Ibro 
već Reuf, i pored Edhemove netrpeljivosti prema tom 
momku. Razlog je prije svega političke prirode, zato što 
Reuf nije skrivao svoje ljevičarske poglede na svijet, a to 
je novom komandantu itekako smetalo. I u svemu dru- 
gom bili su sušta suprotnost, što se Edhemu nikako nije 
sviđalo, štaviše u njemu je, samo on zna zbog čega, vidio 
najozbiljnijeg takmaca za funkciju koju trenutno obavlja. 
Reuf je bio tri godine stariji od Ibre, a znatno mlađi od 
Edhema, usto, ludo hrabar, staložen, vrlo okretan i vrlo 
povjerljiv. Naročito je plijenila njegova hrabrost, za razliku 
od komandantovog kukavičluka. Bio je niz godina na čelu 
mjesne izviđačke organizacije, goranin | lovac. Dobro je 
poznavao svaku stopu tešanjske, teslićke i dobojske općine 
pa i šire. Sve je to presudilo prilikom izbora za koman- 
dira, a naročito Ibrino odbijanje da prihvati tu dužnost, 
govoreći kako je Reuf ipak daleko najbolje rješenje, ali 
da prihvaća dužnost komandirovog pomoćnika, što su 
ostali momci jednoglasno prihvatili. Reuf je bio veoma 
odgovorna osoba te je svaki zadatak shvaćao krajnje 02- 
biljno, a glavna briga mu je bio Život i zdravlje potčinjenih, 
dugogodišnjih aktivista izviđača, komšija i prijatelja. Ibra- 
hima je osobno mnogo cijenio j volio i s njim bi najradije 
planirao i odlazio na najteže i najpovjerljivije zadatke. 

Izviđačku grupu činilo je osam momaka, i svi su 
doskora bili članovi izviđačke organizacije, bili su dobro 
obučeni za izviđanje i nije bilo potrebe uzimati momke koji 
nikadanisu bili izviđači paih obučavati. Spočetka nisu imali 

vatreno naoružanje, imali su samo doglede, mape, busole, 
noževe i ostale rekvizite neophodne za izviđanje. Ipak 
su se postupno naoružavali i ličnim oružjem: pištoljima, 
bombama i automatskim puškama, uglavnom. Izvođenje 
borbenih aktivnosti bilo im je izričito zabranjeno i strogo 
kažnjivo, osim u krajnjoj nuždi, odnosno u samoodbrani. 
Glavni cilj im je bio: prikupiti što više tačnih podataka o 
neprijatelju — o brojnosti i rasporedu ljudstva, o količini 
i vrstama oružja i oruđa, o položaju i tipovima utvrđenja 
(rovova, zemunica, bunkera i drugih), pokretima ljudstva 
i tehnike i svemu ostalom, što bi moglo koristiti u borbi 
protiv okupatora. 

Bilo je malo poslije podneva. Trojka se vraćala sa 
zadatka: komandir Reuf, Ibrahim i Šaćir. Ibrahim se u 
mislima prisjećao mnoštva uzbudljivih doživljaja, koje bi 
vam, doduše, mogao ispričati gotovo svaki izviđač. Kroz 
neprijateljske linije prolazili su, da kažemo, kad god su 
htjeli, zalazeći duboko u njegovu teritoriju. Razmontira- 
vali su agresorska minska polja, privlačili se do njegovih 
utvrđenja, slušali u rovovima razgovore neprijateljskih 
vojnika, krali od njih hranu, piće, cigare, municiju pa čak i 
lično naoružanje, i šta im sve nisu činili? Mogli su pritom 
ubiti ili zarobiti na desetine bradonja, ali njihov posao nije 
diverzantski već izviđački, koji bi na taj način ozbiljno 
ugrozili i znatno otežali, dovodeći u pitanje i vlastitu si- 
gurnost. Sjećanja prvo izblijedješe pa sasvim iščiliše kada 
Reuf, koji je išao na čelu male kolone, dade rukom znak 
da se zaustave na jednoj visokoj koti, tik iznad Usore. 
Naredio je odmor na malom platou, okolo zaklonjenom 
žbunjem i šumom. Dan vedar, vruć; trava mekahna kao 
dušek, Ispod njh, dokle ti pogled seže, pukao vidik na sela 
Pousorja i zelenosmargdnu rijeku, što se presijava i bljeska 
na suncu kao da je sva od dragulja. Svaki za sebe je mislio: 

eh, da nije rat već da su tu na izletu, pa da se nagledaju i 
nauživaju ove miline, miline za oči i za dušu! Komandir je 
sačekao da se malo izduhaju i odmore, a zatim reče: 

- Čekajte me ovdje. Ja ću skoknuti do Komande da 
podnesem izvještaj o obavljenim zadacima i primim in- 
strukcije za dalje aktivnosti. Vraćam se čim prije, najkas- 
nije za dva-tri sahata. 

- Okej, šefe! — veselo će Šaćir, najmlađi izviđač u 
grupi, šeret i spadalo, uvijek spreman za šalu i sitne pod- 
vale. 

I tek što Reuf ode, a Ibrahim stade da se vajka mla- 
dem drugu, pritom glasno zijevajući: 

— Ih, što bih sad malo zakunjo na ovom suncu... 
Znaš, jaraniko moja, sinoć sam ti kasno lego, a jutros rano 
usto pa... 

Ali ne dovrši misao jer ga Šaćir prekide u pola 
rečenice, stavljajući dogled na oči: 

— Samo ti otkunjaj, bez brige. Ja sam se, vala, do- 
bro naspavo pa ću malo da uživam u ovim prirodnim lje- 
potama što me okružuju, i da posmatram naselja u dolini 
Usore. 

Ne časeći ni časa, Ibrahim se prući potrbuške, zi- 
jevnu glasno još par puta i nedugo potom, omamljen sun- 
cem, zahrka. 

.. Konj i jahač ispadoše iz borove šumice te se 
stadoše postrance spuštati niz nepošumljenu padinu. ć 

Ibrahim munjevito zgrabi automatsku pušku i već je 
bio spreman da dejstvuje; no jahač nije pokazivao nikakve 
znake neprijateljstva, osim toga bio je i nenaoružan. Konj 
zelenko, ukočene glave, hrzajući, lahko je nosio jahača, 
sitno igrajući pod njim i želeći da se otme kontroli, u čemu 
ga je priječila samo uzda zarivena u njegove gubice. Jahač 
je bio ogrnut dugačkim plaštem od zelene čohe, čiji su 

otkopčani peševi vihorili poput kakvih malih zastava. 

- Es-selamu alejkum! — pozdravi došljak, krupna 
starina, s gustom sijedom bradom, što mu je padala skroz 
u krilo, dok mu je iz zelenih korica virio pozlaćen balčak 
malo ukrivljene sablje. 

— Šta... šta želite od mene?!... Ko... ko ste vi?!... 

— umjesto pozdrava upita momak, s nesvjesno uperenim 
oružjem u neobičnog pridošlicu. 

- Ja sam sluga, ponizni; i spusti jednom to oružje 
jer ti od mene, nenaoružanog starca, uistinu ne prijeti ni- 
kakva opasnost... tako... Naređeno mi je da ti prenesem 
ovu poruku. Dobro slušaj. 

Ibrahim blehnu u starca koji ispod zelenog plašta 
izvadi podebelu knjigu zelenih korica, sličnu Kuranu, i 
poče da prevrće požutjele listove. Čim pronađe određenu 
stranu, starac otpoče s čitanjem: 

- Hi, Ibrahim Bošnjić, mnogo voliš jednu djevojku, 
za koju bi i život dao. I ona, Zaima Fazlić, voli tebe, i za 
tvoju ljubav život bi dala. Vi ste se zavjetovali jedno dru- 
gom. Ali, jok! Tebi valja preplivati Dolinu krvavih suza, 
a njoj Dolinu crne tuge. Ona nikada neće biti tvoja žena, 
niti ćeš ti biti njen čovjek. Nije vam suđeno da se uzmete 
— nikada. Jok! 

Ibro se ukipio, okamenio. Samo osjeća kako mu ti- 
jelo drhti, od bola, dok se jezik zavezao pa ne može ni riječ 
da prozbori. 

- Eto, ja sam naređenje izvršio... Allahimanet! — 
završi starac besjedu, vrati knjigu pod ogrtač, ohlabavi 
dizgin i zelenko, poigravajući sitno, nastavi se lagahno 
kretati niza stranu. 

- Ali, ko, ko vas je poslao?!.., - ljutito će momak, na- 
kon što se malo pribrao, a jezik mu se, konačno, razvezao. 

- Gospodar moj, moj i tvoj, Gospodar svih svjetova! 

— okreće se na zelenku starac i dobacuje mu odgovor, dok 
konj iz Kasa već prelazi u galop, grabeći nezaustavljivo 
prema šumi. 

- Ne daaam Zaimu! Život dam, nju ne dam! — iz- 
bezumljen od tuge i bijesa dere se Ibrahim koliko ga grlo 
nosi, te okreće automat i stane da puca za starcem. 

- Ne daaaaaam!.. Tra, tra, tra!.. Ha, ha, ha... — 
miješaju se zvukovi rafalne paljbe i jezovitog starčevog 
smijeha. 

A zelenko, kao da je okrilatio, već zaranja u šumu. 
Još se na trenutak vide krajevi dugačkog zelenog ogrtača 
pa se i oni skriše u gustiš... 

-— Hi, hi, hi — vraća ga u javu prigušen Šaćirov smi- 
jeh. 

Sav u vrelom znoju, zajapuren i zadihan Ibrahim se 
tijelom osloni na laktove pa u hipu, što dijeli san od jave, 
samo zvijera uokolo, ne mogavši se načuditi: gdje nestade 
starac sijede brade i prekrasni zelenko, što ga je nosio. 

- Ne dam Zaimu!.. Hi, hi, hi — zadirkuje ga mlađi 
drugar. — Nešto si, haman, sanjo? Je li lijepa ta Zaima, koju 
nekome ne daš? 

- Jest, mnogo lijepa... ali, pusti, ne ispituj više. San 
ko san... 

Poslije ovih riječi dugo je šutio, zamišljen, buljeći u 
jednu kuću i avliju u ravnici. Svaki dalji razgovor o Zaimi, 
svaka uspomena, svaki detalj s njom proveden, a kojeg bi 
se sjetio — pekli su ga u srcu kao da mu neko stavlja živi 
kreč na živu ranu. Toliku ljubav i čežnju je osjećao. Najviše 
je mislio na posljednju predratnu igranku i na noć prove- 
denu s njom; na prvi njen poljubac; na obećanja što su ih 
jedno drugom dali na mostu. A zatim se sjećao kako ju 
je pratio kući i dugog zamamnog poljupca na rastanku, 
od koga mu se dugo poslije mantalo u glavi, gore nego 

od Memsine votke, konjaka ili vinjaka. Nakon tog rastan- 
ka više je nije viđao. Bio je mnogo zauzet raznim ratnim 
događanjima; a i put preko mosta na Usori postao je kraj- 
nje opasan, jer je gotovo pod neprestanim neprijateljskim 
nadzorom i pod čestom artiljerijskom i pješadijskom va- 
trom s obližnjih brda i raznih utvrđenja. Ko zna, možda je 
za ovog vremena negdje izbjegla, možda čak i u inozem- 
stvo. Mnogo se žena, djece, starijih i bolesnih sklonilo u 
sigurnije krajeve Evrope, pa i svijeta. "Bože, možda je više 
nikada neću vidjeti!" pomisli i opazi kako se nešto kreće 
po njenoj avliji. "Da li je životinja ili insan? Možda je pas 
lutalica, danas ih ima mnogo, a možda je neko od njenih 
ukućana." Taj neko, ili to nešto, zaustavi se ispod stare vrlo 
krošnjate lipe. "Možda je njena majka?..." 

— Daj, daj brzo dogled! — povika i gotovo ga istrže iz 
Šaćirovih ruku. 

Ono što je tada vidio kroz leće dogleda, učini da 
mu srce stade odbijati takvom silinom kao da će se svakog 
časa istrgnuti iz grudi. 

- Bože Svemogući, pa to je ona!.. — prošapta u 
takvom zanosu da mladić pokraj njega pomisli kako s 
njim nije sve uredu. 

- Jesi li to ugledao duhove, ili možda četnike, he, 
he?... — bocnu ga podrugljivim tonom Šaćir, nestrpljiv da 
sazna uzrok prijateljevom ponašanju. 

Ali momak s dogledom, opčinjen onim što je opazio, 
preču zajedljivo pitanje. Za opciju njegovih moždanih vi- 
juga u ovom času ništa više nije postojalo, ni Šaćir, niti 
čitav široki svijet; postojala je samo ogromna krošnjata 
lipa, sto i klupe ispod nje; a na klupi, nalakćena na sto, 
lica podnimljenog rukama, kao kakva svetica na onim 
svetačkim slikama, zagledana u brda, u njega, sjedila je 
ona — voljena. Zbog daljine, figura je bila nejasna, malo 

zamućena, kao da je posmatra kroz vodu. Nije mogao 
da joj razazna one fine crte lica, da joj vidi crne svilene 
uvojke i oči boje crnog dijamanta. No, glavno je da je to 
ona; da joj vidi makar obrise — koliko da ga ova bolesna 
želja umine. O čemu li tužna razmišlja: o zlikovcima u 
ovim brdima, o golemoj katastrofi što je poklopila Bosnu i 
bosanski narod, o ratu što nas razdvoji? O čemu li sanjari: 
o meni, o nama, o našoj sretnoj budućnosti?... Eh, kad bi 
bar znala da je sada posmatram!.., I da li ću je ikada više 
vidjeti? Da li ću ikada više držati i milovati njenu ruku u 
svojoj ruci? Da li ću osjetiti čvrstinu njenih grudi i uspla- 
hireni treptaj srca u njima? Da li će me ikada opeći vatra 
poljupca s njenih vrelih usana? Kad bi bar... " 

Figura se pokrenu. Lelujavim korakom uputi se pre- 
ma kući. Snoviđenje? Za svaki slučaj, uštinu se za obraz. 
Ili, fatamorgana? Otkloni dogled. Pesnicama protrlja oči. 
Ne, ovo je ipak tužna stvarnost! Figura se penje uza ste- 
penice. Iznenada zastaje, na podestu. Polahko se okreće. 
Još jedan dugačak pogled u bujna, šumovita brda — kao 
da je znala, kao da je slutila... Vrata se otvoriše i, kao i one 
noći, dušmanski bezosjećajno, skriše je od njega. "Da li 
zauvijek?!...$ pitao se, dok mu je dušu ispunjavala iskonska 
bol, a u tijelu osjeti skrhanost i klonuće. Onda se momak 
sjeti malopređašnjeg sna i uzdahnu, bolno, duboko iz dna 
duše: "Zbogom, Zaima, zbogom, voljena — ako se nikad 
više ne vidimo!...' 

Pošto je, najzad, spustio dogled, jedva je zaključio 
da Šaćira nema pored njega. Bilo je očigledno da se mom- 
ku dosadilo s njim zamajavati te je odlučio prošetati i malo 
izvidjeti naokolo. 

Cijelog tog dana Ibro je bio tužan, tužan i zlovoljan, 
toliko zlovoljan da ga Reuf i Šaćir nisu takvog zapamtili, 


nikada. 

Zlovolja ga nije napuštala ni uvečer, pošto se umo- 
ran vratio sa zadatka i u kući zatekao Hamida. Čavrljao je 
s Ibrinim roditeljima, Remzom i Hedijom. Čim ga ugleda, 
obradovan kao i uvijek ponovnim susretom s najboljim 
prijateljem, vodnik uskliknu: 

— Ma gdje si, labude moj, šta ima"! 

-Ha ... ništa posebno — mrzovoljno će izviđač, 
pružajući prijatelju ruku. 

Hamidu ne promače mrzovolja u Ibrahimovom 
glasu, ali ništa ne reče, misleći da je to zbog napornog 
dana i umora. 

Te noći dugo su sjedili pri svijeći i uz malo tanju 
kahvu, u društvu Ibrinih roditelja, naširoko razmatrali 
političku i ratnu situaciju u Bosni i Hercegovini, koja se 
uistinu činila mračna i bezizlazna. Ugodnu kućnu atmos- 
feru narušavale su samo izviđačeva zlovolja i potmule 
eksplozije granata, što su padale negdje po linijama bra- 
nilaca, parajući savršen mir ljetne noći. Uskoro se roditelji 
ispričaše, pravdajući se ranim ustajanjem, te pođoše na 
počinak, ostavljajući tako prijatelje nasamo. Njihovim 
odlaskom u sobi zacari tajac. Raspoloženje splasnu i kao da 
zamrze. Ibrahim je šutio, mrko zureći u jednu tačku pred 
sobom. Zabrinut zbog takvog prijateljevog raspoloženja, i 
da bi pokrenuo kakav--takav razgovor, vodnik upita: 

— Haman si mi, prijatelju, nešto nehoran i kaharli?! 

- Ah, umoran sam, pusti... 

- Ne bi se reklo da je to od umora. Drugo će biti 

posrijedi. Ha, znam te, labude, kad si labudić bio — na- 
valjuje radoznalo vodnik. 

Prikliješten Hamidovom promućurnošću, Ibrahim 
je konačno kapitulirao i odlučio da ispriča sve što je toga 
dana proživio i sanjao na šta vodnik reče s malo blage 
ironije u glasu: 

- Opet ta bulažnjenja o snovima. Ma daj, čovječe, 
kad ćeš jednom tim tričarijama prestati pridavati toliki 
značajt la, nisi dijete ili neka izlapjela baba. Slušaj, Ibro, 
ionako je rat, svakodnevno preživljavamo mnogo raznih 
stresova, a još i te tvoje tlapnje o snovima... pa bojim se da 
bi se u krajnjem slučaju sve to moglo negativno odraziti 
na tvoju psihu... Nemoj me pogrešno shvatiti, jer ti ovo 
govorim samo iz prijateljskih pobuda. Znaš da nemam 
boljeg prijatelja od tebe. 

- Hvala na dušebrižništvu. No, moji snovi su moja 
stvar, a tvoj skepticizam je tvoj problem. Nemam namjeru 
dalje s tobom oko toga polemizirati. Nego... čuo sam da 
ste sinoć efikasno spriječili još jedan pokušaj ubacivanja 
neprijateljske diverzantske grupe kroz vašu liniju? 

—- Veoma uspješno — ponosno će vodnik - bez ijed- 
nog povrijeđenog na našoj strani. Dobro smo bradonje 
zviznuli po njušci. Imali su i mrtvih i ranjenih tako da im 
neće uskoro naumpasti da napadnu, ako su pametni. Bilo 
je, jarane, zaista vruće, ali smo im pokazali zube... 

_ Aferim, aferim, kolega, he, he — Ibro se kiselo nas- 
mija, oponašajući profesora Šerpu. | 

Bilo je očigledno da je saznanje o uspjehu i sprem- 
nosti boraca da brane i odbrane svaku stopu napadnute 
teritorije popravljalo izviđačevo raspoloženje. Zato se ud- 
obnije namjesti na sećiji pa nastavi da kazuje: | 

-E, slušaj sad šta se neki dan nama dogodilo. 
Privukli se mi srpskom rovu na Stijakovini, ma ni pedeset 

metara razdaljine, Bilo nas trojica: Reutf, Šaćir i ja. Helem, 
unutra pjesma i podvriskivanje, ono njihovo jaukanje i 
lelekanje. Eto sam nekim čudom upamtio dvije pjesme: 
"Šešelj, Arkan i Beli orlovi, srbijanski to su sokolovi!" I 
kako ono bješe, ona druga?... Samo rmaalo da se sjetim... 
Aha, evo, sjetio sam se: "Oj, Alija, balijom te viču, bit ćeš 
sluga našem Karadžiću!" Šaćir sve škripi zubima, samo 
što ih ne polomi, okreće u rukama "kašikaru pa veli: "A 
da ubacim bradonjama ovu krušku u rov pa neka odmah 
budu sluge svetom Savi?!" Reuf ga oštro pogleda i strogo 
ukori: "Mali, ne pričaj gluposti!" Zatim dodade: "Haman 
su dobro potegli. Mogli bismo ih kao od šale razoružati i 
zarobiti, ama, to nije naš poso.' 

Baš tad iz rova izroni visok bradonja, prisloni pušku 
uz poširok panj, poče otkopčavati hlače pa teturavim 
korakom otrča niz oveću strminu, u smjeru okupirane 
teritorije. U rovu duet i dalje leleče: "Od Bijeljine do srp- 
skog Mostara, sve je vojska Ratka đenerala!" Šaćir se na- 
kratko zamislio, zatim se tiho zacereka te veli: " Gledajte 
sad cirkus!" I, prije negoli smo ga mogli spriječiti, stre- 
lovito otrča do panja, pograbi pušku i, onako okretan ko 
zvjerčica, vrati se s njom u žbunje. Samo što je zalego, kad 
ti isteturaše i ona dvojica, valjda na svjež zrak. Zijevaju, 
protežu se, pišaju, povraćaju, pa će ti jedan nizak, zdepast 
povikati: "Milaneee!" "Oj!" odziva se visoki, odnekud is- 
pod strane. " 'Ajde, po'iti, pregrizi, bre, nadvoje pa da bali- 
jama zapjevamo još jednu, odavde se bolje čuje!" "Eto 
mene, eto!..., javlja se bradonja, žureći uz padinu. 

Zakopčavajući usput hlače, Milan prilazi drugoj 
dvojici, zvijera uokolo i začuđeno pita: "A, Boga ti Joki- 
na, đe mi je puška?! Ta, maloprije sam je vođe ostavio!', 
i pokazuje na panj. "Kakva puška? Valjda je kod tebe" 
ravnodušno će stariji četnik, kome je na glavi bila šubara 

s nekakvom povelikom kokardom na njoj. " 'Ajde, ajde, 
nemojte se zajebavati, što ste mi sakrili pušku?" navaljuje 
visoki, očekujući kako će se druga dvojica nasmijati i sve 
okrenuti na šalu. "Ja, bogami, nisam", ozbiljna lica javi se 
ponovo stariji. "Ni ja", niječe zdepasti, kreveljeći se zlu- 
rado. Provokativno držanje zdepastog isprovocira visokog 
bradonju te on poput požara naglo planu: "E, pa nije ni 
moj ćaća Jovo!... Ti si, kame Todore!" Milan priskoči 
kumu Todoru te ga dohvati za okovratnik i snažno povuče 
sebi: Ma, krsnu ti slavu i sve svece... Ako ne kažeš đe mi 
je puška, zgromit ću te — pa da si mi sto puta kum!" "Pusti 
me, koji ti je vrag?! I ne psuj mi krsnu slavu!..?, otima se 
zdepasti, ne prestajući da se izazovno cereka. To kao da 
sasvim razbijesni visokog vojnika da on zamahnu šakom 
iz sve snage i raspali svog kuma posred nosa. Iz rasco- 
panog nosa šiknu mlaz krvi i poprska obojicu bradonja. 

Svrnuh učas pogled na Šaćira, a on se jednom ru- 
kom uhvatio za stomak, dok drugu drži na ustima, po- 
kušavajući da priguši nezajažljivu bujicu smijeha. 

Sa Šaćira pogled mi ponovo uteče na dramatična 
zbivanja ispred nas, na Todora, koji se lati automata i poče 
ga skidati s ramena. Videći zlo očima, umiješa se brže- 
-bolje i stari, u namjeri da ih razvadi, te u onom gombanju 
i hrvanju automat okide; svi se ukočiše i u onom strahu 
blehnuše, dok se stari uhvati za stomak, zgranuto pogleda 
krvavu ruku pa se između njihovih nogu naglo stropošta, 
nalik prerezanom stablu. Šubara s limenom kokardom 
poletje s njegove glave, pade na zemlju i stade se kotrljati, 
poput navijene dječije igračke, praveći polukrug oko pa- 
nja, gdje, najzad, smirivši se, kao i njen vlasnik, ostade. 
Milan iskoristi trenutak iznenađenja i šoka u kome se 
Todor nalazio, te ga munjevito odalami po ruci; automat 
pade na zemlju, a oni se dohvatiše prvo ukoštac pa potom 

za vratove. 

E, da si vidio, labude, kakva je to tuča bila. Neču- 
vena... 

Gazili su i po automatu i po starčevoj šubari, a da 
to nisu imali kad ni zamijetiti. Udarall su se šakama, pa- 
dali, ustajali, ponovo padali, prevrtali, psovali, pljuvali, 
grebli, davili... Gledajući ih, naumpade mi jedna srpska 
narodna izreka: "Kada Srbin dohvati Srbina, tada mu je 
gori od Turčina!" Vrhunac dramatičnosti desio se kada je 
u Milanovim rukama zablistao nož. Pomislio sam: kako 
je to njihov nacionalni simbol, njihova prepoznatljivost. 
Dobro su se izvještili baratati njime, kroz vijekove. A evo 
kako to biva i kada čovjek čovjeku postane vuk, zvijer, um- 
jesto najveća potreba, što bi rekao pokojni Marks. Upravo 
me Milan podsjećao na zvijer dok sjedeći na Todorovim 
grudima uzmahuje dvosjeklim blistavim nožem, poput 
Indijanca u vestern filmovima. Kao na komandu, jed- 
novremeno, rukama pokrismo oči. Čusmo samo zdepas- 
tog kako zapomaže: "A, joj, nemoj, kume Milane, ostadoše 
mi djeca siročad!..." 

Trun zaspale savjesti u nekom ćošku Milanovog 
mozga vjerovatno se probudio. "A kad kolju, ili na drugi 
način ubijaju muslimane, i kad su muslimanska siročad u 
pitanju, i taj trun zataji. Te pogane četničke duše za mus- 
limane nemaju ni milosti ni savjesti..!, razmišljam dok 
uklanjam ruke s očiju. I šta sam ugledao? Ugledao sam 
visoko podignutu Milanovu ruku, zaustavljenu u zraku, 
u kojoj na suncu, trenutak-dva, jezivo blista oštrica noža, 
kao da se dvoumi: gdje se krvnički zariti, u Todorov vrat 
ili grudi. Visoki se, napokon, prelomi: vrati nož u korice, 
ustade sa zdepastog, zabaci njegov automat na rame pa 
progovori: "Kad mi vratiš pušku, dobit ćeš svoj automat. 
A sad, brzo, da odnesemo starog do zemunice za hitnu 

pomoć!" Todor uze starčevu pušku i zabaci na rame, a Za- 
tim iz rova iznesoše nosila, natovariše ranjenika i odžuriše 
s njim niz padinu. 

Pogledasmo u Šaćira, a on se zakocenuo od smije- 
ha; ali se brzo uozbilji, pokaza glavom prema rovu i reče: 
"Haj'mo da provjerimo šta se nalazi u brlogu bradatih 
majmuna?!" "Majmuni ne idu pod zemlju već na drveće, 
primijetih šaljivo. "Pod zemlju, pod zemlju; sve bi njih 
trebalo poslati pod zemlju — ravno u Pakao! Tamo bi se 
najbolje osjećali!" veli, i, prije nego što bi komandir uspio 
da ga spriječi, đipi na noge te mačijim skokovima već je 
grabio preko čistine. Nama i ne preosta ništa drugo već da 
ga, hoćeš-nećeš, slijedimo. 

Prolazeći pored panja, opazismo lokvu zgrušane 
krvi kraj prljave izgužvane šubare, s četničkom kokardom. 
Tad Reuf, onako uzgredno, primijeti: "Sudeći po ovome, 
starom će prije ustrebati pop negoli medicinska pomoć. 
€ Da, ona dvojica će pred starješinama nastojati oprav- 
dati sebe, izmislivši kakvu uvjerljivu priču o nesretnom 
slučaju", nadovezanh ja. 

Šaćira zatekosmo kako radoznalo pretura po ne- 
prijateljskom rovu, što je, uistinu, prije naličio brlogu 
nego rovu. Doista je tu bilo koječega: tri sanduka puščane 
municije, sanduk bombi, sanduk tromblonskih mina, tri 
flaše rakije, dvije flaše konjaka, sve nenačete, jedna gotovo 
dokusurena flaša rakije, narezane slanine, hljeba, luka, 
konzervi, praznih flaša, pravi humci čahura od metaka, i 
još nekih predmeta i sitnica. 

Nismo propustili takvu priliku da se bolje snab- 
dijemo municijom i bombama, a ja i Reuf uzesmo i po 
flašu rakije, dok Šaćir ponese litru konjaka, kako bismo 
se malo proveselili s našim drugovima, koji tog dana nisu 
bili s nama na zadatku. To je sve, što nam je komandir 

dozvolio da ponesemo, stalno nas požurujući, kako nas 
neprijateljski vojnici ne bi iznenadili. Šaćir se ne htje 
odreći Milanove puške. To mu je, veli, ratni trofej i čuvat 
će je za uspomenu, zbog okolnosti pod kojima ju je osvo- 
jio. Drugim izviđačima bilo je žao da toga dana nisu bili 
na zadatku, tim više kad su od nas saznali šta nam se sve 
dešavalo. Ali, makar smo s njima podijelili plijen. 

Ibro zašutje, a vodnik, saslušavši prijateljev do- 
življaj do kraja, hitnu letimičan pogled na zidni sat pak 
reče: 

— Kasno je, labude. Morao bih kući, znaš da ujutro 
ranim u smjenu. Ah, umalo da zaboravim, stigao nam je 
novi komandant, neki Asif Balagić; Malog Gebelsa (tako su 
borci u šali zvali komandanta Edhema, valjda zbog utegnu- 
tosti, uglancanosti i oponašanja manira njemačkih oficira 
iz II svjetskog rata) povukli su moćni rođaci u Tešanj, u 
Komandu Štaba Teritorijalne odbrane! A ljudi, ko ljudi, 
već sumnjaju u novog komandanta. Kažu školovan oficir, 
kapetan iz JNA, i to je razlog za sumnju. Te mogao bi biti 
srpski špijun, koji će Srbima slati informacije o nama, a 
kad dođe vrijeme i kad mu nalogodavci narede da će nas 
izdati. Ko bi ga znao, jarane, vidjet ćemo... Lahku noć! 

- Lahku noć! 

8. POGLAVLJE 


Tih dana izviđači su zaista imali pune ruke posla jer 
je svima bilo očigledno da se nešto značajno dešava iza ne- 
prijateljskih linija. Vršeni su obimni fortifikacijski radovi: 
pogušćavanje rovova, kopanje novih zemunica, dovoženje 
i raspored na liniji novih oruđa, čak su rađena i nova manja 
skladišta duž borbene linije za materijalnotehnička sred- 
stva, kako bi vojnicima u svakom trenutku bila na dohvat 
ruke. Reufovi izviđači pratili su iz dana u dan kontinu- 
itet tih ubrzanih radova, vidjeli u neprijateljskim radnim 
vodovima mnogo prisilno mobilisanih muslimana i Hr- 
vata, koje su vojnici tukli i maltretirali na razne načine, i 
žalili što nisu diverzanti — jer bi neprijatelju mogli nanijeti 
nezamislivu štetu. Reuf je bio vidno zabrinut, da je nabra- 
na čela prije polaska na zadatak svojim momcima rekao: 

- Lahko se da zaključiti da neprijatelj ovaj put 
priprema nešto vrlo ozbiljno i vrlo gadno po nas. Ovoliki 
radovi nisu ni slučajni ni bezazleni. Zato sam odlučio da 
se danas podijelimo u tri grupe. Svaka grupa dobit će svoj 
rejon izviđanja, a uvečer ćemo se sastati na ugovorenom 
mjestu, napisati zajednički izvještaj, analizirati današnja 
iskustva, a zatim ću ja izvještaj odnijeti u Štab Bataljona. 
Do daljnjeg ćemo raditi na ovaj način. Prijatelji, budite 
pažljivi i čuvajte se. Ima li neko dodatnih pitanja, kakvih 
nejasnoća?... Eh, ako nema, pođimo onda na izvršenje Zza- 
datka. Sretno, jarani! 

Ibrahim je određen za vođu grupe, a s njm su bili 
još Šaćir i Jasmin. Posla je doista bilo preko glave. Rejon 
izviđanja bio je velik, neprijateljske aktivnosti mnogo- 

brojne i raznovrsne tako da nije bilo lahko sve to izbro- 
jati, zapamtiti, pribilježiti i skicirati. A oni su nastojali da 
im ništa ne promakne, pa ni najmanja promjena, koja bi 
mogla biti od vojnog značaja. Kao navijene igračke ci- 
jelog dana su trčali s jednog kraja zone odgovornosti na 
drugi da su jedva uspjeli nešto malo prezalogajiti, usto 
stalno su bili psihički napregnuti, strahujući da ne nagaze 
na postavljenu minu ili da ne budu otkriveni od nepri- 
jateljskih vojnika. Kada su se uvečer sastali s druge dvije 
grupe, bili su umorni i gladni poput lovačkih kerova, ali i 
sretni, da su se s još jednog zadatka vratili živi i zdravi, što 
i jest bila njihova najvažnija zadaća. 

Nakon zajedničke analize i sastavljenog iscrpnog 
izvještaja o izvršenom izviđanju Reuf je krenuo u Koman- 
du Bataljona, a izviđači kućama, svako svojim putem. 
U društvu s Ibrahimom nalazio se samo Šaćir. Zbog sil- 
nog umora i iscrpljenosi nisu bili raspoloženi za razgo- 
vor, štaviše ni brbljivi i za šegu uvijek spremni Šaćir nije 
progovarao niti jednu riječ. Oba momka su mislili samo 
o jednom: kako bi, evo sad, rado se prućili na pola maka- 
damskog puta i odmah zahrkali, usnili slatkim snom. I 
samo što je na rastanku Šaćiru zaželio lahku noć, a Ibra- 
hima trgnuše pucnjevi i pojačana galama, što je dopirala 
iz samog centra sela, odnekud baš od džamije. Ibro nije 
znao ni za kakvo veselje, šenluk, a i kome je do šenlučenja 
u ovakva vremena? Razne misli su mu letjele kroz glavu te 
potrča koliko ga noge nose, odjednom zaboravljajući za 
sav taj silni umor i nagonski osjećajući da je možda baš 
sad tamo, prijeko potreban, nekome ko je u gadnoj nevolji. 

Iako je sunce zašlo iza Hrastove strane, do smrka- 
vanja je ostalo dosta vremena te je Ibrahim, trčeći kao bez 
duše, mogao jasno da vidi Mahmuta, ali i da sasvim razgo- 
vijetno čuje njegove ljutite riječi: 

- Maknite se, ljudi, vodim ga do Melničkog potoka, 
gdje ću ga ucmekati kao psa!.., 

Pred sobom je tjerao vezanog vojnika, muhajući ga 
vrškom puščane cijevi u rebra i govoreći: 

— Sad ćeš mi platiti za sva vaša Zlodjela, da ti majku 
četničku!... 

Ibrahim se sjeti da su nedavno ispred njihove kuće 
poginuli od neprijateljske granate stariji Mahmutov brat 
i mlađa sestra i da je on, možda, zbog zaslijepljenosti 
mržnjom, želje za osvetom i trenutne neuračunljivosti u 
stanju počiniti svakakve ludosti. Melnički potok je donjim 
tokom proticao kroz selo i nije bio daleko pa je okupljena 
svjetina ćuškajući, pljujući i psujući vojnika brzo stigla do 
njega. 

- Maknite se, ljudi, da ubijem pseto! — dreknu 
Mahmut, uperi i otkoči kalašnjikov i taman kad htjede 
da povuče obarač, u zadnjem trenu između njega i Zaro- 
bljenika uskoči Ibrahim, štiteći zarobljenog vojnika vlas- 
titim tijelom. 

Jedva predihujući od brzog trčanja, on reče od- 
rješitim glasom, tako da su mogli svi da ga čuju: 

- Želiš li ubiti njega, morat ćeš prvo mene! 

- I hoću ako se odmah ne makneš! Zašto ga štitiš? 
On je moj zarobljenik, i imam pravo raditi s njim šta 
želim!... Usto, napao je sa svojom bratijom naše rovove i 
pritom su ranili Ramiza!... Makni se kad ti kažem, ili pu- 
cam! | 

- Znaš da su zarobljenici zaštićeni po međuna- 
rodnom ratnom pravu i da ćeš biti optužen za ratni zločin 
ako ga ubiješ?!... 

Baš tad, s dušom u nosu, pristiže Šaćir, uperi pušku 
u Mahmuta i zaprijeti: 

—- Ako budeš pucao u njih, ja ću pucati u tebe! 

- Ma baš me briga za međunarodno pravo... Zašto 
njima ne sude za njihove zločine?! Zadnji put te upozora- 
vam — skloni se ili pucam !... —- reče Mahmut, lica crve. 
nog i svega izobličenog od srdžbe, odlučan da istog časa 
povuče obarač, nimalo ne obraćajući pažnju na Šaćira } 
njegovo upozorenje. 

Čuvši pucnjavu i silnu galamu, Hamid s desetak 
svojih momaka potrča ka mjestu događanja. Stigavši u 
zadnji čas, on opazi i u hipu shvati kako je Ibro u životnoj 
opasnosti pa se hitro prišulja Mahmutu iza leđa, mu- 
njevito zgrabi za puščanu cijev i iskrenu je ustranu, up- 
ravo kad je izluđeni Mahmut povukao okidač. U pitomo 
predvečerje tišinu raspara zlokobni rafal iz kalašnjikova, 
ali, sreća, pa niko ne bi pogođen, dok se Mahmut i Hamid 
stadoše gombati i otimati oko puške. Vodniku u pomoć 
priskoči nekoliko boraca iz njegovog voda te na jedvite 
jade savladaše i vezaše Mahmuta, koji se borio svim si- 
lama, nalikujući ranjenoj ZVijeri. 

Izviđač se zahvali vodniku i tek tad se okrenu da 
smotri zarobljenog vojnika. Istog momenta je doživio 
pravi mali šok, gore nego da je vidio utvaru, prepoznavši 
svog prijatelja sa studija: 

— Ta, ti li si to, Đorđe! Šta ćeš ti ovdje?! — reče, jedva 
dolazeći do daha, sad zbog iznenađenja i čuđenja. 

Đorđe je bio u sivomaslinastoj uniformi bivše JNA, 
bez kape, koju je sigurno negdje izgubio, pa mu se nespu- 
tana, malo poniže ramena, spuštala sva zamašćena i up- 
resmana, divlja, crna kosa, i stalno je krio pogled nekud 
ustranu, još nijednom ne pogledavši Ibru. Ništa manje 
iznenađenje pretrpio je i Hamid. Ibro se nakratko okrenu 
okupljenima i lijepo ih zamoli da se raziđu, jer da on i Ha- 
mid imaju nešto da popričaju sa zarobljenikom. Okupljeni 
narod se stade razilaziti, istina nevoljko, ali napokon 

shvatajući da je besplatna predstava završena i da tu više 
nema šta tražiti. 

Pošto se znatiželjni narod raziđe, izviđač se nanova 
obrati zarobljeniku: 

— Slušaj, Đorđe, ja bih radije da smo sad u Sarajevu 
uz koka-kolu u nekoj ljetnoj bašči ili uz hladnu bozu u 
kojoj od naših omiljenih kafe-slastičarnica, ali, šta je-tu 
je... Mi smo ti voljni pomoći, samo pod uvjetom da nam 
ispričaš istinu, da nam ispričaš sve šta se to danas dešavalo. 

Đorđe je kratko razmišljao, dvoumio, a onda nag- 
lo u sebi prelomi odluku, okrenu glavu na drugu stranu, 
pri čemu ponovo ne pogleda Ibru, i otpoče kazivanje, 
glasom koji je jedva primijetno drhturio, često prekidan 
psihološkim pauzama: 

Moje starješine su odlučili da danas jedna grupa 
dobrovoljaca pođe u izviđanje vaših položaja. Ukaže li 
se prilika, da pokušamo zauzeti dva-tri rova... U tu svrhu 
nekoliko jedinica stavljeno je u stanje borbene gotovosti, 
kako bi nam u datom momentu pripomogli da zadržimo 
osvojene rovove i da, eventualno, dalje oporimo vašu li- 
niju, stvarajući uslove za dalje napredovanje, zapravo zau- 
zimanje Kaloševića i cijele tešanjske teritorije... Za akciju 
sam se javio prvi... i određen sam za komandira grupe. 
Izviđanje je prošlo mimo očekivanja pa mi se učinilo da je 
pravi trenutak da napadnemo tri najisturenija rova. Prvi 
sam se podvukao pod rov... kad je jedan trapavi vojnik 
stao na debelu, suhu granu, koja se glasno slomila, tako 
glasno da su vaši borci u rovovima mogli lako da to čuju. 
Postalo nam je jasno da smo otkriveni... Nastala je paklena 
pucnjava. Ubacio sam bombu u rovi... naredio povlačenje; 
kasnije iz razgovora vaših boraca bilo mi je jasno da je to 
bio prazan rov, takozvani lažnjak. U neopisivoj pucnjavi... 
poginula su dva moja borca, jedan vaš vojnik je ranjen u 

Hamid je kratko razmišljao, a onda išaretom pozva 
prijatelja ustranu pa prošapta: 

— Osim što bismo mogli snositi vojnu odgovornost 
za takav čin samovolje, Đorđe je i dragocjen izvor infor- 
macija o neprijatelju, koje bi itekako mogle biti od koristi 
našoj Komandi... 

Poslije sašaptavanja Ibro klimnu glavom pa se okre- 
nu Đorđu: 

- Nažalost, ne možemo te pustiti, iako bismo to 
željeli. Ali, svejedno ne treba da brineš. Ionako ćeš, vjero- 
vatno, biti razmijenjen, pošto budeš ispitan u Komandi... 

Mala kolona se odmah uputi prema Komandi 
Kaloševačkog bataljona. Na ćelu su borci iz Hamido- 
vog voda sprovodili Mahmuta, koji je psovao i prijetio 
ponajviše Ibri, pa Hamidu, a nije zaboravljao ni Đorđa. 
No, Ibro i Hamid su znali da je Mahmut uvijek bio dobar i 
pošten momak i da će takav i ostati, a sve što govori, to je 
iz huje, u afektu, zbog bratove i sestrine smrti. Usto je bio 
izuzetno hrabar, požrtvovan borac, i kad god je trebalo ići 
negdje u akciju, gdje je najopasnije, javljao se prvi, dobro- 
voljno. Zato je odnedavno u sastavu Ofanzivnog voda. Na 
začelju male kolone bili su izviđač, vodnik i zarobljenik, 
koji je išao poniknute glave, gledajući samo preda se, u 
zemlju, da se Ibri ćinilo kako još nije pogledao u njega 
|; Hamida. Usput su susreli vojnu policijsku patrolu, koja 

je išla da preuzme Đorđa i Mahmuta. Tako u Komandu 
Bataljona uđoše samo Ibrahim i Hamid. Ispitao ih je, sa 
zapisničarom, Enes Jorgadžić, zamjenik komandanta Asi- 
ta. Na Ibrin upit šta će biti sa uhićenicima, Enes je rekao: 

— Već vodimo pregovore s drugom stranom oko 
razmjene. Zato i jesu ovako mirni i ne granatiraju selo. 
Đorđe će, gotovo je sigurno, biti razmijenjen zajedno sa 
svoja dva poginula vojnika u ova dva-tri dana za naša dva 
istaknuta aktiviste iz Teslića, a koji pripadaju stranci SDA. 
Sto se tiče Mahmuta, njega ćemo osloboditi iz pritvora 
čim razmijenimo Đorđa, pod uvjetom da čvrsto obeća 
kako više nikada neće ništa uraditi samovoljno, na svoju 
ruku, inače mu slijedi vojni sud. 

Izviđač je iz Komande izašao zadovoljan što se ipak 
sve sretno završilo, iako je u prvi mah izgledalo da bi 
moglo biti krvavo i s vrlo tragičnim posljedicama. Idući 
spavao je na nogama, razmišljajući nepovezano o besmis- 
lu rata, o ljudskoj gluposti i ludilu u ova ratna, i ne samo 
ratna, vremena; razmišljao je o genijalnosti i humanosti 
Karla Marksa i o njegovom naučnom socijalizmu. "Nije 
on džaba zamislio ukidanje privatne svojine, ukidanje 
novca, država, vojski i svih granica među ljudima, a time 
i ratova. E, to bi bio život po mjeri čovjeka, za čovjeka ili, 
ako hoćeš, dostojan čovjeka, A sve dok se Marksova vizija 
ne pretvori u stvarnost, život će biti najobičnija džungla, 
a ljudi u toj džungli jedni drugima — najkrvoločnije zvi- 
jeri. Zato je i moguće da mi jedan od najboljih prijatelja, 
Đorđe, naprimjer, postane neprijatelj, smrtni neprijatelj... 
Ma, hajde, i zar to nije ludost? Istinska ludost?!... 

Prošla su dva dana otkako je Đorđe zarobljen i već je 
utanačena razmjena između dvije zaraćene strane. S jedne 
strane Đorđe i dva srpska poginula vojnika, a s druge 
strane tri istaknuta SDA aktiviste iz Teslića, Razmjena se 

imala izvršiti tačno u podne, između dvije neprijateljske 
linije, a na regionalnom putu Doboj — Teslić. U razmje- 
ni su učestvovali Ibrahim i Hamid, kao dio osiguranja s 
bosanske strane. Prolazeći pored Ibrahima, do srpske voj- 
ne kampanjole, Đorđe oštro prosikta kroz stisnute zube: 

— Ibralime, bježi! Bježi dok još imaš vremena... Jer 
ako me ne poslušaš, uskoro ti se loše piše!... Bježi, Ib- 
raime!... 

Ali, niti je bilo vremena, niti je Ibro želio da mu 
odgovori. Samo ga je slušao s nevjericom, čudeći se da ga 
prijatelj sa studija ni ovaj put, na rastanku, a možda im je 
to zadnje viđenje, nije ni pogledao. 

Poslije ove razmjene Ibrahim je nastavio obavlja- 
ti svoje izviđačke zadatke neko vrijeme, bez značajnijih 
događaja i većih uzbuđenja. A onda... | 

9. POGLAVLJE 


Dok mu je kurir Ramče saopćavao novi ratni ras- 
pored upravo poslat po njemu, Ibrahim je razmišljao kako 
srbo-crnogorski Osvajači i domaći četnici, kao krvožedne 
hijene, napadaju slobodnu tešanjsku teritoriju, sve češće 
i sve žešće. Crni vrh, Planje, Šije, Putnikovo brdo, Križ, 
Komin, Miljanovci, Komušinci i, naročito, Kalošević — bit 
će zlatnim slovima upisani u historiju, kao slavna mjesta 
gdje su se vodile natčovječanske bitke za slobodu ovoga 
naroda i za svaku stopu bosanske zemlje, ako ko preživi, 
da bi mogao pisati... A agresor je u svojim planovima imao 
jedan od najvažnijih ciljeva — zauzeti strateški vrlo važnu 
putnu komunikaciju Doboj — Teslić. Ka ostvarenju tog 
cilja glavna prepreka mu je Kalošević, selo na sjeveroza- 
padu tešanjske općine. Zauzimanjem Kaloševića nepri- 
jatelj bi obavio znatno više od polovine posla oko pokora- 
vanja Tešnja, čije šanse za odbranu bi bile gotovo nikakve. 
Osvajanjem slobodne tešanjske teritorije, preko koje bi 
Teslić bio povezan s Dobojem i Ozrenom, osvajačima 
bi bilo mnogo lakše zauzeti Novi Šeher i Maglaj i eto ih 
pred Zenicom, srcem slobodne Bosne i Hercegovine. 
U takvoj situaciji ni Zenica, a onda ni Sarajevo ne bi se 
mogli odbraniti, što pokazuje koliko je odbrana slobodne 
bosanskohecegovačke teritorije bila rovita i na staklenim 
nogama, i koliko je zavisila od svake karike; jer pucanjem 
samo jedne karike, po sistemu domina, najozbiljnije bi se 
dovela u pitanje odbrana, pa čak i opstanak, čitave Bosne 
i Hercegovine. A Tešanj se nije dao lahko ni osvojiti ni 

pokoriti i bio je prevelik zalogaj za srpskog agresora. Nje- 
gove glavešine su znale da bi cijena zauzimanja Tešnja 
bila prevelika, naročito u ljudskim gubicima pa su se bo- 
jali napasti ga, neprestano odgađajući tu akciju, nazivajući 
Tešanj "Malim Teheranom". A da drugačije i ne može biti, 
razmišljao je i dalje Ibro, zato što je za svaki pedalj svoje 
zemlje narod spreman liti potoke krvi i žrtvovati svoje 
živote na hiljade šehida, dokazujući srpskim hordama da 
je za njih Tešanj neosvojiv. Također, potvrđujući staru, do- 
bro znanu istinu: da nijedan agresor ne može pobijediti 
narod koji je odlučan braniti svoju slobodu, svoju rodnu 
grudu i svoju čast. 

A Prljuga — mislio je, odsutno slušajući poruku iz 
Komande, što mu ju je prenosio kurir — Gajevi, Hrastova 
strana, Miljevac, Duga njiva Stražba i Komušinci, junačke 
kote, herojske sestre prkosnice, jesu srbo-crnogorskim 
barbarima kost u grlu. Hiljade granata iz svih vrsta oruđa, 
svih kalibara, doslovce preoravaju ove parcele, kao i sam 
Kalošević. Agresor neprekidno dovozi pojačanja u ljud- 
stvu i materijalnotehničkim sredstvima, neprestano se 
pregrupisava — da bi sva ta silna gvožđurija i čelik bili 
pretvoreni u bezvrijedni otpad u sudaru s golorukim bra- 
niteljima, u sudaru s prsima i srcima nepobjedivih heroja, 
nepobjedivog bosanskog naroda. Evo četiri dana i četiri 
noći što se neprijateljski napadi smjenjuju u talasima. Avi- 
oni, kao grabežljivi strvinari, i po nekoliko puta dnevno iz- 
bacuju svoj smrtonosni teret, komotno, gotovo bezbrižno, 
znajući da se bosanski domoljubi od njih nemaju čime 
braniti. Danas su od kasetnih bombi, bačenih iz avina u 
niskom letu, nasred tešanjske čaršije, pored same pijace, 
poginula četiri civila. Slobodna tešanjska teritorija sva je 
u dimu i plamenu; vodi se borba na život i smrt, vodi se 
borba, bukvalno, za opstanak Bosne i bosanskog naroda. 

Prinuđena krajnje kritičnom situacijom, Koman- 
da je donijela jedino logičnu, razumnu odluku: odmah 
sve raspoloživo ljudstvo i oružje na liniju, u rovove. Za 
izviđanje bit će dovoljan i jedan čovjek, komandir Reuf. 
Ostali izviđači hitno moraju pojačati prvu borbenu liniju. 
Slično je urađeno i s ostalim pozadinskim službama, ostali 
su samo neophodni ljudi, svi drugi su pozvani da se smje- 
sta jave na liniju, po novom rasporedu. 

10. POGLAVLJE 


Naredba Ibrahimu iz Komande glasila je: "Preras- 
poređen si u Drugu četu, Treći vod! Na dužnost se javiti 
odmah!" Momci su držali položaje na Gajevima i Dugoj 
njivi. Na asfalinom putu prema vrlo snažnom nepri- 
jateljskom uporištu Bugrićima improvizirana je uporišna 
tačka. Nije se imalo kada kopati rov ili zemunicu već je 
samo napravljen grudobran od vreća napunjenih pi- 
jeskom. Bila je to vema slaba zaštita od metaka, a pogotovo 
od granata svih kalibara, te je tu život boraca bio izložen 
najvećem riziku i neposrednoj opasnosti. Uporišna tačka 
bila je suviše isturena i nekako odsječena od drugih ro- 
vova branilaca, bila je u špicu, a od velikog značaja za 
odbranu, jer bi njenim padom neprijatelj osvojio možda 
presudnu tačku za odbranu sela. Znao je to i neprijatelj te 
je baš tu ponajviše atakovao, nastojeći je zauzeti. Zato su 
se na tu tačku tražili dobrovoljci, najhrabriji i najsposob- 
niji. Rifo, komandir Druge čete, objašnjavao je borcima, 
svojim seljanima: 

— Prijatelji moji, ta kota je naša slaba tačka, što zna 
i neprijatelj. Padne li ona, najvjerovatnije će pasti i selo. 
Zato će na nju neprijatelj sve žešće napadati, ali ona, jed- 
nostavno, ne smije pasti. Imajte to na umu, i imajte na 
umu da od toga zavisi i život žena, djece, starih i bolesnih. 
Mi smo njihova zadnja nada... Ima li dobrovoljaca koji bi 
pošli na ovu kotu, kako bi smijenili trojicu boraca iz noćne 
smjene? 

Ljudi se malo zgledaše, a onda oboriše glave, kao da 
se snebivaju. Znali su šta ih gore čeka, ali neko mora. 

= Ja ču = Javi se Ibrahim. 

- Lja — drugi se okuraži Munir. 

- Zelim i ja — reče Asmir. 

šije. ja, 1 ja... — čulo se iz mnogih grla, a komandir 
odluči da to budu trojica, koji su se prvi javili. 

S Ibrahimom je pošao i njegov pas Džeksi, vjerni 
drugar, kome su braća predila ime. Slušajući priče o teškim 
zlodjelima koja su u Tesliću, Doboju i drugim mjestima 
širom domovine činili Karadžićevi Srbi, mlađi brat Aldin 
je bio toliko ljut na Karadžića, da je odlučio ubuduće psa 
Džeksija zvati Raša. Duhoviti Aldin ovako je to obrazložio: 

- Razbarušen kao Raša, upeo se kao Raša, često 
laje kao Raša, a i krvoločan je baš kao Raša. Pored tolikih 
sličnosti u karakteru, najbolje bi bilo da budu imenjaci. 

— Šteta, tako častan pas, a nosit će tako nečasno ime. 
Eh, kad bi znao i razumio, sigurno bi te tužio za uvredu 
časti - reče Mehmed, srednji po starosti od trojice braće, 
nekako sjetnim i ozbiljnim glasom, iako je to moglo da 
izgleda i kao bezazlena šala. 

Međutim, Džeksiju to uopće nije smetalo. Štaviše, 
svidjelo mu se novo ime tako da se na staro nije niti 
obazirao, ako bi ga ko njime, slučajno, zovnuo. Upravo 
toga se sjećao Ibrahim dok su, pogureni, trčali koliko su 
brže mogli prema smrtonosnoj uporišnoj tački na kraju 
Duge njive, što graniči sa srpskim selom, i jakim srpskim 
uporištem Bugrićima. Prve srpske kuće bile su iseljene i 
služile su kao neka vrsta tampon zone i za neprijateljska 
snajperska gnijezda, ali se u pozadini sela, povezanog S 
rezervnom komunikacijom Teslić - Doboj i brdom Visom, 
opasanim nepreglednim šumama, nalazila prava srp- 
ska vojna baza, načičkana tenkovima, haubicama, topo- 


vima svih kalibara, minobacačima, vojnom opremom i 


mnogim vojnim formacijama, regularnim i paravojnim. 


ST 

E, od te i tolike sile, Kalošević, Tešanj i cijelu Bosnu i Her- 
cegovinu trčao je da brani Ibrahim sa svoja dva druga- 
ra, s mitraljezom "garonjom" šarcem, koji su još vaktile 
negdje u teškim borbama prsa u prsa partizani oteli od 
Švaba, s jednom automatskom puškem, "kragujevačkom 
zastavom, i jednom puškom M-48, ili, kako su je borci 
popularno zvali — tandžarom. Istina, ima li su i par bombi 
i sanduk municije. Mnogo puta dosad, otkako je došao iz 
Sarajeva, Ibrahim se pomirio s mišlju da je, ustvari, došlo 
vrijeme umiranja za narod i domovinu, ali nikad tako 
kao sad, dok su ih mitraljez s Hrastove strane i snajper 
iz Bugrića prikovali za crnu zemlju te su zadnjih dvjes- 
totinjak metara morali puzeći, gotovo rijući nosom crnu 
zemlju i pasući od vrućina sprženu travu. Čim bi se nepri- 
jateljska vatra pojačala, oni bi se potajali, a čim bi pažnja 
srpskih vojnika popustila, oni bi strelovito nastavili puziti, 
primičući se stopu po stopu svojim drugarima na isturenoj 
koti. Za sve to vrijeme Ibrahimu je pred očima bila jedna 
slika, njena slika: nasmijane najslađe usne, najljepše lice, 
uokvireno crnim kovrdžama, i dvije bijele nježne ruke 
kako mu željno mašu, čas se udaljavajući i uranjajući u 
nekakvu gustu sivu maglu, čas izranjajući i primičući mu 
se iz nje. Zaima. Gdje li je sad? Šta li radi? I misli li na 
njega? Kad bude umirao, pred očima bi želio da vidi samo 
jedan lik, njen dragi, nasmijani lik. Naporedo s njim puzio 
je i njegov vjerni pas Raša. Kad bi oni trčali, i on bi trčao, 
kad bi puzili, i on bi puzio, disciplinovano izvršavajući sve 
Ibrahimove zapovijesti. Razumije se da to jednom polu- 
dresiranom vučjaku i nije bilo nimalo teško, naprotiv, iz- 
gledalo mu je kao igra te je, očigledno, uživao u tome. Do 
te mjere je bio odan gospodaru da je jutros, samo on zna 
kako, svukao ogrlicu i krenuo za Ibrahimom. I ma kolika 
bila izviđačeva nastojanja da ga vrati kući, ništa tu nisu 

pomogla. Vjerno je slijedio gospodara: naviknut na puc- 
njavu, granate i kuršume, barem koliko i ljudi. 

pije Malo trčeći, više puzeći tri čovjeka i jedan pas 
stigoše, napokon, sretno do grudobrana. Kivni zbog toga 
Srbi otvoriše urnebesnu paljbu po uporišnoj tački. Momci 
polegoše po tvrdom asfaltu, kao da su prikovani za njega. 
Gledajući šta ljudi rade, s njima se opruži i vučjak, dok 
je kiša metaka tupo dobovala, zarivajući se u spoljni dio 
vreća s pijeskom, a rojevi drugih, poput razljućenih pčela, 
svirali su svoju smrtonosnu ariju. 

Razdaljina između grudobrana i prvih srpskih kuća 
iznosila je dvije stotine, najviše dvije stotine pedeset meta- 
ra. Ibrahim iskoristi kratko zatišje, virnu iznad vreća te 
opazi vojnika kako pretrčava čistinu, nastojeći doprijeti 
do čelnih kuća i tako im prići bliže. Izviđač pusti kratak 
rafal i vojnik se brže-bolje vrati otkuda je i došao. Odmah 
uslijedi odmazda, prava olovna tuča, od koje ti se diže 
kosa na glavi, uši zazvone, da ti se čini kako će bubnjići 
popucati, i samo moliš Boga da jednom prestane, kako te 
neki zakovrnuti metak ne bi pomilovao po ćiverici, zapra- 
vo po tvrdoj bosanskoj glavi. Nakon polusatne uraganske 
pucnjave, zbog koje nisi mogao ni glavu podići iznad gru- 
dobrana, uslijedi gotovo nestvarna tišina. Zlokobno zatišje 
potraja što tri borca iz noćne smjene odlučiše iskoristiti, 
kako bi se uputili kućama i što više udaljili od smrtonosne 
kote na Dugoj njivi. 

- Ako smatrate za potrebno, da ostanemof — upita 
Suad, najstariji iz noćne smjene. 

— Ma, ne, nema potrebe. Umorni ste i niste spavali 
cijelu noć. Izdržat ćemo mi, već... - odgovori Ibro, i za 
dvojicu svojih drugova. 

- Hoćemo li, momci?... - namugnu Suad dvojici 
drugara i, što je brže mogao, poguren kao kakav starac, 

potrča niz Dugu njivu. 

Srbi, kao da su samo to čekali, raspališe po njima 
pravu kanonadu metaka, ali su momci već bili stekli neko 
iskustvo u dolasku i odlasku s ove opasne kote i stadoše 
trčati u cik-cak. Ibro, Munir i Asmir pratili su ih pog- 
ledima sa zebnjom u srcu za njihove živote; tako je bilo i 
jutros, kad su momci iz noćne smjene strepjeli zbog njih. 
No, Suad i njegova dva druga uspjeli su se izvući, bez 
ijedne ogrebotine. Poslije onolike pucnjave, Ibrahimu 
se ova tišina učini nadstvarna, gotovo kao s onog svije- 
ta, iako je šumljenje i zujanje u ušima potrajalo još dugo, 
nalikujući neobičnoj, nesvakidašnjoj ariji, što ju je tako 
volšebno izvodio grandiozni kosmički kamerni orkestar. 
On baci pogled po polegnutim saborcima, a zatim se krat- 
ko osvrnu na vučjaka. A Raša je bio pametan i oprezan 
pas, pa ipak mu je dosadilo sve vrijeme ležati sklupčan u 
zaklonu te se protegnu, izduži, kao da je sav od žvakaće 
gume i pažljivo, njuškajući, odluči da malo prošeta uoko- 
lo. I tek što je promolio glavu, naćulivši uši kao dvije ra- 
darske antene, a već ga uočiše i odmah osuše paljbu. Pas 
podvi rep pa se škevorenjem negodujući pametno vrati i 
poslušno potrbuši pored gospodarevih nogu. Nakon ovog 
iskustva inteligentna životinja nije niti pokušavala da pro- 
moli njušku izvan zaklona. 

Veći dio dana proteče u obostranom sporadičnom 
pripucavanju iz pješadijskog naoružanja. Ibro i saborci 
štedjeli su ionako skromnu količinu municije, a pucali su 
samo ako bi neprijateljski vojnici pokušali prići kućama 
najbližim njhovom grudobranu ili ako bi primijetili neke 
sumnjive aktivnosti iza srpske linije. Oko podneva srpska 
paljba sasvim zamrije, nijednog metka, ni granate, niti bilo 
kakve sumnjive aktivnosti. Pošto gluhoća potraja oko sat 
vremena, Asmir reče da je ogladnio i predloži da ručaju. 

Posjeli su iza zaklona, povadili iz torbi šta je ko donio, 
sastavili hranu i tako objedovali. Onda su na smjenu po 
dvojica malo otkunjala ili drijemala, dok je treći pažljivo 
osmatrao neprijateljske položaje i dojavljivao jaranima o 
eventualnim srpskim aktivnostima, koje bi opazio. Grob- 
ni muk potraja do četiri sata poslije podneva. Momci su 
postajali nervozni i uznemireni. Iz dosadašnjeg kratkog 
ratnog iskustva Znali su da to ne sluti na dobro, da nepri- 
jatelj kad god bi se potajao, spremao bi nešto zlokobno, 
nešto strašno. Sve što su mogli, jeste samo da iščekuju, pre- 
dani u ruke neumitnoj sudbini. I ništa drugo. Ibrahim je, 
ispružen na bok, podnimivši glavu lijevom rukom, bijelim 
kamičkom crtao jednu figuru. Najprije su ga odnekud iz 
daljine, iz nebeskog plavetnila, pogledale njene izražajne, 
duboke, snene oči, dva prozora njene duše, dva duboka 
bistra izvora, i on je na vrućem asfaltu nacrtao dva kruga, 
vjeđe i trepuške, njene čarobne oči. Zatim je u izmaglici 
sunčevog zlata ugledao rumene, crvene njene usne, tople, 
na kojima je titrao tužan smiješak dok mu je nastojala 
nešto reći, ali niti ju je dobro čuo niti razumio. I na asfaltu 
su stajale nacrtane njene usne, kao da ih je sama utisnula, 
ostavivši njihov otisak, a zatim je kao peteljka od bun- 
deve, nasred vrelog asfalta izniknuo njen pravilno izvajan 
nosić, baš kad je pužući pored poprečne živice pristizao 
Asmir, vukući s nedalekog izvora dva kanistera peteroli- 
trenjaka vode. Svaki je vezao uzicom za po jednu nogu, 
kako bi mu ruke bile slobodne za puzanje na laktovima 
nekih pedesetak metara. U tom času sunce je na tren nat- 
krilio manji oblak pa se Ibro začudi kad u njemu opazi 
Zaimu, njene crne kose vihorile su nalik crnoj svili, dok je 
letjela, stopljena u jedno sa vragolastim oblakom, sličeći, 
gore, nacrtanoj uramljenoj slici. Vidio je i crne kovrdže 
kako uokviruju kao dječiji kliker okruglo lice, i crne guste 

šiškice, što prekrivaju čelo do iznad samih vjeđa i sve je 
to, poput čarobnog štapića, dopunjavalo njen lik. Asmir je 
u plastičnim čašama dodavao vodu, prvo Muniru, koji je 
izviđao neprijateljske položaje, a kada je davao vodu lIbri, 
s ushićenjem primijeti: 

— Baš si nacrtao lijepu žensku figuru!... Gle, pa ti si 
pravi umjetnik! A, je li, otkuda ti kreda? 

Ibrahim otvori šaku i pokaza mu bijeli kamičak. As- 
miru se ote samo jedno dugo: 

- Auuuu... Bravo, majstore! 

Potom se namjesti leđima uz jednu vreću, okrenuvši 
glavu suprotno od vrućeg sunca, nastojeći naći malo hlada. 
I nije prošlo ni pet minuta, a on stade da hrče, omamljen 
toplinom sunca i slatkim snom, dok su mu čelo ukrašavale 
bezbrojne sitne, biserne kapljice znoja. Ibro pogleda dva 
prijatelja, uzdahnu duboko pa nastavi tužno da razmišlja 
o njoj, da se sjeća svakog trenutka provedenog s njom, iz 
rama u oblaku mahale su dvije ruke, ama, nekako ubr- 
zano, kao da su mu davale neke znakove, neka upozorenja, 
a ona se sve brže primicala, evo, sad joj jasno vidi lice i vidi 
da mu daje znake da ide, da bježi, upozorava ga, govori 
mu, ali on njen glas slabo čuje i ništa ne razumije, sad joj 
već vidi i oči, vidi i dvije krupne suze kako se odvališe i 
kao dvije stijene brzo skotrljaše niz blijede obraze. Momak 
se strese, kao da je u groznici, i pogleda na sat, bilo je pet 
sati i pet minuta poslije podne; sunce priteglo zapadu i 
ne prži više onako nemilosrdno jer mu zrake tuku pod 
kosinom pa je fino zahladnjelo u odnosu na podnevnu 
peku. Oblak i Zaima u njemu zaustavili se na pristojnoj 
razdaljini, odakle mu ona i dalje rukama upućuje signale, 
prestala je da mu nešto govori, zanijemjela, pa samo ga 
gleda, tužno, dok se niz obraze valjaju, jedna za drugom, 
iz očiju otkinute stijene, suze, pretvarajući se u obilnu kišu 

i padajući dolje, ko zna gdje... Ibro se taman prihvati svog 
kamena-olovke, u želji da jednom nacrta te ruke, bijele, 
okrugle, drage i nježne, kao da se upravo spremaju da ga 
grle i miluju, kad se prolomi zastrašujuća, gromovita eks- 
plozija. Momci se trgoše i stresoše od iznenađenja i stra- 
ha, granata, teškog kalibra, pala je nedaleko, između njih i 
Melničkog potoka, da ih sitni geleri i kamenje poprskaše, 
nalik iznenadnom gradu. "Zato li su gadovi šutjeli , pomis- 
li izviđač. "Čekali da zahladni i spremali se." I, doista, tom 
prvom granatom neprijatelj je otpočeo žestoku, uragan- 
sku oluju. Iz dosadašnjeg iskustva, Ibro je znao da slije- 
di uobičajena artiljerijska priprema, kao bogata uvertira 
za pješadijski napad sa željom da se prodre na slobodnu 
teritoriju, ne bi li se branioci potisnuli prema Jelahu i 
dalje, prema Tešnju. Odjednom, sve je proključalo, nalik 
vulkanskom grotlu. Tenkovi, patovi i pamovi s obližnjeg 
uzvišenja Kicelja preoravali su Prljugu, važnu tačku od- 
brane, most preko Usore, i glavnu saobraćajnicu kroz 
selo: minobacači svih kalibara grominjali su neselektivno 
svud po selu i duž cijele linije branilaca; dimna koprena 
pokrivala je selo, spuštala se na rijeku i kao ogroman konj- 
ski rep vukla se i vijugala niz riječnu kotlinu, niz usnulo, 
pitomo Pousorje, što je sličilo ranjeniku na izdisaju. Ne- 
kolike granate 120 mm iz minobacača zaredaše oko im- 
provizovane odbrambene tačke i slediše krv u žilama tro- 
jice boraca dok su ih sitni geleri, zemlja i kamenje posipali 
nemilice i nemilosrdno pekli svud po tijelu. Već obamrli 
od straha nisu znali da li su gdje ranjeni, niti su osjećali 
bilo kakav bol već se samo pogledaše i nemušto halališe, 
u sudbinskom iščekivanju — jer, znali su, svaka granata 
na grudobran, bila bi kobna. Srećom po njih da nisu bile 
navođene jer da jesu, već bi bili mrtvi-hladni. I taman kad 
su pomislili da im spasa jednostavno nema, kanonada, kao 

što je iznenada započela, isto tako nenad 
prestade. Jedino su Još uvijek iz Bugrića, 
Kicelja i dalje nastavili veselu koševinu b 
tovi, pamovi i razni mitraljezi, zasijavaju 
svaki metar Stražbe, Duge njive i Gajev 
pješadijskim oružjem rasplamsavala i 
što je ukazivalo da je neprijatelj i na 
dodiru s braniocima. Ibro krajičkom o 
stranu i vidje kako srpska pješadija up 
Kratko se osvrnu i reče drugovima: 

- Eno, s Hrastove strane kreće u napad četnička 
pješadija!... Sad će biti gusto, držite se, momci, dobro! 

Oko Ibrinih nogu vrzmao se vučjak, bio je jako ner- 
vozan, unezvijeren i, očigledno, uplašen svim onim što se 


dešavalo oko njega, samo je strigao ušima motreći pažljivo 
šta rade ljudi, u prvom redu njegov gospodar, gotovo ga 
1 nije ispuštao iz vida, prateći pažljivo svaki njegov, pa i 
najmanji, pokret. Ibrahim se četveronočke prišulja do 
Munira, koji je napregnuto osmatrao Bugriće, ali u taj čas 
opazi nešto od čega mu kičmom prođoše srsi te upozori 
prijatelje: 

-Eno, grupa bradonja pritrča do prvih kuća!... 
Nešto nose... sigurno ručni bacač! Sad će biti gadno!... 

- Gadovi, iskoristili su granatiranje da bi nam se 
ubacili u prvi komšiluk! - progovori Munir, glasom punim 
gorčine i zebnje. 

- Za bombe su predaleko. Zato ćemo sve trojica 
usredotočiti na njih vatru iz svojih oružja, kako im ne bis- 
mo dopustili da nanišane!... — savjetuje izviđač drugove. 

I taman što je bio pomislio: "Šta li rade naše mino- 
bacačlije, zašto li se ne oglašavaju?!", kad po neprijateljskim 
položajima stadoše da gruhaju granate iz jedinog mino- 
bacača kojega je bataljon imao, i to kalibra 82 mm. Mom- 


ano umanji pa i 
s Milankovine i 
rojne prage, pa- 
ći gusto olovom 
a, dok se pucnjava 
na Kanatovoj kosi, 
toj koti u bliskom 
ka zraknu Hrastovu 
ravo kreće u napad. 

cima se javi nada, moral malo poraste 1 oni živnuše. Sa 
Stražbe su branioci dojavljivali minobacačlijama kuda 
trebaju da tuku jer su imali dobar pregled terena kud se 
kretala srpska pješadija. Borba se rasplamsavala i širila 
duž linija odbrane, bitka se bližila svome vrhuncu: pa ili će 
agresor proguliti na slobodnu teritoriju, ili će podviti rep 
pa se neobavljenog zadatka, uz ne male gubitke, povući na 
polazne položaje. A Ibro i drugovi nisu imali u šta pucati 
jer srpske vojnike i nisu vidjeli. Oni su se već ušuljali ispod 
velike nadstrešnice, u kojoj se nalazio kombajn, neki stari 
minibus i druge starudije, i tu se kamuflirali. Srpski voj- 
nici su izgleda mnogo žurili, ili su bili nervozni i uplašeni, 
te prva granata prebaci cilj i tresnu negdje iza leđa bra- 
nilaca, ču se prasak i stropoštavanje presječenog stabla. 
Izviđač samo na tren hitnu pogled na oblak iznad njih i 
opet spazi nju, lice joj je bilo napregnuto i izobličeno, oči 
razrogačene, a usta sasvim otvorena od straha, pokrive- 
na objema rukama, zanijemjela, u grozničavoj zebnji, 
iščekivanju i strahu za njega. Srbi su bili toliko blizu da 
im i nije bilo potrebito nišaniti pa se može reći kako su 
tri hrabra branioca — gledala smrti ravno u oči. Zato su 
očajnički usredsređeno ciljali iza kombajna, otkuda bi tre- 
balo da dejstvuju srpski vojnici. No, druga granata ljosnu 
dvadesetak metara ispred njih. Dim, prašina i zemlja na 
trenutak ih gotovo sasvim zaslijepiše da im se učini kako 
je ovo noć, a ne, nikako dan. 
— Jeste li čitavi?!... — pita Ibrahim prijatelje, čim se 
povratio od šoka. 
— Čitav sam, izgleda, a ti?! — povišenim će glasom 
Munir, već napola ogluhnuo od detonacije. 
— Uh, jedva... — prostenja Asmir, stresajući sa sebe 
zemlju, kamenje i prašinu. 
- Onda pucajte, prijatelji, šta čekate?! — hrabri ih 

izviđač, makar što je osjećao da bi mu i samom itekako 
dobro došlo nečije ohrabrenje. Pa se sjeti njene u oblaku 
uramljene slike i od brige i straha razrogačenih očiju, go- 
tovih da iskoče iz duplji, što mu vrati hrabrost i nadu. On 
okrenu cijev mitraljeza kroz otvor grudobrana i očajnički 
usredsređeno stade ciljati u mjesto iza kombajna, gdje 
bi trebala da se nalazi posada ručnog bacača. Dim i 
prašina polahko su se razilazili, a tri momka se osjetiše 
jadno i bespomoćno tu, na najisturenijoj koti, prema be- 
zobzirnom neprijatelju, u špicu Duge njive, usamljeni, 
gotovo odsječeni od drugih branilaca; toliko su izgledali 
bespomoćno sami sebi, nasuprot tolikoj neprijateljskoj 
tehnici i brojnosti u ljudstvu, da im se učini kako umjesto 
pušaka u rukama drže obične kolčeve. 

- Zuuuuu...! — zrak je zaparalo zlokobno zujanje. 

- Očutivši zujanje, vučjak, na koga su bili posve za- 
boravili, naćuljenih ušiju đipi na otvor grudobrana i tako 
za djelić sekunde zatvori Ibri sasvim vidik prema srpskim 
vojnicima. 

- Bum...!!! — prolomi se užasna eksplozija. 

Treća granata ošinula je ravno u otvor grudobrana, 
gdje se do maločas nalazio Ibrahim za mitraljezom. 

Dolazeći k sebi, od pretrpljenog šoka, Ibro osjeti 
jake bolove svud po tijelu, baš kao da su mu sve kosti i 
koščice polomljene u paramparčad. 

Pokuša da se izgobelja ispod rasutih vreća pijeska i 
prašine, ne bi li se nekako uspravio u sjedeći položaj. Posli- 
je uloženog velikog napora i nekoliko pokušaja to mu naj- 
zad pođe za rukom. Pored sebe vidio je Munira kako leži, 
sklupčan, okrenut na bok, i tiho jauče. Vojnička bluza bila 
mu je na leđima poderana i natopljena krvlju. Malo dalje 
upravo je dolazio k svijesti Asmir, koji se strese i naglo 
dipi na noge, pritom se nekoliko puta potetura dočekujući 

se na ruku, da bi se konačno uspravio i raskrečenih nogu 
ostao čvrsto u tom položaju. Izviđač ga upita: 

- Jesi li čitav, Asmire?! Da li si gdje ranjen? 

Asmir stade, u čudu, da se pipa svud po tijelu i u 
nevjerici Zaključi: 

— Za divno čudo, izgleda da nisam!... Jesi |' ti?! 

Tad krenu ka Ibri da mu pomogne, kako bi ustao 
na noge, i onda se zapanji jer umalo da nagazi na mrtvog 
psa. Bio je posve raznesen neprijateljskom granatom, i to 
tako da je samo prvi pogled na raskomadanog vjernog 
prijatelja kod Ibre izazivao neopisivu tugu i bijes prema 
počiniteljima. Pola glave je nedostajalo, a jedino oko 
isfrčalo iz svoje duplje i nalik klikeru visilo je beživotno 
o nitima sluzi. Bez jedne zadnje noge, s provaljenom 
trbušnom dupljom i crijevima prosutim preko njega, Raša 
je doista izgledao tužno. Ibrahimu se na čas mozak raz- 
bistri te se sjeti kako je vučjak skočio pred granatu. "Šta li 
ga je nagnalo da tako postupi? Možda mu se učinila neka 
životinja? Možda iz straha? A možda baš da bi nas zaštitio? 
Nikada to niko neće saznati, jedino što je izvjesno, jeste da 
nam je spasio živote. 

Izviđač se s naporom uspravi i stade na zemlju, 
čvrsto, objema nogama. Čitavo tijelo ga je boljelo. Uto 
zaključi kako ih je detonacija odbacila par metara od gru- 
dobrana. "Zbog toga sam ovako ugruhan i osjećam bolove 
svud po tijelu", pomisli i osjeti jak bol u debelom mesu 
desne noge. Nešto je nepodnošljivo peklo, kao da mu je 
neko pricvrljio živu žeravicu. Rukom stade da pipa i napi- 
pa slipavu tečnost. "Usirena krv', zaključi i odmah napipa 
ranu. "Dobro je, samo posjekotina, i to ne suviše duboka. 
Zatim je opipavao i zagledao cijelo tijelo, ali drugih pov- 
reda od gelera nije nalazio. 

- Jeste li živi?!... — trže ga i gotovo prepade iznena- 

dan glas, u trenu je bio pomislio da su srpski vojnici. 

Stizalo je nekoliko boraca, ofanzivci, iz Intervent- 
nog voda, s komandirom Bajrom na čelu. 

- Kao što vidite... - s mukom progovori izviđač. - 
Brzo, pomozite Muniru!... 

- Hej!... A mi pomislili na najgore — reče komandir 
ofanzivaca. 

Mračilo se. Nastupao je akšam. Pucnjava je polahko 
zamirala. Još jedan, brižljivo pripreman, moćan agresorski 
napad branioci su uspješno odbili, zahvaljujući, pored os- 
talog, i hrabrosti trojice boraca na grudobranu, smrtonos- 
noj koti u špicu Duge njive. Slobodna tešanjska teritorija i 
ovaj put za agresora je ostala neosvojiva tvrđava, na kojoj 
je ponovo dobro polomio zube. Na Ibrahimovo pitanje da _. 
li je još negdje neki branitelj stradao u današnjem agresor- 
skom napadu, ofanzivac Mujo reče: 

- Hvala Bogu, osim Munira niko nije teže stradao, 
jedino, kako čujem, jedan borac je lakše ranjen na Kanato- 
voj kosi. 

Pregledavši Munirovu ranu i ukazujući mu prvu 
pomoć, sanitetlija Vahid konstatova: 

— Rana je široka, ali je površinska... Izvući će se. 

Sanitetlija Osman, pregledajući Ibrahimovu ranu, 
baci letimičan pogled na mrtvog vučjaka pak radoznalo 
upita: 

— Kako pas pogibe? 

-A, Raša, tako mu je bilo ime. Možete se i sami 
uvjeriti u to: četnici su, lično, ubili Rašu... a mene su polju- 
bili pozadi — duhovito primijeti Ibro, koga smisao za hu- 
mor nije napuštao ni u najtežim časovima. 

Na ovu izviđačevu opasku borci se uglas nasmijaše, 
čak se na silu i kiselo nasmija i Munir, koji je kratko bio u 
nesvijesti, ali mu se u međuvremenu svijest sasvim povra- 

tila. Iri nova borca zamijeniše Ibru, Munira i Asmira na 
koti smrti. Na polasku Ibro ih zamoli: 

-— Drugari, zamolit ću vas da nađete prikladno mjes- 
to i dostojno sahranite vučjaka. Grob mu nečim označite, 
ako preživim ovaj prokleti rat, podići ću mu spomenik. 
Danas je spasio živote trojici branilaca Bosne!... 

- Ne brini, Ibro, pronaći ćemo neko prikladno 
mjesto i sahranit ćemo ga kako i zaslužuje — obeća Ismir, 
vođa smjene. 

Za to vrijeme četiri ofanzivca položiše Munira na 
nosila te nosila podigoše na ramena, dok dva sanitetlije 
uhvatiše Ibrahima ispod ramena i kroz sve gušći mrak 
uputiše se ka selu. Nebo se polahko osipalo zvijezdama 
što su sve jasnije osvjetljavale staze maloj koloni boraca, 
koja se gotovo nečujno vraćala s junačke kote, s im- 
provizovanog grudobrana u špicu Duge njive. Vraćajući 
se izviđač je u mislima još jednom proživio cijeli današnji 
dan i sve što se u njemu dešavalo, od jutrošnjeg dolaska na 
odbrambenu tačku pa, evo, sve do ovog trenutka. I na kra- 
ju, uz dubok uzdah, zaključi — kako se na selo spušta još 
jedna teška i neizvjesna noć. U mjesnoj ambulanti čisteći 
i previjajući Ibrahimovu ranu, ljekar savjetuje: 

— Eto, sad je uredu, i deset dana poštede od bilo 
kakvih vojnih aktivnosti dok rana sasvim ne Zacijeli, dok 
se ne oporaviš od psihičkog stresa, a i ugruhan si svud po 
tijelu. 

Momak se na to šeretski nasmija i, uzgredno, dobaci: 

- Malo je, doktore, deset dana, da barem rekoste 
jedan mjesec... 

— Pa, dobro, petnaest-dvadeset dana bit će, nadam 
se, sasvim dovoljno. Ili, najbolje, budi toliko dok se sam ne 
budeš osjećao dovoljno izliječenim... — ispravi se doktor, 
ne shvaćajući Ibrine riječi kao šalu. 

Ibrahim je sjedio u sobi i razmišljao o tome kako 
vrijeme brzo prolazi. Već je treći dan što odsustvuje s lini- 
je. Rana na desnoj nozi dobro zacjeljuje, a i tijelo, koje je 
bilo jako ugruhano, manje ga boli. Od Asmira, koji ga je 
jučer posjetio, saznao je da novi komandanti nije, haman, 
neprijateljski obavještajac već školovan oficir, kapetan po 
činu, koga je neko poslao da bude komandant baš nama, 
a što se mnogima ne sviđa jer većinu vremena provodi 
na liniji, a ne krije se po podrumima kao bivši, Edhem, 
i što je odmah, čvrstom rukom, stao da zavodi red i dis- 
ciplinu, tražeći i nalazeći svakome ono mjesto na kome 
može dati najveći doprinos u odbrambenim zadacima, ne 
izdvajajući podobne, ponizne ili po nepotizmu, kakav je 
bio slučaj kod bivšeg komandanta, kome je nedavno do- 
javljeno da se sprema žestok neprijateljski napad na linije 
pod njegovim zapovjedništvom, a on, junak s dva pan- 
cirna prsluka na sebi, sjeo u uvijek spremnog opel kadeta 
1 iz sigurnog podruma pobitio u još sigurniji Tešanj, da 
bi pritom, svojom krivicom, bukvalno pregazio jednog 
pripadnika Radnog voda, koji je ostao sav u krvi, ni živ ni 
mrtav, dok se vajni komandant nije ni osvrnuo, a kamoli 
ukazao pomoć povrijeđenom. Ni u bolnici ga nije posje- 
tio, ni kada upitao kakao mu je, ni, naravno, odgovarao za 
svoje kukavičko djelo. Uskoro se ispostavilo da je dojava o 
srpskom napadu bila lažna, jedna od psiholoških metoda 
ratovanja koju je agresor često koristio protiv branilaca i 
civilnog stanovništva. I, eto, takvi se uvuku u svaku vlast, 
skrpe se kao šišmiši i šire zmijsko klupko na sve strane, i 

ko onda može da im stane ukraj? Bog zna kakva će nam 
biti i nova država, ako se i odbranimo, i ako je uopće i 
bude. Sve ukazuje na to da će biti begovska, hodžinska i 
lopovska! Da je narod pametan bio, kao što nije, trebao je 
čuvati socijalizam i u njemu popravljati ono što nije va- 
ljalo. A ovako, ova vlast je skontala kako će sigurno narod 
opljačkati — društveno vlasništvo će pretvoriti u državno, 
a kako niko nema para da toliko bogatstvo pokupuje, nove 
vlasti će naći način kako da sve pokradu, da sve što je vri- 
jedno opljačkaju i potrpaju u vlastite džepove. A pravedna 
privatizacija bi bila da se radnicima daju na upravljanje 
njihove fabrike, pa neka rade s njima šta god žele, ali i da 
sami snose punu odgovornost. Onda se sjetio kako u ka- 
pitalizmu nema pravde već samo plijen i proždrljive hi- 
jene, i bespoštedna krvoločna borba za kapital, do smrti, 
do istrebljenja. "Bože, o čemu ja razmišljam, pa i ratovi 
se vode samo radi pljačke tuđe imovine, a sve drugo je 
čista laž, demagogija, ma samo izgovor za lahkovjerne i 
glupe mase. Zbog pljačke se vodi i ovaj rat, u kome će se 
mnoge vođe i kriminalci obogatiti, što pljačkom tuđe imo- 
vine, što ratnim profiterstvom: prodajući po mnogostruko 
većim cijenama oružje, municiju, hranu, cigarete i razne 
potrepštine. A narod će služiti kao obični pijuni, mario- 
nete na koncu, ili kao najobičnije topovsko meso. E, kad je 
tako, a tako jest, i nikako drugačije, vrijedi li uopće biti pa- 
triot, rizikovati život, dijelove tijela, zdravlje i imovinu Zu 
takvu vlast i za isključivo interese vlastodržaca?! Pametan 
čovjek u ovom ratu izgleda sebi smiješan i glup, ali, najgore 
što me pogađa jeste saznanje da su me vlastodršci srozali 
na nivo, na kome je uništena moja čast i ljudsko dosto- 
janstvo. Srozan sam na nivo životinje, a ne mogu ništa 
učiniti, i zato sam ljut, i bijesan, i osjećam nepodnošljiv 
stid, stid zbog toga, stid što sam to sebi dopustio. Sje- 

tio se kakao je o tome polemisao s braniocima i kako su 
samo rijetki imali razumijevanja za njegovo razmišljanje 
dok su ga drugi smatrali ili kukavicom ili budalom! A on 
je mislio: "Pa, dobro, doći će, sigurno, vrijeme kad ćete 
svoje zablude skupo plaćati, da, plaća? ćete ih suzama, i to 
krvavim. Uredu, ja sam kukavica ili budala, ali nisam ni 
pokvarena krvopijska vlast, a niti spadam u naivne, da ne 
kažem glupe, narodne mase. Naravno, čast izuzecima, koji 
vide malo dalje od nosa do usta, i koji neće čekati da im 
iz stražnjice dođe u glavu, a takvih uvijek ima, istina, mali 
broj, ali ih ima. Pa što ću onda ovdje, ja ne pripadam ni 
jednima ni drugima? Moje mjesto nije ovdje, sigurno nije! 
Znam to, a ništa ne činim, znam to, a ipak sam uporno 
tu, kao proklet, kao nepopravljiva, ukleta budala! Tu sam 
zbog roditelja, zbog braće, zbog nejači, starih i bolesnih; 
stid me, i savjest mi ne dopušta da ih ostavim na milost i 
nemilost krvoločnom neprijatelju, koji nije poštedio civile 
nesrbe ni u Tesliću, ni u Doboju, ni u drugim mjestima, 
pa zašto bi ih ovdje poštedio?! Ako bi prodro na slobodnu 
teritoriju, počinio bi, siguran sam, nove užasne zločine! 
I ma gdje da odem, moja savjest nikada ne bi bila mirna. 
Ali, ne zamjerim ni onima što su otišli, ne želeći braniti 
kućni toprak, ni zavičaj, ni Bosnu, samo, ne bi trebali više 
nikada da se vraćaju u Bosnu — ako je drugi odbrane. To bi 
bilo nepošteno, kukavički, to bi bilo vrlo nemoralno. Kada 
bih jednom sve ovo napustio i otišao - ja ne bih imao 
obraza vratiti se, nikada!..." 

Njegovo razmišljanje prekinuo je tresak granate, 
teškog kalibra, negdje na beskrajnim odbrambenim lini- 
jama. To ga je podsjetilo na Asmirovu priču kako su Srbi 
poslije bitke, u kojoj je ranjen, pokušali još dva napada 
slabijeg intenziteta na Kanatovu kosu, ali su uz nove gu- 
bitke glatko odbijeni. Zatim su, po običaju, za odmazdu 

dva naredna dana silovito, nasumično granatirali civilna 
naselja, pri čemu bi Kalošević, kao po nekom pravilu, naj- 
gore prošao. Od silnog granatiranja jedna žena je pogi- 
nula, dok je njen dvanaestogodišnji sinčić teško ranjen i 
ljekari u tešanjskoj bolnici bore se za njegov život. Onda 
je kanonada postupno jenjavala da bi se svela na rijetka 
pojedinačna ispaljenja i, gotovo, nadstvaran mir, pri 
čemu bi se neprijatelj mogao uporediti sa sedmoglavom 
aždahom kojoj su odsjekli svih sedam glava, a ona jed- 
nako nastavila da se batrga i udara nasumice na sve strane, 
sve dok se konačno ne bi smirila, shvaćajući i sama koliko 
su joj rane duboke i teške. 

Nakon što se slegao eho od gromoglasne oksplozije, 
on je nastavio razmišljti o tome da li su Bošnjaci, i uopće 
bosanski opredijeljeni patrioti, mogli bolje, bezbolnije 
proći u ovim teškim, turbulentnim, po Bosnu svakako 
historijskim, vremenima i zaključio da su mogli. I to 
mnogo, mnogo bolje, ali pod jednim uvjetom: da su imali 
pametnije i, naročito treba naglasiti, poštenije vođe! Ali, 
njihova je nesreća — što nisu. Neprikosnoveni bošnjački 
vođa ni u čemu nije bio dorastao historijskoj situaciji, 
pa bi se moglo reći — krivi čovjek na krivom mjestu i u 
krivo vrijeme. Kažu, dobričina i ahbaba, ne naročito 
pametan, vjerskim predrasudama opterećen fanatik, 
begovskog feudalnog porijekla, osjećao se i ponašao kao 
trošna drvena lađa na otvorenoj pučini u vrijeme opasne 
morske oluje. I, što je najgore, bio je okružen svitom 
najraznovrsnijih intereždžija, od vjerskih fanatika, preko 
nacionalista, kriminalnih tipova, bivših komunista i 
Jugoslavena, udbinih špijuna i srpskih obavještajaca, ka- 
rijerista, što su u ratu vidjeli priliku za brzo bogaćenje i 
napredovanje na društvenoj ljestvici, do raznih jastrebova, 
ratnohuškača i avanturista, koji su iz različitih pobuda 

nastojali svim sredstvima raspirivati vatru mržnje i rata na 
ovim lahkozapaljivim balkanskim prostorima. I umjesto 
da pod bosansku zastavu okupi i ustroji sve rodoljubive i 
multietničke snage, sve što je spremno braniti zajedničku 
domovinu, on podliježe nagovoru bjelosvjetskih teroris- 
tičkih centara, bjelosvjetskih avanturista i terorista i 
jastrebova i ekstremista u vlastitim redovima i sve više 
ustrojava nekakvu muslimansku vojsku, čisteći je od svih 
onih koji nisu na liniji džihada i koji ne razmišljaju kao 
džihadisti. Pritom je, naravno, novac imao presudnu ulogu 
jer moćni svjetski islamistički centri, grupe i pojedinci 
nisu štedjeli novac kako bi potkupili vođu i njegove 
najbliže saradnike u širenju njihove ideologije i na ovim, 
balkanskim prostorima. A skupu, krvavu cijenu takve 
glupe, zaslijepljene politike, bolje reći trgovine, platio je 
bosanski narod, u prvom redu Bošnjaci, i to u nepotrebno 
izgubljenim životima, ali i uništenim materijalnim 
dobrima. Ibrahim se sjetio kako je slušao na srpskim 
radiostanicama o dogovoru Filipovića i Zulfikarpašića 
s Miloševićem, dok su se bošnjačke vođe pobrinule da 
se u bosanskim medijima o tome gotovo i ne priča i ne 
piše. Ugovor je bio dobar, naročito za bošnjački narod, 
garantovan od međunarodne zajednice, u prvom redu od 
Ujedinjenih nacija, zatim zapadnih sila i NATO-saveza. 
A Bosancima i Hercegovcima je bio sigurna garancija da 
sve svoje ciljeve mogu ostvariti bez rata, bez ubijanja i 
razaranja, ali ne odmah i ne sve odjednom, već postupno. 
I to je vođa u početku bio prihvatio. A onda im je glavni 
problem postalo ono: "ne odmah i postupno"! Vođi se 
žurilo da postane slavna historijska ličnost, a ni novac mu 
nije bio mrzak, kao ni njegovim saradnicima, i naknadnoje 
odbio već prihvaćeni Sporazum s Miloševićem. Posljedice 
su užasne, katastrofalne i nepredvidive. Vođa i njegovi 

jastrebovi nastavili su da igraju krvavi rulet s Miloševićem 
i Tuđmanom, stavljajući na kocku bezbrojne ljudske živote, 
njihovu imovinu, pa i samu državu. Kamo sreće da smo 
imali pametnije i manje pohlepne vođe, poput Filipovića, 
Zulfikarpašića i drugih pacifista. Poznata je istina: bolje 
sto godina pregovarati nego dan ratovati. I svaki novi dan 
pregovora bio je nova šansa za Bosnu i išao bi sigurno njoj 
u prilog. Ali s kim čovjek da o tome razmijeni mišljenje, 
kad će te odmah proglasiti kukavicom, izdajnikom ili 
budalom, a sasvim je izvjesno da bi ti se moglo dogoditi i 
nešto mnogo, mnogo gore, kako bi te zauvijek ušutkali... 

12. POGLAVLJE 


Beskrajno i zamršeno Ibrahimovo razmišljanje pre- 
kinuo je nenajavljen Hamidov dolazak. S njim je bilo još 
dvanaest momaka iz njegovog voda. Momci su posjedali 
gdje je ko stigao, pa neki i u krilo jedni drugima jer soba 
nije bila toliko prostrana da bi primila toliko momaka. I 
to nije bilo sve, jedni za drugima pristizali su momci i dje- 
vojke, pojedinačno i u manjim grupama: rođaci, komšije, 
prijatelji, čuli da je njihov Ibro ranjen pa odlučili da ga 
obiđu. Kako svi nisu imali mjesta u sobi, Ibro predloži da 
izađu u bašču. 

U hladu ispod grožđa nalazio se sto sa klupama za 
sjedenje, ali to nije bilo dovoljno pa su Mehmed i Aldin 
iznijeli deke i razastrli ih po travi mekahnoj kao sami pa- 
muk te je većina gostiju fino poravnila, nalikujući tako 
velikoj porodici. Dan topao, augustovski, ali ih je od vre- 
line štitilo bujno grožđe, krošnjata stabla jabuka i šljiva, 
čije su isprepletene loze i grane stvarale debeo hlad i pri- 
jatnu svježinu. Nedaleko odatle, ukrašena vrbama, joha- 
ma i topolama šaputala je svoju vječitu, nikad dovršenu, 
priču pitoma rječica Usora. U avliji, tu na dohvat ruke, 
ispod ogromnog oraha, svima na usluzi, slična konobaru 
koji nudi besplatno piće, stajala je žuborljiva česma. Za 
osvježenje se pobrinula Ibrina majka pa je pored hladne 
vode bilo dovoljno soka i kahve, koje su Mehmed, Aldin 
i par djevojaka, što su se same ponudile da pomognu, do- 
nosili iz kuće i nudili gostima, jer je ovo prva ratna godina 
tako da su Ibrini roditelji još uvijek imali u zalihama do- 
voljno kahve, sirupa za pravljenje soka i drugih kuhinjskih 

u seosku idilu narušavali su jedino 
gresorski vojnici s brda, suvremeni divljaci na razmeđu 
I Jući sve 1 oue dugačke rafale iz 
I z mitraljeza "sijača smrt i drugog, uglavnom 
lahkog. oružja, mnogo češće po zorom teritoriji nego 
DO linijama Oranilaca — na koje su se ovi momci i djevoj- 
i jednako kao i na zujanje dosadnih koma- 

zeljela je radost sretnog, normalnog 
ljenja: školovanje, zap oslen nje, ženidbe, udaje, podizanje 
sretnoj Draćčnoj zajenici, a šta imaju od toga, ništa, 
imaju rat, umiranje, razaranje, rane, krv i suze... Eto, to su 
im podarili stariji, najodgovorniji, naše političke, vjerske, 
narodne vođe. Zato se radost druženja nesputane mla- 
dosti sve više zahuktavala, dok su se priča, šala i smijeh 
ito smjenjivali. 

Neki, ko oji to nisu bili u prilici, željeli su saznati de- 

'alje u vezi s Ibrinim ranjavanjem. A on bi, po ko zna koji 
put, znatiželjnicima pričao, strpljivo odgovarajući na sva 
njihova pitanja, makar što mu je bilo dosadno i mučno, 
mučno do povraćanja, film sjećanja vraćati često unazad, 
osobito na događaj oko njegovog ranjavanja. Slušajući 
pomno Ibrahimovo pričanje, neko od gostiju primijeti: 

— Šteta za onakvog psa! 

— Da, šteta — potvrdi izviđać. — No, da apsurd bude 
veći, meni je žao pokojnog Raše, a ćetnici ga, sigurno, ni- 
malo ne žale. 

Društvo se uglas, grohotom nasmija ovoj dvos- 
mislenoj Ibrinoj dosjetki, a ljepuškasta Sabrina, Ibrina 
amidžićna, što je, kao i većina prisutnih djevojaka, imala 
dragog među "zlatnim ljiljanima", negdje na ljutoj liniji, 
predloži: 

- Mogao bi Ibro da nam nešto otpjeva uz gitaru; 


tako sam poželjela da ga ponovo čujem... 


{ 
C) 

K_-VJ 


— Tako je! Hoćemo pjesmu! — zaorlja iz svih grla, 
praćeno burnim pljeskanjem ruku. 

Aldin očas donese gitaru i slamnati sombrero, dvije 
stvari po kojima je Ibro u društvu bio veoma prepoznatljiv, 
i predade ih starijem bratu, koji se na trenutak snebivao, 
nudeći nekom drugom da počne prvi. No, društvo je 
i dalje uporno insistiralo da to bude on. Nemajući kud, 
izviđač uze stolac što se nalazio u blizini, sjede na njega, 
namjesti na glavu slamnati sombrero i ispod razigranih 
prstiju potekoše umilni zvuci gitare. Svi su netremice 
buljili u mladića bosih nogu, s kratkim havajkama i bi- 
jelom majicom na sebi i, s već spomenutim, sombrerom 
širokog oboda na kudravoj glavi, kao da je kakva svjetski 
poznata muzička zvijezda, dok je izvodio jednu poznatu 
meksikansku melodiju. 

Kraj pjesme zahvalna publika proprati burnim 
aplauzom i radosnim pokličima: 

— Hoćemo joooš!... 

Ali zvuci meksikanske pjesme u momku izazvaše 
duboka, sjetna osjećanja, zbog čega se zagleda daleko, 
tamo preko rijeke, preko raskošnih vrba, joha i topola, u 
gusto zbijene vrhove crvenih, četverostranih krovova, na 
kojima je kao na rastaljenom zlatu titrala popodnevna 
Jara, a oni nemarno štrčali nalikujući vrhovima drevnih 
egipatskih piramida, ne znajući ni za rat, ni za ljudsku 
mržnju, ni za četnike i njihove zločine, ni za glad, ni za 
bolesti; ne znajući ni za ljubav, ni za ljubavne sastanke i 
rastanke; ne znajući ni za tanahno ljubavno pletivo, ra- 
njene ljudske duše... 

Bože, koliko im je zavidio. Osobito jednom — onom 
što je vlasništvo Alije Fazlića, jer pod njim, zna se, svoje 
djevojačke dane i noći, svoje djevojačke snove sanja ona, 
srna, najljepša i najdraža na cijelom dunjaluku. Eh, kad bi 

bio barem jedan crijep na tom krovu, ili kvaka na vratima 
njene spavaće sobe, pa da ga svaki put nježno pomiluje, 
ulazeći i izlazeći iz sobe lagahnim korakom poput gazele, 
ili što nije ogledalo na zidu pored njenog uzglavlja, pa da u 
njemu ogleda svoje rumeno lice, najokruglije, najrumeni- 
je i najljepše, koje je ikad upoznao u životu, pa da na nje- 
ga, Ibru, svakodnevno obraća pažnju, da ga uvijek gleda 
s ljubavlju i radošću djevojačkog življenja. O, Svemogući 
Bože, reci mu — da li sada misli na njega; i da li ikada misli 
na njega...; ili... ili ju je ratni vihor zameo u daleka bespuća 
života, tamo iza sedam gora i sedam mora, u kakav harem 
bogatog maharadže, u tuđe zemlje i gradove, među tuđe 
ljude, gdje se i najtoplije srce ledi od studi, a saća meda 
pretvara se u najgorči pelin. | 

Dubok uzdah ote se iz njegovih grudi, kao stijena 
odvaljena od planine, i samo prijateljevom, Hamidovom, 
oštrom oku ne promakoše suze što su iskrile po bistrim 
momačkim zjenicama dok je počinjao drugu pjesmu, 
pjesmu rastanka: 

- Hej, drugovi, je ' vam žao, je I! vam Žao, je ' vam 
žao? 

Rastanak se primakao, primakao, primakao!... 

Društvo složno prihvati, a onda se raspoloženje na- 
glo promijeni. U glasovima 1 na licima očitovala se tiha 
sjeta i neizgovoreno pitanje: čemu i zašto sad ova tužna 
pjesma?! Valjda se niko ni s kim ne rastaje?... No, kraj i ove 
pjesme ispraćen je aplauzom 1 istim onim povicima: 

- Hoćemo još!... još!... još!... 

Razapet između osjećanja | htijenja, Ibrahim se 
trudio, koliko god je to bilo u njegovoj moći, da dobro 
raspoloženje prenese na čitavo društvo, ali dosad u tome 
i nije naročito uspijevao, pa Se nasmija, dječački široko, i 


reče: 

ein 


- Dobro, kad baš tako želite; evo jedan proizvod iz 
domaće kuhinje; a da se malo pohvalim: moj tekst, moja 
muzika, moja interpretacija, ha, ha, ha... 

Društvo ne zna tekst pa samo napeto išćekuje, 
znatiželjni da saznaju o ćemu se radi. A onda potekoše 
očaravajući zvuci gitare i melanholićan tenor, koji poput 
magične moći prikovaše svu njihovu pažnju. I zavladao 
je grobni muk, dok su se dolinom sanjive Usore prolamali 
divni zvuci rodoljubive pjesme: 

— Fašističke horde iz Srbije došle, 

zlikovačke horde, krvave kroz noć: 
jarani dragi, domovina zove, 
naša Bosna Zove, u boj moram poć'! 


Karadžićeve mrske, četničke bande 
širom Bosne slave svoj krvavi pir; 
heroji naši hrabri za Bosnu ginu, 

za majku domovinu, slobodu i mir, 
Branioci slavni, ljiljani zlatni, 
Zmajevi od Bosne, brane narod SVOJ; 
za Republiku najmlađu na svijetu, 
za Bosnu se bije sudbonosni boj, 


Zato, mili jarane, ne žali sina, 

ne žali ni dragu, cijeli rod svoj; 
za Bosnu ne žali svoj život mladi, 
s ljiljanima ponosno stani u stroj! 


Ibro završi pjesmu kratkim naklonom glave prema 
slušaocima, nakon ćega uslijedi najduži pljesak i izrazi 
divljenja: 

- Aferim!... Bravo, maestro!.., Svaka ćast, jarane!... 

Pohvale su pljuštale sa svih strana i pitanja: ima li 


rn 

još koja iz "domaće kuhinje" 

| - Ako vam nisam dosadio? — skromno će momak, 
ispi iz čaše dva gutljaja vode i zapjeva pjesmu koja bi po 
svemu mogla biti svojevrsna himna Kaloševiću: 


- Od Teslića i sa Visa 
idu bande Karadžića: 
Kalošević da porobe 
fašističke crne horde! 


Prljuga im na put stade, 
tu četnika mnogo pade; 
Prljuga im na put stade, 
četnicima strah zadade... 


— Još!... Još!... Još!... - skandira društvo, kao u tran- 
su. 

Momku sa sombrerom ništa drugo ne preostade 
već da nastavi zabavljati društvo. Pjevat će, ako treba, do 
večeri, pa i cijelu noć, samo da im ugodi. Činit će danas 
sve što od njega budu zahtijevali pa makar ga to stajalo 
šta mu drago. Zato, rukom obrisa znojno čelo, zagleda se 
u Hamida, kao da ga prvi put vidi pa nastojeći da mu glas 
zvuči veselo, prozbori: 

- Pjesmu, koju ću vam otpjevati, posvetio sam 
svom najboljem ahbabu, svom labudu, u znak poštovanja 
i neraskidivog prijateljstva i... da me se ponekad sjeti... 

Osim Hamida, niko od prisutnih nije Ibrahimovim 
riječima pridavao naročitu pažnju; njihova osjećanja u 
tom trenutku bila su silno uzburkana te ih je prvenstveno 
zanimala muzika, pjesma, ples, veselje... Tako se i moglo 
desiti da im neopaženo promakne značenje riječi: ".. da 
me se ponekad sjeti... 

- Da čujemo! — zagrajaše glasovi, i svi redom po- 
gledaše u vodnika, a on se kratko nakloni izvođaču, zbu- 
njeno se nasmiješi pa dobrodušno reče: 
— Hvala, labude, hvala, maestro! Čast mi je velika... 
I ne dovrši misao; glas mu jednostavno zamrije u 
grlu; i samo naročito pažljivi mogli su primijetiti i suze u 
njegovim očima. A zvuci gitare, koja kao da jeca, sudariše 
se i odmah stopiše s pjevačevim baršunastim glasom u 
skladnu cjelinu i natjeraše sve prisutne da umuknu, dok 
su pitominom Pousorja plovili samo predivni stihovi još 
jedne rodoljubne pjesme: 


- Komandir Hamid, sa njim Bošnjaci, 
sa njim Bošnjaci, mladi junaci, 
na brdu Stražbi četnike biju, 
četnike biju, ponos ne kriju. 


Četnici robiti, pljačkati kane, 
hrabri Bošnjaci Kalošević brane; 
četnici ubijati namjeravaju, 

ali s Bošnjama bitku ne primaju. 


Tenkovi, haubice, prage, patovi, 
teški i krvavi svi su ratovi; 
Kalošević gori, crni dim se vije, 
a komandir Hamid tugu ne krije. 


Mlađani Hamid kao kamen stanac: 
Šta ovdje traži taj četnik, stranac?! 
Mlađani vodnik kao zemlja stoji, 


četničke rovove osmatra, broji. 


Rovovi, s bombom do vas ću doći, 

gadovi prokleti, nećete proći! 
Zločine mnoge vi ste uradili: 
silovali, klali, džamije skrnavili! 


Mitraljezi naši vas će kositi, 

majke će vaše crninu nositi; 

žene će zbog vas gorke suze liti, 
znajte, Bosna će vam grobnica biti. 


Zemlja bosanska neće vas primati, 
kosti će četničke izbacivati; 

vaše će sestre kose rasplitati, 
Bosni će slobodna jutra svitati! 


Ibrahim završi pjesmu i htjede da preda gitaru ne- 
kom drugom, a društvo — ni da čuje. Izviđaču ne preostade 
drugo već da nastavi zabavljati drage prijatelje. Pjevao je 
pjesme samo tužnog ugođaja. Danas drugačije, jednostav- 
no, nije Znao, ili nije mogao: 

— ... Kad ja umrem, draga, 

ti ne pali svijeću; 
umro Ibro za Bosnu, 
imao je sreću. 


Na moj mezar, draga, 
niko doći neće, 

samo crna zemlja 

i šareno cvijeće. 


Tužni stihovi, tužna melodija, tužan ton pjeva- 
čevog glasa duboko ganuše sve prisutne. Hamidu ponovo 
ne promaknuše suze u Ibrinim očima, koje on vješto sakri, 
obrisavši ih majicom kad i znojem orošeno čelo. 


105 


Snovi šehida Ibrahima 


U sobi, pored otvorenog prozora, stajala je Ibrahi- 
mova majka i vrhovima marame uklanjala krupne suze 
s uvehlog lica. Slušala je tužne pjesme što ih je njen sin, 
prvjenac, pjevao uz gitaru, pa ga nježno prekori: 

- Što, bolan, Ibro, pjevaš sve tako neke... tugo- 
vanke? 

Sin čuje majčino pitanje, ali šuti, poniknute glave u 
odloženu gitaru ispred bosih nogu. Najradije bi je sad za- 
grlio, čvrsto, i ljubio, ljubio dragu majku, a onda spustio 
glavu u njeno mehko krilo, pa pustio da mu satima miluje 
kosu i lice, kao nekada dok je još bio mali dječak, ma, naj- 
radije bi ostao tako vječno u njenom toplom krilu i zas- 
pao, kako se nikad ne bi budio i ponovo susretao s ovom 
groznom javom. I ispričao bi joj odmah, i sve, ali to ona 
svakako ne bi razumjela, pa i ako bi, zašto da tuguje sad, 
imat će kad, kad za to dođe vrijeme. 

— Gledaj ti to, moj sinko, sve nepoženjeni momci i 
nepoudate djevojke. Sve mlado ko rosa; za vas je, jamda, 
nešto plaho veselije. Eh, mladosti, mladosti... pusta!... — 
završi brižna majka, glasno othukujući; a zatim se časkom 
udalji, napustivši posmatračko mjesto pored prozora. 

Odmah je pozvala dvije djevojke, Zemiru i Mihru, 
da joj nešto pomognu. Mihra je lijepa komšijka, koja ni- 
kad nije krila da joj se Ibrahim jako dopada, a ni njeni 
roditelji nisu nimalo tajili da bi je rado dali Ibri, ma 
šta dali?, donijeli bi je nakrkače, i to prije večeras nego 
sutravečer. Međutim, Ibro je na te signale ostajao gluhoni- 
jem, i sve tako dok nije upoznao nju, Zaimu, a poslije 
je svaka diskusija na tu temu postala izlišna, jer momak 
takve poruke jednostavno nije želio ni da sasluša do kraja. 
Djevojke su se u kući zadržale kratko da bi se pomolile s 
tepsijama punim kolača, dok su druge dvije donijele tep- 
sije s burečićima, koje je Ibrina majka pripremila za Ibrine 

goste. Takve ponude u ova ratna vremena izazvale su kod 
gostiju buru oduševljenja i veliku zahvalnost Ibrinoj maj- 
ci. 

Neke djevojke, koje su imale dragog gore na linijama 
smrti, na herojskom bedemu odbrane domovine, a čija su 
djevojačka srca raznježena sjetnom pjesmom, i iz ko zna 
kojih još, samo njima znanih, razloga, uopće nisu skrivale 
suze; one su se kao biseri slivale niz bijela djevojačka lica i 
sustižući jedna drugu kapale: kojoj u jedra njedra, kojoj u 
toplo krilo, a kojoj na rasprostrte deke. 

I baš tad, kad je najpotrebnije, na scenu stupa vod- 
nik. U želji da popravi već dobrano narušeno raspoloženje, 
reče: 

— Dajder, labude, tu gitaru malo meni. 

Pa pošto od Ibre primi gitaru, još dodade: 

— Upravo počinje moj šou. Samo mi nemojte zviždati 
i nemojte me gađati truhlim patlidžanima ili mućak jaji- 
ma, ha, ha... 

Društvo se nasmija, živnu, raspoloženje se naglo 
popravi. A još kad se poput mlijeka stadoše razlijevati 
zvuci omiljene sevdalinke: 

— Vino piju, nane, vino piju, nane, age Sarajlije... 

Iz vodnikovih ruku gitaru naprosto preote Šefket. I 
nanova se proli pjesma, pjesma bosanska, sevdalinka, li- 
jepa kao što je i sama Bosna: 

- ... Bosno moja, divna, mila, lijepa, gizdava; haj, u 
tebi je Sarajevo, uzdah momaka... 

Tako je gitara, nalik indijanskoj "luli mira', šetala od 
ruke do ruke. Momci su se takmičili ko će bolje, ko ljepše 
nešto otpjevati i odsvirati. 

No, kad je gitaru zatražila i dobila Zemka, djevojka 
koja je pred sam rat s Malte došla u Bosnu s roditeljima da 
tu žive, i još kad je zasvirala jedno poznato narodno kolo, 

svima su oči stale, pa samo što ne iskoče. Iako oči nisu 
iskočile, ipak su noge same poskočile i nema koga nisu 
odnijele u kolo. Zamislite da se i Hamid uhvatio u kolo 
mada uopće nije znao igrati, već se klatio čas lijevo, čas 
desno, povodeći se za igračima i neodoljivo podsjećajući 
na lutke na koncu u kakvom lutkarskom komadu. Treba li 
uopće napominjati da je Mihra priježala i ulovila priliku 
da zaigra do Ibrahima. I dok je to njoj bilo nezaboravno 
ostvarenje davnašnjeg sna, njemu je to bio običan ples s 
komšijkom i prijateljicom, i ništa više od toga. 

Sve vrijeme dok su igrali i dok je Mihrina ruka u 
ljubavnom zanosu grčevito stezala Ibrinu ruku uza se, iza 
zavjese na prozoru gledale su ih suzne majčine oči, silno 
priželjkujući da uskoro stane rat pa da isto ovako u njenoj 
kući i avliji, zaigra svatovsko kolo njenog Ibre, njenog 
prvjenca i mezimca, da stekne prvu snahu. "Eto, Mihra 
je prava ljepotica, čestita i cura na namu; usto, iz dobre 
porodiće i roditelji su joj, koliko čujem, voljni da je daju 
za moga sina. E, tad bih, valahi, i ja poigrala, i kolo pove- 
la, makar nisam igrala od kako sam ono birvaktile cura 
bila', šaputalo je iz nje raznježeno majčino srce. Nekako 
naročito je voljela to prvo dijete, prvu i najveću ljubav, i 
nadu, majčinsku. Nije jedanput kazala pred konama, ona- 
ko u priči, uz kahvu, da svu djecu voli, ali da joj Ibro, nap- 
rosto, gine iz očiju. 

A u bašči, pored rijeke Usore, tog popodneva se 
raspojasala mladost, u ovom teškom ratnom vremenu, 
željna razgovora, šale, smijeha, svirke, pjesme, igre — željna 
zabave. Zato su druženje i veselje dugo potrajali. Sunce se 
umorilo pa je već poodavno otišlo na zaslužen počinak, 
a u goste je pristizao akšam i mrak je polahko sve tam- 
nijim nijansama bojio selo u crno. Negdje u sredini sela, 
blizu džamije, složila Je granata; mještani ih lahko razli- 

kuju, pa nije bilo teško zaključiti kako je to minobacačka, 
sto dvadesetka. Društvo se stalo osipati, pojedinačno i 
u manjim grupama, sa zebnjom osluškujući ne čuje li se 
zlokobni zvuk smrtonosne granate ili fijuk svijetlećih, 
rasprskavajućih metaka, koje je u toj prvoj godini rata 
agresor obilato koristio, nastojeći među borcima i civil- 
nim stanovništvom izazvati paniku, jer su rasprskavajući 
meci stvarali dojam da je neprijatelj probio linije odbrane 
i da puca iz neposredne blizine. 

Vodnik Hamid ostade zadnji, govoreći: 

- Želim sa svojim najboljim jaranom, sa svojim 
labudom, još koju pametnu probesjediti... oživjeti, barem 
nakratko, uspomene na sretne studentske dane. 

19, POGEAVEJE 


Sjedili su u bašči, na prostrtoj deki, sami, pijući crnu 
kahvu, pušeći ko zna danas koju po redu cigaru i šuteći, 
svaki zanesen svojim mislima, nastojeći tako posložiti 
u glavi haos i pronaći način za rješenje brojnih životnih 
problema, nastalih u ova pasija ratna vremena. Nedaleko 
od njih žuborila je Usora dok se naokolo hvatao paučinasti 
mračak i ugođaj bi bio potpun, osjećao je Hamid, samo 
da nije ovog prokletog rata, pa oduševljen ljepotom, koju 
je najzad primijetio, u jednom trenutku prekide šutnju i 
progovori: 

— Veliko je zadovoljstvo, labude, sjediti ovdje dok 
nastupa akšam, pa mi nešto naumpade ona pjesma: "Ah, 
meraka u večeri rane... " 

— Baš je lijepo... — složi se izviđač, makar što ljepota 
nije dopirala ni do njegovog razuma, a kamoli do njegovog 
srca i duše, uzburkane različitim osjećanjima, nad koju se 
nadnio golem, mračan oblak, da se momku na licu, tom 
svojevrsnom ogledalu duše, pojavi grč bola, koji vodnik 
ne primijeti, što zbog nadolazeće tame, što zbog buljenja 
u talase rijeke. - Nego kako je na liniji, mislim... ima li 
problema? 

— Pa, baš i nema... Ovaj, ma nije baš posve da nema, 
ima, kako da nema... Jutros su nas obavijestili iz Komande 
da neprijatelj sprema dosad najveću ofanzivu na Kalošević. 
Naši obavještajni izvori javljaju kako im svakodnevno 
pristižu velika pojačanja u ljudstvu, čak otud iz Srbije, pa 
u oružju i materijalnotehničkim sredstvima. Stiglo im je i 
nekoliko tenkova, sve nove osamdeset četvorke, glanc iz 

tabrike. dsti obavještajni izvori također kažu da su Srbi u 
završnoj tazi priprema i da ofanziva može da otpočne sva- 
kog aga Ovaj put su, izgleda, najozbiljniji u namjeri da 
konačno zauzmu ne samo Kalošević već i Tešanj. Jah, eto, 
labude, tako nekako stvari stoje... 

— Proklete četničke hulje! Ima li drugih novosti? 

-— Da, tanki smo s municijom i sa sredstvima za 
protivoklopnu borbu. Za BST, naprimjer, imamo samo 
jednu kumulativnu minu. Imamo doduše dvije zolje i 
nešto granata za RB-ove. No, što je, čini se, najvažnije, as- 
taltna komunikacija Teslić — Doboj dobro je osigurana te 
nam otud ne prijeti velika opasnost. Znaju to, sigurno, i 
Srbi i neće se usuditi na proboj tim pravcem. Tenkovi će 
svakako davati njihovoj pješadiji veliku podršku, ali mis- 
lim da se neće usuditi na tenkovski proboj ni iz Bugrića, 
jer bi im bilo jako rizično, osim ako operacijom ne bude 
zapovijedala kakva budala, u što lično sumnjam jer ima- 
ju dovoljno školovanih oficira iz JNA. Ono, labude, što 
me posebno raduje, jeste visok borbeni moral naših bo- 
raca, koji, svi do jednoga, prkosno izjavljuju — da četnici 
preko njih živih nikada neće kročiti nogom u Kalošević. 
Neprijateljski vojnici već vode verbalni rat s našim bor- 
cima; znaš, to je u psihološkopropagandne svrhe, samo s 
jednim ciljem — da sebe ohrabre, a da naše borce i narod 
pokolebaju. Baš prekjučer javlja se neki planinac, veli da 
dobro poznaje Kalošević jer da je ovuda progonio stada 
ovaca na zimovanje u Posavinu. "Eto nas, balije, za koji 
dan vama na kavu u Kalošević!' A onda prijeti: " Ni pas, 
ni mačka neće ostati, ni dijete u bešici, sve ćemo poklati!" 
Drugi, valjda, kroz dogled, opazio kako nam dijele ručak 
te, glasom punim mržnje, dobacuje: Rante se, \rante, 
balije, da za dva-tri dana budete deblji za ražnja!... Sve i 
jedan borac vjeruje da bi četnici svoje prijetnje i ostvarili, 

ako bi ušli u Kalošević. I ništa im ne podiže Dorveni mora! 
kao to uvjerenje! A čuj ovo, Zijo Mamić, onaj davo što ski- 
da snajperom čete ko cvjetove pod šatorom na vašarima 
ili proslavama, ne može otrpjeti pa uzvraća: Samo vi 
dođite, vlasi, da vas ko mnoge četnike do sada, pošaljemo 
na onaj svijet, vašem đeneralu Draži Mihailoviću na smo- 
tru i svetom Savi na ispovijed!" Na to sa srpske strane 
zapljuštaše žestoke psovke nakon čega se ponovo javi onaj 
planinac: "Turci, je I! vam promaja u džamiji dok se mo- 
lite svome Alavu?!" Time je podsjećao na nedavni napad 
kad su tenkovskom granatom izbušili munaru. Ponovo 
ne otrpje Zijo, vraćajući im istom mjerom: ' Čuj, bradata 
spodobo! Nama promaha u džamiji, a vašoj dvadeset os- 
merici četnika promaha u glavi od naših metaka, pa ste 
sutradan u Tesliću proglasili Dan žalosti. Usto vam je naš 
Bahrudin servirao granatu ravno na sto, dok ste večerali u 
pokoj duši četnika Mileta. Tom prilikom ste izbrojali dese- 
tak mrtvih i isto toliko ranjenih. Napadnete li opet, proći 
ćete mnogo gore nego tada!." Bradonje ponovo ljuto 
opsovaše i zaprijetiše kako će nam to za dva-tri dana sve 
vratiti, i to s kamatom. Jah, umalo da zaboravim; ovo što ću 
ispričati, tebe će, labude, siguran sam, iznimno zanimati. 
A onda se prodera krupan, autoritativan glas, koji se dotad 
nije javljao: "Tišina, seljačine beslovesne, da vojvoda nešto 
kaže Turcima!" Na njihovoj strani nastade grobni muk, po 
čemu sam zaključio da je veliki autoritet među četnicima. 
Onda zovnu: "Ej, balije, da vas nešto ozbiljno pitam!... Ima 
|! tu Ibra'ima Bošnjića?! Studirali smo skupa u Sarajvu i 
bili nekada veliki prijatelji? "Šta te briga, vlaše!", odbrusi 
neko od naših. "Ako nije tu", poručuje isti glas, "pozdra- 
vite ga od Đorđa Stanivuka i recite mu neka odma zabo- 
ravi staro prijateljstvo. Od sada smo smrtni neprijatelji, i 
sretnemo li se negdje — zaklat ću ga zubima, ili mene neće 

biti!... Tebe, tebe, vlaše, neće biti!" otkresa Meho Šego, 
odlažući prazan tanjir na klupicu pokraj rova. Međutim, 
Đorđe više ništa ne reče, a i neprijateljski vojnici, kao po 
nećijoj zapovijedi, prestadoše s daljnjim provokacijama. 

Na ove riječi Ibrahim se lecnu, a u grlu zasta- 
Ja oskoruša, pa ni gore ni dolje, dok kroz glavu prolaze 
sjećanja na Sarajevo, na sretne dane studentskog siroma- 
hovanja. Sjeća se visokog, crnomanjastog Stanivuka. Plaho 
naočit momak. Dijelili su zadnju koru kruha, zadnju ciga- 
retu; iz iste su čaše pili jednu koka-kolu. Sjeća se lažnog 
imena, Ismet, kad se udvarao muslimanskim djevojkama, 
i kako je govorio da bi volio više od svega da se oženi s 
muslimankom. "Da, lažno, lažno... Sve je na tim bijednici- 
ma bilo lažno, dok su s nama zajedno živjeli. Lažno pri- 
jateljstvo, lažno kumstvo, lažni komšiluk, lažno bratstvo i 
jedinstvo, lažno sve... Sad, kad su, najzad, skinuli maske i 
pokazali neljudska, zlikovačka lica, tek sad, ustvari, vidimo 
ko su. Srbočetnici, fašisti, napokon su otklonili vječitu di- 
lemu, ako ju je ikada i bilo, i pred cijelim svijetom pokazali 
svoju moralnu bijedu, pokazali su da su zvijeri i spodobe 
u ljudskom obliku. E, moj Đorđe, Zar bi me ti ubio?! Dali 
je moguće da bi na mene digao ruku, ruku koju sam toliko 
puta stisnuo, pozdravljajući te i misleći da stišćem ruku 
iskrenog prijatelja, prijatelja koga sam cijenio i volio kao 
brata, ruku s kojom sam dijelio zadnji dinar, zadnju ciga- 
retu?!.. Čak si i to zaboravio kako sam nedavno rizikovao 
vlastiti život, spašavajući te od razbjesnjelog Mahmuta i 
kako sam sve učinio da budeš razmijenjen, energično se 
zauzimajući za te kod svojih nadređenih. Zaboravio si, 
eh... Eto, takav si ti; takvi ste vj!" 

— Nešto si se, jarane, duboko zamislio, Kanda su ti 
misli daleko odlutale? — prenu ga j vrati u stvarnost pri- 

- Hah?!,. - zbunjeno izusti izviđać. 

- Kako tvoja rana? — upita vodnik. I, ne čekajući 
odgovor, dodade: — Još jednu heftu pa ćeš, ćini mi se, biti 
kao nov. 

- Heftu?! Hm, dvoumio sam nešto da li da pođem 
sutra na liniju. Nakon ovoga što sam saznao od tebe, sada 
više nemam dvojbe. Idem, pa makar i na jednoj nozi. 

- Ali, Ibro, oprosti, pa to je ludost... Rana ti još nije 
sasvim zacijelila, ugruhan si, psihički potresen... 

- Rana, hm... Sve su to trice i kućine. Rekao sam ti 
već da ću se protiv tih zlotvora boriti, zatreba li, i na jednoj 
nozi. Uostalom, svejedno je - poginuo danas ili sutra. 

- O kakvoj ti to, prijatelju, pogibiji? Ta, šta ti je? Živ 
ćovjek ne ide u mezar, A dok je čovjek živ, ljudski se na- 
dati. 

Ibro duboko uzdahnu, a lice mu se umi vrelim su- 
zama, koje su pekle kao Zar, ali on to nije niti osjećao kada 
je rekao: 
-— Ti se možda i možeš nadati, ali ja ne. Ja sam sinoć 
odsanjao svoj posljednji san... Sanjao sam, labude, vlastitu 
smrt!... Moj životni krug se zatvara... To je kraj... kraj... 
svega!.. 

Nakon tih rijeći, zašutješe, zanijemješe obojica. 
Dugo su tako šutjeli, svako zaokupljen svojim mislima, a 
onda Hamid prebaci desnu ruku preko prijateljevog ra- 
mena, zagrli ga i tješeći ga reče: 

- Nemoj da prenagljuješ pri zaključcima. Sve je to 
psihički stres prilikom ranjavanja od koga se još nisi sas- 
vim oporavio, Sve će to biti dobro, vidjet ćeš... 

A u mislima je počeo da strahuje za prijateljev život. 
Znao je, kada je smrt u pitanju, da tu Ibro ima snažan 
predosjećaj, intuiciju, šesto ćulo, šta li?; da je taj predosjećaj 
čvrsto skopćan sa snovima i da ga još nikad nije prevario... 

A, opet, s druge strane, kako vjerovati da čovjek, obični 
smrtnik, može imati te nadnaravne moći?! Kada bi o tome 
razmišljao, još nikada ne bi uspio razriješiti tu enigmu, 
bolje reći taj paradoks, pa ni sada dok čuje prijatelja kako s 
mukom, i bolom u glasu nastavlja pričati o sinoćnjem snu: 

— Ovo je san koji ću ti zadnji put ispričati. I samo 
tebi. Nisam ga ispričao ni roditeljima ni braći niti ikom 
drugom, i neću. A tebi mogu, jer si mi ti najbolji prijatelj, 
i znam da mi se nećeš smijati niti ćeš moju priču izvrgnuti 
u sprdnju, kako bi to mnogi učinili. Ma, znaš kakvi su lju- 
di, puni slabosti. Ali, ne zamjerim im, zato što smo i sami 
ljudi. Vjerujem kako ćeš priču koju ću ti ispričati sačuvati 
kao tajnu do kraja života, jer je to i moja želja. Sinoć sam 
se osjećao iznimno umornim pa sam legao neuobičajeno 
rano, odmah svečeri. Čini mi se da sam odmah zaspao, a 
onda su krenuli snovi. Kao: vraćam se s izviđanja, sam sam- 
cit. I gladan, i žedan, i usto mrtav umoran. Naiđem tako na 
jedno osojno mjesto, mala zaravan, na njoj trava mekahna 
ko duša. Svježa hladovina svu je obgrlila da me odmah žed 
minu. Dušek-trava sama mami, zove da malo prilegnem, 
odmorim. Srušim se od umora i izvalim na leđa pa onako 
nalakćen metnem travku između zuba, odmaram koščice 
i uživam, što bi se reklo, u prirodnim ljepotama. Odnekud 
pjevuši slavuj, ma milina ga slušati, dok pred očima pukla 
predivna panorama: nepregledan kanjon, zarobljen u za- 
grljaju s jedne strane četinarske a s druge strane listopadne 
šume. A ja pomislim kako ovako nekako, možda, izgleda 
u Džennetu kadli ti se iznenada oćuti bat kopita, prolama 
se, ali nekako potmulo, kao da dolazi iz same zemljine 
utrobe. Obrnem glavu lijevo — i ništa, obrnem desno — kad 
iz šume ispade jahač na pomamnom vrancu te se stane 
postrance spuštati niz strminu. Uh, vidim: k meni se zapu- 
tio! Ustanem, iz pristojnosti, da barem sjedeći dočekam 


Mie 


nezvanog musafira, ili bolje reći putnika namjernika. Dok 
mi prilazi sve bliže, znatiželjno ga posmatram. Brada mu 
duga, do pasa, sijeda; vidim, čovo mi poznat, kanda sam 
ga negdje vidio... I sjetim se. Samo, umjesto zelenog sad je 
na sebi imao crni ogrtać, nekako plaho dugaćak, gotovo 
do zemlje, raskopčan, ispod koga se vidjelo kratko crno 
džube, crne čohali, malo preširoke čakšire, crne ćizme, 
a na glavi mu vješto savijena crna ćalma, tek navoji joj 
pričvršćeni zlatnim kopćama. Na čalmi zlatni znak, ama, 
toliko sjajan da u se ne da dugo gledati, zabliješti ti oći 
kao da gledaš ravno u sunce, a po njemu ispisana meni 
nerazumljiva arapska pismena. Za pojasom crne korice iz 
kojih viri pozlaćen balčak kratke savijene sablje, krivošije. 
Riječju — sve na njemu crno. Pošto, najzad, stiže do mene, 
zategnu vrancu dizgin, konj ukopa u mjestu sve četiri, a 
neznanac uljudno pozdravi: 

" Es-selamu alejkum!" 

 Alejkumus-selam!", otpozdravim i u nevjerici i sa 
zebnjom iščćekujem šta će došljak dalje reći ili poduzeti. 
A on upita, iznenađujuće blagim, raznježenim, gotovo pa 
očinskim glasom: 

"Jesi li mi rad, sinko?" 

"Jesam, jesam, kako da nisam?!" velim, ne znajući 
šta drugo da kažem, sav premrijevši od straha. 

"Ja bih malo da sjednem, s tobom koju riječ da 
probesjedim pa moram na put. Mnogo me još sličnog po- 
sla ćeka, jah!" 

Dok je govorio, nije sjahivao s konja, očekujući, 
valjda, moje dopuštenje. 

"Bujrum, samo izvolite!" provalim u nedoumici. 

"Eto, sinko, dolazim ti drugi i, posljednji put", reče 
neznanac, sjedajući na travu pored mene i vadeći ispod 
džubeta veoma staru knjigu, požutjelih listova, sličnu 

Kur'anu, samo sada u crnom povezu. "Donosim ti jednu 
radosnu i jednu mnogo tužnu vijest? 

Na njegove riječi "i jednu mnogo tužnu vijest" ja se 
stresem od groze, a on je sjedio pored mene, ovako kao ti, 
mirno listao nagrižene stranice požutjele knjige i govorio: 

Ovo je, sinko, Knjiga sudbina. Ubrzo ćeš saznati 
šta ti je u njoj zapisano. A kako imam da ti prenesem dvije 
vijesti: jednu radosnu i jednu tužnu, ja bih da pođem od 
one radosne, jer za tužnu nikad nije kasno! 

Kako je pronašao određenu stranicu, počeo je da 
čita polahko, razgovijetno, glasom dubokim, kao da go- 
vori iz duboke kace ili s nekog drugog svijeta: 

"Ti, Ibrahim (Remze) Bošnjić, boriš se za slobodu 
svog naroda i svoje zemlje. Boriš se za slobodnu, suverenu, 
demokratsku Bosnu i Hercegovinu; za zemlju jednakih 
prava i sloboda za sve njene narode i sve njene građane, ne- 
ovisno o njihovoj vjerskoj, nacionalnoj, političkoj ili nekoj 
drugoj pripadnosti. To je tvoj san, san koji i budan sanjaš. 
Tvoj san će se sigurno ostvariti. Do njegovog ostvarenja 
proći će mnogo vremena. Prolit će se još mnogo vrele 
šehidske krvi. Kolone šehida, najboljih sinova Bosne, preći 
će modru rijeku, rijeku zaborava, što razdvaja dunjalučki 
od ahiretskog života. Na kraju te natčovječanske borbe 
tvoj narod će izvojevati veličanstvenu pobjedu protiv svih 
svojih dušmana, zato što vodi najpravedniji, odbrambeni 
rat, sveti rat — džihad, rat za svoje svetinje: svoju slobodu i 
slobodu svoje domovine, Za slobodu svoje vjere, svoje kul- 
ture, svojih običaja i svoje tradicije, rat za mezarove svojih 
predaka, jer vodi najpravedniji rat Za svoje dostojanstvo 
i — za svoj opstanak. TVo)j narod će pobijediti voljom mog 
Gospodara. 

Sad je na redu ona druga, tužna, vijest, za koju, kao 
što rekoh, nikad nije kasno. Naime, dužan sam ti prenijeti 

da ćeš u borbi na tom pravednom putu ti uskoro junački 
poginuti, Znam, ti si za ovozemaljska poimanja mlad i htio 
bi još živjeti. Pored toga, na dunjaluku ostavljaš najmilije: 
roditelje, braću, prijatelje, djevojku, ratne drugove... Sve! 
Zato je ova vijest za tebe mnogo tužna. Ali... naređeno mi 
je da ti kažem da se zbog toga mnogo ne žalostiš, sinko. 
Tvoja smrt nije uzaludna, jer će tvoji snovi biti ostvareni. 
Pored toga, ti si šehid! A to je najveća čast i merhamet, 
kojom moj Gospodar nagradi i obraduje jednog smrt- 
nika. Tvoja duša će u Džennet! Tamo će ti biti ukazane 
sve počasti i uživat ćeš sve blagodati našeg Gospodara. U 
Džennetu će tvoja duša sresti duše tvojih roditelja, pri- 
jatelja, saboraca... Mnogi od njih bit će, također, šehidi. U 
Džennetu ćeš sresti i dušu osobe do koje ti je toliko stalo 
— dušu tvoje Zaime? 

Na samo spominjanje njenog imena zadrhtao sam 


poput travke na buri, poskočio na noge i uspio da izustim 
samo jedno: | 


"Ali..? | 

Nije mi dozvolio bilo šta da kažem, upitam, da glas- 
no zaplačem, da makar ljudski kriknem. Presjekao me po- 
gledom, i natjerao da zanijemim, gotovo mi naredivši: 

Ne, ništa me ne pitaj! To je sve što piše u Knjizi, a 
što mi je naređeno da ti prenesem. Sad moram poći." 

Odmah vrati crnu knjigu pod crno džube, zajaha 
crnog konja i na polasku, opet uljudno, pozdravi: 

'Allahimanet, sinko!" 


'Allahimanet!", kažem, te se probudim sav okupan 
u Znoju. 

Dovršivši priču o svom čudnom snu, momak u 
šarenim havajkama dva-triput uzastopice uzdahnu pa 
umuknu, ponovo zagledan tamo, preko rijeke, u vrškove 
gusto zbijenih krovova, što su od crvene boje neprimijet- 
no prelazili u nijansu truhle višnje, utapajući se u prvom 
izmagličastom sutonu. 

"Neobičan san i slutnja bliske smrti su, dakle, uz- 
rok što je Ibrino lice za vrijeme čitavog poslijepodnevnog 
posijela zračilo neobjašnjivom tihom sjetom, što je samo 
tužne pjesme pjevao i što su mu oči zrcalile škrtim, jedva 
primijetnim, muškim suzama. On čvrsto vjeruje da se 
oprašta od nas: od roditelja, od djevojke... , od ovog svijeta', 
slagao je vodnik u mislima mozaik uzročno-posljedičnih 
veza prijateljevog zagonetnog ponašanja pa odluči da ga 
pokuša umiriti blagim riječima nade i ohrabrenja: 

— Ipak bih ti ja, labude moj, savjetovao da snovima 
ne pridaješ toliki značaj. San ko san. A tu se nikad ne 
zna. Mogu ja prije nego ti.. Moramo vjerovati da ćemo 
pregurati ova strašna vremena, da ćemo dovršiti studije, 
zaposliti se, zasnovati porodice, a ovoga SE sjećati kao 
ružnog, košmarnog sna, sna koji si ti sinoć sanjao. Ne daj 
se, jarane, ne predaji se tako olahko, trgni se iz besmislene 
letargije... Probudi u sebi vatru optimizma. Vjeruj u život, 
u budućnost. I dobro poslušaj šta ću ti reći; sutra nipošto 
ne idi u rov! Odmori se sedam, deset dana... Vidjet ćeš, 
proći će to tebe!... 

- Nisam ti ja, labude, stručnjak za Bibliju, ali čini 
mi se kako u njoj stoji da svaki čovjek cijelog svog života 


ga 

nosi sa sobom i svoj krst, krst sudbine, od koga se ne može 
pobjeći. To je mudra alegorija, a lud je onaj ko drugačije 
misli. Sve i kad bi se moglo nekamo pobjeći, ja od svoje 
sudbine, ovakve kakva je, ne bih nipošto bježao. Ona mi je 
lijepa—jerjemoja-ijerznam za štase Zrtvujem. Pojedinaci 
narod, koji znaju za šta umiru, i da im žrtve nisu uzaludne, 
ne plaše se smrti. Ja sam sretan, iako znam da umirem — 
jer sam siguran da će moj narod i naša pravedna stvar na 
kraju pobijediti. Zelio bih da znaš, prijatelju, za šta mislim 
da umirem. Duboko vjerujem da se žrtvujem za suverenu, 
demokratsku i pravnu državu Bosnu i Hercegovinu, koja 
bi u sebi sintetizirala najvrednija civilizacijska dostignuća; 
za zemlju jednakih prava i sloboda: vjerskih, nacionalnih, 
političkih, kulturnih... , i to za sve njene građane; zemlju 
sreće i blagostanja. Ubijeđen sam da slično misli ogromna 
većina onih koji sada stoje na braniku naše domovine. 
Želio bih da se zna da ne umiremo ni za kakve ekstremne 
ideje: ni lijeve, ni desne i ni za kakvu fundamentalističku, 
čisto islamsku, državu. Smatram da su takva stremljenja 
gotovo sumahnuta — i mogla bi nanijeti nepopravljivu 
štetu našem narodu. Jer, stvaranje islamske države na 
ovim prostorima, pa i minijaturne, nikada neće dozvoliti 
kršćanska Evropa i kršćanski svijet. Nije ovo Iran; ovo je 
specifično podneblje, čudna simbioza islamskog Istoka 
i kršćanskog Zapada, mješavina različitih vjera, kul- 
tura, obićaja i tradicija. Ovdje nije mogućno doslovce 
primijeniti šerijatska pravila življenja, kao, recimo, ni u 
Turskoj, zato što je naš narod, pored ostalog, evropski 
narod, drugaćijeg mentaliteta, senzibiliteta i tradicije 
nego što je to, naprimjer, narod u Iranu i nekim drugim 
islamskim zemljama. Ko bi, pretpostavimo, mogao prisi- 
liti većinu naših žena i djevojaka da promijene evropski 
način odijevanja i da ponovo obuku zar i feredžu ili, 

nabrajam. I ćemu to? Pa zar u Kuranu ne piše da u vjeri 
NEmMAa prisile? Dakle, sveto pravo ra ispoljavanje vjere, 
ali, isto tako, ne i prisila u vjeri. A najbolje rješenje 
i za vjeru i Za državu jest — odvajanje vjere od države i 
nemiješanje jednih u kompetencije drugih, kako bi na 
Zapadu rekli: sekularna država. Osim toga, niti je moguće, 
niti mi to želimo da naša zemlja bude etnički čista, što 
znaći da će u njoj ubuduće živjeti pripadnici i drugih 
naroda i vjeroispovijesti koji su za Život u suverenoj nam 
domovini. Nameće se logićno pitanje: ima li to neko pravo 
da natjera ljude drugih nacionalnosti i religija da žive 
u islamskoj državi, po šerijatskim zakonima? Ne, niko 
nema pravo! Toga treba da je svjestan naš narod kao i 
grupe i pojedinci ekstremnih vjerskih uvjerenja, ukoliko 
ih ima. Takvi bi svojim nepromišljenim djelovanjem 
mogli prouzročiti uništenje našeg naroda ili ga odvesti 
ravno u rezervate, slične indijanskim u Americi, ili u 
geta, slična crnaćkim, kakva su postojala u Južnoj Africi. 
Vjerujem kako slično mišljenje o ovim pitanjima dijeli 
najmanje 90, a, vjerovatno, i više procenata našeg naroda. 
Lično zamišljam našu zemlju kao kapitalistićku, zemlju 
blagostanja i socijalne pravde, s uređenim modelom vlasti 
po uzoru na neke skandi navske države. No, kapitalizam je 
sistem kao stvoren za pohlepne i lopove, a znamo kakav je 
nać balkanski mentalitet, pa se bojim da bi naše političke 
vođe mogle opljačkati našu zemlju, a naš narod gurnuti u 
ambis bijede i beznađa, ambis suvremenog robovlasništva, 
iz koga nam onda nema izlaska. 

Ibrahimov glasan monolog za trenutak samo pre- 
kide riđokosi pružajući mu, ko zna koju danas po redu, 

cigaretu. Upaljač škljocnu, u mraku zasvijetlješe dva žiška, 
a okolina zamirisa duhanskim dimom. Poslije ovoga, 
gotovo ritualnog čina, momak kudrave kose nastavi 
započeto razmišljanje, opet u obliku monologa: 

- U ovom vremenu, a i ubuduće, našem narodu 
najpotrebnije je jedinstvo, tačnije, jedinstven pogled na 
koncepciju uređenja buduće države i života u njoj. Ne 
smijemo dozvoliti neslogu. Bojim se da će pojedinci i 
grupice ekstremista pokušati skrenuti naš brod u njihove 
ekstremističke vode, u prvom redu mislim na vjerske ek- 
stremiste. Najviše bi me rastužilo kad bi naše žrtve, žrtve 
hiljada boraca šehida htjeli iskoristiti za svoje ekstremne 
ciljeve i prikazati ih kao žrtve za njihovu stvar. Ekstremne 
frakcije i struje, sukobi i borbe, što bi se mogle izroditi iz 
toga, bile bi fatalno pogubne za čitav naš narod kao | za 
našu državu; čak kobnije i s dalekosežnijim posljedicama 
nego što je to brutalan napad srbo-crnogorskih četnika, ili 
ustaša, koji polahko, ali ustrajno, dižu glavu i čekaju pri- 
liku da nam iz potaje, podmuklo, zabiju nož u leđa. Stoga, 
ekstremne pojedince i grupe, sve razbijače našeg jedin- 
stva, moramo na vrijeme i nemilosrdno uklanjati, svim 
sredstvima, kao štetan korov. Narod kaže: "Zlo se siječe 
u korijenu!" Budemo li ga tolerisali, ili, ne daj Bože, nje- 
govali, vratit će nam se kao bumerang — konačno završi 
izviđač, poslije čega nastade mučna, skoro nepodnošljiva 
šutnja. 

Prvi šutnju naruši vodnik, pokušavajući osokoliti 
prijatelja, i pritom bacajući preda se opušak dogorjele ci- 
garete, da bi ga odmah ugasio vrškom cipele: 

- Ivojim razmišljanjima nemam šta dodati niti 
oduzeti. Poznato ti je da o tim pitanjima imamo gotovo 
identične stavove. Borimo se i borit ćemo se do kraja za 
istu stvar — za našu stvar. Nego ti, labude, poslušaj svog 

starog ahbaba: i ne idi sutra u smjenu. Odmori se još ba- 
rem desetak dana pa će sve biti bolje, vidjet ćeš. 

— A snovi, labude, a krst, a sudbina?!... Ej, ono što 
bi me moglo snaći koliko sutra, snašlo bi me i za deset, 
dvadeset, pa i za stotinu dana. 

Ne, ja sam svoje životne račune uredno sveo i is- 
pod njih podvukao debelu crtu. Ako odem, otići ću čiste 
savjesti i svijetla obraza. 

— Što, bolan, sjedite tu u mraku, ko dva noćobdije? 
Haj'te u kuću pa da fino popijemo kahvu i večeramo — trže 
ih iza leđa srdačan glas Ibrahimovog oca Remze. 

— Onje pripadnik Radnog voda te je danas čitav dan 
radio s ostalim pripadnicima na dodatnom utvrđivanju 
odbrambene linije kako bi borci što spremnije dočekali 
sasvim izvjesnu neprijateljsku ofanzivu. Io je razlog što se 
vratio kući s radne obaveze kasnije nego obično. 

Malo zatečen cijelom situacijom Hamid progovori, 
teško nalazeći prave riječi: 

- Hvala, rođak, kahva smo danas malo i previše 
popili...; na večeru ću kući..., a, Znaš, već je kasno... Sutra 
moram raniti u smjenu. 

Nego, allahimanet i lahku noć! 

Opraštajući se Ibrahim zagrli najboljeg prijatelja, te 
se na rastanku muški i prijateljski izljubiše. 

Remzo ih je posmatrao, malo zbunjen tolikom 
intimnošću dvojice mladića, ništa ne shvaćajući, ali i ne 
videći u mraku suze u očima najboljih jarana, kako je 
mislio: mladih Zmajeva od Bosne, dostojnih nasljednika 


Husein-kapetana Gradaščevića. 

Hamid je išao kući olovnim korakom, ubehućen, 
teturajući kao pijan, toliko ga se dojmilo sve ono što je 
toga poslijepodneva čuo, vidio i spoznao. A u glavi čas nije 
osjećao ništa, samo neku prazninu, kao da i nema moz- 
ga, u najboljem slučaju kao da je naduhan balon, čas roj 
nepovezanih misli — pravi haos. I ma koliko da se trudio 
kako bi te misli sredio, povezao u kakvu-takvu smisaonu 
cjelinu, to mu nikako nije polazilo za glavom. A kako da 
misli, i šta da misli? Nikada nije bio praznovjeran, a eto 
ga prijateljevo iskustvo tjera da se duboko zamisli nad 
neobičnim snovima — u kojima se najavljuje stvarnost. "O, 
moj Bože, zar će Ibro umrijeti?!... Da li će, uistinu, umri- 
jeti?!..? Od takvih misli nešto ga presječe, opeče ga u dnu. 
stomaka, poput progutanog usijanog željeza. Odjednom 
osjeti golemu obavezu, golemu kao planinu na nejačkim 
plećima, da pomogne najboljem prijatelju. Samo — kako? 
Da se povjeri nekome i sve ispriča, da od ljudi zatraži 
savjet? O, ne, ne, smijat će mu se, pomislit će da je šenuo 
pameću. Pored toga, Ibro ga je zamolio, a on se obavezao, 
da o tome nikome ne priča. A da pokuša ubijediti ga da ne 
ide neko vrijeme na liniju. A ne, ne, ne pomaže, zato što je 
to već činio, ali posve bezuspješno. 

Osjećao je kako se nalazi u bezizlaznoj životnoj 
situaciji kao riba na suhom. Kao i njoj, ponestajalo mu 
je zraka. Činilo mu se kako će se, evo sad, onesvijestiti. 
Instinktivno je zastao, od zora je osjetio mučninu u 
stomaku pa je naglo čučnuo i stao žedno da udiše zrak, 
širom otvorenih usta. Kroz smušenu glavu prostruja 

spasonosna ideja: "Spriječiti..., silom ga spriječiti da ne ide 
sutra u smjenu!" Od te, samo naizgled, spasonosne misli 
malo mu se razabra u glavi te jedva nekako ustade i pođe. 
A zatim razočaranje, staru misao potirala je nova: kako to 
izvesti! Jer, mnogo je lakše nešto zamisliti nego ostvariti. 
Možda mu ne dati, silom ga spriječiti, vezati, šta li!... Baš 
besmislica. Pa razočaranje. Ne može ga cijeli rat sprečavati 
da ide na liniju, da se bori. Ako je vjerovati snovima i 
sudbini, ionako ga ništa ne može spasiti od smrti. Ako 
ne sutra, prekosutra..., poginut će nekog drugog dana. I 
ponovo osjeti golemo razočaranje. Uostalom, toliko brine 
o prijatelju, a možda će on prije iskusiti napitak što se 
smrt zove. Smrt, tako blizu čovjeku, u svim vremenima, 
a u ratnim još bliže, najbliže. Vjerna mu je družica, vjerna 
pratilja, poput sjenke, pa samo čeka da ga zaskoči, u 
svakom trenutku, kao dušmanin iz busije. Zato, kad je 
Ibro u pitanju, ne preostaje ništa drugo već prepustiti se 
bujici vremena i samo čekati, čekati... Ide i osjeća kako 
noge pod njim naprosto klecaju, osjeća kako tijelo svo 
strepi, a ekstremiteti otkazuju poslušnost, i još mu se 
čini da nijednu među, nijedan jarak, nijedan kamen nije 
promašio. Noge mu se prosto vuku po zemlji. "Pa ipak, 
to je nemoguće", mislio je i tješio se. "Labud je, sigurno, 
psihički rastresen. Nešto je sebi umislio..., autosugestija, 
šta li? Pa taj posljednji događaj što mu se desio, ono oko 
ranjavanja... Zatim mu misli odlutaše u rano djetinjstvo. 
Sjećao se zajedničkih prvih igara, kasnijeg druženja, 
sve do odlaska na studije i, s naročitim zadovoljstvom, 
zajedničkog studentskog života u Sarajevu. Osobit pečat 
su ostavili oni burni događaji što su prethodili ratu, kao 
I rizičan povratak iz Sarajeva, kad su mogli lahko glavom 
platiti. Ali sva ta sjećanja bila su nekako nepovezana, 
izgužvana, skuheljana i uvijek su se vraćala na početak, na 

Ibrine snove i na pitanje: "Bože, šta li će s njim biti?!" 

Noge su ga, teškom mukom, nekako donijele kući, 
ali pošto je onako šutljiv odmah legao, da je zabrinuo stare 
roditelje, mladi vodnik te noći jedva da je i oko sklopio, 
sa zebnjom iščekujući šta će donijeti sutrašnji dan. Možda 
će već sutrašnji dan potvrditi Ibrino uvjerenje kako snovi 
mogu predskazati važna događanja u budućem životu, a 
možda Hamidov stav kako su snovi samo tlapnje suje- 
vjernih osoba, pa ako se na javi šta iz snova i ostvari, onda 
je to sasvim slučajna podudarnost. No, da li je ova teza 
održiva, ako se ta slučajna podudarnost učestalo ponavlja? 
I opet zbunjenost i neodlučnost. I zbog toga strah, strep- 
nja i iščekivanje se nastavljaju. Dokad? Možda ne zadugo. 
Možda do sutra! Ko bi to znao?... 

16. POGLAVLJE 


: Ibrahim je te noći spavao vrlo malo, uglavnem 
nekakvim polusnom, ne mogavši san nikako utvrditi na 
duže vrijeme. Pred očima mu se stalno smjenjivale slike 
iz prošlosti. Malo ko se tu nije izredao, prijatelji iz djetinj- 
stva i kasnijeg života, sve do, evo, ove noći. Mnoga lica 
i događaji, koje je bio posve zaboravio i za koje je bio 
siguran da ih se neće nikada sjetiti, odjednom bi iskrsnuli 
pred njegovim očima, i to s toliko sitnih i uvjerljivih 
detalja da su izgledali stvarnije i od najstvarnije osobe ili 
događaja, koji mu se desio koliko jučer. Ali ono što mu 
je bilo najčudnije i što sebi nikako nije mogao objasniti, 
jesu slike osoba, prostora i događanja za koje je sasvim si- 
guran da ih nikada nije bilo u njegovom životu. Cak je bilo 
ljudskih duša, biljaka, životinja i prostora, čiji oblik nikada 
nije upoznao u stvarnom životu. Bila su to nepregledna 
prostranstva, ispunjena jedva prozirnom izmaglicom 
u kojoj su se nazirale neprebrojne ljepote, poznatih i 
nepoznatih oblika, biljnih, životinjskih, graditeljskih, i 
bića: čas prekrasne ljepotice u obliku djevojaka, čas bijeli 
duhovi, na kojima su se samo pokatkad nazirali koji dijelovi 
ljudskog tijela, kao što su glava, noge, ruke, ali slabo šta i 
drugo. I sve te ljudske duše, biljke, životinje, predmeti i 
građevine trudili su se da mu budu na usluzi, da mu u 
svemu ugode. Upoznavali su ga sa svim tim ljepotama, 
diskretno mu stavljajući do znanja, iako za sve vrijeme bez 
ijedne progovoreneriječi, da je to njegovo novoali i vječno 
boravište, a da su sve te blagodati u svakom trenutku 
njemu na usluzi, i da, ustvari, samo zbog njega i postoje. 

I tad bi se budio u vrelom znoju, nakon čega bi se stale 
redati slike iz stvarnog života, kojima kao da nema kraja, 
i sve tako, sloj stvarnih pa sloj nestvarnih, čineći krajnje 
neobičan kontrast između dva svijeta, između jednog 
poznatog i drugog, njemu sasvim nepoznatog. Kao da je 
neko želio saznati njegovo mišljenje: koji je svijet ljepši, 
u kome bi više volio da živi i za koji se vrednije boriti. I 
tako do pred jutro. Pa, iako je rano bio budan, nije ustajao 
kako ne bi uznemiravao i budio ostale članove porodice, 
u prvom redu roditelje, za koje je znao da se jako umore 
od brojnih dnevnih obaveza. Sinoć ih je obavijestio da će 
danas u smjenu, a oni su ga odvraćali od toga, savjetujući 
mu da se još neko vrijeme odmori, dok se sasvim oporavi, 
ali na njegovo tvrdoglavo insistiranje pomirili su se s 
njegovom odlukom. Bio je zadovoljan zbog njihovog 
pristajanja i zato nekako flegmatično smiren. Slično 
osjećanje opuštenosi obuzelo ga je svečeri, od kako se 
povjerio prijatelju Hamidu i nije ga napuštalo, evo, sve do 
sada. Moglo se usporediti najbliže s raspoloženjem poslije 
uspješno položenog ispita na Fakultetu, nekako kao poslije 
razgovora s profesorom na ispitu. Kao ono: nešto važno 
je otkačeno u životu, zauvijek, i sad odlučno idemo dalje, 
bez osvrtanja unazad i bez premišljanja. Pomalo uplašen 
jedino tim noćomornim slikama što su se poput filmske 
vrpce motale po raspamećenoj glavi ipak odluči da ustane 
malo ranije nego uobičajeno, kad odlazi na liniju. Nečujno 
se obuče i tiho iskrade iz kuće, i bio je siguran da to niko 
od ukućana nije primijetio ili čuo buku, ili barem kakve 
šumove. 

Napolju je osvitalo divno ranoseptemoparsko jutro, s 
mnogo plave izmaglice i ružičastih, predsunčanih ranoju- 
tarnjih sjena, što su prekrivale sve dokle ti oči mogu do- 
baciti, sve do vihrastih i varljivih linija horizonta; prvi je 

septembar prve ratne godine u Bosni i Hercegovini. 
Momak dohvati kosu i vile te pređe u voćnjak gdje 
odmjerenim kretnjama odbi dva otkosa rosne trave. Vila- 
ma zahvati naviljak trave, odnese ga u štalu pa baci u ja- 
sle, pred goveda. Namirivši krupniju stoku, uze lonac sa 
pšenicom, otvori vrata kokošinjca i nahrani Živinu. Sad bi 
bio na redu vjerni prijatelj, pas Raša, no, mladi domaćin 
samo tužno pogleda u praznu pseću kućicu, dok mu iz 
očiju navriješe slankaste suze, nečujno klizeći u avlijsku 
travu. Sa puste vučjakove kolibe pogled mu kliznu na 
staru, nekalemljenu jabuku, ogromne krošnje, od koje je 
majka dobijala kvalitetno jabukovo sirće kiselog okusa, a 
koja je natkrilila ne samo pseću kolibu već i koš i ham- 
bar, u kojima su prezimljavale žitarice. Za tu ogromnu 
jabuku vežu ga brojne uspomente. Na njoj se najprije učio 
puzati uz drveta. S nje je poharao prvo ptičije gnijezdo, 
jedva spašavajući živu glavu ispred jata naljućenih svraka. 
Ako bi šta skrivio, na nju bi se popeo i skrivao od ljutitih 
roditelja, njihovih prijekora i kazni. A onda se zagleda u 
onu debelu vodoravnu granu i nikako da s nje odlijepi 
plačljivi pogled, jer se u tom izgubljenom, zabludjelom 
pogledu odjednom odnekud stvori djed Ferid, koji ga je 
pozivao da sjedne u, za tu granu vezanu, ljuljašku, na kojoj 
bi ga onda satima ljuljuškao, golicao po bosim tabanima, 
golom trbuhu i vratu, smijući se i šaleći s njime. Naročito 
je volio slušati njegove beskrajne bajke i priče iz starine, a 
nerijetko i njegove brojne monologe 0 dogodovštinama iz 
Prvog i Drugog svjetskog rata, u kojima je učestvovao kao 
konjovodac i kurir. Nerijetko bi ga te priče i uspavale pa bi 
ga djed morao pridržati da ne ljosne s ljuljaške na tvrdo tlo 
i tako zaradi na čelu pogolemu čvorugu. Ali, djeda nema 
više, on se naležao u seoskom mezarju pošto je umro poo- 
davno, znatno prije ovog prokletog rata. Izviđač je zatim 

pogledom milovao hambar, koš i druge dvorišne zgrade, 
prisječajući se kako se iza njih skrivao dok bi se s braćom 
i drugom djecom igrao "ta" ili žmurke, zagledao bi se u 
svaku voćku, svako drvo i svaku stopu dvorišta i velike 
bašče, jer su ga za njih vezale neizrecivo brojne uspomene. 
Kad se nagledao ljepote i nasjećao uspomena, Ibrahim 
više puta duboko uzdahnu, pa se nevoljko, lijena koraka, 
stade vući prema ulazu u kuću. 

Prilazeći odmah zapazi da je majka širom otvorila 
ulazna vrata ne bi li u kuću, kako bi često govorila, ušao 
čist zrak i berićet. Kroz otvorena vrata, kao nekad u dobra, 
stara, neratna vremena, širio se opojni miris kahve, koju je 
majka radi boljeg okusa lično pržila u šišu i mljela ručnim 
mlinom prije nego što bi je zalila. Miris kahve se širio oko- 
lo cijele kuće naprosto mameći da je kušaju svi oni koji bi 
se tu zatekli. Ali Ibro prvi put otkad zna za se, nije osjetio 
tu želju, jer su brige i tuga koji su ga morili bili jači od 
nagona gladi ili žeđi, makar što je više od svega cijenio 
1 poštovao majčinu želju, trud i nastojanje da majčinski 
isprati sinove na liniju. Ugledavši je ispred kućnog praga, 
postade mu jasno da ga je morala čuti kad je ustajao i kad 
se spremao i da ga je sve vrijeme, dok se nalazio napolju, 
krišom posmatrala kroz otvorena vrata i željno iščekivala 
njegov povratak u kuću, gdje ga dočeka njen raznježen 
glas, pun ljubavi i topline: 

— Vidi ti mog Ibre, mog domaćina, kako je jutros 
svojoj majci uranio. Mogli smo ba i mi, sine, namiriti haj- 
vane. 

Zijevajući i protežući se ustajali su i ostali članovi 
porodice: otac Remzo te braća Mehmed i Aldin. 

Sjeli su da doručkuju, da nešto zajedno prezalogaje 
svi, osim Ibre. 


- Zašto, sine, ne sjedneš s nama za sofru? — brižno 





130 


C/% 
a) 
my 
ZA 
"| 
S 
154e 
— 
a I 
=) 
JA 





vm T 


i indžan kahve, pošto vi 


Mm_-a ) 7 71 - v 
vaxon dorućka majka je pospremala sto, brižno 


na borbenu liniju. A stariji brat, dok je zakaćao jedinu 
bomDu Za opasać, sjeti se da Mehmed nema nijednu, malo 
razmisli pak reće: 


- Na buraz, bombu, može ti zatrebati. 
— A šta ćeš ti?!... — iznenađeno i zabrinuto će Meh- 


-— Snaći ću se već nekako i bez nje — reče stariji brat 
krajnje nehajno i nastavi sa spremanjem. 

Dok se rastajao s najmilijima, Ibrahimu se srce ci- 
jepalo od boli te bi ih rado sve izljubio: majku, oca, Meh- 
meda, Aldina, ali ne — to bi ih moglo uznemiriti i zabri- 
nuti, a on nije želio da oni primijete bilo kakve promjene u 
njegovom ponašanju. Zato, kao i obično, Mehmedu stisnu 
ruku, pozdravljajući se i savjetujući ga: "Cuvaj se, brate!" 
Onda svima reće; "Allahimanet!", pogleda ih jednim du- 
Jim, upijajućim pogledom, svakog ponaosob, kao da je 
želio da im što duže zapamti izraze tužnih lica, mahnu im 
podignutom rukom, okrenu se i pođe, ne čekajući Meh- 
meda, koji je na liniju odlazio drugim stazama i bogaza- 
ma. Izviđač je bio okrenut leđima da roditelji ne vidješe 
krupnu, mušku suzu, što se otkinu iz oka, skotrlja niz, prvi 
put, obrijano lice, pade na tvrdu, ispucalu, bosansku zem- 
lju i odmah bi upijena. Ibrinu tugu samo je pojačavalo 
saznanje da jutros sa njim nema vučjaka, vjernog prijate- 
lja, ćestog pratioca na brojnim ratnim zadacima, a koji ga 
je prilikom zadnjeg neprijateljskog napada, žrtvujući se, 

spasio od sigurne smrti. I ne samo njega već i dva njegova 
druga. 

Išao je kojih stotinjak metara tako, ne osvrćući se, 
jer je znao, osvrne li se, da će ugledati majku. I doista, ne 
mogavši odoljeti želji, obazre se i vidje majku kako stoji 
na vratima, podbočena i prati ga, sigurno, brižnim pogle- 
dom, punim neizrecive majčinske ljubavi. Momak na tre- 
nutak zastade, ne mogavši odlijepiti pogled od nje. "Zbo- 
gom, moja majko, mila! Hvala ti što si me rodila, odgajala 
i za sve drugo što si za me činila. Halali, ako sam ti šta 
nažao učinio!", prošapta i osjeti bol koja ga štrecnu u srcu, 
a u grlu zastala krupna jabuka, kao da ga neke nevidljive 
ruke nemilosrdno stežu, dave. Ne mogavši dalje izdržavati 
bol, jer se poboja da bi mogao kriknuti, glasno zaridati, 
naglo otrže magnetični pogled, okrenu se, preskoči korito, 
gotovo, presahlog potočića i ubrza stazicom što se penjala 
uz brežuljak. 

17. POGLAVLJE 


Idući ka zbornom mjestu svog voda, izviđač je svim 
čulima osluškivao bilo života što je pulsiralo nedjeljivim 
skladom cijele majčice prirode, a kakvo dotad nikad nije 
čuo niti osjetio, kao da ima hiljadu čula i kao da je us- 
postavio komunikaciju s prirodom na beskrajno mnogo 
različitih talasnih nivoa, neovisno o ljudima, događajima, 
miru ili ratu, zločincima i njihovim zločinima, dok su mu 
se po glavi vrzmale sve tako neke nepovezane misli, polu- 
misli, isprekidane sintagme i, dotad nepoznata, a ljudskim 
jezikom neiskaziva osjećanja. Ali kad je stao razmišljati 
o njoj, razum se sasvim izbistrio, dozvao ga stvarnosti 1 
svijesti o tome da je još uvijek sastavni dio ovog a ne nekog 
drugog, nepoznatog svijeta. "Gdje li je? Kako li jef Dalije 
živa i zdrava i da li i dalje misli na me? Oh, sudbino, zar 
mi nećeš dozvoliti da je barem još jednom vidim?! Oh, 
zar ću otići s ovog svijeta, a da još jednom ne vidim svoju 
Zaimu?!" I opet suza i teška bol u srcu i duši. Žao mu je što 
odlazi s dunjaluka, znajući da mu se ta posljednja, jedina i 
najveća želja neće ispuniti, a, čini Mu $€, kad bi samo još 
jednom vidio nju, Zaimu, pa makar nakratko, da bi mu 
bilo nekako lakše otići, rastati se od ovog bezočnog svije- 
ta. Od ovog dunjalučkog zvjerinjaka, gdje čovjek čovjeku 
najčešće i nije čovjek — nego zvijer. 

A onda mu pažnju privukoše dešavanja oko njega, 
u tom pravcu su išla i njegova razmišljanja. Cuo je ptičice 
kako cvrkuću i pjevaju po živicama i drveću kao i prije 
rata. Vidio je borce kako promiču raznim putevima i 
puteljcima žureći na svoje ratne zadatke. Domaćini po 


Ni 

amiruju stoku, kašlju i dovikuju se. 
na njih mu skrenuše misli. Jer, 
Pomalo prgavi, brzi na 


štalama i avlijama n 
Domaćini — Kaloševljani, 
čudni su ti ljudi Kaloševljani. et 
jeziku, što bi se reklo —- nakukolj i kavgadžije. Pomalo 
zavidni jedni drugima, skloni sumnjičenju i ogovaranju. 
Usto su velike ljutice. T neka smo!" vele za sebe. "Ljuta 
kobila vršaj vrše!" Ali pošteni i ponosni ljudi. Radiše. Kao 
pčelice. A kakvi su tek ratnici, premca im nema nadaleko. 
Kao da su sve sami sinovi i unuci Muje i Halila Hrnjice ili 
Alije Đerzeleza. Najbolje su to na svojoj koži osjetili četnici. 
Koji god je bio na kaloševačkom ratištu, tražio je da ga 
pošalju bilo gdje, samo ne na Kalošević. "To su đavoli, a ne 
ljudi! Ima i" na 'iljade. Sve čoek do čoeka. Niču iz zemlje ko 
Indijanci. Ne mo im, bre, pera odbit'!" Tako su govorili 
neprijateljski vojnici o ratnicima Kaloševljanima. Zato 
su im se svakodnevno svetili, lansirajući na njih hiljade 
granata raznih kalibara, od patovih do onih nazvanih 
"Iuna", užasne razorne i ubilačke moći. I opet, ništa. 
Kaloševljane ne samo da ne mogu poraziti, ni otjerati Već 
ih ne mogu ni uplašiti. 

No, na početku rata nije bilo tako. Plašili su se ljudi 
nepoznatog zla: i granata, i metaka, i četnika — jer je is- 
pred njih, kao njihova crna Zastava, išla priča o užasnim 
zločinima, koje bi počinili nad nesrbima u koje god bi 
naselje ušli. Zazviždi li granata ili metak, seljani bi bježali 
u skloništa i podrume kao miševi. A kad god bi četnici na- 
pali, oni bi pomišljali na najgore: eto, sad će provaliti u selo, 
koljući, silujući i paleći sve pred sobom. Zato su i izmjestili 
veći dio nejači, žena i staraca u sigurnije krajeve. Jer borci 
su najviše strahovali za nejač, za stare i bolesne, a upravo 
su oni širili strah i stvarali paniku među stanovništvom. 
Sve to nije ni čudo, prisjećao se Ibrahim prvih mjeseci rata, 
ima li se u vidu da su branioci bili goloruki, nepripremljeni 

na ratne strahote, slabo organizovani, bez ikakvog ratnog 
iskustva i bez samopouzdanja. E, ali sad je već nešto dru- 
go; sad se stanje iz temelja promijenilo. Znatno bolja or- 
ganizacija kako civilnog tako i vojnog sektora, mnogo više 
naoružanja, istina pješadijskog, i ono raznim kanalima 
pristiže gotovo svakodnevno, mnogo boraca, prekaljenih 
u brojnim bitkama s neprijateljem, samopouzdanje i mora! 
— porasli do neba. Sad granate svakodnevno urlaju po selu 
kao ljuti gromovi, kuršumi zvižde pored samih glava nalik 
ledenoj tuči, a Kaloševljani — ni mukajet. Više se četnika 
i njihovih granata ne plaše ni djeca. Ako ih, slučajno, u 
igri upozorite na četničke granate, nemojte se iznenaditi 
budu li vam rekli: "Jebeš četnike, čuvaj zdravlje!" Mještani 
se po selu kreću uobičajeno i obavljaju sve poslove, kao i 
prije rata. Podsmješljivo bi gledali na onog koji se uplaši 
granata ili metaka. Baš prije par dana veli komšija Sejfo: 

"Što da se plašim? Granatiranje ti je kao i grmljavina. Za- 
grmi, znaš da može da ošine, a ne sklanjaš se. Navikneš, 
oguglaš, pa to ti je" = Sejfine riječi vratiše ga nakratko u 
djetinjstvo i on se sjeti jedne TV-reportaže koju je tada 
gledao. Reporter pita vijetnamskog borca kako mogu 
raditi na njivi dok avioni na njih istresaju tepihe bombi. 
"Tako, radimo, a čim nalete avioni, ostavljamo alatke, gra- 
bimo za protivavionski mitraljez — i raspalimo po njima. 
Mi smo navikli na bombe kao na kišu. Ne bojimo se smrti. 
Ne plašimo se ničega!', odgovara borac idući za ralom i 
volovima, dok pored njega na postolju stoji spreman mi- 
traljez. I Kaloševljani, izgleda, navikli na projektile kao 
na kišu. Srodili se s neprijateljskim granatama i mecima, 
uhvatili im ritam; jednostavno, čitav život, sve njegove 
tokove, prilagodili ratnim uvjetima; a kad neko strada, to 
prihvataju tako kao da je stradao u saobraćajnoj nesreći, 
od struje, udara groma ili ujeda zmije. Zato se, bezmalo, 

sve izbjeglo stanovništvo vratilo u rodno selo. Vijetnamci 
se nisu plašili smrti, pobijedili su agresora. Kaloševljani 
se, također, ne boje smrti, ne boje ničega, pobijedit će i 
oni — nastavlja Ibro svoja nesređena razmišljanja, što mu 
se motaju po haotičnoj glavi. A onda ljepota živopisnog 
pejzaža i rascvrkutane ptičice ponovo mu skrenuše pažnju 
na se i on zaključi kako se dan zalaufava, polahko razga- 
ra i, bez sumnje, bit će jedan od onih dana za koje ljudi 
kažu da je lijep. I život, kakav je-takav je, ipak je lijep. 
A rat, rat je ružan i besmislen. U mislima mu nenadano 
iskrsnu sjećanje na jedan čas maternjeg jezika, još iz 0s- 
novne škole. Nastavnik, rodom Crnogorac, tumačio im je 
književni tekst. Na tabli je napisao osnovnu ideju. Ibra- 
him ju je zapamtio od riječi do riječi: "Rat je najbezumnije 
polje ljudske djelatnosti. Njime se potiru sva dostignuća 
ljudske civilizacije — a čovjek se srozava na nivo životinje. 
Bio je neobično cijenjen i poštovan vaspitač; dacima uZor. 
O svemu je na vrijeme obaviješten pa je pred sami rat pob- 
jegao u Crnu Goru, među svoje crnogorske četnike. Takvi 
su ljudi, u većini — nedosljedni, dvolični. 

18. POGLAVLJE 


Ganjajući po glavi sve nekakve izgužvane misli, 
Ibrahim stiže na zborno mjesto, gdje ga radosno dočekaše 
iznenađeni i začuđeni borci. Bez sumnje, svi redom 
su ga voljeli: zbog drugarstva, smisla za šalu, hrabro- 
sti i nesebičnosti. Te njegove osobine došle su do punog 
izražaja upravo sada, kada su i najpotrebnije, u ratu. Zato 
je njegovo prisustvo na liniji itekako borcima podizalo 
borbeni moral i samopouzdanje. 

Komandir Ahmo postroji borce, a onda održa krat- 
ku besjedu posvećenu Ibrahimovom povratku na borbenu 
liniju: 

— Sve nas mnogo raduje saznanje da se među nas, 
hvala Bogu, živ i zdrav, vratio naš Ibro. Za sve nas on je 
golem podstrek i samo može da nam služi kao svijetao 
primjer. Vratio se, iako nedovoljno oporavljen, jer je čuo 
za neprijateljsku ofanzivu na Kalošević ii jer želi da bude tu, 
s nama, i u najtežim trenucima naše borbe za slobodu. To 
samo pokazuje koliko je veliko njegovo samopožrtvovanje 
za svoj narod i svoju domovinu, što više od bilo čega go- 
vori o njegovoj ljudskoj veličini. 

Nakon ovih riječi on se lično obrati Ibrahimu, no, 
nekako stidljivo, drugarski, kao da i nije nadređeni i kao 
da ne naređuje: 

— Ibro, pridruži se Sabitu i Edinu, u... trinaestici. To 
je onaj rov do Hamidovog voda. 

- Bahsuzan broj — tiho se našali Sabit. 

— I najgori rov na cijeloj liniji - dodade ozbiljnim 

glasom Edin. 

Ču to komandir, pa dodade: 

— Ili, ako želiš, Ibro, pošto još nisi sasvim oporav- 
ljen, bolje idi u četvorku, malo je sigurniji. I tu su dva bor- 
ca. U svim ostalim rovovima su po trojica. 

— U rahatluk — reče Sabit. 

— Najbolji rov — prokomentarisa kratko Edin. 

Čuvši te komentare, Ibrahim će odlučno: 

— Ne, neću u četvorku. Ipak ću u trinaesticu. 

Poslije ovoga Sabit i Edin pogledaše ga s nevjeri- 
com, ali i s poštovanjem i zahvalnošću. Sklanjajući pogled 
ustranu, Sabit progovori: 

— Oprosti, Ibro, samo smo se šalili... 

— Ma, ništa za to, drugari. Tako nekako sam i mis- 
lio... — nehajno će izviđač. 

— Dobro, znači, ipak ćeš u trinaesticu... — prihvati 
komandir Ibrinu odluku i nastavi: — Mislim, dragi pri- 
jatelji, kako nema potrebe da vas posebno upozoravam 
da neprijateljska ofanziva može da počne svakog časa. Mi 
smo sve poduzeli kako bismo je dočekali spremno. Istina, 
municije nam, kao i uvijek, manjka. Moj vam je savjet — 
štedite svaki metak! Pucajte samo kad je zaista neophod- 
no. Pustite neprijateljske vojnike bliže, a onda gađajte u 
živo meso. Sretno, prijatelji! — završi komandir Ahmo i, 
kako niko nije imao dodatnih pitanja, naredi pokret. 

Borci u koloni, jedan po jedan, krenuše na odredište, 
prema Gajevima. Kad su se prvi borci stali osipati, ulazeći 
u svoje rovove 1 smjenjujući svoje suborce iz noćne smje- 
ne, linije oko slobodne tešanjske teritorije već su gorjele. 
Potmula grmljavina topova dopirala je iz pravca Doboja i 
Novog Šehera. Odbrambene linije oko Kaloševića bile su 
još uvijek relativno mirne. Katkad bi se čuo samo poneki 
pojedinačni pucanj, a rjeđe i kratki rafal iz neprijateljskih 

mitraljeza. Do trinaestice se kolona sasvim okrunila, a oni 
u rov dođoše nedovoljno dubokom tranšejom, koja je, 
ipak, pružala kakav-takav zaklon od neprijateljskih me- 
taka, što su ispaljeni s bliskih uzvišenja. U rovu izvršiše 
primopredaju oružja i municije. Sabit je već dužio "kalaš- 
njikov', dok Edinu i Ibrahimu dopadoše poluautomatske 
puške, kraće nazvane "papovke" U trinaestici niko nije 
imao bombu. Sabit je na polasku sa zbornog mjesta tražio 
od komandira Ahme, ali je odgovor glasio: "Nema dovolj- 
no!" 

Poslije izvršene smjene Sabit predloži: 

— Znaš, Ibro, da mi, više formalno nego po pravilu 
vojne službe, imamo i zapovjednika rova. Dosad sam to 
bio ja, a odsad tu čast i dužnost ustupam tebi. 

Slušao to Edin pa se ironično nasmija i podrugljivo 
fece: 

— Jake mi časti i dužnosti... Zapovjednik odmah do- 
bija čin generala. 

Izviđač pažljivo sasluša Sabita, potapša ga po ra- 
menu i blago reče: | 

— Neka, prijatelju, nema potrebe za tim. Samo ti 
zapovjedaj... Ionako smo ovdje svi kao jedna porodica. 

Zatim su se dali na pažljivo osmatranje položaja, 
makar što im je bio dobro poznat. Jer neprijatelj sigurno 
ne miruje i ko bi znao kakva im sve logična i nelogična 
iznenađenja sprema u ovim trenucima kada treba da 
krene u dosad najveću ofanzivu na Kalošević. 

Susjedni rovovi udaljeni su oko stotinjak metara. 
Na lijevoj strani se spuštaju niz potok i pružaju prema 
Prljugi. Desno od njih pripadaju Hamidovom vodu i 
usmjereni su ka Dugoj njivi. Svi rovovi su povezani nea- 
dekvatnim tranšejama, koje su se na trinaestici lomile, 
čineći skoro pravi ugao. Ibrahim je kroz puškarnicu rova 

pažljivo promatrao padinu što se blago spuštala i nakon 
pedesetak metara završavala planinskim potokom, posve 
uraslim u gusto šiblje i johe. Od potoka se naglo dizala 
Hrastova strana, neveliko brdo, obraslo gustom hrasto- 
vom šumom. Lijevo se protezala prema Usori, spajajući 
se s Prljugom, desno je uzmicala, ostavljajući ispred sebe 
srpsko selo Donja Vrela, ili, kako ga češće zovu Bugrići, 
da bi se u velikom luku s nizom rasutih brežuljaka vezala 
za brdo Vis, izrazito dominantnu kotu, što je slovila kao 
jako srpsko utvrđenje, otkuda je od samog početka rata 
Kaloševljanima prijetila najveća opasnost. 

Trinaestica je bila ne samo pod bahsuznim brojem 
već je imala i ozbiljnih nedostataka i važila za jedan od, po 
život njenih branilaca, najopasnijih rovova na cijeloj liniji 
odbrane, u nadležnosti Kaloševačkog bataljona. Najveći 
nedostatak mu je što se kroz otvor puškarnice nije mogla 
sagledati cijela padina ispred njega, potok i podnožje 
Hrastove strane. Iz rova se mogao osmatrati samo gornji, 
veći dio, Hrastove strane, gdje su se nalazili neprijateljs- 
ki rovovi. To bi, možda, bilo dovoljno kad se pedesetak 
metara desno od rova niz Hrastovu stranu ne bi spuštala, 
poširoka, dobro ukrivena vododerina, što je predstavljala 
idealnu mogućnost neprijateljskim diverzantima da se 
neopaženo spuste u korito potoka, a potom niz potok i 
uz padinu podvuku pod sami rov. Onaj ko bi htio da bolje 
osluškuje, da bolje osmatra potok i padinu, morao bi izaći 
iz rova u tranšeju. U tom slučaju neprijateljski vojnici sa 
svojih položaja na brdu vidjeli bi ga kao na dlanu, te bi im 
bio idealna meta. Zato je i sam prilaz rovu veoma rizičan. 

Borci u rovu Znali su sve slabe strane svoje odbram- 
bene tačke. I pored toga, Ibrahim je upozoravao: 


Nu Moramo dobro paziti na potok i padinu, kako nas 
ne bi iznenadili. 

Zbog toga su naizmjenično izlazili iz rova, brzo 
osmotrili potok i padinu i ponovo se vraćali unutra. Pa 
iako im je situacija nalagala stroge mjere predostrožnosti, 
iz iskustva su znali da se neprijatelj neće lahko odlučiti 
na diverziju. Oni, jednostavno, nemaju petlju za to, osim 
ako se posluže lukavstvom. Naime, mogli bi pod artiljerij- 
skom vatrom držati liniju, naročito trinaesticu, što bi 
onemogućilo borcima izlazak iz rova i bilo kakvo osma- 
tranje nepreglednih predjela. Ibrahim je dalje mislio kako 
bi ispod vlastitih granata mogli poslati diverzante, što oni, 
uistinu, rijetko čine. Ali đavo nikada ne spava, i bolje biti 
na oprezu. 

Trčeći pognuto, u rov su stigli "poslužitelji". Namirili 
su potrošenu municiju tako da su sad svi u rovu imali bor- 
beni komplet, i neki metak više. Podijelili su i sledovanje 
od po pet cigareta po vojniku, usuli drnča i ulja za čišćenje 
oružja i razdijelili krpe, a onda, na isti način, trkom i pog- 
nuti, produžili ka susjednom rovu. 

Prijepodnevni sati proticali su u krajnje napetom 
iščekivanju. Širom regijom zagospodario je grobni muk, 
koga su se borci pribojavali više i od najžešće pucnjave, 
jer je to redovito značilo da neprijatelj priprema neko 
gadno iznenađenje. Čak je i grmljavina topova od Novog 
Šehera, Crnog vrha i Doboja sasvim zamukla. Jedino su 
neprijateljski avioni u dva navrata vršili izviđanje, ali nisu 
borbeno djelovali. Tri druga iskoristili su to vrijeme kako 
bi naizmjenično rasklopili, pažljivo očistili i podmazali 
naoružanje. Čim su završili i krpama obrisali ruke, Ibro 
pomisli kako je vrijeme da počasti suborce. Odmah je iz 
vojničkog ranca počeo da vadi kolače i kahvu i da ih reda 
po klupici, a zatim pozva Sabita 1 Edina da se posluže. 

- Adaseprije malo oslanimo, drugari, šta velite na 
to? — obrati se Sabit drugoj dvojici retoričkim pitanjem, 


TIT 

vadeći iz torbe pečene krompire s piletinom, domaću 
pogaču i kanticu kiselog mlijeka. 

-— Da ija dodam svoj prilog — dobrodušno se smje- 
huljeći reče Edin pa izvadi iz torbice još toplu pitu sirnicu 
i termosicu limunade. 

Poslije ručka momci sve uredno pospremiše i nasuše 
prve findžane kahve. 

— Kažu da uz kahvu prija i cigareta, pa da probamo 
— reče Ibrahim i ponudi prijatelje dobijenim sledovanjem 
cigareta. 

Edin, strastveni pušač, obradova se ponuđenoj ciga- 
reti, jednako kao i ručku, dok Sabit prihvati, govoreći, kao 
da se pravda: 

— Može jedna, uz kahvu. Ma, ja ti, brate, prije rata 
nisam pušio. A sad... sad ponekad zapalim... da se razgo- 
vorim... i da prekratim vrijeme. 

19. POGLAVLJE 


— Tek je bilo prošlo podne kad su završili s ručkom 
i s kahvom. Edin je izvadio iz torbe duhankesu i pakli- 
cu cigaret-papira, poredao ih po improvizovanom kre- 
vetu i stao da mota i lijepi jezikom jednu po jednu ciga- 
retu. Pomažući mu, Sabit upita, onako iz dosade, kako bi 
prekratio vrijeme: | 

— Lijep ti taj duhan. Žut kao ćilibar. A gdje ga kupu- 
ješ? | 

- Hm, ne kupujem već sam proizvodim. 

Sjedeći na klupi, Ibrahim naslonio glavu na dlan 
desne ruke, leđa na stijenku rova i sluša razgovor dvo- 
jice prijatelja, dok mu se oči same sklapaju na san, a on 
se jedva borio protiv teškog i upornog drijemeža, koji ga 
polahko ali sigurno savladavao i uspavljivao. 

—- Zanimljivo, kako uspijevaš da proizvedeš ovako 
kvalitetan duhan? | 

— Lijepo... i lahko. Kupim sjeme, posijem u rasad, 
kad nikne i malo poraste, ponovo posadim u gredicu, i to 
je to. Nekad uzmem od nekog gotov, kultivisan iz rasada, 
posadim u gredu i samo odgajam... — bile su zadnje Edi- 
nove riječi iz razgovora koji je vodio sa Sabitom a koje je 
Ibro čuo. 

A onda... Onda se na ulazu u rov pojavi ona, Zaima! 
Bila je sva u bijeloj odori, a kad ju je bolje osmotrio, bila je 
zapravo u bijeloj vjenčanici. 

— Es-selamu alejkum! — pozdravilaje tiho iskrušeno. 

— Al... L... lej... lejkumus... mus-selam... — jedva je 
nekako izmucao Ibrahim, šokiran njenim iznenadnim 


dolaskom. 

Nije mu sasvim prilazila, zastala je dva-tri koraka 
udaljena od njega i tužnog lica progovorila: 

— Saznala sam, Ibro, da ćeš danas preseliti na ahiret 
i zato sam odlučila, pošto-poto, da te posjetim, kako bis- 
mo se zadnji put vidjeli na ovom, dunjalučkom svijetu i 
kako bismo obavili još jedan važan čin. Ja sam čvrsto 
odlučila da nikada neću biti žena drugom čovjeku, osim 
tebi. Znam da i ti mene neizmjerno voliš pa sam doni- 
jela čvrstu odluku da se danas ovdje vjenčam s tobom, i 
tako i pred Bogom postanem tvoja zakonita žena. Od da- 
nas ću živjeti samo za taj dan kada ću se pridružiti tebi u 
dženetskim vrtovima, na onom boljem svijetu. Iz Knjige 
sudbina saznala sam da taj dan nije daleko, dan kada ću i 
ja preseliti s dunjaluka na ahiret. 

— Ali... Ali, ko... Ko će nas vjenčati?... Gdje?... Ka- 
ko?... — i dalje je mucao izviđač, širom otvorenih usta od 
iznenađenja. 

— Evo, ovaj efendija... - okrenula se i pokazala doš- 
ljaka koji je ulazio oborene glave, u ogrtaču i čakširama 
bijele boje. U ruci je imao knjigu bijele boje i bijelo pero 
za pisanje. 

Došljak je polahko podizao glavu, a Ibro još jače 
zinu od čuda kada u njemu prepoznade čovjeka što ga je 
dvaput posjećivao i koji mu je čitao sudbinu iz Knjige sud- 
bina, te tako prorekao skoru smrt. 

- Sinko — poče tiho pridošlica - znam da sam ti kod 
zadnje posjete rekao da te više neću pohoditi. Ali, tvoja 
Zaima je učila dovu mom Gospodaru, da se dogodi ovo 
što će se danas dogoditi, a On je tu dovu uslišio. I zato sam 
tu... | 

Pošto je zašutio starac u bijelom, ponovo progovori 
Zaima: 

— Pored potoka, u hladu, vidjela sam sto i dvije klu- 

pice; izadimo napolje i obavimo ceremoniju vjenčanja, jer 
nam naš Gospodar nije ostavio mnogo vremena Za ovaj 
susret, već taman toliko da ovo obavimo. Svjedoci pred 
Bogom, i naši vjenčani kumovi, bit će tvoji suborci u rovu. 

Zaima pozva prisutne na mjesto vjenčanja, a Ibro 
je upozori: 

— Sa svojih položaja vidjet će nas neprijateljski voj- 
nici i bit ćemo im idealne mete. 

- Po volji našeg Gospodara, njima je sada magla 
pred očima i oni niti nas vide, niti nam šta mogu — reče 
došljak. 

Ibrahima i Zaimu vjenčao je čovjek u bijelom, po 
šerijatskim propisima. Pošto su stavili svoje potpise u 
Knjizi vjenčanja, čovjek koji ih je vjenčao stavi ruku u 
džep bijelog džubeta, otud izvadi dva prekrasna prstena, 
sa velikim draguljima, pruži ih Sabitu i Edinu i reče da ih 
daju mladencima. Ibrahim i Zaima nataknuše prstenove 
jedno drugom i odmah uslijediše čestitanja, prvo od doš- 
ljaka pa od kumova. Zatim gospodin u bijelom reče: 

- Ostavimo mladence koji minut nasamo, neka se 
oproste, a mi za to vrijeme pođimo u rov. 

Čim su ma i na tren ostali sami, Ibrahim zausti da 
nešto kaže, da izrazi ljubav, čuđenje, tugu..., ali mu Zaima 
dlanom zaklopi usta i tiho progovori: 

— Ne, ne pričaj mi ništa, mili moj! Sada su sve riječi 
suvišne. Pričat ćemo kad se uskoro ponovo sretnemo; 
ionako tamo drugog posla nećemo imati. Samo me ljubi, 
ljubi... 

I ljubili su se, i grlili, dok su im lica umivale nezaus- 
tavljive suze, i dok ih nije trgnuo i prekinuo glas došljaka, 
koji je pozivao Zaimu da s njim uzjaše pomamnog bijelca, 
kako bi pošli. 

Ona se s mukom otrgla iz njegovog zagrljaja i pos- 

jela na konja, iza starčevih leđa. Starac u bijelom kratko 
jece 

- Allahimanet, sinko! 

I konj potrča, kao da i ne staje na zemlju, poletje, 
kao okrilatio. U daljini se još nakratko vihorili skuti bijele 
vjenčanice pa se sve pretvori u bijelu tačku i nestade u ti- 
travoj plavkastobijeloj izmaglici. 

... Ibrahim se trže, naglo skoči iza sna pa udari gla- 
vom u jedan rog krova, što se pri kraju rova naglo spuštao 
ka zemljanom zidu. Udarac ga sasvim razbudi, on se 
strese i stade zvijerati uokolo, ne mogavši povjerovati da 
predašnji san ipak nije java. Na krevetu su i dalje sjedili 
Sabit i Edin i spokojno motali cigare. Sad su znatiželjno 
piljili u izviđača i poluglasno se smijuljili njegovoj nezgo- 
di. Prvi progovori Sabit: 

— Sigurno si, jarane, sanjao nešto strašno kad si tako 
đipio iz sna?!... 

-— Sanjao?!... Ah, ja... sanjao... A koliko dugo sam 
spavao? 

Sabit pogleda u sat pa reče: 

— He, he, nepunih pet minuta. 

— Pet minuta ?! — začudi se Ibrahim, jer mu se uči- 
nilo kako je proveo u snu makar pet sati. - Znači sad je, 
koliko tačno sati? 

— Sad je, moj jaraniko, tačno dvanaest sati i četrnaest 
minuta. Ni manje ni više. 

Ibrahim se nikako nije mogao oteti utisku upravo 
odsanjanog sna. Osjećao se kao hipnotisan i ni o čemu 
drugom nije mogao razmišljati. Moj Bože, kako je lijepo 
biti s njom, pa makar i u snu. Kako je lijepo držati je za 
ruke, milovati je i ljubiti njene, najslađe usne, kako je li- 
jepo gledati njene crne oči i slušati njen očaravajuči glas, i 
najzad, kako je lijepo znati da ti je ona žena, ati njen zako- 

niti muž... Sad je konačno povjerovao kako mu je sudbina 
zapečaćena; eto, tu kob, taj kraj životnog puta konačno mu 
je, makar i u snu, potvrdila i ona, i još jednom starac si- 
jede brade. Da, nema više ni trunke sumnje — ovo je kraj, 


smrt!... 

ZU. POGLAVLJE 


Prvi sat poslijepodneva proteče u besprijekornom 
miru. Nije bilo nikakvih simptomatičnih nagovještaja da 
bi neprijatelj mogao da napadne. 

— Jedan sahat i dva minuta — saopći Edin, stavljaju- 
ći ruku na usta zbog učestalog zijevanja. 

Njegov pospan glas zagluši užasna eksplozija, koja 
trže Ibru iz duboke zamišljenosti i prizva u stvarnost. Od 
siline eksplozije momci u rovu poskočiše sa svojih mjesta. 
Sabit samo na trenutak virnu iz rova i uzbuđeno zaključi: 

— Granata je sigurno velike razorne moći, a pala je 
u sami centar sela, negdje oko džamije. 

- Počelo je, znači! — reče Edin, uzbuđenim glasom 
i sav preblijedivši u licu. 

Poslije prve, uslijedila je druga pa treća jaka eksplozi- 
ja. A onda se dalje nisu mogle brojati jer se čulo po neko- 
liko u isto vrijeme i na raznim stranama. Bezbrojne salve 
projektila, projektila rušitelja i projektila ubica, zviždale su 
sa svih strana i padale svud po selu kao ledena tuča. Sa 
civilnih objekata vatra se polahko prenosila i na borbene 
linije. Gruhalo je više neprijateljskih minobacačkih bate- 
rija iz raznih pravaca. Tenkovi su zarikali iz dva pravca, 
hvatajući selo i odbrambene položaje u unakrsnu vatru. 
Iz Gornjih Vrela zasuli su kanonadom projektila Prljugu, 
da je po njoj ključalo kao u grotlu. Stotine đuladi doslov- 
no je preoravalo ovaj brežuljak-heroj. S istih položaja 
gađali su i jedan kraj sela, dostupan njihovim cijevima. 
Tenkovi iz Donjih Vrela, zovu ih još i Bugrići, rigali su 
ubitačnu vatru po drugom dijelu sela, po mostu na Usori, 
po glavnoj seoskoj komunikaciji i po rovovima branilaca 

na Stražbi, Dugoj njivi i Gajevima. Prage, patovi i pamovi 
bukvalno su kosili po selu i po linijama odbrane. Zveket u 
paramparčad raznesenih crepova i stakala na zgradama 
jezivo je odzvanjao nadaleko, od čega se dizala kosa na 
glavi. Od strahovitih detonacija zemlja je podrhtavala, 
zemljani krovovi na rovovima i zemunicama poigravali, 
zemlja se krunila, kao za trajanja zemljotresa, i zajedno 
sa sitnom prašinom zasipala polegle borce po kosi, vratu 
i licu. Proključali gejziri zemlje, prašine i dima nicali su 
svud po selu i položajima pritajenih branilaca, brojnije 
nego pečurke poslije kiše, od čega su nastajali golemi 
krateri i gomile porušenog građevnog materijala, dok bi 
se nedodirljivi promatrač sigurno zapitao — je li moguće 
da nakon ovog džehenema iko u selu i na linijama ostane 
živ. Ležeći glave zarivene u prašnjavi pod rova, Ibrahim je 
razmišljao kako su se Srbi odjednom pretvorili u okrutnog 
agresora i nimalo ne štede ogromne količine municije, 
koju su prisvojili za sebe i kojima nas zasipaju nemilica, a 
mi smo godinama izdvajali ogromna sredstva za gomilanje 
oružja, ratne opreme i te iste municije. Tom istom ratnom 
mašinerijom Kalošević je smožden, pretvoren u prašinu 
dim i vatru kao da je obavijen gustom esenskom maglom. 
Kalošević i njegovi branioci proživljavaju paklenske tre- 
nutke, najteže u svojoj povijesti. Poslije svega proživljenog 
ljudi bi s pravom mogli da se zapitaju: Kako to izgleda u 
stvarnom Paklu?" 

Tri ratna druga polegla, potajala se u rovu pa ne 
dišu, dok bi srca htjela da iskoče iz grudi, osluškujući svaki 
zvižduk granate, svaki tresak, očekujući onu sudbonosnu = 
da padne na rov i zanavijek svrši s njima. Činilo im se kako 
se sve unaokolo ruši: i kuće, i drveće, a Hrastova strana 
ječi, huji, tutnji i sasvim sigurno, evo, i ona se S neopisivim 
treskom ruši, strovaljuje u potok, i na njih. A, onda, jedna 

granata, sto dvadesetka, bubnu u tranšeju, jedva tri metra 
od njih. Drvene oblice pod zemljanim krovom, tik iznad 
njihovih glava, zacvilješe i, za divno čudo, izdržaše. Roj 
gelera, poput razljućenih stršljenova, uletje kroz otvorena 
vrata u rov, jedan dio proletje kroz puškarnicu, dok se veći 
dio, nalikujući japanskim kamikazama, pozabija u zem- 
ljane stijenke. "Sad je gotovo, kraj, smrt!!!"; pomisliše tri ja- 
rana i u mislima se stadoše opraštati od svojih najmilijih. I, 
gle čuda! Dok su iščekivali ono najgore, grmljavina topova 
počela je postupno jenjavati, povlačiti se, kao strašna ljetna 
oluja, ili još priličnije poređenje: kao teško ranjena neman, 
da bi uskoro sasvim utihla. | 

— Uh, mislio sam svršeno je s nama! — prvi se pribra 
Sabit, jedva ustajući na noge, blijed kao da ustaje iz groba, 
1 otresajući sa sebe zemlju i prašinu. 

Ustadoše i druga dvojica. Jer, vremena za predah, 
opuštanje i vajkanje nije bilo. Znali su, da to što je netom 
minulo, srpski oficiri nazivaju dobrom artiljerijskom prip- 
remom za napad pješadijom. 

Jedva što je Sabit završio misao, kad istog časa 
zatrešta iz svih vrsta i kalibara pješačkog naoružanja, a 
koje je srpski agresor posjedovao, sličeći raštimovanom 
davolskom orkestru, sastavljenom od samih vampira i 
vještica. To je neprijateljska pješadija silovito navalila na 
Prljugu, Miljevac i Gajeve. Srpski pješački stroj završavao 
je malo bočno od trinaestice, koja se nalazila u samo malo 
povoljnijem položaju nego što su to bili rovovi napadnuti 
s čela. 

U isto vrijeme otpočeo je napad i na Srednja Vre- 
la, hrvatsko selo, zvano još i Komušinci, liniju fronta što 
se protezala od Stražbe i vezala za Kanatovu kosu. Eho 
pješadijske bitke, što se sve više razgarala, jasno je dopirao 
do boraca u trinaestici, kojima je, najzad, postalo kristalno 

jasno kako je agresor, izgleda, ovaj put najozbiljnije odlučio 
da, pošto-poto, bez obzira na žrtve, zauzme Kalošević, što 
im je smetao kao najgorča jabuka u grlu. A ne znaju, bijed- 
nici, da je Kalošević za neprijatelja jabuka — otrovna. Koje 
zagrize — od nje i umire! 

Zato su lešanj u očaju nazvali Malim Teheranom. 
Da bar nazvaše Istambulom ili Rijadom, de li, de li. A mi, 
kakve veze mi imamo s Teheranom? Oni šiiti, mi suniti, 
he, he! Baš se volimo, kao pas i mačka. Ali dobro, ako je 
Tešanj Mali Teheran, tad je za osvajače Kalošević ključ 
Malog Teherana. Dobro znaju srbo-crnogorski fašisti 
i, još bolje, domaći četnici-izdajnici da zauzimanjem 
Kaloševića za njih se otključava nerješiva enigma, brava 
zvana — Tešanj. | 

To je jedino logično objašnjenje što, pijani i drogi- 
rani, i danas tako žestoko atakuju — tako, ili slično tome, 
razmišljali su borci u trinaestici dok su se spremali da pri- 
hvate borbu s neprijateljem. 

Ibrahim i Edin rasporediše se u dva kraja rova i kroz 
puškarnicu počeše pažljivo nišaniti u bradate spodobe. 
Sabit im je vješto punio i dodavao oružje. A kad bi ne- 
prijatelj uznapredovao i priprijetio rovovima, Ibrahim bi 
ustupao mjesto Sabitu, sam istrčavao IZ rova, zalijegao za 
njegov krov kao za grudobran i tako efikasnije dejstvovao 
po napadačima. 

U jeku najžešće borbe, kada su agresorski vojnici 
neodoljivo kidisali, a braniocima ponestajalo streljiva, i 
kad se odluka ove krvave bitke prelamala kao tas na vagi, 
na koju će stranu ratna sreća pretegnuti, najzad proradiše 
i Bahrine minobacačlije. Sad su, čini se, i oni dobili priliku 
da pokažu šta i koliko znaju i mogu. Bahrudin je slao gra- 
nate tako precizno kao da su rukom donesene, a one su 
jedna za drugom padale posred neprijateljskog strelj ačkog 

stroja. Na sve strane letjelo je četničko perje. Čuše se bolni 
jauci i zapomaganja. Glasno su tražili medicinsku pomoć, 
dok su se između njihovih redova ustrkale sanitetlije, 
ukazujući prvu pomoć i odnoseći na nosilima mrtve i 
ranjene, kojih je, sudeći prema brojnosi sanitetlija i nosila, 
bio veliki broj, i to sudeći samo prema onome što se mo- 
glo vidjeti kroz puškarnicu trinaestice. Neprijateljski stroj 
počeo je da zastaje, da se koleba, da se uvija i uzmiče, što 
je braniocima ulilo novu snagu i samopouzdanje, pa bi se 
moglo reći kako im je u tim odsudnim trenucima bitke 
borbeni moral porastao čak do neba. Iz nekoliko rovova 
čuo se i tekbir: "Allahu ekber !" Time su, ustvari, borci 
bosanske vojske hrabrili sebe, dok su se bradonje plašile 
tekbira više nego đavo krsta. Nakon tekbira branioci bi 
zaprčžili još jače, još preciznije, još smrtonosnije. 

— To, Bahro, pozlatile ti se ruke! — uskliknu odu- 
ševljeno Edin, videći kakva čuda stvaraju Bahrudinove 
granate. 

— Obri bradonje! Ne dajte im da pobjegnu! — galami 
Sabit kroz puškarnicu, koliko ga grlo nosi. 

— Obri čete! Hvatajte ih žive! — urliče u žaru borbe 
Edin, pa istrese dugačak rafal iz Sabitovog kalašnjikova na 
dvojicu uspaničenih napadača. 

— Povlačenje! Povlačenje! Naređujem hitno povla- 
čenje! — čuju se ljutiti povici agresorskog oficira, svakako 
zbog pretrpljenih velikih gubitaka i zbog još jedne zelene 
oskoruše što su je napadači morali pojesti na Kaloševiću. 

Nedugo zatim na svim linijama umuknu oružje, a 
progovori mir. Napadači to odmah iskoristiše da pokupe 
mrtve i ranjene, a branioci — da popune istrošenu muni- 
ciju. 

— Vidjeste li, momci, kako naš Bahro očerupa čete"?! 
— obraća se razdragano Edin dvojici donosilaca municije. 

— Baš smo sad od minobacačlija. Gledali smo svo- 

jim očima kako Bahrudin svaku granatu poljubi, tepajući 
joj pritom ko djetetu, prije negoli je pošalje na neprijatelje 
— reče Sakib, sav znojan i zadihan od trčanja iz rova u rov. 

-— Zato ga tako i slušaju — primijeti duhovito Sabit. 

— Jeli, možda, neko stradao? — brižno upita Ibrahim 
dvojicu pridošlica. 

-— Dvojica ranjenih na Prljugi ijedan u Komušincima. 
Ne znam tačno o kojim momcima se radi — obavijesti ga 
nabrzinu Mensur, dohvati sanduk s municijom, baci na 
rame i odžuri za Sakibom prema susjednom rovu. 

Frustriran teškim, neočekivanim porazom i naro- 
čito velikim gubicima u ljudstvu agresor je dovezao nova 
pojačanja, pregrupisao se i pokušao s još dvije artiljerijske 
pripreme i s još dva pješadijska napada; no svaki novi 
pješadijski napad bio je slabijeg intenziteta od onog pre- 
thodnog, da bi oko pet sati poslije podneva napokon sh- 
vatili da im je ovaj put Kalošević nemoguće zauzeti, te su 
odustali od daljih uzaludnih pokušaja. 

Zato su odlučili mijenjati taktiku. 

21. POGLAVLJE 


Bijesni zbog katastrofalnog, za njih neobjašnjivog, 
poraza u popodnevnim borbama, potezom očajnika, na- 
padači su se odlučili lukavstvom, koliko-toliko, osvetiti 
Bosancima. 

Nekih pola sata su se potajali da ni metak nisu is- 
palili, a onda su odjednom osuli žestoku, ali nasumičnu, 
vatru iz bestrzajnih topova, patova i pamova po trinaestici 
i susjednim rovovima. Za to vrijeme niz vododerinu su 
uputili grupicu fanatizovanih, prije će biti drogiranih, di- 
verzanata. Grupica se pritajila u potoku, čekajući pogodan 
moment za akciju. 

Poslije iscrpljujućih popodnevnih bitaka i nepri- 
jateljske divljačke pucnjave po trinaestici i susjednim 
rovovima, što je kod branilaca tumačeno kao agresorski 
bijes i osveta zbog popodnevnog neuspjeha, ovaj odmor 
borcima u trinaestici došao je kao poručen. Umorni, Znoj- 
ni, prašnjavi i skoro ogluhnuli od tolikih detonacija sjedili 
su u rovu i srkali prijatnu crnu kahvu što ih je, kao nikad 
prije, krijepila i fizički i psihički. 

Odlažući prazan findžan na klupicu, Ibrahim osluh- 
nu i naglo ustade. Izoštren izviđački sluh i šesto čulo nag- 
nali su ga da uzme pušku, proviri kroz puškarnicu i, bez 
riječi, izađe napolje. "Neki šumovi. Možda mi se pričinilo. 
Neću da uznemiravam prijatelje, sam ću izvidjeti o čemu 
se radi", mislio je izlazeći iz rova. Sabit i Edin nisu pridava- 
(odluka Uosalem Tee zna da 1 zlo doka 

gaje , o da se čuva", slično su 
razmišljali. Izašavši u tranšeju, momak ponovo osluhnu, 
ovaj put vrlo pažljivo. Činilo mu se kao da je nešto krcnulo 

u potoku, i to dva puta, kao slomljena grana. Od rova je 
preglednost padine i potoka bila slaba. Izviđač se poguri, 
načini hitro nekoliko koraka i priđe mjestu gdje je tranšeja 
bila najplića, a preglednost padine, potoka i vododerine 
najbolja. Onda se pažljivo zabulji u potok, otkuda su dopi- 
rali sumnjivi zvuci, i opazi kako se nešto miče. "Možda 
je kakva životinja, zalutala i ustrašena od tolike pucnjave, 
a može biti i čovjek. Eh, kad bih sad imao bombu, bacio 
bih je i riješio bih problem. No, možda je ona danas bila 
potrebnija Mehmedu. Možda mu je, štaviše, spasila život', 
misli zadovoljno momak bokserskog izgleda i vidi kako 
ono "nešto" izranja iz šipražja u potoku, u obliku čovječije 
spodobe, uspinje se uz obalu pa stane da grabi uz padinu, 
prema trinaestici. Što je bliže, sve joj bolje raspoznaje 
obrise. Spodoba je bradata, na glavi joj crna šubara s li- 
menom kokardom, o pojasu dvije bombe, a u ruci — snaj- 
per, da, baš snajper. 

eČetnik!? — pomisli momak kudrave kose. 

Brzo čučnu, nasloni cijev puške na izbacanu suhu 
zemlju i poče nišaniti. Četnik za to vrijeme priđe sasvim 
blizu. Hvata za bombu. Još koji metar i — rov će sa SVO- 
jim braniocima letjeti u zrak. Bio se toliko približio da je 
izviđač mogao jasno razaznati crte na njegovom licu. Bio 
je visok, crne puti, naočit... 

_ Đorđe?!!! — ote se izviđaču glasan uzvik zapre- 
paštenja. 

Kroz glavu mu stadoše prolijetati uspomene na 
studentske dane u Sarajevu, na zajedničko drugovanje, 
kada su sve što su imali dijelili napola, kao rođena braća, 
kada su... Na usnama mu, kao u nevinog djeteta, zatitra 
dobrodušan smiješak; toliko se bio zanio sjećanjima da 
htjede upitati: "Kad si to pustio bradu?!..'' Ali, nemade 


kad. 

Četnik zastade kao ukopan, opazi ga. 

— Ibro, ti li si?! — reče iznenađeno, skide ruku s 
bombe, hitro čučnu, nanišani i, ne časeći ni časa — povuče 
obarač. 

U grobnoj tišini resko odjeknu usamljeni pucanj i 
zloslutno doprije do uha — kao što će uskoro i tužna vijest 
do srca — svakog kaloševačkog borca na odbrambenoj li- 
niji i svih stanovnika herojskog Kaloševića i okolnih sela. 

Ibrahimu se na trenutak učini kao da mu se oštra 
strijela zabode u lobanju, od čega osjeti nepodnošljivu 
bol i mantanje u glavi. Gajevi, Hrastova strana, Miljevac i 
Duga njiva počeše se vrtjeti ukrug, prvo polahko, a zatim 
sve brže i brže, poput ringišpila. Učas se nebo preokrenu, 
siđe dolje, a zemlja, i sve na njoj, pope se gore, izokrenuti 
naopako kao u ogledalu... 

-_ Životinjo, zašto?!... —- uspje da vikne, a onda i: — 
Allahu ekber! 

Posljednjim naporom svoje svijesti sjeti se često 
izgovorenih majčinih riječi: "Pred smrt treba izgovoriti — 
kelimei-šehadet!" 

Zatim se ukaza nebo, na nebu jarka svjetlost, u 
sredini te svjetlosti, kao oreolom ovjenčana, ona, Zaima, u 
bijeloj vjenčanoj haljini, bijelom maramom brisala je su- 
zama natopljeno lice; mahnula mu je rukom i rekla: 

— Ne tuguj, mučeniče, vidimo se uskoro, tamo, u raj- 
skim vrtovima... 

I sve se stade obavijati gustom tamom... Na oči se 
spuštala vječna noć... 

Čuvši nekakve glasove, a zatim pucanj, Sabit i Edin 
istrčaše iz rova kao bez duše. I vidješe: Ibri ispade puška 
iz ruku, dok preko nje klonu kudrava glava, jedva čujnim 
glasom izgovarajući svete riječi: 

-— Ešhedu en la illahe illellah, ve ešhedu enne Mu- 

hammeden abduhu... ve...res...ullu... hu... 

Jedva čujne riječi priguši mlaz crvene pjenušave 
krvi, što naglo pokulja na širom otvorena usta, i samrtni 
hropac. Plavokosa glava načini posljednji trzaj i zauvijek 
se smiri. 

Heroj Ibrahim bio je mrtav! 

Šehid Ibrahim usnio je svoj posljednji san! 

Kao da su i četnici shvatili kakvog junaka su ubili. 

Sve je toga časa utihnulo: i ljudi i oružje. 

Samo se vjetar poigravao plavim uvojcima mrtvoga 
junaka. 

-  Rahmet mu duši! — reče Sabit, priđe bliže i zat- 
vori prijatelju oči. 

— Neka mu je vječni rahmet! — dodade Edin, u čijim 
nebeskoplavim očima kao dragulji zablistaše krupne suze. 

Okrećući se oko sebe, u nevjerici i neobjašnjivom 
zanosu, Sabit uskliknu: 

— Ili mi se to pričinjava ili čujem kako Lijepo brdo, 
Hrastova strana i sva okolna brda i brežuljci odzvanjaju 
tekbirima i Fatihama našem Ibrit! 

- Ako se pričinjava tebi, tad se pričinjava i meni — 
potvrdi u čudu Edin. — I ja čujem isto! Sva okolna brda i 
brežuljci uče Fatihu šehidu Ibrahimu!... 

_ Pa kao na komandu skrušeno i bogobojazno oba 
Ibrina saborca podigoše ruke i proučiše Fatihu svom pri- 


jatelju, svom izviđaču. 

22. POGLAVLJE 


Iz susjednog rova, sa Duge njive, trkom su pris- 
tizala dva borca. Prvi momak, svijetloplave kose, no- 
slo je pušku "tandžaru". Uskom tranšejom, sav zadihan, 
spotičući se, sustizao ga je nizak, smeđokos borac. Imao 
je Zastavin" automat, a o pojasu dvije bombe. Opazili su 
da se kod trinaestice dešava nešto neobično. Odmah su, 
bez razmišljanja, pohitali u pomoć. "Kasno je, momci, za 
bilo šta!", pomisli Sabit, opazivši ih. Istog trena iz poto- 
ka dopriješe iznenadni zvukovi: bućkanje vode i kršenje 
grana. Sabit se iznenađen trže, okrenu u pravcu otkuda 
su zvukovi dolazili te spazi bradatog četnika, vjerovatno 
Ibrahimovog ubicu, kako pokušava da se iz korita poto- 
ka uzvere uz obalu, pritom mu svaki put noge omaknu i 
bućnu u vodu. Nije imao kad bježati uz potok pa uz vo- 
doderinu već je pokušavao prečacem, ravno uz Hrastovu 
stranu, zamaći u šumu. Najzad mu pođe za rukom da se 
nekako izgobelja na obalu i dadne panično u bjekstvo, 
ispomažući se stablima i granama, kao oprugama. 

Cijelog tog dana Hamid je hodao kao da hoda po 
iglama, bio je jako nervozan, naročito za vrijeme nepri- 
jateljskog napada, ali ne zbog neprijatelja već zbog turob- 
nih misli. Nikako nije mogao odagnati od sebe sjećanja na 
sinoćnji razgovor s Ibrom, i makar što je htio sve te nje- 
gove slutnje u snovima pripisati malo praznovjerju, malo 
psihičkom rastrojstvu u kome se prijatelj nalazio tih dana 
I njegovoj autosugestiji, ipak prokleti crv sumnje nagrizao 
mu je dušu ne dajući mu mira, ma gdje se nalazio i ma šta 
radio. Kad ne bi izgledalo čudno i kad bi mogao od ličnih 

obaveza, najradije bi otišao u Ibrin rov i tamo proveo ba- 
rem ovaj dan. Zato se najčešće kretao i zadržavao na lije- 
vom krilu svog voda, u rovovima petnaestici i četrnaestici, 
pogledujući i osluškujući dešavanja oko Ibrahimovog 
rova. Pošto je agresor tog dana doživio težak poraz i 
odustao od daljih napada, a svuda na linijama zavladao 
tajac, Hamid je znojan i umoran svratio u šesnaesticu da 
popriča sa svojim borcima i da malo predahne. I samo 
što je sjeo, a iz petnaestice su ga pozvali jer se zaštekao 
puškomitraljez. Odmah je otišao da vidi o čemu se radi. 
Na ulazu u rov čekao ga je Smajo sa dva suborca. Poka- 
zali su mu mitraljez u čijem zatvaraču se zaglavio metak. 
I samo što su zajedničkim snagama pronašli i otklonili 
grešku, a iz trinaestice se začuo pucanj, neki čudni gla- 
sovi i komešanje. Hamid je na trenutak pretrnuo, istrgnuo 
puškomitraljez iz Smajinih ruku i potrčao tranšejom pre- 
ma trinaestici. Usput je prestizao dva borca iz četrnaestice, 
koji su hitali trinaestici u pomoć. Ispred rova je vidio Sa- 
bita i Edina dok su pokušavali upucati bjegunca, koji je 
sporo napredovao, bježeći uz pošumljenu stranu. Hamid 
primijeti mrtvog prijatelja. Htjede da čučne, da upita, a 
glas se ugušio u grlu. "Mrtav je!", jedva promuca Sabit. Uto 
pristigoše i dva borca iz četrnaestice pa otvoriše vatru po 
bjeguncu. Hamid im dade znak da ne pucaju. Izlažući se 
smrtnoj opasnosti, on potrča niz padinu, a kad stiže blizu 
bjeguncu, da više nije mogao promašiti, on otvori vatru iz 
puškomitraljeza. Četnik se okrenu, zastade, zagleda se u 
vodnika pa iznenađen samo uspje uzviknuti: 


- Đorđe, zar ti?!... — ništa manje nije bilo ni Hami- 


dovo iznenađenje. 
Gledali su se tako koji trenutak kao hipnotisani. Tad 


Hamid dreknu koliko grlo može, bolno, kroz suze: 

-— Ubio si Ibru, našeg prijatelja, Đorđe! Zašto?!... 

Ali Đorđe posegnu rukom za bombu o pojasu, što 
Hamida razbijesni te uzviknu: 

— E, nećeš više nikoga, gade!... 

I opruži dug rafal, koji Đorđa ošinu posred grudi. On 
se okrenu u namjeri da bježi, ali vatra iz puškomitraljeza 
bila je tako silovita i efikasna, pa sve da je imao krila 
sokolova, ne bi umakao. Izrešetan, krenu natraške, raši- 
renih ruku, izvraćen poput žapca, stropošta se, otkotrlja 
do prvog hrasta i tu u samrtnim mukama predade đavolu 
svoju zlikovačku dušu. Iz vododerine, kraj potoka, oćuti se 
kuknjava i dozivanje: 

-— Oj, Milojkooo!... 'Ajte dole, pogibe nam Đorđe 
Stanivuk!... 

— OJ, Stanojeee!... 'Ajte dole, pogibe na vojvoda... a 
joooj!... kuku nama!... 

— Jebo vas vojvoda, čuvajte glave, glupani jedni!... 

— odgovara onaj odozgo, Milojko ili Stanoje. 

Sabit, Edin i dva pristigla borca tek tad ugledaše 
grupicu srpskih diverzanata kako pograbiše nešto, vjero- 
vatno ručni bacač, te zamakoše uz vododerinu. Nisu im 
mogli ništa, već su bili izvan domašaja; osim toga, postalo 
je isuviše opasno izlagati se pogledu onih odozgo, s brda. 

Četnički vojvoda Đorđe Stanivuk ostade zaglavljen 
između dva hrasta sve do noći, kada su ga rastrgale šumske 
zvijeri, napušteni i izgladnjeli psi lutalice ili, vjerovatnije, 
njegovi pokupili i izvukli do svojih položaja. 

Hamid se vrati u tranšeju pa bolna srca i suznih 
očiju poljubi Ibrahima u čelo, a onda mu prouči Fatihu. 
Stajao je koji minut pored Ibre, poniknute glave, blijed i 
nijem kao voštana statua, odajući dužnu poštu mrtvom 
prijatelju. 

Sabit i Edin pažljivo položiše Ibrahima na nosila. 

Dvojica pridošlih boraca podigoše mrtvo tijelo i ponesoše. 
Ususret njima pristizali su sve novi borci, koji su na smje- 
nu nosili mrtvog izviđača. I sve tako do prve ceste, a tu je 
već čekalo vozilo Hitne pomoći, koje je Ibru prevezlo kući, 
gdje su ga čekala bolom slomljena srca njegovih roditelja, 
Remze i Hedije, braće, rođaka, suboraca i prijatelja. 

Od čovjeka do čovjeka, od rova do rova vijest o 
Ibrahimovoj junačkoj pogibiji brzo je prostrujala linijom, 
brže od požara ili kakve druge prirodne stihije. 

I nije bilo borca u rovu koji nakon te tužne vijesti 
nije zaplakao, prolio makar jednu suzu, žaleći omiljenog 
izviđača. A kako i ne bi?! Jer majka rijetko rađa takvog 
prijatelja i takvog junaka — kao što je bio njihov Ibro. 

23. POGLAVLJE 


Srpski agresor ne samo da je Ibrahimu oduzeo pra- 
vo na život već mu je oduzeo i pravo da se pokopa i počiva 
u miru u mezarju svojih predaka, jer se greblje Movraka 
nalazilo u neposrednoj blizini neprijateljskih položaja, 
s kojih se golim okom vidio gotovo svaki nišan. Danju 
pokopavati nekoga u tom greblju bilo bi ravno samoubist- 
vu, dok bi dženaza noću, isto tako, predstavljala jedva 
manji rizik. Neprijatelj bi jedva dočekao da se osveti za 
ne mali jučerašnji poraz i osuo bi po ljudima na dženazi 
paljbu iz svega raspoloživog oružja. Stoga se tužna kolona 
kretala od kuće Remze Bošnjića ka drugom kraju sela, ka 
mezarju Uvala, gdje nikada nije pokopan nijedan Bošnjić, 
a gdje se sada pokopavaju poginuli borci, većinom mladi 
šehidi, iz, bezmalo, cijelog sela. Uprkos činjenici da i danas 
neprijateljske granate šaraju selom i da kuršumi s njegovih 
položaja zlokobno šište uzduž i poprijeko, noseći u sebi, 
kao šifru, poruku smrti i razaranja, tužna povorka bivala 
je sve duža, noseći pažljivo šehidski tabut, kao hamajliju, 
predajući ga iz ruke u ruku kao vječni zavjet šehidu, svom 
narodu i svojoj Bosni. Zaista je na dženazu pohrlilo i staro 
i mlado. A zar da se plaše bradatih četnika i njihovih gra- 
nata, zar da se plaše ušljivih spodoba i njihovih metaka, 
zar danas da ne isprate, dostojno, do vječnog počivališta 
svog Ibru, svog junaka, koji braneći njih, braneći svoje 
selo, svoj narod i svoju Bosnu - nije žalio svoj život? 

— Daje bilo sudbine, mogao se ovoliki narod okupiti 
na Ibrahimovom veselju, pa da pije šerbe, gleda mladu i 
igra kolo — govorile su uplakane žene na kaharu kod Hedi- 

je, kojoj su to bili najernji dani u životu i čije srce samo što 
ne pukne od čemerne tuge za prvim sinom. 

Završivši s kopanjem Ibrahimovog mezara, rođaci, 
komšije i prijatelji prilazili su jedan po jedan hladnoj vodi 
Studencu i uzimali abdest. Na začelju reda nalazio se Ha- 
mid, koji se malo dvojio. Kao dijete učio je pred hodžom 
i poznavao vjerske obrede toliko koliko je potrebno 
prosječnom vjerniku. Odrastanjem sve se više predavao 
knjizi, naobrazbi, zapostavljajući vjerske dužnosti. Sve 
više indoktriniran marksističkom ideologijom, naivno 
vjerujući u utopijske ideje komunizma, vjerujući u neki 
bolji i pravedniji svijet, kome je stremio svakim atomom 
svog srca i duše, postao je, kako se tada govorilo, "napredan 
omladinac", otuđujući se od običaja, vjere i tradicije svojih 
otaca. "Sad nam se to vraća kao bumerang i obija ravno o 
tvrdoglavu bosansku glavu", mislio je. "I zar da svom Ibri 
ne klanjam dženazu?! Zar da svom labudu ne odam i tu 
posljednju počast?! Ne bih to sebi nikada oprostio, a ne 
bih mogao ni suborcima nikada više pogledati u oči. Eh, 
malo ću se prisjetiti, a malo ću gledati kako to drugi rade", 
prelomi nekako u sebi odluku riđokosi momak i odlučno 
pristupi česmi. 

U bašči Šemse Moše, pored grgoljivog potoka, zak- 
lonjeni Stražbom od pogleda nemilosrdnog neprijatelja, 
surijali su se odrasli muškarci kako bi klanjali dženazu 
poginulom borcu, Ibrahimu Bošnjiću. 

Prilazeći jednom safu, Hamid ispred Šemsine ve- 
rande uoči veću grupu žena i djevojaka. Tužnih, zabra- 
đenih lica stajale su šćupurene jedna uz drugu kao pokisle 
kokoši. Pogled mu se nehotično zaustavi na dvije djevojke. 
Jedna, plavokosa, niža rastom pridržavala je oko tankog 
djevojačkog struka onu drugu. Dobro su zabrađene, ali ... 
te žive crne oči, utopljene u suzama, te crne šiške, što vire 

ispod dugačke bijele mahrame, pa to prekrasno, kao jabu- 
ka okruglo, rumeno lice: magnet su za svačije oči. "Ali, 
gle, ta druga!... Dragi Bože, pato je ona!... Ibrina Zaima!... 
Kako li su čudne ljudske sudbine... Dok je on nju posljed- 
nji put gledao, ona to nije znala. Sad kad ona njega zadnji 
put gleda, on to ne zna", tužno pomisli i vidje kako djevoj- 
ka očima punim suza i neopisivog bola izgubljeno gleda u 
tabut prekriven zelenom zastavom s ljiljanima, na kojem 
počiva njen Ibro — njena mrtva ljubav. 

Nakon klanjanja dženaze pred skup izađe Orhan, 
prije rata kvalifikovani bravar, u vladajućoj stranci od 
njenog osnivanja, a u ratu postavljen za oficira za moral 
u Irećem (Kaloševačkom) bataljonu, dužnost u vojsci 
koja neodoljivo podsjeća na dužnost partizanskih kome- 
sara u Drugom svjetskom ratu. Samo što su partizanski 
komesari presuđivali u ime komunističkih principa, a ovi 
današnji, "moralci", presuđuju u ime vjerskih i ko zna 
kakvih i čijih još principa. Kako niko nije znao, pa ni on 
sam, koje su tačno njegove obaveze u ratu, on se vrzmao 
svuda, a kad su ga zbog nečega trebali, nije ga bilo nigdje. 
Zapravo je najviše spavao i igrao karte s par pajdaša po 
dubokim podrumima. I sad, ovakve, makar tužne prigode 
su prava prilika da se pokaže i dokaže, da održi lijep, za- 
paljiv patriotski govor i uvjeri sve te zavidnike i tračare od 
kakve je važnosti njegova funkcija, i da se zapravo armija 
u osnutku, kakva je bosanska, bez njega i njemu sličnih 
ne bi mogla ni zamisliti. Također je znao način kako će se 
najbolje uvući pod kožu i dokazati podobnost političkim 
i vojnim moćnicima i tako sebi utrti stazu za lahak i brz 
napredak na hijerarhijskoj ljestvici u društvu. 

— Draga braćo i sestre, tužni skupe! Okupili smo 
se danas ovdje, tužnom prigodom, da klanjamo dženazu 
i odamo posljednju počast našem dragom Ibri, našem 

šehidu i velikom sinu našeg naroda... — otpoče on otužnim 
glasom patetičan, stereotipno sročen govor, koji je Ha- 
mida neodoljivo podsjećao na posmrtne govore borcima 
Narodnooslobodilačkog rata i pregaocima postrevolu- 
cionarne, socijalističke izgradnje bivšeg jugoslavenskog 
društva. 

A on nije volio takve govore. Zapravo nije volio ni- 
kakve posmrtne govore. O čovjeku treba da govori jedino 
njegovo djelo, njegov život. I ništa drugo. "O pokojniku 
- sve najbolje", nauumpade mu poznata narodna izreka, te 
pomisli: "Eto, ljudi žive različitim životima, moralnim i 
nemoralnim, a kad umru, ni u jednom posmrtnom go- 
voru ne čuh nešto loše o pokojniku; od svih: dobrih i 
loših — praštaju se hvalospjevima. Kao da su svi ljudi sami 
anđeli!" Već je prestao da sluša jednoličnu besjedu "MO- 
ralca", koju je znao gotovo unaprijed, i stao je da prati svoje 
misli. "Onaj koji nešto loše misli o pokojniku, neće mu 
ni doći na sahranu. A ako je već i došao, svoje mišljenje 
sačuvat će samo za sebe. Bio je protiv posmrtnih govora, 
zato što su izvještačeni, čista hipokrizija. U najmanju ruku 
— u njima se pretjeruje. Čovjek na ovom svijetu treba da 
živi skromno, tiho i da tako i ode. Jer skromnost je jedna 
od najljepših ljudskih osobina, dok pompezna sahrana, 
hiperboliziran govor, neskroman odlazak, činilo mu se, 
na neki način skrnave čovjekova djela, njegov život. Ibro 
je nešto drugo. Za njega sve što bi se reklo lijepog, bilo 
bi malo. I čemu sada priča? Ljutilo ga je to. Neka govore 
hvalospjeve onima čiji je život bio isprazan, promašen, 
sramotan... Koji iza sebe nisu ostavili ništa korisno i lijepo. 
Njima su potrebni dugački govori; O Ibri dovoljno govore 
njegova djela. 

U vodnikovim mislima, nenadano, počeše da izra- 
njaju zapretana sjećanja na neke događaje iz prijateljevog 

života — koji o njemu kazuju više nego desetine ovakvih, 
prigodno sročenih, govora. 

Jednom, dok su još bili dječarci, nagovori ga da odu 
pecati ribu na Usori. Naprave štapove od ljeskovih pritki, 
stave konac i kukicu i pođu na rijeku. Upeca Ibro prvu 
ribicu u životu. Da, baš sasvim malena, ribica - bjelica. 
Poradova se ulovu, a kad vidje kako se ribica praćaka i 
muči na udici, skide je, tužno pogleda i, ponovo baci u 
rijeku. Potom stavi štap preko koljena, slomi ga i, ljutitim 
glasom, zareče se kako više nikada neće loviti ribe. Ni- 
kakva Hamidova nagovaranja nisu pomogla. Bilo mu je to 
prvo i posljednje pecanje u životu. Dok bi Hamid i drugi 
dječaci pecali, on bi sjedio na obali, prekraćujući vrijeme 
na neki drugi način. 

— e-Na hiljade naših sestara silovano, na hiljade naše 
braće protjerano iz svojih domova, na hiljade strijeljanih i 
poklanih muslimana, i samo zbog toga što su muslimani: 
u Foči, Rogatici, Višegradu, Bratuncu, Zvorniku, Bijeljini, 
Brčkom, Prijedoru, Kozarcu, Doboju, Tesliću... Zato nam, 
braćo, drugo i ne preostaje već da se s puškom u ruci bori- 
mo protiv din-dušmana, ako treba i do Sudnjeg dana — do 
konačne pobjede. Sva je prilika da će ovaj rat dugo potra- 
jati, u to čak ne treba ni sumnjati. Pogrešna su očekivanja 
da bi nam mogla pomoći nemoralna kršćanska Evropa ili 
bezosjećajni komformistički Zapad. Možemo se pouzdati 
samo u Allaha dž. š., u našu braću muslimane diljem svi- 
jeta, u našeg dragog vođu i u našu muslimansku, narodnu 
stranku. Kad pod njihovim, ako Bog da, vođstvom pobi- 
jedimo i protjeramo iz domovine sve kjafire i izdajnike, 
kad uspostavimo islamsku državu sa šerijatskim pravom 
i zakonima, onda će nam biti potaman, i ".. kusat ćemo 
zlatnom kašikom..?, kako reče naš neprikosnoveni vođa, 
jer ćemo tada, s Božijom pomoći, biti uistinu zemlja sreće 

"Vidi, bogati, ovaj blento pretvorio dženazu u tribinu 
i promotivni skup svoje stranke i svog vođe!" I ne slušajući 
ga više, Hamid se stade prisjećati još jednog događaja, 
koji mnogo govori o Ibrinom odgoju i karakteru. Bili su 
tada srednjoškolci, sjedili su pred Memsinim kafićem i 
pili sok. Uto naiđe stara nena tjerajući pred sobom ručna 
kolica na kojima se nalazila vreća brašna. Bila je toliko 
stara i iznemogla da joj se kolica prevrnuše skoro pored 
njihovog stola, a s njima pade i ona, othukujući i kunući 
takav svoj život. Nekolicina drugova spontano se nasmi- 
ja neninoj nezgodi. Ibro ih pogleda ispoprijeka, ustade 
bez riječi, priđe starici i upita: "Otkuda si, majko?" "Iz. 
Bobara..?, odgovori ona zanemoćalim glasom, a duša joj 
stala u nosu. "Da ti pomognem otjerati kolica do kuće?" 
"De, Bog ti dao, sinko..", reče starica s nevjericom, dok 
je gledala u podsmješljive mladiće, misleći da joj se i on 
izruguje. Ibro dohvati kolica i pođe pred staricom. Pratilo 
ga je prigušeno cerekanje nekih drugova. 

— ... Ovakvog vođu i ovakvu stranku sami Bog nam 
je poslao. Pod njihovim nepogrešivim vođstvom neće biti 
nepravde niti bilo kakvog zla. Živjet ćemo u blagostanju i 
sreći i svima će nam teći med i mlijeko. Zato neka Milos- 
tivi Bog čuva našeg vođu, našu stranku, naš narod i... 

Idiot, ulizički... Vidjet ćete vi gdje će vas odvesti 
vaše nacinalne vođe i njihove stranke. Ravno u ambis! 
Njima je jedini cilj - opljačkati jadne narode i ove findžan 
države, a za ostalo... briga ih. Volio bih da nisam u pravu, 
ali — živi bili pa vidjeli..." Tako je razmišljao vodnik kome 
se nikako nije dalo slušati govor jednog, kako je smatrao, 
bezveznjaka i pokvarenjaka pa je radije oživio uspomene 
na studentske dane u Sarajevu i još jedan događaj kojim je 
Ibrahim pokazao svu svoju ljudsku veličinu, poslije čega 

su ovakvi govori samo pokušaj skrnavljenja i ništa drugo. 
A događaj se zbio na Željezničkoj stanici. Upravo su se bil} 
vratili od kuće. Izašli su iz voza i zastali da pripale ciga- 
retu. Odnekud, u onoj ljudskoj vrevi, oćutiše ženski glas 
dok uzbuđeno, vapeći govori prolaznicima: "Eno, žena 
ode baciti se pod voz... Nema nikog svog ... Čovjek je is- 
tukao i s djetetom istjerao na ulicu. Nemaju šta jesti, niti 
od čega živjeti.." Prijatelji se okrenu i vide: voz se primiče 
prvom peronu; ususret mu trči žena s djetetom u naručju, 
sva izbezumljena. Tragedija tek što se nije desila. I dok se 
Hamid snašao, Ibro je već trčao za ženom. Sustigao ju je 
u posljednji čas i počeo s njom da se hrve. Voz uđe u Sta- 
nicu. I stade. Ibro izvadi iz džepa sav novac koji je ponio 
od kuće za džeparac i tutnu ga ženi u ruke. Kad ju je malo 
primirio, odveo ju je u Centar za socijalni rad gdje je rad- 
nike Centra bukvalno natjerao da prihvate majku i dijete 
I osiguraju im skrb. Nikad neće zaboraviti onaj pogled, 
kojim je nepoznata žena na polasku blagosiljala Ibru. Taj 
pogled govorio je više nego nekad nečijih stotine riječi. 

— ... naš Ibro junački je pao, braneći našu vjeru, naš 
narod i našu domovinu, boreći se za ostvarenje ideja i od- 
luka našeg vođe i naše stranke; on je položio svoj život na 
Allahovom putu za ideje islama i za Islamsku Republiku 
Bosnu i Hercegovinu. Na kraju bih vam, draga braćo i ses- 
tre, citirao jednu misao iz časnog Kur'ana, koja bi svima 
nama mogla da posluži kao opomena i uputa u životu: 
I ne recite za one koji su poginuli na Allahovom putu: 
Mrtvi su!" Ne, oni su živi, samo vi to ne znate!" Zato, dragi 
roditelji, i, draga rodbino, ne plačite za našim Ibrom, za 
našim šehidom. On je živ, samo što mi to ne znamo. I on 
će se, akobogda, na onom svijetu, zauzeti kod Allaha dž. 
š. za sve nas, amin, ja-Rabbi! Neka mu je vječni rahmet! 

— završi Orhan svoj beskrajno dugi govor. 

Zatim nastade, i par minuta potraja, besprijekoran 
mir, a imam je čekao neće li se još neko javiti da kaže koju 
riječ oproštaja od umrlog prije negoli naredi da se mejit 
prenese do greblja i spusti u mezar. 

Svi pogledi upraviše se prema Hamidu. Svi su oče- 
kivali da nešto kaže i Ibrahimov kolega, saborac i najbolji 
prijatelj. 

On to nije želio, nije se za to ni pripremio, ali do- 
veden je pred svršen čin — ili održati posmrtni govor i 
ispuniti očekivanja prisutnih, ili se obrukati. Odluči za- 
dovoljiti formu, i običaj. Mrk, ozbiljan, zacrvenjena lica, 
poče tužno: 

— Dragi brate Ibro, svi snovi, koje si sanjao, ostvarili 
su se, a ja u njih nisam vjerovao. U jedini san koji si sanjao, 
a još se nije ostvario, čvrsto vjerujem da će se ostvariti. Ti 
znaš koji je to san, šehidski san — slobodna i suverena Bos- 
na i Hercegovina. Zavjetujem se ovdje, pred tvojim meza- 
rom, da ću se, ako bude trebalo, do kraja života boriti za 
ostvarenje tvog sna, našeg sna. Neka ti je vječni rahmet i 
lahka ti ova bosanska zemlja, moj brate Ibro! 

Teško da je ko od prisutnih mogao zadržati suze u 
očima poslije vodnikovog spontanog a iskrenog govora; 
tim prije kad su vidjeli da je i njegovo lice obliveno suzama 
i da ga rastanak od najboljeg prijatelja pogađa izuzetno 
teško. I dok je s Ibrinim bratom Mehmedom spuštao Ibru 
u mezar, suze su baš kao topla ljetna kiša padale s njegovog 
lica i natapale tvrdu kabursku zemlju. Zatim su vojnici, 
izviđačevi suborci: Reuf, Šaćir, Sabit, Edin, Ahmo i mnogi 
drugi lopatama i trnokopima oblikovali grobnu humku te 
postavili privremene drvene bašluke, s natpisima imena, 
prezimena i datuma rođenja kao i smrti. Potom su hodže 
na smjenu učili ajeta iz Kur'ana, da bi prisutni čučeći, jer 
takav je običaj, slušali i aminovali, moleći Allaha da Ibri 

podari lijepi Džennet. 

Prisutni na kraju proučiše Fatihu za Ibrinu dušu, što 
je značilo i kraj dženaze, pa se počeše razilaziti kućama, 
pojedinačno i u manjim grupicama, tiho razgovarajući, ali 
vidno potišteni. Od izvidđačevog mezara posrćući na kli- 
mavim nogama, kao da je teško bolestan, zadnji se ras- 
tao vodnik Hamid, sad nešto određenije razmišljajući o 
Ibrahimovim snovima, o snovima šehida Ibrahima. A u 
mezarju Uvala ostala je svježa humka, na vječnoj straži, 
kao očit dokaz — da i bosanski šehidi čuvaju svoju Bosnu. 

Prešavši stotinjak metara, vodnik neodlučno zasta- 
de; stalno je imao dojam da treba sačekati prijatelja, da će 
sad, evo na, čuti iza leđa njegove užurbane korake, čuti 
njegov veseli zvonki glas: "Labude moj!..? omiljenu im 
metaforu. Ali, ništa od toga nije bilo pa se riđokosi ma- 
hinalno osvrnu i ugleda dvije djevojke, zabrađene bijelim 
mahramama. Jedna niža, plavokosa stajala je kraj mezara 
i raširenih ruku, očigledno, učila Fatihu. Druga, s crnim 
šiškama, klekla na mezar, pognute glave, kao da nešto 
šapuće crnoj zemlji. 

Vodnik Hamid duboko uzdahnu. 

Okrenu se i pođe, bez obaziranja. 

Njegovo se srce još jače uznemiri. 

A iz očiju mu ponovo gruhnuše suze. 

24. POGLAVLJE 


Pored Ibrahimovog mezara ostale su dugo. Već se 
počeo hvatati i prvi mračak kad je tetična Nihada nekako 
na jedvite jade odlijepila Zaimu od crne zemlje, vratila 
je u ovaj realan svijet i namolila da krenu kući. Zaimu su 
klecave noge s mukom nosile, dok crvene oči više i nisu 
imale šta plakati; sve suze što su ih imale, danas su is- 
plakale da su sad bile suhe poput presahlog korita rijeke 
za najvećih ljetnih žega. Oslonjena na Nihadu Zaima je 
nekako stigla do tetkine kuće, gdje se nanova onesvijestila 
od prevelike tuge. Svi su nastojali u granicama svoj ih moći 
da joj koliko-toliko olakšaju duševnu bol, tetična Nihada, 
koja joj je bila kao rođena sestra, tetka Sabira, tečić Ad- 
nan, pa i tetak Hadžo, svi su s njom duboko suosjećali i 
samo kad bi mogli, preuzeli bi dio bola na sebe, kako bi 
njen teret patnje makar koliko umanjili. Kod tetke, očeve 
sestre, ostala je dva dana i dvije noći jer se razboljela; sve 
vrijeme preležala je u postelji, u nekakvom košmarnom 
snu, buncajući sve neke nesuvisle riječi i rečenice, pritom 
najčešće spominjući Ibrino ime. Trećeg dana ustala je 
rano, malo je došla k sebi i izrazila želju da ponovo s Niha- 
dom ode do Ibrinog mezara. Ovaj put nije plakala, satima 
je klečala pored mezara i osim što je učila Fatihu i druge 
ajete, što se uče za dušu umrlima, ni O čemu drugome ni 
riječ nije protisnula. Pa ma koliko da se Nihada trudila da 
je navede na razgovor, da je tješi, kako se život nastavlja 
i bez Ibre, kako onog koga nema, bez njega se i može i 
mora, kako će vrijeme najzad učiniti svoje i njoj će, kao i 

tolikim drugima, pomoći da zaliječi rane i da normalno 
nastavi živjeti svoj mladi život — sve je to bilo uzalud. Za 
sve vrijeme dok ju je tješila, samo je jednom pogledala Ni- 
hadu, zagledala joj se kratko u oči, a od tog pogleda, Niha- 
da je sva pretrnula. Ne, nije to bio pogled jedne luđakinje, 
bilo je to nešto mnogo gore, strašnije, beznadežnije. Bila 
je to — nevjerovatna praznina, praznina u njenim očima 
1 još dublje, u njenoj duši — strašnija od ludila i od smr- 
ti. Od tog pogleda Nihada se silno uplašila, sledila, bila 
je posve razoružana i skrhana i kao da je u pitanju neka 
prelazna bolest, ni sama više niti je znala niti je mogla ni 
riječ da prozbori. Od tolike tuge u Zaiminim očima bila 
je sasvim obeshrabrena i zanemoćala, gotovo pa obamrla, 
doživljavajući prvi put u životu tuđu bol kao svoju, pa ako 
može više? — onda i više od toga. A daidžišna ju je onako 
pogledala baš kad je kazala kako se bez onog koga nema i 
može i mora, i Nihada se istog časa ujela za jezik i u mis- 
lima žestoko korila što nije prije dobro razmislila nego što 
je to izvalila, ta ne kaže se uzalud: "Ispeci pa reci!" Ali, šta 
sad vrijedi kad je kasno za kajanje? 

Uvečer je po nju došao otac Alija da je vodi kući, jer 
preko mosta se moglo samo noću, pa i tada je bilo rizično, 
a danju su smjeli samo oni koji su ludo hrabri, oni koji su 
morali i oni kojima je život omrznuo. Tetka i svi ukućani 
su željeli da ona ostane, zato što su je iskreno voljeli i što su 
iskreno suosjećali s njenim bolom. Sabira je na kraju rekla: 

— Brate, neka ostane kod nas koliko god želi. Svima 
nam je draga i doživljavamo je kao da je naše čeljade. U 
Nihadi će imati društvo, drugu sestru, tješit će je; zato neka 
ostane kod nas makar dok se ne oporavi, dok ne preboli... 

— Ne — odlučno je prekinula tetku — želim da idem 
s ocem kući! 


Krajnjim naporom bolom pomućene svijesti zak- 

ljučila je kako je dovoljno i pravo da ona pati za svojom 
ljubavi, ali da nije pošteno da zbog toga pate, ili budu bi- 
huzur, i drugi ljudi, pogotovo tako drage osobe kao što su 
tetkini ukućani. Zato su bila uzaludna i Nihadina nasto- 
janja da je zadrži. Pri polasku se izljubila sa svima i kao u 
nekakvom deliriju odlučno krenula s ocem kući. Otac je, 
kao svaki pravi roditelj, suosjećao s kćekom, dijelio s njom 
njenu bol, bio svjestan u kakvom se duševnom rastrojst- 
vu nalazi i zato joj nije postavljao nikakva pitanja, niti je 
započinjao s njom bilo kakav razgovor. Mislio je kako ju je, 
zasad, najbolje ostaviti na miru. Osjećao je telepatski kako 
mu je, i pored takvog stanja, zahvalna na svemu što je za 
nju u životu činio i što čini, pa i na tolikom suosjećanju, 
dijeljenju sa njom njene boli, i ne počinjanju bilo kakvog 
razgovora dok se nalazila u ovako nezavidnom psihičkom 
stanju. Zahvalna mu je, kao i majci i mlađoj sestri, što nisu 
iskazali ni riječ zamjerke, protivljenja ili bilo kakvog pri- 
govora kada im je otvoreno rekla da se zabavlja s Ibrom, 
da ga voli i da će se, ako Bog da, gotovo sigurno, udati za 
njega. Voljeli su je, kao i ona njih, vjerovali joj, kao i ona 
njima i to je taj sklad koji je vladao u njenoj porodici otkad 
ona zna za sebe. Ali ona ionako nije bila sposobna za bilo 
kakav razgovor. Ni o čemu nije bila u stanju razmišljati 
osim o Ibri, o njima, o njihovoj ljubavi, kratkotrajnoj sreći, 
nesuđenoj sretnoj budućnosti i 0 ovoj definitivnoj nesreći, 
koja ih je snašla i zauvijek zapečatila tugom i patnjonu,, 
kao voskom, njihove živote, njhove neobične sudbine. 
Sjećala se svega te noći, dok se od tetke s ocem vraćala 
kući — prvog plesa s njim, dok su još bili samo prijatelji pa 
zadnje predratne igranke, šetnje do mosta, razgovora na 
mostu, kada su se obećali jedno drugom, a onda povrat- 
ka u njenu avliju i nezaboravnog poljupca na rastanku, u 
ponoć one tople, mjesečinom osvijetljene noći. Ova noć je 

mračna, bez mjesečine, i ta tri kilometra, koliko je trebalo 
prepješačiti do kuće, koristila je isključivo da bi se sjećala 
njega i sretnih trenutaka s njim provedenih. Mirnu noć 
1 njena sjećanja, ranjavale su samo neprijateljske granate 
i meci, kao da je agresor želio staviti do znanja da je tu i 
da im plete paukovu mrežu zla i teške nesreće. Granate bi 
gruhnule tu i tamo, i sasvim blizu, da bi otac i kćer zastali i 
čučnuli, strahujući za vlastite živote. Ustvari, strahovao je 
samo Alija, dok je obamrloj Zaimi ionako bilo svejedno — 
ili mrla ili živjela. Teško izreciva tuga povećala se, gotovo 
do fizičke boli, dok su prelazili preko mosta i dok se tako 
živo sjećala, činilo joj se, svake sekunde s njim provedene 
na mostu. 

Pošto su prešli most, otac je skrenuo lijevo, pored 
rijeke, kako bi izbjegli asfaltni put Teslić — Doboj, jer je 
pod stalnom neprijateljskom prismotrom i zato kon- 
stantno izložen neprijateljskim granatama i mecima svih 
kalibara. Neka dva kilometra do kuće Zaima se prisjećala 
čudnih snova, koji su je kako je otpočeo rat, s vremena 
na vrijeme, spopadali i koji su sve više dobijali neki viši 
smisao i značenje, i za njih nipošto ne bi mogla reći da 
su plod čiste slučajnosti. Dobro se sjeća prvog neobičnog 
1 zastrašujućeg sna. U kući je bilo jako sparno, izašla je 
napolje i od vrelog augustovskog sunca sklonila se na klu- 
pu, ispod stare hladovite lipe u avliji. Nalaktila se, stavila 
lice u dlanove i tako nakratko zakunjala. Odmah je usnila 
njega, starca bijele brade, kako uđe kroz avlijsku kapiju na 
pomamnom zelenku, nazva selam i upita je li slobodno da 
malo odmori u hladu lipe. Pošto Je, iznenađena, odobrila 
klimanjem glave, starac u zelenom ogrtaču siaha konja i 
sjede nasuprot njoj. 


— Neću dugo, žurim. Poslao me 


moj Gospodar dati 
prenesem ovu novost 


— reče 1 ispod zelenog ogrtača izvadi 

debelu, zelenu knjigu, požutjelih listova. 

-— Ovo je, kćeri, Knjiga sudbina. U njoj piše da se ti 
i Ibro Bošnjić, mnogo volite, i da ste se obećali jedno dru- 
gom. Ali, voljom moga i tvoga Gospodara, to se neće ni- 
kada desiti, nikada, jok! Umjesto toga, Ibri valja preplivati 
Dolinu krvavih suza, a tebi Dolinu crne tuge! Eto, kćeri, ja 
sam svoj zadatak prema Gospodaru izvršio. Istu poruku 
nosio sam i tvom dragom, koji se nalazi gore, negdje u 
onim brdima. 

I starina pokaza rukom prema Lijepom brdu, stavi 
Knjigu pod ogrtač, pojaha zelenka, opet uljudno pozdravi 
i za tili čas nestade iza avlijske kapije. Nakon kratkog sna 
Zaima se probudila jako oznojena i zbunjena, a zatim je 
neko vrijeme buljila u brda čudeći se: šta to Ibro ima da 
radi na Lijepom brdu, kad se gore nalaze odskora isko- 
pani rovovi puni neprijateljskih vojnika? I šta uopće treba 
da znači ovaj san? Nervozna, bezvoljno se uputila prema 
kući, zastala na podestu, i još jednom s nevjericom osmot- 
rila Lijepo brdo, i brda do njega, pa ušla u kuću kako bi 
nastavila spavati, jer joj se mnogo pridrijemalo. Ali toga 
dana više nije sanjala ni starca niti bilo šta drugo. A kada 
se ponovo probudila, razmišljala je o tom neobičnom snu 
i zaključila: kako je to samo jedan san, koji i ne mora da 
ima ikakve veze sa stvarnošću, i nastojala da ga što prije 
zaboravi. 

Nije prošlo dugo vremena, a ona legla da odspava 
svoj uobičajeni popodnevni san. I ponovo Snovi. Kao sjedi 
ona na avliji ispod stare lipe i opet dođe isti onaj starac na 
lijepom alatu, u svijetloplavom ogrtaču, samo pozdravi i 
kratko reče: 

— Eno ti, kćeri, dragi u nevolji. Iza grudobrana je 
na Dugoj njivi, idi ga upozori kakva mu opasnost danas 
prijeti. | 

- Ali... Ali čim da odem i kako da ga upozorim? 
— pita ona plašeći se za Ibrin život. 

— Lijepo, sad ću ti poslati oblak, zajaši ga i odmah 
pođi... 

Istog trena nestade starca, pojavi se svijetli oblak 
pa se spusti na zemlju, a ona ga pojaha i oblak poletje. 
Zaustavio se iznad Duge njive, a ona ugleda Ibru sa nje- 
govim prijateljima i poče da mu maše. U više navrata 
pokušavala je da ga obavijesti kakva ga opasnost vreba i 
da bježe dok još ima vremena. Čitavo poslijepodne kružila 
je na oblaku iznad Bugrića i Duge njive i on ju je primi- 
jetio, čak joj je u par navrata i mahnuo, ali, bilo je očito 
da ne želi napustiti grudobran i svoje drugove ostaviti na 
cjedilu. I uzalud se ona dernjavila odozgo, davala mu zna- 
kove, plakala, molila, kumila; na kraju joj se činilo kako 
on jednostavno ignoriše sva njena upozorenja. Naročito 
joj je bilo teško sve to podnositi jer je s te visine lijepo 
vidjela kako se neprijateljski vojnici temeljno priprema- 
ju za predvečernji napad. Vidjela je i kad je Ibro bijelim 
kamičkom crtao njen lik; i samo srce što joj ne pukne od 
straha i tuge za njegov život, a on gleda i čuje, i neće da 
je posluša. Onda je krenuo prvo artiljerijski pa pješadijski 
napad, a ona je davala znake i već je sasvim zanijemjela 
moleći ga da ide... Vidjela je i kako se pas bacio pred gra- 
natu; a kada su stigli pripadnici Ofanzivnog voda, oblak 
na kome je jahala samo se zaokrenuo i zaplovio ka njenoj 
avliji. Čim se mehko spustio pored ogromne lipe, ona je 
sjahala, dok se on digao u visine i odletio neznano kud. 
Sutradan je čula od jednog rođaka da je Ibro ranjen i da 
im je, ustvari, pas spasio živote. Iz rođakove priče saznala 
je da se sve dešavalo upravo onako kako je ona odsanja- 
la, i prvi put se u čudu upitala imaju li snovi ikakve veze 
sa stvarnošću, da li se, zapravo, u snovima može najaviti 

stvarnost. 

| Njenu apsolutnu unesenost u sjećanja na snove 
prekinuo je iznenadan tresak granate, minobacačke sto- 
dvadesetke, i to u vrlo rizičnoj blizini da ju je otac instink- 
tivno povukao za ruku i oboje su pali na kamenito tlo. Od 
pada se dobro ugruhala pa je i pozlijedila koljena i lak- 
tove, a zatim je osjetila kao grad sitne komadiće kamenja i 
zemlje, čak i sitne gelere, od rasprsnute granate dok su pa- 
dali po njima i čula kako dobuju po pjeskovitom tlu svuda 
oko njih. Kao i nakon svakog pada nesvjesno je pohitala 
da ustane, ali ju je otac zadržao, čvrsto je držeći za ruku i 
govoreći: 

- Nikad ne ustaj odmah nakon prve granate, jer 
obično slijedi još koja. 

Tako je i bilo, poslije dvije-tri minute samo malo 
dalje od prve pala je i druga. Ležali su tako, osluškujući, 
pet-šest minuta, i taman što su ustali i krenuli, ali se oćuti 
zvižduk nove granate. Zaima, sasvim podsvjesno, htjede 
da se baci na zemlju, a otac je zadrža, ponovo je čvrsto 
držeći za ruku. 

— Ne boj se, kćeri, onih koje zvižde, one idu dalje i 
bezopasne su, boj se onih koje ne čuješ. A kad ih čuješ, već 


je kasno. 
Još su neko vrijeme osluškivali, a zatim su nastavili 


put, svako zaokupljen svojim mislima, ili brigama. 

Alija je doskora bio pripadnik Kaloševačkog bata- 
ljona, ali zbog opasnosti od prelaženja preko mosta on je 
gazio rijeku daleko poniže mosta i tako odlazio na liniju. 
To je bilo moguće zato što je ljeti rijeka topla i plitka, ali 
razmišljao je, šta će biti ujesen i Zimi, kada rijeka nabuja 
i bude hladna pa se ne mogne gaziti? Zato je u dogovoru 
s dvjema komandama prešao u Teslićku brigadu. Sada ne 
mora misliti o prelasku preko mosta ili preko rijeke jer 

drže položaje s ovu stranu rijeke, prema Lijepom brdu 
i dalje prema Mrkotiću i Oraš-Planjama. Tako je riješio 
važan problem i jednu brigu skinuo s vrata. 

Zaima se pak sjećala najtužnijeg sna i najtužnijeg 
dana u životu. Svečeri ju je zaboljela glava i odlučila je da 
pođe na počinak ranije nego obično. Zaspala je kao omam- 
ljena jer je prethodno popila lijek protiv glavobolje. U snu 
je sjedjela na svom uobičajenom, a ujedno i omiljenom 
mjestu, na klupi ispod avlijske lipe, i vezla goblen kada 
je galopom na avlijska vrata prosto uletio crni jahač na 
crnom konju, pristojno pozdravio, sjahao i sjeo nasuprot 
njoj. Ispod crnog džubeta izvadio je crnu knjigu, zamolio 
ju je da sasluša i odmah stao da čita: 

— Ibro će ovih dana junački poginuti, a zapravo će 
samo preseliti na onaj, ljepši, vječni, ahiretski svijet. Up- 
ravo sam bio kod njega, gdje sam mu saopćio isto. A ti, ne 
tuguj, Zaima, jer on ide u bolji svijet i vječni život. Neće 
proći dugo, a ti ćeš mu se tamo pridružiti. Koliko dugo, zna 
samo moj Gospodar. Kad biste znali šta vas tamo očekuje, 
ne biste tugovali već biste se radovali i silno željeli da što 
prije preselite. Eto, ja sam svoje izvršio, moram odmah ići 
jer me još mnogo posla čeka... Allahimanet, kćeri! — brzo 
reče, pojaha vranca i odjezdi galopom, kao što je i došao, 
a da ona nije uspjela čestito ni zinuti, nekamoli riječ proz- 
boriti. 

Stala je tugovati još u snu, pošto je od starca doznala 
strašnu vijest, i nastavila na javi. Tuga je bila tako velika 
da je neiskaziva ljudskim rječnikom, i gotovo sigurno bi 
presvisnula od tolike tuge, ali joj je tračak nade ostavljala 
pomisao kako je san, možda ipak, samo san i da nema ni- 
kakve veze s javom. Taj tračak nade držao ju je u igri, igri 
života, i vjera: kako musliman ne smije dići ruku na sebe, 
jer je to jedan od najtežih grijehova, zbog čega takav insan 

nikada neće stići u Džennet. 

Po običaju, ustala je rano, obavila jutarnju molitvu, 
sabah-namaz, a onda triput uputila Gospodaru dovu da 
joj omogući da se vjenča s Ibrom, prije njegove smrti, pa 
makar to bilo i u snu. Učinila je to i nakon podne-namaza, 
da bi sve to ponovila i sutradan. I čim je, po navici, nakon 
podnevnog namaza legla da se malo odmori, otpočeli su 
SNOVI. 

..Krišom od ukućana tutnula je u njedra Ibrinu 
sliku i izašla da veze goblen pod lipom. Još dok je sjedala, 
izvadila je sliku iz njedara pa stala željno, čeznutljivo da je 
posmatra. Iza leđa ju je trgnuo prolamajući topot; 1 kada 
se okrenula, opazila je starog gospodina. Već je bio sjahao 
s konja, a na njemu je bila bijela odjeća. Nazvao je selam 
i rekao: 

— Jaši konja, Zaima! Poslao me naš Gospodar jer je 
uslišio tvoje dove. Vodim te kod Ibre, da obavimo svečani 
čin vjenčanja. No, naš Gospodar nije nam ostavio mno- 
go vremena već taman toliko da obavimo tu ceremoniju. 
Zato, ne gubimo ni časa. 

S jedne strane bila je najtužnija u životu - zbog Ibri- 
ne skore smrti; a s druge strane bila je najsretnija u životu 
— jer joj je njen Gospodar ispunio najveću želju u životu: 
da se vjenča s najdražim čovjekom na svijetu i da mu pos- 
tane žena. Zbog te razdraganosti postala je znatiželjna 
kao djevojčica, usput zapitkujući svakog časa gospodi- 
na u bijelom o načinu i detaljima izvođenja ceremonije 
vjenčanja, a on joj je, baš kao malom djetetu, strpljivo i de- 
taljno objašnjavao. Onda je zaustavio bijelca u šumici na 
koju su naišli, ispod bijelog ogrtača izvadio nevjestinsku 
presvlaku i zapovjedio joj da se nabrzinu presvuče. Uskoro 
su stigli u rov kod Ibre, Sabita i Edina, obavili vjenčanje i 
ponovo se vratili u Zaiminu avliju. Starac ju je pozdravio 

i odgalopirao, samo on zna kamo, dok je ona sjela za sto, 
a u duši je i dalje imala pomiješana osjećanja: kako tuge 
tako i radosti. Sjedeći razmišljala je o svakom trenutku s 
današnjeg vjenčanja, od dolaska u rov i susreta s Ibrom 
pa do časa kada je morala pojahati bijelca i vratiti se sa 
starcem kući. Ni o čemu drugom nije mogla razmišljati. I 
tugovala; toliko je tugovala da bi od tolike tuge puklo srce 
u čovjeku pa sve da je od kamena... A da ne pukne, po- 
brinuo se oblak, koji se tu stvori, gotovo pa iz vedra neba, 
i pozva je da ga zajaše. 

- Gdje me sad nosiš? — skrhana od tuge, plačnim 
glasom pita ga Zaima. 

- Tvoj muž Ibro slao je dove našem Gospodaru da 
mu je jedina želja: kad bude umirao da budeš u njegovoj 
blizini, da te gleda. Naš Gospodar primio je njegove dove. 

— Oh, umrijet ću od tuge ako to budem morala gle- 
dati!... 

— Ne, nećeš. Naš Gospodar učinit će da za to vrijeme 
nećeš biti previše tužna. 

Da li slučajno ili namjerno, starac sijede brade od 
nje nije tražio vjenčanicu pa ju je i sad imala na sebi. Od- 
mah je pojahala pamučnobijeli oblak i začas se nađoše 
iznad Ibrinog rova, u trenutku kad se ču pucanj. Vidjela 
je kad je pogođen i dok je na trenutak gledao u nju. Mah- 
nula mu je i doviknula nešto kao: "Ne tuguj, mučeniče, 
vidimo se uskoro tamo, u dženetskim vrtovima!" Začudo, 
nije osjećala veliku tugu. Osjetila ju je kasnije, tek po do- 
lasku kući. Kao da je bila pod anestezijom ili hipnozom. 
Onda je vidjela kako Ibro ispusti pušku, ču kako izgovara 
svete riječi iz Kur'ana, koje bi na samrti trebao da izgovori 
svaki musliman, zatim opazi kad preko puške klonu Ib- 
rina glava, dalje nije mogla gledati. Rukama je prekrila oči, 
a oblak se okrenu u namjeri da je vrati kući. Ona se sjeti da 

upita paperjasti oblak: 
— A zašto nema starca sijede brade? Gdje li je to on?! 
- Hm, zar ne znaš?! On je melek, koji ljudima vadi 


duše! 

— Jeli izvadio i Ibrinu? 

— Da, zato i jest poslao mene da te donesem. 

— Io znači da će uskoro izvaditi i moju?! 

— Tačno, svim ljudima, kad mu to Gospodar na- 
redi:. 


Nije spavala više od sata, a probudile su je snažne 
eksplozije granata i zaglušujuća pucnjava, što se čula na 
borbenim linijama. Majka je utrčala u sobu i rekla da ne- 
prijatelj napada Kalošević i da takav pakao nije čula od 
početka rata. Ona se osjećala čudno, zapravo, osjećanja su 
joj bila pomiješana. Vjerovala je snovima i u ono što oni 
predskazuju i gotovo da više uopće nije sumnjala u to da 
će Ibro poginuti, a onda — šta će joj ovaj život bez njega. 
Sve drugo gubi smisao, čitav svijet se pomjerio iz temelja i 
ruši se na nju. Bila je totalno bezvoljna, smušena, prazna, 
dezorjentisana, apatična, izgubljena, kao drogirana. Dok 
je s majkom silazila u podrum, njihovo sklonište od gra- 
nata, čula je strahovit eho borbi na Kaloševiću i pitala se 
čemu uopće to sklanjanje. Pravo rješenje za nju bilo bi da 
sad padne granata tu i da odmah i njen život završi, kako 
bi zajedno s Ibrom otišla na onaj svijet. Ali, tačno je u snu 
rekao oblak: "Melek će doći po našu dušu ne kad to mi 
budemo željeli — već kad to odluči naš Gospodar!" I bez- 
voljno je pošla za majkom. 

Sjedile su u podrumu oko dva sata i osluškivale. 
Pucnjava je prestala i samo bi se čuli sporadični pucnji, 
a rijetko i eksplozije granata. Borbe su jenjavale i sas- 
vim utihnule. Nastupio je neki čudan mir, kao kad veliki, 
trešteći orkestar odsvira svoju zaglušujuću ariju. Zaboljela 

ju je jako glava. Majka joj je donijela lijek protiv glavobolje; 
popila je i malo zakunjala na sećiji. Iz polusna ju je trgnuo 
sestrin glas. Upravo je došla od prijateljice Đulbe, s kojom 
je pred rat pohađala treći razred trgovačke škole. Mahira 
je presrela majku na stepeništu i povikala: 

— Majko, pogino Ibro Bošnjić! 

—_ Ih, ma šta reče!... 

— Jest, Boga mi!... Sad iz Jelaha došo Đulbin brat 
Meho. Išo da kupi svijeća... U Jelahu sreo neke Ibrine dru- 
gove iz čete i oni mu rekli. 

-— Ma, pričaj tiše, kćeri, da ne čuje Zaima... Eno je 
popila lijek od glavobolje i malo prilegla. Uh, ja ko će joj 
to saopćiti!... 

A Zaimi nije trebalo ništa saopćavati, jer crni haber 
iz Mahirinih usta bio je samo i formalna potvrda onoga 
što je saznala u snu. Skočila je sa sećije i briznula u plač baš 
kad su na vrata ulazile mati i sestra. 

— Sestro!... — zavapila je Mahira i bacila se Zaimi u 
zagrljaj. 

— Ne, ne pričajte mi ništa, ionako sve znam!... — pro- 
jeca Zaima, kad joj se smrači pred očima i ona klonu na 
sestrinim rukama. Zalivale su je šećernom vodicom, ma- 
sirale mokrim krpama po vratu i licu da bi došla svijesti. 
I kad im je uspjelo da je povrate iz mrtvih, ona nije pro- 
govarala ni riječi. Samo je buljila u jednu tačku na pla- 
fonu i ječala kao ranjenik, pa su pomislili da je pomjerila 
pameću. A kada se u akšam otac vratio sa smjene, sjeo je 

pored nje, uhvatio je za ruku i suznih očiju upitao: 

— Kćeri, jesi li dobro?!... 

Samo je rekla: 

— Oče, molim te, vodi me kod tetke Sabire... 

Roditelji nisu ni pomislili da bi joj uskratili tu že- 
lju. I kao da je dobila novu snagu: pridigla se, spremila 

i krenula s ocem. Pošto su stigli kod tetke, otac se vratio 
kući, a ona je ponovo zanemogla. Razmišljala je da ode s 
Nihadom kod Ibrinih roditelja, i tako zadnji put vidi Ibru, 
ali nije imala snage, noge je jednostavno nisu htjele nositi, 
otkazale su poslušnost. Sutradan je ponovo smogla snage, 
pridigla se na noge i prisustvovala Ibrinoj dženazi. 

— Evo, kćeri, napokon stigosmo... — reče otac, a na _. 
kućnom pragu već su ih iščekivale mati Džehva i sestra 
Mahira. 

25. POGLAVLJE 


Desetak dana Zaima skoro da i nije ustajala iz kre- 
veta. Nije imala volju ni za čim, život joj je izgledao be- 
smislen i sve je mrzila. Ni živa ni mrtva, sve joj se gadilo. 
Ni šta jela ni šta pila, postala je sama kost i koža i najradi- 
je bi umrla i prekratila ove muke. A onda se sjetila da je 
samoubistvo veliki grijeh, kao, otprilike, da ubiješ na pravdi 
Boga drugog čovjeka, ili kao da ubiješ čitavo čovječanstvo. 
Čitavo čovječanstvo!!! Onda se trgnula i smrtno uplašila 
tog smrtnog grijeha. Uplašila se dževaba kod svog Gos- 
podara, silno se uplašila, i prvi put nakon toliko vremena 
odlučila da uzme od majke ponuđenu hranu. U početku 
je to išlo teško zato što se bila posve odvikla jela i pila, i 
morala se ponovo navikavati, kao beba koju privikavaju 
na uzimanje nematerine hrane. I tako je to trajalo još sed- 
micu dana, jela je i tjelesno se stala primijetno oporav- 
ljati, ali nije ustajala iz postelje. Onda je počela intenzivno 
razmišljati šta da ubuduće radi sa svojim životom. "Uredu, 
čvrsto sam odlučila da se, samo u ime Allaha, neću ubiti. 
I to je konačna odluka. Ali neću valjda čitav život provesti 
u krevetu, da me kao parazita skrbe moji roditelji i sestra. 
Eto, otac je borac, ide na liniju, brani porodicu, narod i 
domovinu. Majka i sestra posluju po kući, rade u bašči, 
štaviše, imaju i kravicu o kojoj brinu, a koja nas hrani, po- 
gotovo u ovim gladnim ratnim vremenima. Svi nešto rade, 
svi se nečim bave, od svakog neko ima koristi. A ja? Ja, 
takva kakva sam, svima na teretu, nikom od koristi — ja 
sam živi leš. Nastavim li ovako još neko vrijeme, počet ću 

da se raspadam i da smrdim. A to je, također, veliki grijeh. 
Dakle, kad sam odlučila da živim, onda moram da nađem 
životu i neki smisao, da sebi i drugima budem od koristi. 
U protivnom, moj život će postati jedna velika kaljuža, 
koja će da zaudara, a ja to ne želim, ne želim zaudarati, 
jer se bojim svog Gospodara. Ali u čemu naći volju, u 
čemu pravi razlog i smisao životu?" Dugo je razmišljala i 
napokon odlučila. Svoju čvrstu odluku riješila je saopćiti 
porodici. 

Bio je petak, otac je upravo stigao sa smjene. Čula 
je kako je upitao majku za kćerkino zdravlje. Onda su sjeli 
da doručkuju i da piju jutarnju kahvu. A ona je odlučila 
da ustane, ode u kupatilo, malo se dotjera ured i da im se 
pridruži. Teško je opisati koliko su joj se ukućani obra- 
dovali, teško je reći ko više: otac, majka ili sestrica. 

— Ja sam se malo oporavila — rekla im je — i željela 
bih se nečim baviti. Zapravo bih voljela biti od kakve ko- 
risti, da ne mislim samo na tužne i teške stvari već da svom 
životu dam nekakav cilj i smisao. 

Ukućani su je pogledali s takvom znatiželjom kao 
da je nisu vidjeli makar deset godina. A ona je bila naba- 
cila na kosti a pod kožu koji kilogram tjelesne mase, ali 
je još uvijek izgledala jako mršava i jako blijeda, ustvari, 
koža joj je bila, skoro, ispijena i prozirna. No, ono što je 
ukućane najviše prenerazilo bila je ona čudna praznina u 
njenim crnim očima, koja se ničim nije dala izbrisati, pa 
im se činilo kako je njihova Zaima sada samo kopija one 
negdašnje Zaime, Zaime originala; kao da je preprana u 
devet voda i kao da će tako zauvijek ostati, bez imalo nade 
da bi ponovo mogla postati original Zaima. Zbog toga su 
se svi prema njoj odnosili pažljivo, malo bi bilo reći kao 
prema malom djetetu, da je otac rekao: 

— Uredu, kćeri, znaš da te niko ni na šta ne tjera. I 

bilo bi najbolje da se još malo oporaviš. Ali... kad ti tako 
želiš, onda će biti najbolje da, koliko možeš, pomažeš maj- 
ci i sestri u kućnim poslovima. 

-_ Ne, oče, nažalost, malo ću im moći pomagati jer 
sam odlučila nešto drugo. 

- A štasi to, kćeri, odlučila?! — zabrinuto će majka. 

— E, pa, moji ukućani, čvrsto sam odlučila pristu- 
piti Armiji Republike Bosne i Hercegovine! 

Na ove riječi ukućani se značajno pogledaše. 

- Ašta bi ti to, kćeri, radila u vojsci? — opet će otac. 

— Jednu od tri stvari: bila borac, s puškom u ruci; 
pošto sam i sama medicinski tehničar, bila medicinski 
radnik u Sanitetskoj službi; ili radila u vojničkoj kuhinji, 
na pripremi hrane. 

Svi su u nju piljili s takvom nevjericom, kao u pri- 
viđenje. Dok otac reče: 

— A jesi li, kćerko, dobro razmislila? Možda nećeš 
moći izdržavati tolike napore? 

— Ne brini, oče, kad nešto čvrsto odlučim, samo bi 
me u tome moj Gospodar mogao spriječiti. Danas je petak, 
a ti si od ponedjeljka dnevna smjena. Dotad ću se još bolje 
oporaviti i pripremiti. U ponedjeljak uvečer, ako Bog da, 
odvest ćeš me tetki Sabiri. Zamolit ću ih da u prvo vrijeme 
stanujem kod njih dok se nekako ne snađem. Svakako ću 
sedmično ili u 10-15 dana dolaziti dan-dva kući. 

Njenu odluku ukućani su prihvatili šutke, što iz lju- 
bavi prema njoj, što poznavajući njen čvrst karakter — kad 
nešto odluči, niko i ništa je u tome ne može pokolebati. 

Tako je otac Zaimu u ponedjeljak uvečer odveo kod 
tetke Sabire. Suvišno je govoriti koliko su joj se tetkini 
ukućani obradovali, napose tetična Nihada, koja je plakala 


od sreće. A tetak Hadžo, koji je bio vozač pri Sanitetskoj 
službi, rekao je: 

— Ostani kod nas, kćeri, koliko god želiš, jer si nam 
isto kao i naša djeca. 

U utorak se Zaima još odmorila, udomaćila u tet- 
kinoj porodici, a predvečer je s Nihadom ponovo posjetila 
Ibrahimov mezar. Možda je po nju bilo bolje da nije išla jer 
se po povratku ponovo razboljela i pala u postelju. I um- 
jesto u srijedu, jedva je smogla snage, nekako se pridigla 
u četvrtak i s tetičnom pošla u Komandu Bataljona. Tu 
je zatekla Asifovog zamjenika Enesa, tridesetogodišnjeg 
neženju. On je slabo šta znao za Ibrinu i Zaiminu vezu, 
a kamoli za toliku ljubav i vjernost te je gošće veselo 
dočekao. Uz širok osmijeh im je poželio dobrodošlicu: 

— O, bujrum, moje dame! Kojim dobrom ste me 
udostojile svoje posjete? 

Pošto su sjele na ponuđenu klupu, Nihada je šutjela 
dok Zaima progovori: 

- Želim da stupim u vojsku, da se borim. 

Enes je pogleda koliko iznenađeno, toliko i pod- 
smješljivo, zatim reče, ironično: — 

— Ali to bi, ljepotice, moglo naškoditi tvojoj ljepo- 
ti.. Želiš li i ti biti borac? — sad se okrenu prema Nihadi, 
pitajući je isto tako podsmješljivim tonom. 

— Ne, ja ne želim već sam tu sa rodicom. 

— Eto, vidiš, to ti je pametno, jer vojnički poziv si- 
gurno škodi ženskoj ljepoti — reče, ne skidajući ironični 
osmijeh s lica. 

— Slušaj, Enese, ili kako ti je već ime, mene tvoja 
ironija i tvoj očiti sarkazam ne zanimaju, nego mi reci gdje 
mogu naći komandanta Asifa?! — upita naljućeno Zaima. 

— A što će ti on, pored mene živa? — trže se zamjenik 
dok mu s lica kao gumicom izbrisan nestade ironični 0s- 
mijeh. 

_ Da mu kažem kako mu je zamjenik neozbiljan i 

da s njim riješim ovo zbog čega sam došla. 

— Nema potrebe — prepade se i posve uozbilji Enes. 
-— On ionako ima prečeg posla, ali zato sam ja tu. Dakle, ti 
želiš u vojsku... No, iskreno da ti kažem: nisi ti za vojsku 
iz više razloga. Kao prvo, ti si slabe tjelesne konstitucije 
za napore koje vojska iziskuje; suviše si mršava i blijeda, 
i malo jači vjetar kad bi duhnuo, otpuhao bi te. Drugo, 
u našem bataljonu nema žena boraca na borbenoj liniji, 
i svakako bi ti iz više razloga bilo nezgodno biti među 
muškarcima jedina žena borac. Treće, još nemamo dovolj- 
no oružja ni da naoružamo sve muškarce, a kamoli žene. 
Ali imam za tebe jedno radno mjesto pri vojsci. Trebala 
bi nam u Komandi jedna sekretarica, daktilografkinja i za 
slične poslove... 

— Ne, to ne želim — prekide ga energično Zaima. 

— Ima li mjesta u drugim službama?!... 

- Mogla bi u vojničku kuhinju, ili, eventualno, u 
Sanitet, ali da si medicinska sestra ili ljekar. Samo, ja ti ne 
bih preporučio ni jedno ni drugo, jer su ti poslovi i napor- 
ni 1 opasni. 

- Ako ne mogu na borbenu liniju, onda želim u 
Sanitet, jer ja jesam medicinska sestra... ili mi reci kad 
dolazi komandant... 

— Dobro, dobro, što se odmah ljutiš? Nisam ja mis- 
lio ništa loše, samo kažem (nako... bilo bi bolje za tvoje 
dobro da... 

Zaima izgubi strpljenje i grubo mu otkresa: 

- Ma, šta ti znaš šta je za moje dobro?! I ko ti samo 
povjeri tu dužnost tako neozbiljnom, gori je od tebe! Za 
ovakvo tvoje ponašanje sve ću reći komandantu, da znaš... 

— Ali, gospođice, ja nisam... 

- Ne zanima me tvoje mišljenje, ni šta jesi, a šta nisi, 
već mi reci kad da dođem na službu, jer mi nije do glu- 

piranja ovdje s tobom. 

-— M..Možeš odmah sutra, ako ž... želiš... — ušeprtlji 
se Enes i stade na prečac mucati. 

- Odlazeći Nihada se okrenu, krišom od Zaime 
namignu Enesu te mu uputi zavodnički osmijeh. I čim 
zalupiše vratima, on s olakšanjem odahnu: 

— O, ja cure-aždahe, majko mila!... E, a ona druga, 
ona bi se možda dala zbariti, he, he... 

Zaima je ispričala tetku Hadži da će ubuduće ra- 
diti u Sanitetskoj službi, a on se raspitao kod komandira 
Sanitetske službe Muhsina Osmića o detaljima njenog na- 
stupa na službu. 

- Radit će u smjenama: sedam dana dnevnu, a 
sedam noćnu. Neka za dva dana dođe u dnevnu — kratko 
je rekao. 

Ta dva dana željela je da se odmori i još bar malo 
ojača, ali je ponovila grešku iz prethodnog dana, oba dana 
je u predvečernjim satima s Nihadom u društvu pohodila 
Ibrin mezar, proučila dragom Fatihu, a zatim bi je tetična 
jedva uspijevala namoliti da pođu kući i tako odvojiti od 
mrtve ljubavi. I svaki put bi taj odlazak kratko odležala 
i odbolovala te tako još više ublijedjela, i umjesto da se 
oporavlja, bivala još slabija. Primijetivši tu uzročno-pos- 
ljedičnu vezu, Nihada je blago ukori: 

— Draga Zaima, budeš li svakodnevno posjećivala 
Ibrin mezar, bolje ti je i ne počinji raditi u Sanitetu, jer 
uskoro nećeš moći ni otići do posla, a kamoli šta raditi. 
Tu dobronamjernu pridiku Zaima je razumjela, ali ju je 
smrknutog lica i dobro nabranog čela odšutjela. Pa ipak 
je u petak rano ujutro otišla s tetkom na posao, gdje su 
je toplo primili. S njom u smjeni bili su Haris, neoženjen 
momak, stariji od nje pet godina, koga je ona dobro poz- 
navala, i Mujo, tridesetdvogodišnjak, oženjen, otac sinčića 

i kćerkice. Došao je i komandir Muhsin da je pobliže 
upozna, zaželi dobrodošlicu i objasni joj šta su njene 
obaveze. On je viši medicinski tehničar, do rata uposlen u 
tešanjskom Domu zdravlja, na službi u kaloševačkoj am- 
bulanti. Rekli su joj da i u noćnoj smjeni radi jedna dje- 
vojka, Ramiza, i dva oženjena medicinska tehničara, Adil 
i Muhamed. Ogromna kuća u kojoj su radili bila je pri- 
vatna, u sredini sela, prilično zaštićena od neprijateljskih 
pogleda i od direktnih pogodaka, bilo oružjima bilo 
oruđima. Na spratu su stanovali starac i starica; njihov 
sin i njegova porodica bili su dugogodišnji gastarbajteri 
u Njemačkoj i čim je oformljena vojna Sanitetska služba, 
čitav donji sprat stavili su joj na raspolaganje. Zaposleni 
u Šanitetu nisu imali previše posla, uglavnom kad neko 
bude ranjen, na liniji, ili ako bi se naglo razbolio neki borac 
ili neki član njegove porodice pa su poprilično vremena 
imali i za odmor. Ali toga dana, na nesreću, nije bilo tako 
pa je Zaima već prvog dana imala svoje vatreno krštenje 
i mogla pokazati šta zna i umije i koliko može. S linije su 
dovezena dva borca, teško povrijeđena od nagazne mine, 
oko kojih je bilo itekako mnogo posla dok su ih pripremili 
za transportovanje do tešanjske bolnice. Pošto su to riješili 
i ručali, a sa sprata je sišla stara nena i uplašeno rekla da 
joj je muž Ramo izgubio svijest i moli da mu pomognu. 
Odmah su otišli Haris i Zaima i ustanovili da je uzrok 
tome visok pritisak. Dali su bolesniku određene lijekove 
i neophodne upute kao i savjet da se što prije javi ljekaru 
u mjesnoj ambulanti. Za to vrijeme nena Behija je iznijela 
pred njih surogat-kahvu i odmah počela da se zanima za 
novu medicinarku u Sanitetu: te ko je, čija je i slično. Na 
kraju je upita ide li svakodnevno kući ili stanuje negdje s 
ovu stranu rijeke. 

— Privremeno sam kod tetke dok ne nađem neko 

trajnije rješenje — odgovori Zaima. 

- Eh, ćeri, kad bi barem htjela stanovati ovdje kod 
nas... Vidi koje su sobe, sve namještene, i sve prazne. Ja i 
moj Ramo voljeli bi te i pazili kao da si nam rođena kćerka, 
Boga mi. Samo da ne budemo sami, da nam pokatkad 
skuhaš kahvu i malo kontrolišeš naše zdravlje. Plaćala ne 
bi ništa, a i hranit bi se mogla s nama... 

Zaima je zamišljeno šutjela, a starica priupita: 

— De ba, kćeri, reci da hoćeš, šta bi ti falilo?... 

— Pa dobro, da razmislim do sutra i da upitam tetku 
i tetka za savjet. 

- Hoće, hoće, neno Behija, a što ne bi htjela? — upe- 
tlja se i Haris, tvrdeći pazar i nagoneći vodu na Zaimin, a 
možda potajno i na svoj, mlin. Jer njemu se Zaima odavno 
sviđala, ali nikada nije imao hrabrosti da je upita da se 
zabavljaju. Onda je saznao da je u vezi s Ibrom... pa Ibrina 
pogibija. A sad je u velikoj žalosti, ali jednoga dana kada 
preboli Ibru... — gajio je momak potajnu nadu. 

— De, kćeri, živa i zdrava bila, ne bi ti trebo veći 
sevap kod Boga, amin, ja-Rabbi! 

Vrativši se nakon smjene s tetkom kući, ona je svoju 
čvrstu odluku saopćila tetkinim ukućanima.Oni su joj i 
dalje nudili gostoprimstvo i žalili zbog njenog odlaska, ali 
ona je imala svoje jake argumente. Kao prvo ne bi prela- 
zila toliki put s posla i na posao, a koji je vrlo opasan zbog 
neprijateljskog granatiranja. A drugo, što nije rekla, ali je 
osjećala, kako ne bi željela tetki i njenim ukućanima biti 
na teretu u ova, u svakom pogledu teška, ratna vremena. 
Tako se Zaima sutradan preselila ponad vojnog saniteta, 
kod usamljenih staraca. S njima je dijelila svoje vojničko 
sledovanje, a ponešto bi donijela i od kuće, iako oni nisu 
oskudijevali ni u čemu, jer im je sin slao dovoljno novca. 


191 


Snovi šehida Ibrahima 





26. POGLAVLJE 


Pošto se priključila Sanitetskoj službi i smjestila kod 
staraca Rame i Behije, Zaima je znala da sad ima neki cilj i 
smisao življenja, ili barem nešto čime će se zanimati kako 
ne bi učestalo razmišljala o svojoj nesreći. A ratni dani su 
prolazili, bitke s agresorom prestizale jedna drugu, brojne 
pogibije boraca i ranjavanja za nju su značili mnogo posla, 
tuge 1 neizvjesnosti. Zaista je bilo teško podnošljivo go- 
tovo svakodnevno gledati poginule ili ranjene rođake, pri- 
jatelje, poznanike... Novembar, velika bitka za Kalošević, 
na Stražbi ginu Kasim i Alija, pa onda redom Čičak, Senad 
Bošnjić, Ibrin bliski rođak i prijatelj, pa Deba, Sejo Bošnjić 
i tako u nedogled. 

A onda nastupa 1993., najteža i najneizvjesnija go- 
dina za Kalošević i Kaloševljane, također presudna godina 
za opstanak cjelokupne slobodne tešanjske teritorije. HVO 
Žepča napravio je sramni izdajnički savez, udružujući se 
s četnicima, te je tako kukavički i podmuklo zabio nož u 
leđa Armiji Republike Bosne i Hercegovine. Zajedno s 
četnicima zauzeli su Novi Šeher i njegovu širu teritoriju 
počinivši pritom brojne zločine, dok su slobodnu tešanjsku 
i maglajsku teritoriju stavili u okruženje i potpunu izo- 
laciju. Time je presahnuo svaki dotok oružja i municije, 
a cijene prehrambenih i drugih životnih namirnica rasle 
su iz dana u dan, dostižući vrtoglave cifre, omogućujući 
ratnim profiterima s jedne i s druge strane borbenih linija 
da zadovoljno trljaju ruke i da se naglo bogate. 

Kako je prelazak preko mosta na rijeci Usori bio 
vojsci i stanovništvu neophodan, to su odlučili i sazidali 

zaštitni zid od betonskih elemenata sa strane okrenute 
prema neprijateljskim položajima. Sad je prelazak koliko- 
-toliko bio siguran barem što se tiče metaka. Istog dana 
Alija Fazlić je odlučio da se vrati u Kaloševački bataljon. 
"Nemam ni riječi zamjerke na Teslićane, dobri su ljudi i 
dobri borci, ali moje je mjesto s mojim rođacima, prvim. 
komšijama, s Kaloševljanima, u dobru i u zlu. Usto ću biti 
bliže kćerki Zaimi i češće ću je viđati" Te godine glad, bije- 
da i patnja stanovništva bili su toliki da ih je teško opisati. 
Zapad i njihovi dvolični političari su razmišljali kako da 
umire svoju prljavu savjest te su odlučili avionima spuštati 
pakete humanitarne pomoći opkoljenom stanovništvu. 
Bio je to jad i čemer. Avioni su stizali neredovno, piloti su 
bacali šta su htjeli, koliko su htjeli i gdje su htjeli, često i 
na teritoriju pod neprijateljskom kontrolom. Izgladnjelo 
stanovništvo borilo se bukvalno za preživljavanje, za goli 
život. Svuda po tešanjskoj teritoriji noću su gorjele vatre 
oko kojih je izgladnjeli narod iščekivao avione da bace 
pakete humanitarne pomoći. Bile su to muke neviđene. 
Narod bi dežurao po cijelu noć i opet, slabo bi ko šta uh- 
vatio. Čekaš skoro cijelu noć na jednom mjestu, a avioni 
i ne dođu: ili dođu i izbace pakete na drugom, kilomet- 
rima udaljenom mjestu; i dok stigneš dotamo, oni bliži 
sve su pograbili, čak i platno padobrana. Pakete su čekali i 
naoružani pojedinci i organizovane grupe, koje su prisva- 
jale što su ht ele iz tih paketa, a zatim bi te artikle prodava- 
li narodu po astronomskim cijenama. Boreći se za pakete, 
lahko si mogao izgubiti glavu, a zdravlje, to je bilo skoro 
sasvim izvjesno. Zima je bila veoma oštra, snijeg do kolje- 
na, a narod bi slabo obuven i obučen dežurao u snijegu ci- 
jelu noć. Desi se da neki ništa ne ugrabe pa se onda uhvate 
za padobran od čijeg se platna šila odjeća. S jedne strane 
pedesetak ljudi, s druge, otprilike, isto toliko i po dva-tri 

sata bi se nadvlačili, kao kod vučenja konopca, kome će 
pripasti prokleti komad padobranskog platna. Nerijetko 
su u borbi za plijen znale nastati tuče s tragičnim posljedi- 
cama, ranjavanjima pa čak i ubistvima, jer su neke osobe 
sa sobom nosile vatreno, a mnogi hladno, oružje, kao što 
su noževi, sjekire, pajseri... vitlajući njima kao američki 
Indijanci. 

U takvoj situaciji, samo su bogate parajlije mogli 
bez većih problema nabaviti hranu i druge potrepštine, 
a ogromna većina naroda morala je ići iščekivati pakete. 
Sa ženama ili s mješovitim društvom odlazila bi i Zaima. 
Otac Alija bio je slabe sreće, kao i većina ljudi, i nikad 
ništa nije uhvatio. A hrane u kući ponestalo i bukvalno 
se gladovalo. Malo kukuruze i malo posna graha bila je 
najčešća hrana. Te noći dežurale su s lijeve strane rijeke, 
jer Zaima nije bila kod kuće već kod staraca, Rame i Be- 
hije. Bio je decembar, neopisivo hladna, vedra noć, a oni 
promrzli. I baš kad je postalo neizdrživo i kad su odlučili 
da pođu kućama, oćutiše se avioni. Bacili su nekoliko pa- 
keta, ali svi su pali s onu stranu rijeki, pored same obale. 
Grupa u kojoj se nalazila Zaima bila je daleko od mosta, 
par kilometara, pa je obilaženje značilo da će stići prekas- 
no i da ništa neće uhvatiti. A Zaima je željela pošto-poto 
pomoći roditeljima i sestri da ne gladuju, željela je obra- 
dovati ih. No, vremena za razmišljanje nije bilo. Ako prep- 
liva rijeku, ima gotovo sigurnu šansu da nešto ugrabi, ili 
će, u protivnom, i večeras ostati praznih ruku. Malo dalje 
od njih stajala je grupa mladića. Čim je paket pao, ona je 
povikala ženama: 

— Ja odoh preko Usore, a vi: šta same odlučite. 

I zaletjela se u rijeku. Čim je čuo njene riječi i vidio 
da trči prema rijeci, jedan mladić se otrže od grupe i po- 
hita za njom. Više od pola riječne širine nije morala plivati, 

ali kako se stala primicati suprotnoj obali, voda je postaja- 
la sve dublja i brža, a Zaima zaleđena, da od hladnoće nije 
ni osjećala vlastite udove. Odjednom je izgubila tlo pod 
nogama, a natopljena odjeća i smrznuto tijelo sprečavali 
su je da zapliva i da se bori s riječnom strujom, koja ju je 
snažno dohvatila i ponijela. Neko vrijeme se ipak borila s 
vodenom stihijom, više nagonski nego svjesno, dok ju je 
led što se stvarao na površini rijeke, poput oštrog stakla, 
sjekao svud po rukama i licu. Bila je toliko premorena i 
promrzla da nije uspijevala zvati u pomoć već bi jedino s 
vremena na vrijeme ispuštala neartikulisane glasove i gr- 
gorenje, nastojeći izbaciti vodu iz punih usta i održati se 
na površini. Kad je zadnjim krajičkom svoje nepomućene 
svijesti pomislila: "Sad je gotovo, kraj!"; dohvatile su je 
nečije snažne ruke i povukle prema suprotnoj obali. Pošto 
ju je izvukao iz vode, mladić ju je istog časa stao masirati 
svud po tijelu, dok je ona povraćala vodu koju je progutala 
u rijeci. Brzo se povratila u život i upitala u mraku: 

— Oh, kome to dugujem živott?!... 

— Duguješ samoj sebi, Zaima!... Najvažnije je da si se 
spasila — reče tiho skromni mladić. 

— O, pato si ti, Harise!... Tebi, dakle, dugujem život! 
Od danas si mi ti kao rođeni brat, koga i nemam. Ovo ti 
nikada neću zaboraviti. 

Na Harisovom licu pojavila se bolna grimasa, koju 
Zaima zbog mraka nije vidjela već se naglo uspravila na 
noge, uhvatila Harisa za ruku i povikala: 

— A paketi, gdje su paketi?! Hajde da i mi ugrabimo 
šta bilo!... 

I počela je da trči, vukući Harisa za sobom. 

— Ali... paketi su ovdje, Zaima, evo ih, gdje trčišt! 

Bez borbe su uzeli za sebe po dvije vreće brašna i 
po kanister ulja, izdvojili ustranu, a onda Haris zabrinuto 
progovori: 

-— Koliko znam, kuća ti nije daleko. Trči do nje da 
se zagriješ i pošalji oca po namirnice, a ja ću ostati ovdje 
i čuvati. 

Njoj nije trebalo triput govoriti. Samo što se zah- 
valila kolegi, iz istih stopa je potrčala kući i obavijestila 
ukućane o svemu. Otac se pobrinuo za namirnice, a Zai- 
ma je sedmicu dana preležala u krevetu, liječeći se od pre- 
hlade i promrzlina. 

A agresor je kidisao na opkoljenu tešanjsku i maglaj- 
sku teritoriju svim raspoloživim sredstvima koja je imao 
na raspolaganju, i tokom cijele te kobne 1993. godine, baš 
kao zvijer na ranjenu žrtvu. Znali su srpski barbari da 
im je ovo najveća i, gotovo sigurno, posljednja šansa da 
konačno zauzmu "Mali Teheran" i tako Republici Bosni 
i Hercegovini i njenoj armiji zadaju smrtni udarac. Ali, 
zar treba napominjati kakvim natčovječanskim naporima 
i herojstvom je narod branio svaku grudu svoje ljubljene 
zemlje. Branioci su ginuli nemilica, ne žaleći svoje živote, 
vadali su redom: Hamdo, Zahir, Ferid, Halid, još jedan 

enad, zvani Joja, Mesud, Avdo, zvani Mrci, Baćo, Mućo, 
sejfo, Huso Bošnjić, jedan i drugi, Žižo, još jedan Alija, 
Hidajet, Satko, Ahmet, Razim, Himzo, Rasim i teško bi 
bilo pobrojati sve šehide i junake, najbolje sinove svoje 
domovine. Ali su branioci skupo prodavali svoje živote, 
nanoseči neprijatelju ogromne gubitke kako u ljudstvu 
tako i u tehnici. I dijeleći tako te dramatične dane života, 
Zaima i Haris su postali nerazdvojni prijatelji. On ju je 
često pratio kući, odmjenjujući u tome njenog oca, odm- 
jenjivao ju je u mnogim poslovima ili ako bi trebala koji 
slobodan dan ili sat za neke svoje obaveze. Već ju je svuda 
pratio kao sjena da se abnormalna zaljubljenost vidjela i u 
njegovim očima, ali i u svakoj gesti ispoljenoj prema njoj. 
Znala je to Zaima i bilo joj je žao prijatelja i finog momka 

Harisa, nije željela da se uzalud nada, nije željela da se još 
više zaljubljuje i veže za nju pa da shodno tome mnogo 
više pati kad od nje sazna istinu. Zbog toga je odlučila da 
mu tu istinu saopći što prije, kako bi njegova patnja bila 
što manja. 

Tog dana na dežurstvu su bili sami. Bio je to jedan 
od rijetkih dana kada, hvala Bogu, nisu imali gotovo nima- 
lo posla. Haris ju je salijetao i bio je napadno učtiv. Tad je 
odlučila da presiječe gordijski čvor. Počela je nježno, kao 
majka djetetu: 

— Znaš, Harise, odavno želim s tobom ozbiljno da 
popričam o jednom malom problemu i da ga bratski ili 
prijateljski riješimo. Uredu, spasio si mi život i Ja ti dugu- 
jem život. Možeš mi ga oduzeti kad god poželiš. I opet 
ću ti biti zahvalna na tome. Ali, čini mi se da ti prema 
meni gajiš nešto mnogo više od samog prijateljstva. Ako 
griješim, izvinjavam se do neba. A ako ne griješim, moraš 
znati da sam ja imala ljubav svog života, Ibru, jednu i jedi- 
nu. S njim sam se u snu vjenčala, pod pokroviteljstvom 
mog Gospodara, i to je čovjek mog života. Drugi mi ne 
treba, nikada, ni po cijenu mog života. Ukoliko želiš da os- 
tanemo iskreni prijatelji, morat ćeš to prihvatiti i pomiriti 
se s tim, zauvijek. Ili ćeš me izgubiti i kao prijateljicu. 

—- Momak ju je pogledao očima orošenim suzama i 
punim neopisivog bola. Skočio je kao katapultiran i otrčao 
u toalet. Tamo ie desetak minuta plakao svoju tugu. A kad 
se vratio crvenih očiju, samo je tužno rekao: 

_ Uredu, ako ti tako želiš, svaku tvoju želju ću ispoš- 
tovati, pa makar to bilo i da ispijem čašu otrova. 

— Brate — rekla je — ti si momak skoro bez mahanei, 
vjeruj mi, svaka djevojka bila bi s tobom presretna. Lahko 
ćeš sebi naći djevojku svog živoata. I ja da sam te upoznala 
prije nego svoju nesretnu ljubav, zaljubila bih se u tebe i, 

vjerovatno, bili bismo sretni u ljubavi i u životu. Molim te 
da ubuduće ne nanosiš bol i meni i sebi. Budimo kao brat 
1 sestra. i 

Od tog dana zaista je prividno bilo tako, ali kako je 
bilo Harisovom srcu, to osim njega nikad niko nije saznao. 

Početkom jeseni tetična Nihada i zamjenik koman- 
danta Bataljona Enes su se vjerili. Nihada je tajnu saopćila 
samo Zaimi, a već uoči Nove godine, 1994., su stupili u 
brak i Nihada se preselila u Jelah kod svekra i svekrve. 
Tom prilikom priredili su i skromnu svečanost, primje- 
renu okolnostima življenja. Tom veselju, reda radi, prisus- 
tvovala je i Zaima, i, uglavnom, odšutjela svoju tugu. 

I sve tako, dramatično, do 11. februara, kobnog 
februara, kada se na Zaimu još jednom srušio čitav svijet 
i kada je pomislila kako nastaviti život dalje zaista nema 
nikakvog smisla. Tog dana teško je ranjen njen otac. Četnici 
su napali ranom zorom, izručivši po običaju tone granata 
prvo po civilnim ciljevima da bi se zatim koncentrisali 
samo na linije branilaca. Nakon, otprilike, dva sata artilje- 
rijskog divljanja, krenula je pješadija. Napadali su kružno 
na četiri-pet mjesta, brzo se prebacujući i koncentrišući s 
jednog mjesta na drugo. Taktika je bila da ispipaju gdje je 
odbrana najranjivija pa da tu žestoko napadnu u nastojanju 
da opore liniju branilaca i da tako svom silinom jurnu na 
oporenom mjestu u dubinu slobodne teritorije. Učinilo im 
se da su to Vrtanjci, koje je branila četa u čijem sastavu 
je bio i Alija. Punih šest sati neprijatelj je pokušavao, 
sad ovdje, sad ondje probiti liniju branilaca, ali najviše 
na Vrtanjcima. Pošto su im žrtve bile zabrinjavajuće kao 
i gubici u materijalnotehničkim sredstvima, četnici su. 
napokon odustali, kao i toliko puta dotad. Alija i njegova 
dva druga samo što su sjeli da se odmore, da barem malo 
predahnu, kad odnekud doletje samo jedan metak, uletje 

kroz puškarnicu, pogodi u nešto, valjda u rog rova i kao 
rikošek pogodi Aliju u stomak, pored samog pupka. 
Drugovi su mu pružili prvu pomoć i dovezli ga u Sanitet. 
Još je bio pri svijesti. Na smjeni je bila i Zaima, koja mu je 
čistila i previjala ranu, umivši se sva u suze. 

- Zaima, kćeri — prostenjao je — pazi na majku i na 
sestru. Tebi ih ostavljam u amanet!... I halali mi ako sam ti 
šta učinio nažao!... 

Ne završivši rečenicu, nasmiješio joj se usiljeno da 
bi odmah zaklopio oči i više ih nije otvarao; bio je u nes- 
vijesti. S njim u tešanjsku bolnicu pošla je i Zaima. No, čim 
su ga ljekari pogledali, pesimistično su zaklimali glavama: 

— Da nije put zatvoren, poslali bismo ga u Zenicu, a 
ovako... sve je u Božijim rukama. 

Zaima je tu noć provela u Bolnici, uz oca, koga su 
ljekari operisali. Poslije su samo sažimali ramenima, a nju 
su uputili kući. Tri dana je sa sestrom išla ocu u posjetu, ali 
on se nije budio iz duboke kome. Trećeg dana predvečer 
umro je dok su sjedile pored njegovog kreveta. Nakon 
dženaze Zaima nije išla na posao deset dana. A kada je 
ponovo krenula, svima je bilo jasno da ju je ova tuga, 
ova duševna bol sasvim dotukla. Smrt oca, koga je toliko 
voljela, ubila je u njoj i posljdnju nadu i želju za životom. 
Kao da je sa sobom na onaj svijet odnio i njenu nafaku. 

Nakon očeve smrti Zaima je svakim danom sve 
više slabjela: blijedjela, mršavjela, vehnula kao biljčica, 
sve više propadala, tjelesno i umno, sve se više povlačila 
u se i zatvarala od svijeta, kao latice prkosa poslije zalaska 
sunca. Sunca koja su je grijala u životu zalazila su jedno 
po jedno, prvo Ibrahim, a sad i otac, Ona je dugo odolije- 
vala životnim nedaćama i ličnim neprebolnim nesrećama. 
Najveća životna nedaća je rat, i sva ona zla koja sa sobom 
nosi: ubijanja, ranjavanja, razaranja, nasilje, glad, strah, 

bijedu svake vrste, i svakodnevnu golemu količinu stresa, 
kao i neizlječive traume na krhkoj, lomnoj, djevojačkoj 
duši; a najveće i najbolnije lične nesreće su smrt dvoje 
najdražih bića: Ibre i oca. Dugo je odolijevala i prkosila, ali 
svako ljudsko biće ima svoje umne i tjelesne snage i grani- 
ce do kojih može izdržati. Ako se te granice pređu, to biće 
je osuđeno na stradanje i na propast. Sudeći po izgledu i 
ponašanju, Zaimine granice i životni sokovi bili su pri kra- 
ju. Mjesec dana nakon očeve smrti bolest je toliko uznap- 
redovala da ona više ne samo da nije mogla i željela pričati 
s ljudima već nije nikoga mogla ni trpjeti u svojoj blizini. 
Otežano se kretala i zbog takvih simptoma nije više bila u 
mogućnosti ni dolaziti na posao, a kamoli šta raditi. Od- 
lazak ljekaru namjerno je odugovlačila, željela je da bolest 
uznapreduje kako ne bi bilo nade u izlječenje. Željela je 
samo jedno — što skoriju smrt. Smrt je smatrala jedinim 
izlječenjem i spasom od ovozemaljskog života i u svakoj 
molitvi, dok se mogla moliti, upućivala je dovu Gospoda- 
ru da je što prije izbavi, preseli na ahiret i njenu dušu sas- 
tavi s Ibrinom dušom. Onda su je majka i sestra natjerale 
da ode u tešanjsku bolnicu na pregled. Nakon svih pre- 
traga ljekari su ustanovili karcinom dojke, u posljednjoj, 
završnoj fazi. U Zenicu se nije moglo zbog neprijateljskog 
okruženja, o kemoterapiji nije moglo biti ni riječi. Ljekari 
u tešanjskoj bolnici predlagali su da joj odsijeku dojku, 
ali da su joj i tada šanse za izlječenje skoro nikakve. Ona, 
naravno, nije pristala, a kako joj Bolnica nije imala bilo 
šta drugo ponuditi, osim nedovoljnu količinu lijekova za 
umirenje bolova, poslali su je kući; nisu joj tako rekli, ali 
ona je znala: kao beznadežan, neizlječiv slučaj. Predviđali 
su joj mjesec i po do dva mjeseca života. Dok se još mogla 
kretati, svakodnevno bi odlazila sa sestrom do Ibrahimo- 
vog mezara, dugo čučala ili stajala pokraj mrtve ljubavi, 


200 


Šahdo Bošnjak 





učila Fatihu i upućivala dovu Allahu da se preseli kod svog 
Ibre. Zadnji put kad je posjetila Ibrin mezar, predosjetila 
je da to više neće biti u mogućnosti pa je jedva prošaptala 
sestri: 

— Mahira, ja ću uskoro umrijeti, a ti, sestro, prene- 
si onima koji me budu sahranjivali da je moja najveća i 
jedina želja da me pokopaju ovdje, pored Ibrinog mezara! 
I neka na nišanima napišu da sam Ibrahimova žena, što ja 
pred Bogom i jesam! 

Onda je posve zanemoćala i više nije odlazila do 
Ibrahimovog mezara. Usto joj se i glas posve oduzeo pa 
se s ukućanima sporazumijevala pomoću olovke i papira. 
Najteže joj je ipak padalo podnositi jake bolove, a nije 
imala dovoljno lijekova za njihovo umirenje. Mogla ih je 
nabaviti na švercerskom tržištu, ali su za njihovo finan- 
sijsko stanje bili više nego preskupi. Sestra je to jednom 
prilikom ispričala Harisu, koji je, skoro, svakodnevno 
posjećivao bolesnu kolegicu. A on je za svoju skromnu 
ušteđevinu nabavio određenu kličinu lijekova i predao 
ih Mahiri. Zaimina zahvalnost su bile suze koje je lila ne- 
milica dok se on nalazio kod nje u posjeti. Na listu papira 
napisala mu je drhtavom rukom: "Nemam riječi kojima 
bih ti se mogla zahvaliti. Dugujem ti dva života!... Zato ću 
moliti svog Gospodara da ti to sve upiše u sevape i da te 
nagradi lijepim Džennetom... Hvala ti, prijatelju, tvoj sam 
vječiti dužnik !..'?? Nakon njegovog odlaska, sestri je preda- 
la presavijenu stranicu, istrgnutu iz svog dnevnika, koji je 
vodila otkako je otpočeo rat u Bosni. Mahira je nestrpljivo 
čitala, dok su joj se curkom slivale suze niz lice i kvasile 
papir na kome je pisalo: "Tako sam bolesna, misliš da ni- 
sam primijetila kako se posmatrate ti i Haris. Znam da je 
na pomolu velika ljubav. Sestro, imaš moj blagoslov, neka 
vam Allah podari svako dobro i svu sreću ovoga svijeta. 

Oboje to zaslužujete... Čuvaj ga jer je takvo blago rijetkost 
na ovom, dunjalučkom, svijetu... Tvoja sestra!..." 

Bila je toliko zanemoćala da se rijetko budila iz 
kome. A onda ju je posjetio starac sijede brade, u crnom 
odijelu, na crnom konju, s crnom knjigom ispod ogrtača. 
Nazvao je selam i kratko rekao: 

— Poslao me naš Gospodar, da ti ovo pročitam iz 
Knjige sudbina. 

I pošto je otvorio određenu stranicu, počeo je čitati: 

— Ti, Zaima Fazlić, uskoro ćeš se preseliti na ahiret. 
Nemoj ništa da brineš, jer ćeš na onom svijetu u Džennet. 
Tamo ćeš se sresti s Ibrahimom. Živjet ćete vječni život u 
dženetskim vrtovima. To je volja našeg Gospodara koju 
sam ti po Njegovoj volji objavio. Allahimanet, kćeri! 

Odmah, nakon objave, starac ohlabavi dizgin i konji 
jahač učas nestadoše u bijelosivoj magli, gustoj kao tijesto. 

Sutradan se još jednom, ispostavit će se posljednji 
put, probudila iz kome. Tad je zatražila od majke i sestre 
da se zadnji put izgrle i izljube, a zatim se s njima halalila 
i oprostila. Nedugo zatim neprimijetno je zaspala i više se 
nije budila. Poslije dva dana Mahira je primijetila kako je 
samo kratko trznula glavom — i umrla. 

Pokopali su je gdje je željela, tik pored Ibrahima. Na 
nišanu je pored ostalog pisalo: Ovdje počiva Bošnjić, rođ. 
Fazlić, Zaima, žena rahmetli Ibrahima Bošnjića, rođena..? 

Poslije dženaze pored Ibrinog i Zaiminog mezara 
najduže se zadržao vodnik Hamid. Dugo je stajao nijemo, 
oborene glave. Zatim je proučio Fatihu Zaimi pa Ibra- 
himu, dvaput uzastopno uzdahnuo, okrenuo se i lijenog 
koraka krenuo prema izlazu iz mezarja. 

Par mjeseci, pored ostalih, mezarove su zasebno 
posjećivali Mahira i Haris, da bi ih zatim ljudi viđali kako 


dolaze pripijeni jedno uz drugo, tako što je Mahira Harisa 
držala čvrsto ispod ruke. 

Zelim da iskažem svoje zadovoljstvo što je poslije 
izvrsnog romana Sin polja, koji zbog internosti izdavača 
i autora nije dobio mjesto koje mu pripada, perom iskus- 
nog znalca, majstora i odličnog poznavaoca dječije duše, 
Šahdo Bošnjak ispisao još jedan, hvale vrijedan roman. 

Riječ je o knjizi Snovi šehida Ibrahima, antiratnom 
romanu, koji nam govori o ratnim prohujalim vremenima 
(ne ponovilo se), o oslobodilačko-odbambenom ratu, koji 
je pogodio i njegovo Pousorje i cijelu Bosnu i Hercego- 
vinu, te odnio ljudske živote i unesrećio njihove sudbine. 

Šahdo Bošnjak, pisac koji ima jasnu i iskristalisanu 
misao, prožetu vrlo snažnim osjećanjima 1 velikom dozom 
prijeko potrebne mašte, bez čega nijedno djelo, pogotovo 
roman, koji se smatra vrhuncem u književnosti, ne bi 
moglo nastati, sa novim romanom Snovi šehida Ibrahima, 
potvrdio kao pisac vrijedan pažnje svoga čitaoca, koji s 
nestrpljenjem čeka njegovo čarobno štivo. 

Naime, ako znamo da je umjetničko djelo lična, 
dakle subjektivna slika svijeta, koju umjetnik stvara u 
trenucima duhovne i duševne napregnutosti, a sve u povo- 
du razrješavanja nekih pitanja iz života, onda nam je jasna 
želja autorova da ostavi trag o svom bitisanju, ali i trag O 
svom junaku šehidu Ibrahimu. 

Svesrdno preporučujem izdavaču da objavi Šnove 
šehida Ibrahima, Šahde Bošnjaka, vjerujući time da će 
bosanskohercegovačka književnost zasigurno dobiti još 
jedno respektabilno, hvale vrijedno djelo, koje će ostati 
budućim generacijama Bosanaca i Hercegovaca. 


Mr. Bajruzin Hajro Planjac 

Kritička ocena romana "Ljubav U Ratu" 
Šahda Bošnjaka 


Od nastanka "razumnog" čovečanstva, na korak 
do raspada civilizacije se nalazi strah. Strah od kazne, od 
večnog paklenog plamena koji čeka počinioce zlodela. 
Ipak, u ludilu rata, taj razum se kolektivno gubi na svim 
zaraćenim stranama. Svaki tračak ljudskosti se potisku- 
je u ratom zaluđenim mozgovima. Kreće brat na brata, 
prijatelj na prijatelja kao Đorđe Stanivuk na Ibrahima, 
glavnog lika u ovom prilično napetom i dramatičnom 
ostvarenju Šahda Bošnjaka. Roman sa velikom posvetom 
svim budućim naraštajima, stoji kao spomenik nikada 
izgrađen. Vrednost ovog romana se ogleda u surovosti, 
unutrašnjoj borbi časti i savesti, slobodoljubivosti i ljubavi, 
hirurški precizno prikazanoj. Mala, prelepa država, krv- 
lju zalivena, nesrećna Bosna je rastrzana mržnjom, poli- 
tikom i lažnim idolima. Ibrahim,u svom najlepšem dobu 
spoznaje sve užase rata ali i čežnje za svojom voljenom 
Zaimom sa kojom je rastavljen. Dalije unutrašnji konflikt 
gori od spoljašnjeg i da li rat u glavi nadjačava rat među 
donedavnom braćom? Odgovor na to pitanje se krije u 
ovoj knjizi. Na do sada većinom jednostrano napisane ro- 
mane sa sličnom tematikom, Šahdo uzvraća ovim delom 
koji crno-belo farba u turobno sivu, kakve su i bile 90-e 
u bivšoj Jugoslaviji. Napisan lakim stilom, roman se bez 
daha čita. Sa elementima paranormalnog i prekrasnom 
deskripcijom, ovaj roman svrstavam u top 5 najboljih rat- 
nih romana na ovim prostorima. 


Snežana Kovačević 

Ljubav u ratu. Imala sam čast da pročitam ovaj do- 
kumentarni roman! Bez subjekta i presedana, želim da 
iskažem svoje viđenje o romanu. Šahdo Bošnjak, autor, ne 
bi čini mi se, uspeo da hijeroglifski prikaže ratna i ljubav- 
na dešavanja, koja su se svakodnevno odvijala na teritoriji 
Bosne i Hercegovine, da i sam nije bio učesnik i očevidac, 
te ljudske propasti koje rat donosi. Takvo je ovo književno 
delo, bez tajni, bez hiperbole i sa svakom pričom ispričano. 
Ko ume, da vrtlog rata stavi na papir mudrac je... IZ vi- 
dokruga ovog dramskog pisca, događaji su istiniti. On je 
krunski svedok svih dešavanja, čak i jedne neostvarene 
ljubavi između dvoje mladih, Zaime i Ibrahima, koja re- 
kla bih, dominira sve vreme kroz sadržaj celog romana! 
Čitajući ovo štivo saznajemo, koliko su rukovodeći ljudi 
mudri ili pak sebični u ostvarivanju svojih ciljeva od čega 
zastaje dah i krv se ledi u žilama. Svi ti događaji koji su 
autoru naneli veliku muku da bi se latio pera, prouzroko- 
vali su kod pisca da posegne za suočenjem da nešto smrdi 
u državi , Danskoj": Ako je suđeno da neke vlasti svojom 
radoznalošću i gramzivošću izazivaju nesreću, neka to 
barem rade oprezno. Da li dokazivanje kvadrature kruga 
pomera zidove tamnice 1 granice savesti u kojoj se nala- 
zimo..? U svakom slučaju zlo pobeđuje onoga od koga 


dolazi. Vraća se kao bumerang! 


Petrica Veselinović Nana 

O AUTORU 


Šahdo Bošnjak rođen je na Đur- 
đevdan, šestog dana najboljeg mjese- 
'2x| ca u godini, u rascvjetalom, ozelenje- 
ž Set lom, rascvrkutanom i raspjevanom 
13| Kaloševiću, u koji će on smjestiti rad- 
| nju mnogih svojih priča i romana, jer 
— je u tim živopisnim predjelima i sam 
odrastao i dobro je poznavao svaku stopu ne samo rodnog 
sela već i šireg zavičaja. Tu je i jedna raspričana starica, 
koja od iskona kazuje svoje nikad ispričane i nikad sas- 
vim dovršene priče. Ta starica se zove Usora, i pored te 
lijepe, pitome rječice pisac je provodio, kako sam kaže, 
najljepše dane svog života, svoje siromašno: "bosonogo i 
golotrbo" djetinjstvo. Tu je čuvao stoku, igrao se s ostalom 
dječurlijom raznih igara, koje su tada bile u modi, slušao 
razne priče od mudrih staraca, s kojima je napasao stoku, 
i naročito mnogo Čitao, i to sve što bi mu dolazilo do ruku, 
jer i nije bio u prilici da bira; čitao je knjige iz skromne 
školske biblioteke, posuđene rijetke knjige od drugih 
osoba, stripove, kao i novine pronađene uz poljske živice. 
Kalošević se nalazi u općini Tešanj, koja je dobila ime po 
starom lijepom gradu Tešnju, koji krasi drevna tvrđava, 
ponos grada, kao i stare uličice, stare građevine, a poznat 
je i po mnogo čemu drugom. 

Šahdo je rođen u siromašnoj porodici. Roditelji su 
ga školovali do završetka četverogodišnje osnovne škole. 
Dalje nisu mogli, a nisu ni htjeli. Za dvije godine završio 
je u Jelahu još 4 razreda večernje osnovne skole, krijući 
od oca, i tako stigao svoje vršnjake. Ali kada se upisao u 
Mašinsku tehničku školu u Doboju, otac ga natjerao da 
se ispiše. Sačekao je narednu godinu pa se krijući od oca 

upisao u Gimnaziju u Tesliću, a kad je otac saznao, opet 
ga je natjerao da se ispiše. Najzad je u 17. godini bukval- 
no pobjegao od oca, zaposlivši se u ZGP iz Sarajeva na 
gradilištu u Mrkonjić Gradu. Tu je mogao samo da položi 
=B" kategoriju, a ubrzo u Banovićima i ispit za KV vozača 
motornih vozila. Zatim je otišao u JNA, u Kraljevo, gdje 
je vojni rok odslužio kao vozač instruktor. Nakon vojne 
obaveze upisuje se u Zagrebu u Saobraćajnu tehničku 
školu, koju završava u redovnom četvorogodišnjem roku, 
uz rad. Dok je vanredno pohađao srednju školu, radio 
je: kao fizički radnik, vozač cestovnih vozila, mašinista 
na valjcima, buldožerima, pomoćnik u kuhinji, armirač, 
čistač radioničkog kruga, ložač peći za parno grijanje, 
noćni čuvar skladišta... 

Pošto je završio srednju školu u Zagrebu, nije imao 
dovoljno sredstava da se upiše na četverogodišnji studij, 
ali je nešto novca uštedio radeći, te uz studentski kredit se 
upisao na dvogodišnji redovan studij na Pedagoškoj aka- 
demiji u Tuzli, odsjek: Srpsko-hrvatski jezik i jugoslaven- 
ske književnosti. Studij je završio kao odličan student, 
jedini iz svoje generacije, i dobitnik je Zlatne značke Uni- 
verziteta u Tuzli. Djetinjstvo pored Usore i studij u Tuzli 
smatra najljepšim periodima u svom životu. 

Kako nije imao mogućnosti da nastavi studij, Za- 
poslio se kao nastavnik srpsko-hrvatskog jezika u OŠ 
"Huso Hodžić" u Tešnju, odatle je otišao u Osnovnu školu 
u Planjama, a iz Planja prešao u rodni Kalošević u OŠ "Ab- 
dulvehab Ilhamija" gdje još uvijek radi. 

Cijeli ratni period proveo je kao borac u rovu. 

Objavio je zbirku pjesama za djecu CVRČANKA, 
roman SIN POLJA i SNOVI ŠEHIDA IBRAHIMA. U pri- 
premi mu je roman SAN NOĆNOG LEPTIRA i zbirka 
pripovijedaka ČOVJEK SA DVA SRCA. 

